
stagiuni 


eptembrie este, pentru teatru, luna regrupării de forțe, a 
începutului de stagiune. Înainte de a prezenta cititorului o 
magine de ansamblu asupra proiectelor, socotim: utilă o pri- 
vire retrospectivă, folosind, pentru a evoca problematica sta- 
giunii încheiate, referatele şi stenograma — fragmentar cita- 
tă — a dezbaterilor care au avut loc în cadrul ultimei plenare 
lărgite a Consiliului Teatrelor. Intregim acest Bilanţ al sta- 
giunii 1963—1964 prin cîteva sondaje asupra sezonului teatral 
care se deschide — pe care am preferat să-l înfätisäm citi- 
torului într-un caleidoscop de puncte de vedere si proiecte 
profesionale, apelind pentru asta chiar la cei care, în mo- 
mentul de față, muncesc pentru noua stagiune. 

eatrele noastre s-au îngrijit în actuala stagiune, mai mult decît în cele tre- 

cute, să acorde locul cuvenit în activitatea lor repertoriului nostru naţional. 
Astfel, din totalul de 255 de premiere realizate în această stagiune, au fost repre- 
zentate 137 de piese romînesti, dintre care: 109 piese contemporane, 18 piese dintre 
cele două războaie şi 10 piese clasice, piesele romînesti însumînd astfel circa 55% 
din numărul total al premierelor. 

Au fost realizate, din acestea, 22 de piese romînesti în premieră pe ţară, 
dintre care amintim : Moartea unui artist de Horia Lovinescu, Șeful sectorului 
suflete şi Noaptea e un sfetnic bun de Al. Mirodan, Ștafeta nevăzută de Paul Eve- 
rac si Ninge la ecuator de Dorel Dorian şi altele. Dintre premierele pe țară, fapt 
îmbucurător, cinci au fost realizate la teatre din regiuni: Teatrul Naţional din 
Cluj, Teatrul de Stat din Timişoara, Teatrul de Stat din Petroseni, Teatrul de Stat 
din Reșița, Teatrul de Stat din Galaţi. 

Teatrele s-au orientat şi spre promovarea acelor piese romînesti, scrise pe 
parcursul celor douăzeci de ani de la Eliberare, care şi-au dovedit viabilitatea ideo- 
logică şi artistică : Citadela sfărimată, Surorile Boga şi Febre de Horia Lovinescu, 
Reţeta fericirii, Arcul de triumf de Aurel Baranga, Trei generații de Lucia Deme- 
trius, Ferestre deschise de Paul Everac, Dacă vei fi întrebat şi Secunda 58 de Dorel 
Dorian, Passacaglia de Titus Popovici şi altele. Repertoriul naţional a fost întregit 
prin reprezentarea unor piese ale clasicilor si ale dramaturgilor dintre cele două 
războaie : Delavrancea, Alecsandri, Hașdeu, Davila, Camil Petrescu, V. Eftimiu, 
Al. Kirițescu, M. Sebastian, L. Rebreanu, Tudor Muşatescu, Gh. Ciprian, M. Sorbul, 
Victor Ion Popa. 

O caracteristică a actualei stagiuni o constituie promovarea multilaterală, 
variată, a unor opere valoroase din dramaturgia contemporană universală. Au fost 
reprezentate în premieră circa 60 de piese ale unor autori contemporani, ca: 
B. Brecht, E. Ionescu, B. Lavreniev, Max Frisch, W. Saroyan, Tennessee Williams, 
L. Leonov, Jean Cocteau, N. Pogodin, J. B. Priestley, J. Drda, Sofronov, Eduardo 
de Filippo, V. Kataev, Nazim Hikmet si alţii. 

În ce priveşte reprezentarea operelor din repertoriul clasic universal, eve- 
nimentul cel mai de seamă l-a constituit aniversarea a patru sute de ani de la 
naşterea lui William Shakespeare. Teatrele noastre au pregătit si au dat în pre- 
mieră, în cursul acestei stagiuni, 15 piese de Shakespeare şi au prezentat în reluări 
încă 20 de spectacole shakespeareene. Au mai fost prezenţi în repertoriul actualei 
stagiuni : Eschyl, Sofocle, Euripide, Molière, Racine, Calderon, Lope de Vega, Gol- 
doni, Tolstoi, Cehov, Gorki, Ostrovski, V. Hugo, Balzac, Ibsen, Scribe, Gogol, Schiller. 
Se poate spune, pe drept cuvînt, că repertoriul general al teatrelor, în cursul sta- 
giunii actuale, a fost întocmit în chip judicios, pe baza unor criterii ideologice şi 
artistice temeinice, şi că a putut oferi premisele unea activităţi artistice interesante, 
creatoare de noi valori. 

Comparînd repertoriul stabilit pe țară la începutul stagiunii cu acela rezultat 
în urma modificărilor efectuate pe parcursul stagiunii, rezultă că, atît din punct de 
vedere al proportiei numerice, cît si din punct de vedere al echilibrului si armoni- 
zării elementelor componente, repertoriul realizat de teatre a păstrat caracteristi- 
cile pozitive ale planurilor inițiale, ceea ce înseamnă că teatrele noastre, printre 
care mai ales: Teatrul National „I. L. Caragiale“, Teatrul Muncitoresc C.F.R., Tea- 
trul „Lucia Sturdza Bulandra“, Teatrul Naţional din Iași, Teatrul de Stat din Arad, 
Teatrul de Stat din Timişoara, Teatrul de Stat din Brăila, Teatrul de Stat din Con- 
stanta, Teatrul de Stat din Galaţi, Teatrul de Stat din Oradea (secţia romînă), Teatrul 


* Din referatul „Aspecte ale stagiunii 1963—1964 și proiectul de repertorii pentru stagiunea 1965“, ţinut 
de Radu Beligan, preşedinte al Consiliului Teatrelor. 

de Stat „Valea Jiului“ din Petroşeni, Teatrul de Stat din Pitești, Teatrul de 
Stat din Reşiţa, Teatrul Maghiar din Satu-Mare, au întocmit proiecte judicioase, 
realizîndu-le cu consecvență. În linii generale, modificările făcute ulterior nu numai 
că au păstrat echilibrul şi proporţia justă între elementele componente ale reper- 
toriului iniţial, dar i-au accentuat actualitatea. Au existat şi modificări care s-au 
datorat însă muncii defectuoase din unele teatre. Teatrul Naţional din Cluj, de 
pildă, şi-a schimbat pe parcurs nu numai numărul de premiere, dar şi criteriile: 
în loc de cinci premiere cu piese romînesti, a prezentat numai două, renunţind la 
Ferestre deschise, la Act venețian si la Omul cu mîrtoaga. În locul lui Dürrenmatt 
a fost introdus Marcel Aimé. În sfîrşit, teatrul a mai introdus pe parcurs Omul 
care ride, contînd probabil pe un mare succes de casă. Schimbarea criteriilor 
apare cit se poate de evidentă. După cîte sîntem informaţi, Omul care ride 
nu a obținut succesul scontat, în timp ce teatrele care au jucat Act venețian au 
obținut şi un evident succes de casă. Ceea ce arată că publicul răstoarnă, pe bună 
dreptate, preconceptiile noastre cu privire la gustul său. 

Teatrul de Stat din Ploieşti și-a revizuit „din temelii“ repertoriul, renuntînd 
la Stafeta nevăzută şi la locul liber prevăzut pentru o piesă originală, a înlocuit 
Cyrano de Bergerac cu Andromaca, Pericles cu Romeo si Julieta, a renunţat la 
Trei crai de la Răsărit de Haşdeu si, în sfîrşit, a propus Mizerie si noblețe, la care 

de asemenea a renunţat. O muncă formală în întocmirea proiectelor de repertoriu 
a mai dovedit şi Teatrul de Stat din Tg. Mureş (secţiile romînă şi maghiară), al că- 
rui proiect a suferit de asemenea foarte multe şi nu suficient de justificate modi- 
ficări. Au fost însă şi teatre care au recurs la modificări, dar au urmărit prin 
asta îmbunătăţirea repertoriului. Astfel, Teatrul Maghiar de Stat din Cluj a intro- 
dus în repertoriu două din premierele romînesti pe ţară cu piese valoroase apărute 
în actuala stagiune : Moartea unui artist de Horia Lovinescu şi Stafeta nevăzută de 
Paul Everac. 

Un aspect pozitiv al repertoriului actualei stagiuni l-a constituit compoziţia 
generală a repertoriului de premiere şi reluări. Majoritatea teatrelor s-au îngrijit 
ca programarea reluärilor să asigure preponderența repertoriului national si să 
păstreze criteriile pe baza cărora au fost întocmite proiectele de repertoriu. Din cele 
300 de reluări, au fost programate circa 130 de piese romineşti contemporane. Tre- 
buie să menționăm însă că procentul pieselor romînesti ar fi fost mai mare dacă 
teatrele : „C. I. Nottara“, Constanta, Tg. Mureş, Maghiar din Cluj, Maghiar din 
Satu Mare, Maghiar din Sf. Gheorghe, German din Timişoara n-ar fi programat 
cu o vădită precădere reluările cu piese străine. Unele teatre şi-au propus în mod 
nerealist un număr foarte mare de reluări, pe care apoi, în cursul stagiunii, le-au 
programat în mică măsură și la întimplare. 

Dacă o bună alcătuire a repertoriului, ca şi respectarea lui cu consecvență, 
reprezintă punctul de pornire al activității teatrului, fără îndoială că ultimul cuvint 
îl reprezintă realizarea calitativă a repertoriului propus. Un repertoriu cît de bine 
întocmit, cu piese cit de valoroase, nu-și dobindeşte eficiența ideologică şi artistică 
decit prin calitatea spectacolelor pe care teatrul le realizează cu aceste piese. 
Aceste două aspecte ale activității unui teatru nu trebuie însă privite separat, ele 
sint strins legate unul de celălalt. Un repertoriu este cu adevărat judicios întocmit 
numai atunci cind realizarea lui artistică confirmă alegerea pieselor prin succesul 
artistic pe care Îl înregistrează spectacolele cu aceste piese. De aceea, criteriul de 
bază al alcătuirii repertoriului trebuie să-l constituie alegerea acelor piese care, 
cuprinzind valori artistice deosebite, dau teatrului posibilitatea de a realiza mari 
spectacole, cu o forță emoțională deosebită si cu o capacitate maximă de atragere 
şi de influențare a publicului spectator, de pe poziţiile ideologiei partidului nostru, 
ale ideilor înaintate, progresiste din dramaturgia mondială. Prestigiul pe care și 
l-au dobindit teatrele cele mai mari din străinătate, ca si teatrele noastre fruntașe 
din Capitală şi din regiuni, se datoreşte exclusiv acelor spectacole care au tîsnit cu 


Ascensiunea lul” Arturo Ui de Bertolt Brecht, pe scena Teatrului Muncitoresc C.F.R. Moment din actul I 


Moment din spectacolul Teatrului ‚„Lu- 

putere din anonimat, care s-au impus prin excepţionale valori artistice. Prin ele, 
teatrele își exercită, de fapt, în cea mai mare măsură, rolul lor educativ si estetic. 
Aceste mari spectacole au făurit istoria teatrului universal şi pe ele se bazează şi 
istoria teatrului romînesc. Insistăm în mod deosebit asupra acestui criteriu, deoarece 
considerăm că el este foarte important în actuala etapă de dezvoltare a teatrului 
nostru. 

Privită din acest punct de vedere, activitatea teatrelor noastre în această 
stagiune se remarcă, în primul rind, prin prezența unui număr de spectacole valo- 
roase, care au exercitat o mare forță de atracţie asupra publicului spectator. Șeful 
sectorului suflete pe scena Teatrului de Comedie constituie un exemplu în ce pri- 
veste aportul creator al artei regiei si a interpretilor în valorificarea unui text. Un 
alt spectacol remarcabil l-a realizat colectivul Teatrului National „I. L. Caragiale“ 
cu Moartea unui artist, Teatrul National din Iasi a obținut premiul Comitetului 
de Stat pentru Cultură si Artă pentru valorificarea scenică a piesei Steaua polară. 
Un valoros spectacol a realizat şi Teatrul Muncitoresc C.F.R. cu piesa Ninge la 
ecuator. 

Spectacole valoroase au mai fost realizate și pe scenele altor teatre: Teatrul 
„Lucia Sturdza Bulandra“ (Jocul de-a vacanța şi Domnul Biedermann şi incendia- 
torii), Teatrul Muncitoresc C.F.R. (Ascensiunea lui Arturo Ui poate fi oprită), Tea- 
trul de Stat din Oradea (secţia romînă — Luceafărul), Teatrul de Stat din Baia- 
Mare (Citadela sfărimată), Teatrul Maghiar de Stat din Sf. Gheorghe (Colegii). Fără 
îndoială că astfel de realizări artistice trebuie judecate în raport cu forțele tea- 
trului respectiv, că ele nu s-au situat toate la acelaşi nivel artistic, dar ceea ce este 
comun si valoros în succesele obţinute este tendința de a valorifica la maximum atit 
textul, cît şi forţele artistice ale colectivului. 

Trebuie să spunem însă deschis că asemenea spectacole sînt încă puţine faţă 
de posibilităţile teatrului nostru. Sint multe spectacole slabe sau mediocre, care se 

Colegii de V. Akslonov şi 
A. Stabovoi, In interpreta- 
rea tinerilor artişti de la 
Sf. Gheorghe: Fülop Clara 
Inna), Visky Arpad (Stol- 

V), Peterffi Ludovic (Mak- 
simov), Szamos Rozi Ladis- 
lau (Karpov) si Laszlo Carol 
(Zelionin) 


menţin într-un climat sters, de anonimat artistic, si nu nutresc efortul si tendința 
de a atinge un nivel artistic ridicat. Multe din teatrele noastre vădesc prin specta- 
colele lor practica unei realizări numerice, cantitative, a unui repertoriu alcătuit 
din spectacole ce nu se impun prin calitate artistică. 

Apariţia unor asemenea spectacole slabe sau mediocre creează un evident 
decalaj de nivel artistic în viaţa noastră teatrală. În afara unor eşecuri care ies din 
comun şi a unor „experiențe“ neizbutite şi discutabile, unele teatre din Capitală (Tea- 
trul Regional Bucureşti, Teatrul „C. I. Nottara“, Teatrul pentru Tineret si Copii) n-au 
realizat — cu extrem de rare excepţii — decit spectacole care n-au atras prin 
nimic atenţia. De asemenea, turneele unor teatre din regiuni (Teatrul de Stat din 
Bacău, Teatrul de Stat „Valea Jiului“ din Petroseni, Teatrul de Stat din Birlad) au 
prezentat multe spectacole realizate la un nivel artistic scăzut. 

Principala cauză a acestui decalaj între unele spectacole remarcabile şi altele 
realizate la un foarte scăzut nivel artistic o constituie tocmai modul mecanic, 
îngust, de a gindi repertoriul, lipsa de exigentä în ce priveşte calitatea artistică. 

O deosebită răspundere în promovarea şi realizarea unui repertoriu de cali- 
tate o poartă regizorii noştri. Dacă un repertoriu nu este gindit şi întocmit în 
funcţie de realizarea lui calitativă, el se compromite de la început prin valoarea 
redusă a spectacolelor. Modul mecanic de a gîndi şi a întocmi repertoriul, de a 
propune piese care să nu solicite si să nu prilejuiască valorificarea maximă a po- 
tentelor artistice, face ca efortul necesar să fie mult mai greu de prestat și să fie 
şi inutil. Colectivul Teatrului Regional Bucureşti are fără îndoială o serie de actori 
talentați, dintre care unii s-au impus atenţiei opiniei publice teatrale în spectacole 
ca Îndrăzneala şi Mielul turbat, de pildă. Cu toate acestea, în stagiunea trecută, 
teatrul a prezentat cîteva spectacole la un nivel destul de scăzut. Colectivul de regi- 
zori ai Teatrului „C. I. Nottara“, care, în general, promovează un repertoriu ce pe 
hîrtie impresionează prin valoarea textelor (Oedip, Antoniu și Cleopatra, Fraţii 
Karamazov, Unchiul Vania, Peer Gynt. Ciocîrlia), pare a fi foarte puţin preocupat 
de posibilitatea unei realizări calitative la nivelul textelor respective. 

Prea des întîlnim pe scenele teatrelor noastre piese clasice, de pildă, fără 
interpreţii corespunzători în roluri de mare creaţie, în timp ce actori de mare 
talent si cu experienţă scenică de necontestat nu joacă rolurile de răspundere pe 
care le-ar putea realiza cu succes, ca să nu tragem concluzia că regizorii noştri nu 
își exercită întotdeauna dreptul și datoria de a alege acele piese pe baza cărora forțele 
teatrului să poată realiza spectacole de mare prestigiu. : 

Teatrul Național „I. L. Caragiale“ a realizat, în linii generale, o stagiune 
bună ; dar, în afară de Moartea unui artist, Eminescu şi de unele creații actoricești 
remarcabile, dar izolate, care sînt spectacolele mari realizate pe măsura deosebită 
a forțelor regizorale şi actoricesti ale teatrului ? Răspunderea pentru toate acele 
mari spectacole pe care prima noastră scenă putea să le dea, și nu le-a dat încă, 
o poartă, fără îndoială, în primul rînd maeștrii Sică Alexandrescu, Moni Gheler- 
ter, Al. Finti şi regizorii tineri care au lucrat în teatru şi care, de multe ori, s-au 

oprit asupra unei piese nepornind de la criteriul valorificării atitor personalităţi 
artistice ale teatrului. 

La multe teatre din regiuni, regizorii participă la întocmirea repertoriu- 
lui cu evidentă pasivitate, iar alteori propun piese înainte de a le studia cu 
seriozitate. Nu arareori, aici se pun în scenă piese care contrazic în mod flagrant 
posibilităţile teatrului. Acestei lipse de răspundere a regizorului i se datoresc şi 
foarte multe din modificările în repertoriu, efectuate pe parcursul stagiunii. Nu 
s-a simţit decît foarte puţin, de pildă, din acest punct de vedere, prezenţa tovară- 
şului Moisescu la Teatrul de Stat din Ploiești. Nu încape nici o îndoială că, dacă 
tovarășul Moisescu s-ar fi preocupat cu toată seriozitatea si toată răspunderea de 
repertoriul Teatrului de Stat din Ploieşti, bilanţul teatrului ar fi fost altul. Ace- 
lași lucru se poate spune și despre tovarăşii: Neleanu, Radu Penciulescu, Mihai 
Dimiu, Dinu Cernescu si aMi regizori valoroşi ai noştri, a căror contributie la înche- 
garea în teatrele lor a unui repertoriu gîndit în funcţie de realizarea lui calitativă 
se simte prea puțin. 

Date fiind posibilităţile reale ale teatrelor noastre, situația s-ar putea 
schimba, într-o măsură substanţială, dacă regizorii noștri şi-ar exercita cu mai 
multă răspundere atribuțiile de bază ce le revin în întocmirea repertoriului tea- 
trelor din care fac parte. O serie de rezultate valoroase ale unor teatre, ca Teatrul 
National din Iasi sau Teatrul de Stat din Timișoara, se datoresc într-o mare mă- 
sură respectării criteriilor enunțate mai sus. 

Pentru lichidarea practicii repertoriilor de minimă rezistenţă, pentru reali- 
zarea calitativă cît mai ridicată a spectacolelor, axarea repertoriilor pe creaţii regi- 
zorale şi actoricești de valoare este hotăritoare. Un eveniment artistic pildui- 
tor l-a constituit, în această stagiune, memorabila realizare a artistului poporu- 
lui George Vraca, în Richard al III-lea, rol pregătit, pe parcursul a multi ani de 
zile, cu un înalt simţ de răspundere. Introducerea în repertoriu a piesei Jocul de-a 
vacanța la Teatrul „Lucia Sturdza Bulandra“ a prilejuit creații actoricesti deose- 
bit de valoroase, în frunte cu aceea a lui Marcel Anghelescu si aceea a actriței Gina 
Patrichi. 

Pentru generalizarea acestui mod creator de a gindi repertoriul în funcţie 
de realizarea lui calitativă pledează de asemenea şi alte creații ale actorilor din 
actuala stagiune : artistul poporului Kovâcs G. (Manole Crudu), artistul emerit 
Mihăilescu Brăila (Arturo Ui şi Saru), Marcela Rusu (Nora), Ion Marinescu (Cio- 


Octavian Cotescu (Eisenring) şi Mircea Albuleseu (Sehmitz) în Domnul Biedermann şi incendiatorii la Teatrul 
„Lucia Sturdza Bulandra” 


cîlteu), Ileana Predescu (Casandra), Octavian Cotescu (Eisenring), Gilda Marinescu 
şi Anca Roșu (Magdalena), Valentino Dain (Horaţiu) şi alţii. 

O deficiență importantă în munca teatrelor noastre, pe care au relevat-o şi 
celelalte stagiuni şi pe care stagiunea 1963—1964 nu numai că n-a înlăturat-o, dar 
a şi accentuat-o, este un vădit decalaj între prima parte a stagiunii şi cea de a 
doua. Cu unele excepţii, evenimentele artistice ale stagiunii, ca şi numărul de 
premiere, se aglomerează în partea a doua a stagiunii. Fenomenul acesta, care 
nu e deloc favorabil activităţii de creaţie artistică, este caracteristic mai ales pentru 
teatrele din Capitală. Îndeosebi, în ce priveşte apariţia pieselor originale, în actuala 
stagiune această deficitară organizare a muncii şi această realizare în asalt a pla- 
nului de repertoriu au fost de-a dreptul supărătoare. Teatrul National „I. L, Cara- 
giale“ a realizat toate cele trei piese originale în partea a doua a stagiunii. La fel 
şi Teatrul „C. I. Nottara“, Teatrul Tineretului și Teatrul Muncitoresc C.F.R. Faptul 
acesta, în afară de aceea că reprezintă un „start“ foarte slab în activitatea tea- 
trelor respective, creează mari dificultăţi în programarea pieselor noi romînesti 
pe întreaga țară. 

Această slabă organizare a muncii are o influență negativă atit asupra con- 
ditiilor de lucru, cît şi asupra legăturii cu publicul. Este foarte important, atît pen- 
tru înlăturarea muncii în asalt şi a dezorganizării, cit şi pentru stimularea intere- 
sului spectatorilor, ca ritmul de activitate în teatre să fie egal, mai susţinut şi mai 
rațional dozat pe întreaga stagiune. Si este de asemenea necesar ca deschiderea 
stagiunii să constituie un eveniment important în desfășurarea ei. 

Multe din deficiențele semnalate se datoresc şi faptului că nu în toate colec- 
tivele noastre este instaurat un spirit de disciplină în muncă, de conștiință profe- 
sională înaintată, absolut necesare creației în domeniul artei teatrale. 

Dacă am încerca să sintetizăm unele concluzii cu privire Ja problemele ridi- 
cate de desfășurarea ultimei stagiuni, în actuala etapă de dezvoltare a mișcării 
noastre teatrale, ar trebui să ne oprim asupra necesităţii de a se alcătui reperto- 
riile în functie de o realizare calitativă maximă, axată pe creații actoricești de 
mare valoare, adică, într-un cuvînt, să stăruim asupra necesității de a gîndi si a 
întocmi repertoriul pe criteriul realizării unor mari spectacole. Aceasta nu înseamnă 
deloc concentrarea atenției asupra unui spectacol (cel destinat să fie un mare spec- 
tacol) şi neglijarea celorlalte, ci introducerea în repertoriu a acelor piese pentru 
care teatrul are, sau poate avea, condiţiile care să asigure realizări de înalt nivel. 


, 


PROIECTE PENTRU STAGIUNEA 1964-1965 


Trăsăturile pozitive ale repertoriului, între care mai ales promovarea cu 
precădere a repertorivlui national, se reflectă si în noile propuneri făcute de teatre 
pentru stagiunea 1964—1965. Astfel, din totalul de 257 de premiere sînt prevăzute 120 
de titluri de piese romînesti (contemporane — 93 si clasice — 27). Printre cele 93 
de piese romînesti contemporane, 40 vor constitui premiere pe ţară. Un aspect pozi- 
tiv al noilor propuneri făcute de teatre este o vădită orientare spre acele piese 
romînesti care să poată prilejui spectacole de calitate, cu un conţinut tematic con- 
temporan, cu probleme interesante, scrise de cei mai valoroşi dintre autorii noştri. 
A dispărut din actualele propuneri ale teatrelor orientarea spre piese cu o tematică 
mai puțin semnificativă și scrise la un nivel artistic mai scăzut, care erau progra- 
mate, în stagiunile trecute, la foarte multe teatre. 

Au fost propuse din literatura universală contemporană 69 de premiere. 
dintre care 37 de premiere pe ţară ale unor autori ca: O'Neill, Pirandello, Maia- 
kovski, Brecht, Anouilh, Eugen Ionescu, Arthur Miller, Fr. Garcia Lorca, E. Svart, 
W. Saroyan, L. Squarzina, Aksionov, Steinbeck, Dimov, J. Cocteau, Fr. Dürrenmatt, 
V. Kataev, Ed. de Filippo, Tennessee Williams şi alţii. Se poate deci spune pe 
drept cuvint că, și în ce privește piesele străine contemporane, teatrele s-au orientat 
spre cei mai valoroşi autori, dintre care unii mai puţin sau deloc jucaţi pînă acum, 
şi mai ales spre acele piese care reflectă ceea ce este reprezentativ și mai valoros 
în dramaturgia contemporană universală. 

În alegerea pieselor din dramaturgia clasică universală se reflectă tendința 
de a contribui la o mai mare varietate a repertoriului. Se impune în primul rînd 
prezența unor piese mari din dramaturgia antică: Oedip şi Antigona de Sofocle, 
Medeea, Ifigenia în Taurida şi Ifigenia în Aulida de Euripide, Amfitrion de Plaut. 
Shakespeare, care a fost cel mai jucat autor din această stagiune, va figura și în 
stagiunea viitoare cu 11 premiere, printre care: Troilus și Cressida, Richard al 
II-lea, Henric al IV-lea, Măsură pentru măsură etc. Dintre autorii clasici mai figu- 
rează în repertoriu: Moliere, Ibsen, Dostoievski, Gorki, Gogol, Kleist, Schiller, 
Carlo Gozzi, Ben Jonson, Goldoni, Lope de Vega, Fredo, Zsigmond Moricz, Nusici 
şi alţii. 

Teatrul National „I. L .Caragiale“, Teatrul Regional Bucureşti, Teatrul de 
Stat din Timişoara (secţia romînă), Teatrul National din Iasi, Teatrul de Stat din 
Oradea, Teatrul Maghiar de Stat din Cluj, Teatrul de Stat din Sibiu (secția romînă 
şi germană), Teatrul de Stat din Piatra Neamt şi-au alcătuit proiecte judicioase si 
interesante. 

Există însă și unele teatre, din fericire mult mai puţine la număr de data 
aceasta, în ale căror proiecte se pot constata deficienţe ce vor trebui neapărat reme- 
diate. În primul rînd, se remarcă la acestea o lipsă de preocupare pentru conţinutul 
socialist al pieselor care alcătuiesc proiectele de repertoriu. 

Este absolut necesar ca acele teatre din Capitală și din regiuni care au pro- 
pus în premieră pe țară piese romineşti noi, aflate încă în faza de proiect sau 
încă nedefinitivate, să depună toate eforturile pentru ca, printr-o colaborare crea- 
toare cu autorii, să ajungă la definitivarea textelor în mod operativ, în cele mai 
bune condiţii, si astfel premierele cu piese romineşti contemporane să: devină 
realitate. 

Repertoriul pe întreaga țară, care va rezulta în urma îmbunătăţirilor actua- 
lelor propuneri, pe baza celor arătate aici și în discuţiile din plenara Consiliului, 
poate constitui o bază temeinică, de natură să asigure realizarea unor spectacole 
valoroase, cu un bogat conţinut de idei şi de o ţinută artistică ridicată. Sint pre- 
văzute în repertoriul actual piese romînesti care înfățișează aspecte noi, intere- 
sante din actuala etapă de dezvoltare a societății noastre, care dezbat probleme 
actuale, care evidențiază procesul nou, revoluţionar, al creșterii conștiinței socia- 
liste a oamenilor din ţara noastră. 

Proiectele de repertoriu aie stagiunii 1964—1965 au totodată un orizont cul- 
tural larg, interesant prin varietatea pieselor clasice din repertoriul universal. 

Teatrele noastre au datoria să realizeze pe parcursul stagiunii aceste caracte- 
ristici pozitive ale planurilor pe care şi le-au propus, să le îmbogăţească si să le 
adînceascà prin realizarea unor spectacole cît mai valoroase, a căror calitate 
artistică să reprezinte adevărate acte de cultură. 


VALORIFICAREA SCENICĂ 
A DRAMATURGIEI ORIGINALE * 


À rtă colectivă şi de sinteză, realizată prin colaborarea mai multor factori și 
din îmbinarea organică a unor elemente şi imagini diferite — vizuale, audi- 
tive, în dinamică —, arta scenică are virtutea de a da o nouă viață operei 

dramatice, creînd pe baza acesteia o lume de imagini noi, de o structură complexă 

şi de o mare putere comunicativă şi stimulatoare. Valoarea activă, creatoare a 

artei scenice se manifestă nu numai în materializarea imaginilor literare, ci şi în 

interpretarea acestora. 

Interpretarea scenică poate contribui la valorificarea sensurilor şi virtuților 
artistice ale operei dramatice, dar ea poate să şi reducă aceste virtuți și sensuri 
printr-o expresie scenică plată, săracă, sau poate să le îmbogăţească printr-o trans- 


* Din referatul „Despre unele probleme privind valorificarea scenică a dramaturgici originale”, ţinut de 
Margareta Bărbuţă, critic teatral 

punere ingenioasă, creatoare de noi valori. Virtufile creatoare ale artei scenice 
sint aşadar nemăsurate, iar mijloacele de acţiune ale acesteia sînt în continuă 
evolutie. 

Fără îndoială că problemele esenţiale ale artei scenice sînt aceleași pentru 
interpretarea dramaturgiei originale contemporane, ca şi pentru orice operă a 
dramaturgiei universale. Răspunderea realizatorilor unui spectacol este la fel 
de mare, pentru orice text pe care-l pun în scenă, faţă de miile de spectatori 
cărora le comunică mesajul lor artistic. Dar promovarea dramaturgiei originale în 
repertoriul teatrelor are o importanţă ideologică şi estetică deosebită. 

În plin proces de dezvoltare, de maturizare ideologică şi artistică, dramatur- 
gia noastră a făcut progrese evidente spre exprimarea artistică limpede şi con- 
vingătoare a lumii spirituale a omului de azi, spre oglindirea mai cuprinzătoare 
şi mai profundă a unor fenomene şi conflicte caracteristice vieţii noastre actuale. 
Sint încă, fără îndoială, multe imperfectii şi inegalităţi, înţelegeri superficiale sau 
exprimări artistice stingace, căutări sterile de formule „originale“ fals îndrăzneţe 
sau facilităţi comode şi întirzieri într-o gîndire şi o formă depășite. 

Sint inegalităţi, reușite şi eşecuri inerente unui proces de creaţie. Există 
însă în prezent un fond de lucrări originale, care şi-au verificat şi confirmat vala- 
bilitatea în fața spectatorilor şi a opiniei publice teatrale. Ponderea pe care dra- 
maturgia originală a dobîndit-o în ultima vreme în repertoriile teatrelor îndrep- 
täfeste o privire optimistă asupra posibilităţilor de viitor ale creației noastre dra- 
matice, impunind si permiţind totodată o dezbatere cu privire la calitatea inter- 
pretării scenice a lucrărilor dramatice originale. Succesul de care s-au bucurat în 
ultima vreme unele spectacole cu piese originale contemporane dovedeşte progresul 
pe care teatrul nostru l-a realizat în această direcţie. ` 

În spectacolul cu Şeful sectorului suflete de Al. Mirodan, pus în scenă de 
Moni Ghelerter la Teatrul de Comedie din Bucureşti, de pildă, regizorul şi inter- 
preții au căutat să pună în valoare ideea principală a piesei — aceea a concor- 
dantei dintre vis şi realitate în societatea noastră — folosind toate resursele de 
umor si lirism ale textului, dînd expresie fiecărei nuanţe, găsind o rezolvare sce- 
nică logică si verosimilă alternantei scenelor imaginare cu cele reale. Analizînd 
sensul si valoarea fiecărei replici în raporturile sale cu întregul, regizorul si actorii 
au distribuit fără ostentatie accentele, în vederea obţinerii efectului tonic și a notei 
generale de poezie a spectacolului, în spiritul textului, de pe poziția fermă a com- 
baterii urîtului şi concepțiilor retrograde din viața noastră. 

Pe scena Teatrului Naţional din București, Moartea unui artist de Horia Lovi- 
nescu şi-a găsit o întruchipare teatrală expresivă, limpede, emoţionantă. Evitînd 
primejdia melodramatismului si a sentimentalismului dulceag, regizorul Horea 
Popescu a condus spectacolul spre afirmarea ideii majore a responsabilităţii artis- 
tului față de umanitate, tratind drama eroului așa cum o cerea textul, ca pe un 
moment de criză al unei conştiinţe înaintate, iar finalul tragic — ca o depășire a 
crizei. Folosirea din plin a spaţiului scenic şi dinamismul imprimat mişcării scenice 
au creat premisele unei lărgiri a rezonantei dezbaterii de idei, contribuind la cap- 
tarea interesului publicului și atragerea sa, ca participant activ, în sfera de idei şi 
sentimente a piesei. 

Steaua polară de Sergiu Fărcășan a prilejuit colectivului de interpreţi ai 
Teatrului National din Iasi un spectacol izbutit, care poate servi drept răspuns la 
întrebarea : cum poate fi valorificată o lucrare dramatică. Construindu-si specta- 
colul în lumina monologului lui Proca din actul II — elogiul comunistului care 
şi-a făcut datoria —, regizorul Crin Teodorescu a organizat întreaga desfășurare 
a acţiunii scenice şi a relaţiilor dintre personaje în această perspectivă, îmbogätind 
compoziția actului I, printr-un ritm interior mai susținut şi o conturare pregnantă 
a caracterelor şi tipurilor. Înfruntarea de poziţii ideologice şi etice, oarecum 
abstractă în text, a dobîndit în spectacol un caracter concret si dramatic prin întru- 
chiparea ei în personaje vii, convingătoare, ceea ce a contribuit la cucerirea ade- 
ziunii unui public larg. 

Spectacole care exprimă în imagini artistice convingătoare aspecte ale vieţii 
noastre de azi am întîlnit si pe scenele altor teatre. Șeful sectorului suflete, la 
Teatrul National din Iasi si la secţia romînă a Teatrului din Tg. Mureș, Accidentul 
de Maria Földes, pe scena Teatrului Maghiar din Cluj, mai de curînd Moartea unui 
artist, pe aceeaşi scenă, dovedesc că există în multe teatre ale noastre o preocu- 
pare mai adîncä şi mai consecventă pentru valorificarea scenică a dramaturgiei 
originale, prin mobilizarea celor mai bune forte ale colectivelor artistice. 

Gore, din Setul sectorului suflete 
de Al. Mirodan, așa cum l-a in- 
terpretat Radu Beligan pe scena 
Teatrului de Comedie: premiul 
pentru cea mai bună interpretare 
a unui rol din dramaturgia ori- 
ginală 


IL 


—— 
= 
PEREN 
— 


Arta noastră teatrală a trecut, și trece astăzi mai ales, printr-un proces de 
debarasare de vechi racile şi deprinderi, provenite unele din slăbiciunile dramatur- 
giei originale, ca de plidă schematismul, didacticismul, sau altele crescute pe trun- 
chiul acesteia, ca emfaza, ostentatia, într-o interdependentä cu efecte inhibitoare 
reciproce, Spectacolele izbutite sînt puncte avansate ale acestui proces. Dar ele 
nu reprezintă încă media generală a spectacoielor teatrelor noastre, între care există 
mari decalaje de calitate. Aceste decalaje nu se datoresc numai diferențelor de 
calitate între piese, ci adesea şi gradului diferit de înţelegere şi transpunere scenică 
a problematicii textului, a mesajului său artistic. 

Dacă la Teatrul Maghiar din Timişoara, piesa Febre de Horia Lovinescu a 
prilejuit un spectacol bine gîndit regizoral, în care drama doctorului Toma, eroul 
principal, se proiectează permanent pe fundalul viu al mediului din Deltă, aceeași 
piesă în interpretarea colectivului Teatrului de Stat din Brăila a căpătat accente 
străine de intenţiile textului, schimbîndu-si echilibrul în raportul de forte, prin 
încărcări melodramatice şi efecte comice ieftine, care umbreau ideea centrală. Pro- 
cesul de clarificare a conştiinţei doctorului Toma a devenit aici drama sentimentală 
a unui bărbat care se desparte de sofie din ambitie, apoi e înşelat de ea, suferă, 
încearcă să se consoleze cu soția învățătorului etc. 

O gîndire regizorală săracă stă la baza unor spectacole cenusit, plate, neinte- 
resante. La Teatrul de Stat din Birlad, de pildă, piesa Secunda 58 de Dorel Dorian 
a fost sărăcită prin interpretare, fiind prezentată într-un spectacol monoton, lipsit 
de tensiune şi vibraţie lăuntrică, în care tocmai ideea centrală a piesei, acel impe- 
rativ al „secundei 58“, hotăritoare în conştiinţa unui om, îşi tocise semnificația. 

O problemă fundamentală în arta întruchipării scenice a realității noastre 
actuale este aceea a realizării eroului contemporan, a exprimării întregii bogății 
a lumii sale spirituale. În trecut, realizarea artistică a figurii eroului a fost uneori 
împiedicată sau îngreunată de insuficienta cunoaştere a realităţii, atit de către dra- 
maturg cît si de către interpreţi, si de înțelegerea simplistă a raportului dintre 
general şi particular în artă. Conceperea eroului om de partid ca o sumă — meca- 
nică — de trăsături moral-politice a dus la apariţia unui şir întreg de personaje 
schematice, atît în dramaturgie, cît şi în spectacol. Adesea, figura activistului n-avea 
alte atribute caracterizante decit elementele exterioare. 


Odată cu maturizarea ideologică si artistică a dramaturgiei noastre, cu înte- 
legerea mai profundă de către dramaturgi a înseşi proceselor realităţii. a dialecticii 
luptei dintre nou şi vechi, eroul înaintat a început să ocupe un loc central în piese. 
determinant în desfășurarea şi rezolvarea conflictului. Această problemă a angre- 
nării eroului în conflict are o deosebită însemnătate, atit pentru dramaturgie cît și 
pentru arta spectacolului. Viaţa însăși si legile construcției dramatice, care o reflectă, 
au impus-o ca pe o condiţie esenţială pentru afirmarea activă, deci convingătoare, 
a idealului moral şi politic al societății noastre. 

Realizarea scenică a eroului contemporan care acționează de pe poziţiile 
partidului nostru, afirmînd aceste poziţii în mod convingător prin tot ceea ce spune 
şi face, ridică încă probleme dintre cele mai dificile. Asemenea tipuri de eroi încep 
să apară acum în dramaturgia noastră. Ei îşi cer interpreţii corespunzători, perso- 
nalitäti actoricești puternice, care, pe lingă talent, trebuie să aibă capacitatea de a 
înțelege structura morală nouă, universul spiritual complex al omului contemporan, 
logica gîndirii si sentimentelor acestuia, precum si capacitatea de a le exprima 
artistic. Şi nu e vorba de o reproducere naturalistä a unor tipuri umane întîlnite 
în viaţă, ci de o transfigurare artistică, într-o imagine sintetică de o mare putere 
de convingere, care să lumineze viața din unghiuri de vedere noi, dezvăluind laturi 
noi si profunde,'dincolo de observaţia superficială, cotidiană. 


Dubla imagine a eroului din Șeful sectorului suflete — Gore şi Şeful —, 
angrenat organic în conflictul piesei lui Mirodan, a găsit pe scena Teatrului de Co- 
medie, în Radu Beligan, interpretul care îmbină farmecul personal cu o matură 
stăpînire a mijloacelor de expresie. În interpretarea sa, aparent timidul Gore 
ascunde mari disponibilitäti de energie sufletească, de generozitate si pasiune, pe 
care le dăruieşte cu o simplitate cuceritoare, în conformitate cu concepţia sa înain- 
tată despre lume si viață, înlocuind candoarea cu ironia fină, timiditatea cu hotă- 
rîrea tranșantă, actorul izbutind să realizeze unitatea dialectică a celor două ipostaze 
ale eroului. Esenţial în interpretarea lui Radu Beligan este firescul, organicitatea, 
nu numai în crearea celor două ipostaze ale eroului, ci în expunerea, prin aceste 
ipostaze, a idealului moral înaintat al omului socialist. Alternînd umorul subtil 
cu lirismul grav, Marcela Rusu a îmbogățit, la rîndul ei, partitura eroinei, realizînd 
un personaj cu o spiritualitate bogată, o eroină lucidă, activă și sensibilă, capabilă 
a-şi privi cu umor, în mod critic, propriile slăbiciuni. 

O creatie reprezentativă a realizat actorul Kovács György în rolul sculpto- 
rului Manole Crudu din Moartea unui artist, la Teatrul Maghiar din Cluj. Pavel 
Proca, savantul comunist, pasionat si intransigent, din Steaua polară, a fost exce- 
lent interpretat pe scena Teatrului „C. I. Nottara“ de tînărul actor George Con- 
stantin. 

Inginerul Piticescu, poznasul erou al comediei Sonet pentru o păpuşă de 
Sergiu Fărcăşan, a căpătat viaţă și putere de convingere pe scena Teatrului de Stat 
din Timişoara, în interpretarea lui Gheorghe Leahu ; dublul erou din Șeful secto- 
rului suflete s-a bucurat şi la Teatrul Naţional din Iaşi de o bună interpretare, 
datorită jocului actorului Dorin Varga ; savanta Dinescu din Citadela sfărimată a 
adus pe scena Teatrului Naţional din Cluj spiritul lucid, energia neobosită şi calda 
umanitate a personajului piesei lui Lovinescu, prin interpretarea actriței Maria 
Cupcea ; Adam Vintilă din comedia Adam și Eva de A. Baranga a dobîndit trăsă- 
turile unui erou energic, inteligent şi activ, pe scena Teatrului de Stat din Con- 
stanta, mulţumită interpretării lui Dan Herdan. 


sii ascito 


Chiar în roluri de mai mică amploare, dar cu o pondere însemnată în struc= 
ura dramatică a pieselor, în determinarea mesajului artistic al spectacolului, con- 
tributia creatoare a actorului e decisivă, adevăr confirmat de o seamă de realizări 
emarcabile. 

Săvoiu, secretarul comitetului regional de partid din Stafeta nevăzută de 
Paul Everac, a dobîndit pe scena Teatrului National o prezenţă cuceritoare, plină 
le viaţă, de optimism sănătos şi mai ales de înțelepciune, prin interpretarea lui 
Marcel Anghelescu. O scurtă apariţie, compusă cu minutiozitate, cu simţ al nuan- 
telor şi detaliului semnificativ, a realizat Nicolae Tomazoglu în rolul contabilului- 
șef din Himera de Paul Everac, pe scena Teatrului Tineretului ; Stefan Däncinescu 
ı compus figura academicianului Bălăceanu din Steaua polară pe scena Teatrului 
National din Iaşi cu o savantă dozare a mijloacelor, died eroului farmecul unei 
puternice personalităţi din lumea ştiinţei. Si ce dovadă mai grăitoare despre con- 
tributie creatoare a actorului interpret la dezvăluirea sensurilor unui text putem 
duce decit creația Eugeniei Popovici în rolul bătrinei Domnica din Moartea unu 
artist, creaţie izvorită dintr-o profundă cunoaștere a vieții şi o stăpinire desăvirşită 
a mijloacelor artei actoricești, concentrate într-o imagine de o puternică expresi- 
vitate, întruchipare a spiritului popular, a înţelepciunii de veacuri a poporului, din 
care nu lipsesc umorul şi lirismul cel mai răscolitor. 

Este evident faptul că interpretarea unor eroi cu o puternică personalitate, 
cu o viață spirituală bogată, are un caracter stimulator asupra artei actorului, obli- 
zînd interpretul să-și concentreze capacitățile intelectuale, să-şi lărgească orizontul 
de gîndire, capacitatea de înțelegere şi gama mijloacelor de expresie. Pentru orice 
actor, rolul Manole Crudu, de pildă, din Moartea unui artist înseamnă prilejul 
unei munci stăruitoare pentru găsirea mijloacelor necesare exprimării universului 
spiritual al acestei mari personalităţi artistice, pentru înțelegerea în profunzime a 
dramei acestei conștiințe, de fapt o dramă a gîndirii. În interpretarea sa, Toma Di- 
mitriu a izbutit să evite retorismul, dobîndind simplitate si căldură interioară. 
Eroul său îşi trăiește drama cu demnitate, fără lamentări. El n-a izbutit totuşi decit 
parțial să exprime în toată amploarea personalitatea puternică a lui Manole Crudu, 
farmecul cuceritor al acestui personaj, care iradiază asupra celor din jurul său, si 
mai ales proporţiile de tragedie ale frămîntării sale. Ceea ce a lipsit în interpretarea 
lui Toma Dimitriu a fost elementul activ din caracterul personajului, lupta acestuia 
împotriva influenţei bolii, împotriva spaimei care, treptat, îl copleseste. Or, tocmai 
în această luptă constă dramatismul şi frumuseţea personajului. 

Faţă de succesele dobindite în interpretarea scenică a eroului contemporan, 
apare cu atit mai anacronică persistenfa unor urme de schematism şi simplism, 


Steaua polară de Sergiu Färcäsan, in interpretarea Teatrului Naţional „Vasile Alecsandri” din Iași: premiul 
pentru cea mai bună montare cu o piesă rominească nouă. În fotografie, o scenă cu Stefan Dăncinescu (profe- 
sorul Bălăceanu) si Marcel Finchelesen (Bogdan Athanasescu) 


prezente în unele spectacole. În Stafeta nevăzută de la Teatrul National din Bucu- 
reşti, de pildă, secretarul de partid Sturzu apare cu totul lipsit de vlagă în inter- 
pretarea lui Grigore Pavel, care nu numai că n-a depășit limitele textului (și el 
destul de zgîrcit cu acest personaj), dar nici măcar nu s-a încadrat în ele. Grupul 
tinerilor muncitori a fost interpretat într-un mod voit primitiv, urmărindu-se un 
pitoresc de suprafaţă. i Dc 

Considerăm, de altfel, că e necesar să ne oprim ceva mai temeinic asupra 
acestui spectacol, care, în ciuda unor premise favorabile, nu a satisfăcut astep- 
tările. 

Eroul principal al piesei, comunistul Anghel Dobrian, este un tip de o mare 
noblețe morală, însuflețit de idealul etic comunist, gata să se bată pentru un om 
căruia i-a descoperit valoarea, exigent în primul rînd cu sine însuşi, luptind pentru 
propria sa desăvirşire. 

Bucurindu-se în general de o distributie valoroasă — cu mici excepții —, în 
regia lui Moni Ghelerter, spectacolul n-a izbutit totuşi să pună în valoare ideea 
prețioasă a piesei la nivelul necesar pentru captarea integrală şi continuă a inte- 
resului activ al spectatorilor. Neglijind accentele dramatice si punctele nodale 
lăuntrice ale evoluţiei acţiunii si relaţiilor dintre personaje, urmărind mai mult 
exprimarea textului în litera sa, decit in semnificaţiile sale, regizorul şi interpreţii 
au tratat piesa mai mult în vechiul stil al pieselor „de producţie“, în care procesul 
de producţie se substituie proceselor sufleteşti. La aceasta a contribuit şi scenogra- 
fia lui Mihai Tofan, un amestec hibrid de conventionalism şi reproducere concretă 
a ambianţei materiale, imbrăcat într-un circular cenușiu, a cărui rotire greoaie tăia 
ritmul spectacolului, fragmentîndu-l. În aceste condiţii, interpretările unor actori 
salorosi (Costache Antoniu, Marcela Rusu, Marcel Anghelescu, Simona Bondoc) au 
adus contribuţii parţiale. În rolul lui Anghel Dobrian, Emanoil Petrut a desfăşurat 
o gamă bogată de mijloace de expresie, axate pe dezvăluirea trăsăturilor morale 
înaintate ale eroului dominat de un temperament furtunos, nestăpinit, dar lipsa 
unor puncte nodale marcate în evoluţia lăuntrică a personajului a micşorat expre- 
sivitatea și puterea lui de convingere 

Urmele schematismului în interpretarea eroilor înaintați se manifestă uneori 
în sublinierea ostentativă a caracterului lor „pozitiv“, prin așezarea lor parcă pe 
un soclu, pentru a-şi transmite de acolo mesajul devenit lozincă. Regizorii folosesc 
adesea, pentru sublinierea mesajului, poza la rampă, cu fața la public, şi tonul 
răspicat, declamator, chiar dacă prin aceasta rup unitatea spectacolului, desträmîn- 
du-i atmosfera. 


Marin Cupeea (savanta D.nescu), Octavian Cosmută (Matei), Bucur Stan (Petre), In spectacolul Teatrului Naţional 
din Cluj cu Citadela stârimută de Horia Lovinescu 

Recenta premieră cu o piesă rominească a Teatrului Mun- 
eltorese C.F.R.. jucată In cinstea celei de-a 20-a aniver- 
sări a Eliberării: Ninge la ecuator de Dorel Dorian. 
Seenă cu Dana Comnea (Livia) și S. Mihäilescu-Bráila 


(Saru) 


În piesele inspirate din viaţa satului, personajele adoptă tonul „sfătos“, dacă 
se poate, adaugă si un accent dialectal pentru a părea mai autentice şi tind spre 
un „neaosism“ pe care realitatea satului nostru colectivizat l-a depășit astăzi. 

Schematismul apare uneori şi în întruchiparea scenică a personajelor nega- 
tive. De pildă, în interpretarea lui Octavian Cosmuţă, Matei din Citadela sfărimată 
a devenit, pe scena Naţionalului din Cluj, atit de evident antipatic de la început, 
prin aerul său infatuat si prin lipsa evidentă de sinceritate, încît relaţiile sale cu 
personajele piesei au fost complet falsificate, influența sa pierzîndu-si justificarea 
psihologică, iar evoluţia sa — semnificaţia ideologică. 

Tendinţa spre un stil de interpretare grandilocvent, ostentativ, se remarcă din 
ce în ce mai rar în spectacolele noastre. În schimb, în ultima vreme, îşi face loc 
tendința spre un stil aşa-zis „modern“ de interpretare, care constă din rostirea 
plată, inexpresivă a textului, cu dicţiune aproximativă şi o neglijare voită a regu- 
lilor de tehnica vorbirii scenice. Această tendință are la bază o greşită înţelegere 
a specificului stilului contemporan de teatru, care constă într-o concentrare maximă 
a mijloacelor de expresie exterioare, în favoarea realizării unei tensiuni lăuntrice 
exprimate sobru si simplu. În teatru, firescul artistic nu este același cu firescul 
cotidian al omului de pe stradă şi confundarea lor duce la platitudine şi sim- 
plism. 


Aeneis 


O judicioasă distribuţie actoricească asigură de cele mai multe ori premisele 
stabilirii unor relaţii clare între personaje, relaţii justificate logic şi psihologic, 
precum și temelia pentru realizarea unui raport just între forțele conflictului, în 
concordanţă cu cerinţele textului şi ale realităţii care l-a inspirat. O distribuţie ine- 
gală influențează raportul de forte, făcînd neinteligibile relaţiile dintre personaje, 
ca de pildă în Șeful sectorului suflete la Piteşti sau în Judecata de Tudor Boşca, 
la Teatrul National din Cluj. 

Distribuirea accentelor în scenă este hotăritoare pentru relevarea sensului 
acțiunii scenice. Dacă, de pildă, în'-actul I din Adam și Eva, interpretul rolului 
Actorului mobilizează toată atenţia spectatorilor spre micile sale exhibitii de tip 
„simpatic“ şi cam chefliu, sensul scenei este pierdut. La Teatrul National din Bucu- 
resti, unde spectacolul izbutea să pună în valoare ideea centrală, printr-un raport 
just de forțe între personajele negative satirizate şi purtătorul de cuvînt al opiniei 
colective, Adam Vintilă, artistul poporului Grigore Vasiliu-Birlic a avut discretia 
şi măsura necesare pentru ca, fără a abuza de simpatia nestăvilită de care se 
bucură în rîndurile publicului, să-și marcheze prezenţa în scenă atît cît îi cerea 
și-i permitea textul, dînd posibilitatea deplinei valorificări a scenei capitale din 
planul întîi. La Teatrul National din Cluj, actorul Ion Giurumia a ocupat spațiul 
scenei cu micile. sale manifestări „pitoreşti“, atrăgind atenția spectatorilor într-un 
mod exagerat, care a împiedicat perceperea integrală a scenei declansatoare a acţi- 
unii comediei — greşeală cu atit mai mare cu cît rolul lui Adam Vintilă a fost 
mult sărăcit prin interpretarea seacă si monotonă a lui Zighi Munte. 

Aceeaşi piesă, la secția maghiară a Teatrului de Stat din Tg. Mureş, a 
„stimulat“ fantezia regizorului Farkâs István si a actorului Sinka Karoly, inter- 
pret al lui Adam, spre adăugarea unor accente si efecte de gust îndoielnic, nece- 
rute de text. Aceste adăugiri schimbă direcția risului spectatorilor, în actul al doi- 
lea mai ales, spre eroul principal, care se risipeste în tot felul de giumbuslucuri 
menite a-i sublinia mahmureala după beţia cruntă din ajun, deplasînd astfel accen- 
tul ideologic al scenei, ştirbindu-i semnificaţia. 


Încărcarea spectacolului cu accente şi efecte exterioare își are de multe ori 
explicaţia în tendinţa spre exhibiţionism regizoral sau actoricesc. De foarte multe 
ori însă, ea are la bază şi o bună doză de neîncredere faţă de virtuțile scenice ale 
textului. Considerind probabil că piesa lui Sergiu Fărcășan Sonet pentru o păpușă 
nu poate merge cu forțele proprii, regizorul Jean Stopler i-a pus „cirje“, încărcînd 
spectacolul cu elemente exterioare, îngroşind pînă la grotesc neartistic trăsăturile 
personajelor negative, eludind în schimb aspecte şi nuanţe ale textului care ar fi 
venit în sprijinul ideii principale a piesei : lupta pentru frumos, ca imperativ al so- 
cietätii noastre. 

Dragostea pentru dramaturgia originală nu înseamnă, desigur, escamotarea 
slăbiciunilor si imperfecțiunilor sale, dar nici acceptarea lor resemnată. Opera de 
valorificare scenică a creației dramatice originale impune în primul rînd o analiză 
profundă şi responsabilă a acesteia. O exigentä principială trebuie să prezideze la 
alegerea manuscriselor, pentru a evita irosirea timpului şi a energiei cu munca 
asupra unor lucrări fără şanse de reușită. După acceptarea piesei însă, trebuie dusă 
lupta perseverentă pentru desävîrsirea ei, pentru eliminarea slăbiciunilor textului, 
a neclaritätilor, a deficienţelor de compoziţie, pentru întărirea valorilor ei ideolo- 
gice, artistice, şi sporirea virtuţilor ei educative. Atitudinea pasionată de sprijinire 
a creaţiei originale presupune, în primul rind, exigentä si respect faţă de munca 
autorului, faţă de conţinutul de idei al textului, și dorința ca acest conținut să 
ajungă cît mai limpede, cît mai deplin la inima spectatorului. 

În etapa actuală a dezvoltării culturii noastre socialiste şi a teatrului nostru, 
nu mai sînt îngăduite atitudini neglijente si dispretuitoare față de operele dra- 
maturgilor noştri, nici munca de mîntuialä, în asalt, pentru realizarea lor scenică 
în spectacole „de serviciu“. Se mai întîmplă totuși, uneori, ca tocmai piesele ori- 
ginale să fie încredințate spre punere în scenă unor regizori improvizati din actori, 
fără experiență sau calificare de specialitate, în timp ce regizorii calificaţi ai tea- 
trului îşi exercită măiestria pe textele consacrate ale unor autori străini. Nu este 
condamnabilă atracţia lor pentru marile opere ale dramaturgiei universale, ci 
interesul exclusiv pe care ei îl acordă acestora uneori. 


Considerăm că există astăzi premisele pentru ca, în cît mai multe teatre 
ale ţării, calitatea spectacolelor cu piese originale contemporane să devină ţinta 
nobilelor ambiţii creatoare ale întregului colectiv. 

Cu cit spectacolul este mai expresiv, mai bogat în sugestii, cu cît exprimă 
mai pregnant ideea majoră a operei, cu atit eficiența sa educativă este mai mare. 
Şi, ceea ce este deosebit de important, influenţa artei scenice se exercită nu nu- 
mai asupra conştiinţei spectatorului, ci și asupra dramaturgiei însăşi. O artă sce- 
nică activă, creatoare, are darul de a deschide noi orizonturi autorilor, sugerîndu-le 
idei noi, noi mijloace de investigare a universului spiritual al omului contemporan, 
a relaţiilor specifice realităţii noastre actuale. 

Succesele de pînă acum obligă la o concentrare a tuturor forțelor, pentru 
menținerea tinutei artistice obţinute şi pentru ridicarea exigențelor la un nivel 
superior. 


PROFILUL ŞI STILUL DE MUNCĂ 
IN CONDUCEREA TEATRELOR” 


Mea de conducere a teatrelor implică sarcini multilaterale si răspunderi de 
cea mai mare însemnătate în procesul de fiecare zi al mișcării și creaţiei 
noastre teatrale. De la determinarea fizionomiei de idei a repertoriului și pînă la 
dirijarea creşterii profesionale şi a consolidării colectivului artistic, de la proble- 
mele ridicării pe trepte superioare a culturii spectacolului, pînă la acelea ale sti- 
mulării legăturilor multilaterale cu publicul, directorul de teatru trebuie să repre- 
zinte chezășia unității de concepţie a unui colectiv teatral care urmărește să-și 
spună cu adevărat cuvîntul în cultura generală a țării. 

Nu este lipsit de interes să amintim că trecutul teatrului romînesc cunoaşte 
tradiţia unor mari figuri de directori-animatori ai teatrelor. Astfel, la conducerea 
teatrelor naţionale s-au perindat mari oameni de cultură, cum a fost Caragiale, 
Davila, Pompiliu Eliade, Zaharia Birsan, Mihail Sadoveanu, Camil Petrescu sa. 
Deşi cei mai multi dintre ei au fost constrînsi a conduce doar pentru scurte peri- 
oade aceste instituţii, prin activitatea pe care au desfäsurat-o s-au impus ca adevă- 
rati mentori şi reformatori ai primelor noastre scene. 

În cei douăzeci de ani care s-au scurs de la Eliberare, avîntul mişcării noas- 
tre teatrale, ca urmare a înfăptuirii politiciii culturale desfăşurate de partid şi de 
statul democrat-popular, a ridicat în fata conducătorilor instituţiilor artistice de 
spectacole — atit a celor cu tradiţie, cit şi a numeroaselor teatre nou create — sar- 
cini de mare răspundere pentru dezvoltarea unei arte teatrale militante, capabile 
să răspundă aspirațiilor spirituale ale poporului, cu rădăcini adinci în cultura 
naţională şi universală. Sarcinile actuale ale teatrelor cer conducerilor acestora 
o înaltă calificare intelectuală şi artistică, o temeinică pregătire ideologică, teore- 
tică şi o mare capacitate organizatorică. Aceste exigente decurg din faptul că tea- 
trele sînt unităţi însemnate ale frontului nostru ideologic, alcătuind o sferă a cul- 
turii nationale aflate în permanent proces de îmbogăţire și evolutie. 

Există în prezent condiții ca aceste exigente să poată fi traduse în viață. 
Oameni de litere şi artă, scriitori de mare prestigiu, profesori universitari, regi- 
zori şi actori din primele rînduri ale mișcării noastre teatrale sînt astăzi incluși 
în conducerea teatrelor mari din Capitală și din regiuni. Alături de ei își desfă- 
şoară activitatea directori care au dobindit de-a lungul anilor o vastă experienţă 
în munca de conducere, precum şi cadre tinere, promovate pentru a face față 
acestei răspunderi, absolvenţi ai institutelor de învăţămînt artistic sau de cultură 
generală. 

* * * 


În determinarea planului tematic, de idei, al unui teatru este de o mare în- 
semnătate poziția directorului față de problema alcătuirii repertoriului. Un reper- 
toriu lipsit de criterii clare, gindit în pripă şi trimis fără convingere spre a fi 
aprobat, suferă de obicei metamorfoze dintre cele mai variate. Este inutil să mai 


* Din referatul „Profilul și stilul de muncă al directorului de teatru“, ținut de Nicolae Munteanu, secretar 
al Consiliului Teatrelor. 

subliniem caracterul întîmplător şi confuz al unor asemenea procedee, perturbările 
care iau naştere de aici în viaţa internă a colectivului, ca si în echilibrul proble- 
maticii generale a repertoriului pe întreaga ţară. 

Directorul teatrului are răspunderea organizării ştiinţifice a procesului de 
creaţie, el trebuind să asigure în primul rînd planificarea riguroasă a tuturor faze- 
lor de elaborare a propunerilor, fără a se lăsa furat de spiritul de campanie, 
antrenînd o consultare colectivă competentă la concretizarea programului tematic 
al teatrului. 


Un colectiv teatral nu se poate dezvolta pe o linie proprie, nu poate atinge 
tinta unităţii de conceptie în varietatea conţinutului de idei, de forme artistice, de 
genuri si epoci abordate, fără strădania de a stabili un repertoriu de perspectivă. 
Existenţa unor repertorii de perspectivă, elaborate în mod creator și într-un spirit 
realist, dă directorului de teatru posibilitatea de a acţiona, cu mijloacele cele mai 
potrivite, pentru atingerea obiectivelor proeminente, de a dirija fluxul producției 
artistice, ştiind ce accente trebuie puse, cunoscînd din vreme ce capacităţi artistice 
si organizatorice trebuie mobilizate. 

Un repertoriu orientat pe o idee directoare influenţează în proportie ridi- 
cată fizionomia unui teatru. Propunerile de repertoriu ale Teatrului Naţional din 
Bucureşti pentru următoarele trei stagiuni, faţă de care se pot formula, desigur, 
unele rezerve, reflectă tendinţa de a valorifica mari valori clasice şi contemporane 
ale literaturii dramatice. La Teatrul de Stat din Timişoara, în ultimele trei stagi- 
uni s-a configurat o conceptie unitară asupra repertoriului, gîndit cu discernämînt 
pentru publicul unui important centru de cultură. Legat de preponderența actori- 
lor tineri în colectivul Teatrului din Piatra Neamt, pe de o parte, și de media 
de vîrstă a publicului din principalele centre industriale ale regiunii Bacău, pe 
de altă parte, conducerea acestui teatru a promovat, ca linie directoare, atenția 
acordată prin repertoriu educaţiei tineretului. 


Un repertoriu propus, discutat şi aprobat la un teatru, din care pe parcursul 
stagiunii piesele încep să dispară una cîte una pe un drum fără întoarcere, înlo- 
cuite fiind cu alte titluri ce comportă alte direcţii tematice, nu poate fi numit 
altfel decît repertoriu-fantomă. Cu regret trebuie să spunem că asemenea instabi- 
lităţi apar uneori la teatre care au în fruntea lor directori cu experiență, persona- 
litate si merite artistice unanim apreciate, cum sînt tovarășii N. Tompa, la Teatrul 
din Tg. Mureş, si Toma Caragiu, la Teatrul din Ploiești. Cum se face că directori 
care, timp de un deceniu şi mai bine, au avut posibilitatea să-și perfecţioneze stilul 
de muncă, fixează un repertoriu pe care apoi nu-l respectă, aşa cum s-a întimplat 
şi în stagiunea recent încheiată ? Dacă vom privi mai îndeaproape cauzele, vom 
găsi explicaţii precise în legătură cu avatarurile pe care le suferă planul de idei 
diriguitoare, precum si cu golurile de productie care au apărut în aceste teatre. 
La Ploieşti, de exemplu, in stagiunea 1963—1964, tovarășul Caragiu nu a putut 
găsi un raport echitabil între volumul responsabilitätii sale de conducător al tea- 
trului şi solicitările unor instituţii artistice din Capitală, la care a răspuns cu un 
interes crescînd. S-a mai întîmplat, apoi, ca primul regizor al teatrului, Valeriu 
Moisescu, să pună în scenă două spectacole la teatrele din Bucureşti şi nici un 
spectacol în orașul unde funcţionează pe schemă. În asemenea situaţii, stilul de 
muncă este subordonat „Mersului trenurilor“. 

Să reținem deci că, în problema determinării fizionomiei teatrelor, direc- 
torii acestora trebuie să vădească un simţ de răspundere mai înalt si o mai mare 
iniţiativă creatoare. 


* * * 


Poziția creatoare a conducerii colectivelor de teatru poate găsi o largă sferă 
de manifestare în ceea ce priveşte valorificarea cadrelor artistice, creşterea lor 
profesională și consolidarea trupei. Colectivul teatral este un organism viu şi com- 
plex, de aceea modificarea componenței colectivului este un proces firesc, necesar 
Totul depinde însă de modul cum se realizează acest lucru — cu chibzuinţă, pe 
baza unui plan de perspectivă, sau la întîmplare. 

Preocuparea pentru formarea unor colective de creație omogene, echilibrate, 
corespunzătoare cu sarcinile specifice ale fiecărui teatru, trebuie îmbinată cu preo- 
cuparea pentru folosirea rațională a cadrelor şi creşterea continuă a nivelului lor 
profesional în procesul muncii. 


wai E ser 


Adam si Eva de Aurel Baranga, In 
interpretarea Teatrului din Con- 
stanța : Dan Merdan (Adam), Viorica 
Paina-Borza (Eva), Nicolae Nicolae 
(Actorul) 


Grija pentru folosirea cadrelor, pentru creşterea lor profesională, trebuie să 
se manifeste multilateral. Pentru unii directori, problema cadrelor se reduce la 
ocuparea posturilor libere în schemă, sau la primirea de absolvenți, cînd tocmai 
de aici înainte se ridică una din cele mai pasionante responsabilități ale conducă- 
torului de teatru. Päsind prima oară în teatre, tinerii actori trebuie să întîmpine 
o atitudine plină de înțelegere, în raport cu continuitatea procesului lor de creştere 
şi formare, de la studiul desfăşurat în sălile institutului la primul contact cu pro- 
fesia îmbrățişată. Poate servi drept exemplu inițiativa conducerii Teatrului Natio- 
nal din Iaşi, care, în ultimele două stagiuni, a invitat să regizeze spectacole foşti 
profesori ai absolvenților repartizați aici. De asemenea, stagiuni de-a rîndul, tinerii 
actori repartizați la Teatrul din Botoşani au fost distribuiți în spectacole puse în 
scenă de Ion Sahighian, fostul lor profesor de măiestrie. 

Se întîmplă însă deseori ca absolvenți nou intrați în teatre să primească de 
îndată sarcina înlocuirii în distribuții a actorilor plecați peste vară în alte colec- 
tive. Din păcate, aceste inlocuiri nu se bucură la fel de des de participarea crea- 
toare a regizorilor respectivelor spectacole, nici de un număr suficient de repe- 
tiţii — fie şi pentru acomodarea cu partenerii. Aşa s-a putut întîmpla în două 
spectacole ale Teatrului de Stat din Timişoara: Ímblînzirea scorpiei şi Tache, 

lanke si Cadir. Trei actori absolvenţi evoluau stingaci si fantezist într-o ambiantà 
scenică ce prezenta oricum simptome serioase de degradare. 

Desigur că pot exista şi cazuri de forță majoră, cînd absența motivată sau 
nemotivată a unui actor de la un spectacol trebuie remediată printr-o înlocuire 
fortuită. Tinerii actori de care pomeneam aveau însă de parcurs roluri mari şi, 
dacă asemenea cazuri de forță majoră au stat la baza intrării lor în scenă, era de 
preferat suspendarea reprezentatiei, dacă directiunea avea în vedere cel puțin 
ra tea menținerea calității producției artistice a teatrului în ochii spectato- 
rilor săi. 

Am făcut această subliniere, cu atît mai mult cu cît Teatrul de Stat din 
Timişoara s-a situat de multe ori la înălţime în privința creşterii şi promovării 
tinerelor talente. 

Deosebit de avantajoasă este situaţia teatrelor care primesc un grup mai 
mare şi omogen de actori de pe băncile institutului. Responsabilitatea factorilor 
de conducere se îmbogäteste în aceste împrejurări cu nuanţe suplimentare de pe- 
dagogie artistică. Prin înființarea secției romîne, Teatrul din Tg. Mureş a bene- 
ficiat de repartizarea unui grup masiv de actori tineri. Dată fiind şi existenta 
în cadrul secţiei maghiare a numeroşi tineri actori, existau bune premise ca acest 
teatru să se afirme mai mult pe linia unui elan creator, îndrumat spre ascensiunea 
pregătirii şi măiestriei profesionale. Din păcate, conducerea teatrului nu a elaborat 
un program de activitate care să prevadă etapele şi metodele necesare în procesul 
de creştere, maturizare artistică şi promovare reală a tinerilor actori, nu a între- 
prins acțiuni cu caracter de pedagogie artistică, menite să ducă la o valorificare 
atentă, gradată a posibilităților tineretului din teatru. 


Zelul cu care conducerea Teatrului din Piatra Neamţ luptă pentru afirmarea 
acestuia ca un teatru de (si pentru) tineret a dat rezultate bune, în sensul stabili- 
tätii colectivului, al unei atmosfere etice şi de creatie, care favorizează creşterea 
profesională. Totuși nu trebuie să se facă din colectivul de tineri un fetiş. Este 
necesar, indiferent de profilul pe care s-a axat un colectiv artistic, ca sarcinile tea- 
trului să fie privite şi în lumina unor scopuri mai generale. Din acest punct de 
vedere, tovaräsii de la Piatra Neamt nu trebuie să gindească unilateral alcătuirea 
colectivului. ci, utilizind mai mult actorii mai virstnici, să caute posibilităţi pentru 
completarea lui şi cu alţi actori maturi. 


Lipsa de perspectivă manifestată în dezvoltarea tinerelor talente se poate 
răsfrînge asupra viitoarei activităţi a teatrului. Într-un colectiv puternic, cum este 
acela al Teatrului Naţional din Bucureşti, de pildă, actori de frunte ai generației 
tinere, cum sînt Popovici Poenaru, Gheorghe Cozorici, Elena Sereda, Eliza Plo- 
peanu, sint lipsiți stagiuni în sir de posibilitatea interpretării unor roluri-școală, 
a unor roluri care să-i ţină la distanță de plafonare. 

Directorii teatrelor trebuie, cînd se ivește problema, să gîndeascà aplicat 
schimbările de gen ale actorilor, ca momente importante în evoluția acestora. Cînd 
oare, şi prin ce miracol, s-a transformat, prin personalitatea actriței Eugenia Popovici, 
feciorelnica Oana din Apus de soare în timida elevă Zamfirescu din Steaua fără nume, 
în tragica doamnă Talbott din Orfeu în infern, sau în neuitata Doică din Moartea 
unui artist ? Este cert că schimbarea de gen a actriței a fost gîndită de regizori, 
cu asentimentul direcţiei teatrului, cu o remarcabilă intuiţie artistică, contribuind 
la afirmarea unor fațete noi ale puternicului ei talent. 

Talentele care se afirmă în viaţa creatoare a teatrului se dezvoltă adeseori 
în mod sinuos, cu urcușuri si coborîsuri ale măiestriei lor, cu momente în care un 
plafon artistic atins este spart şi depăşit prin realizări mai înalte, sau, dimpotrivă, 
cu agravarea unor stări de inerție. O categorie de actori poate fi ameninţată de 
sclerozare, o altă categorie poate cădea în manierism sau poate adopta modalităţi 
neartistice, pseudomoderne, în interpretarea scenică. Conducătorul teatrului tre- 
buie sä preîntîmpine şi să îndepărteze aceste pericole, punînd accentul pe ani- 
marea opiniei interne din teatru. El poate încredința, de pildă, unui grup de mem- 
bri ai consiliului artistic, sarcina de a prezenta în faţa colectivului un material care 
să conțină o poziție analitică în raport cu nereusita unei interpretări, cu mediocri- 
tatea unui decor, ori cu apariția semnelor de degradare ale unui spectacol ; grupul 
de regizori ai teatrului poate fi mobilizat să pună în discuţia colectivului puncte 
de vedere avansate în raport cu fenomenele negative care apar, luîndu-se astfel 
poziție împotriva șablonizării mijloacelor actoricești, împotriva leneviei care ame- 
ninţă gîndirea artistică, a spiritului mestesugäresc care îngustează practica creatoare. 

Trebuie încurajat spiritul de colaborare între artiștii apartinînd unor gene- 
ratii diferite, în scopul transmiterii experienţei si a datelor măiestriei profesionale. 
Actorii tineri pot avea în persoana actorilor de frunte ai colectivului, din gene- 
ratia viîrstnică, un manual viu de arta actorului, cu condiţia de a fi stimulată 
această apropiere în procesul muncii şi pe căile vieţii de colectiv. 

Este necesar ca directorii să fie pregătiți să lupte, din punctul de vedere al 
unui interes educativ mai larg, împotriva tendinţelor de instabilitate, de fluctuatie 
a cadrelor. Nu putem fi de acord cu unele conduceri de teatre care au acceptat 
ușor plecarea nemotivată din colectivele respective a unor actori absolvenţi, fără 
a uza de prevederile legale, care stabilesc obligativitatea îndeplinirii stagiului în 
instituţia artistică unde a fost făcută repartizarea. Există exemple recente în acest 
sens, cînd tineri actori au putut să schimbe aproape nestingheriţi trei teatre într-un 
singur an, Întîmpinînd din partea conducerilor teatrelor respective, fie o slabă 
rezistenţă în privința aplicării prevederilor legale, fie o încălcare a acestor preve- 
deri, din unghiul unor interese înguste, de conjunctură, ale unui teatru în dauna 
altuia. 

În sfîrşit, a concepe multilateral împrospătarea colectivului artistic în- 
seamnă, în primul rînd, a pune accentul pe creşterea și promovarea actorilor care 
au parcurs stadiul pregătirii de specialitate. 


k k * 


Pentru a se putea îmbogăţi şi pentru a putea căpăta noi valori și forme de 
expresie, creaţia teatrală trebuie să-și dezvolte neîncetat sfera de cunoaștere, îm- 
potrivindu-se închistărilor manieriste şi inertiei. O răspundere esenţială a condu- 
cătorului de teatru trebuie să fie aceea a grijii pentru îmbogățirea culturii teatrale 
a colectivului. 

În ultima vreme, am văzut din ce în ce mai des grupuri compacte de artişti 
ai teatrelor din regiuni veniţi să asiste la reprezentații de valoare, romînesti si 
străine. Se observă, de asemenea, o dorință mai accentuată a teatrelor din regiuni 
de a se apropia si de a cunoaşte manifestările artistice ale Capitalei, de a-şi veri- 
fica propriile realizări în fața unui public mai exigent, o expresie a acestei preo- 
cupări fiind turneele desfășurate anul acesta în Bucureşti. Va trebui ca, în viitor, 
conducerile teatrelor din regiuni, cu sprijinul organelor locale și al Consiliului 
Teatrelor, să organizeze mai bine circulaţia colectivelor de creatori spre marile 
spectacole, la premierele romînesti din Capitală. Nevoia teatrelor din regiuni 
de a se verifica jucînd în Capitală va. fi înlesnită prin schimburi reciproce cu tea- 
trele din Bucureşti. 

Mai adăugăm faptul că Comitetul de Stat pentru Cultură și Artă a inițiat 
înființarea pe lingă A.T.M. a unui oficiu de documentare teatrală și muzicală, 
care va putea începe, din stagiunea viitoare, să sprijine substanţial pe oamenii 
de teatru în lărgirea orizontului lor de cunoaştere, oferindu-le o documentare 
amplă asupra vieţii teatrale din ţară şi de peste hotare. 

O interesantă formă de dezbatere si schimb de experiență a luat naştere, 
prima oară, din iniţiativa organelor locale de partid și de stat ale regiunii Brașov: 
consfătuirea regională a instituțiilor teatrale. Cele trei consfătuiri care au avut loc 
periodic la Braşov, pînă acum, au oferit posibilități multiple pe linia confruntării 
celor mai bune spectacole ale teatrelor din regiune şi a unor dezbateri teoretice 
cu caracter aplicat la toate laturile procesului de creaţie artistică din teatre. 

Există multe posibilități nevalorificate în acest sens, în regiuni cu mai multe 
instituţii artistice de spectacole, ca de pildă Cluj, Iaşi, Galaţi. Credem că expe- 
rienta dobindită la Brasov poate constitui un bun punct de plecare pentru inițierea 
altor acţiuni similare. 

Preocuparea directorilor de teatru pentru crearea unei opinii colective îna- 
intate faţă de activitatea de creatie a instituţiei se face prea puţin simțită. Sint 
extrem de rare cazurile cînd, în cadrul colectivelor, se discută în mod organizat 
probleme de creaţie, realizările sau eșecurile proprii, materialele din presă, diver- 
sele studii de specialitate etc. Unui număr însemnat de directori, regizori, pictori 
scenografi şi actori li s-a oferit prilejul să facă călătorii de studii în alte țări, să 
participe la festivaluri şi manifestări artistice internaţionale. Este firesc să ne între- 
băm dacă toţi aceşti tovarăși şi-au adus aportul cuvenit la îmbogățirea experienţei, 
colectivului din care fac parte ori s-au declarat mulţumiţi numai cu cunoştinţele: 
personale cîstigate. 


RITA EREI 


De mai mulţi ani se discută foarte mult prin teatre despre așa-zisele „stu- 
diouri experimentale“, ca o formă practică de perfecționare a măiestriei artistice, 
de lărgire a orizontului creatorilor. Există în această direcţie unele realizări meri- 
torii, ca de pildă la Teatrul Naţional din Iasi. Au existat însă si cazuri cînd, sub 
forma „studioului experimental“, se realizau spectacole peste plan, care nu numai 
că nu aveau nimic experimental, dar nu se mențineau nici la nivelul artistic 
mediu al spectacolelor obişnuite ale teatrului. Directorii şi regizorii trebuie să dove- 
dească mai mult interes şi preocupare pentru găsirea formelor celor mai prielnice 
inițiativei cu adevărat creatoare, dezvoltării gîndirii artistice înaintate si perfec- 
ționării mijloacelor de expresie ale colectivului. 


R e € 


Munca directorului de teatru este, aşadar, de mare răspundere şi deosebit 
de complexă. Multe din atribuțiile sale nici nu au fost pomenite. Directorul nu 
poate fi străin, de pildă, de problemele care privesc legătura teatrului cu specta- 
torii, de modul cum sînt folosite mijloacele materiale pe care statul i le pune la dis- 
poziție etc. Despre aceste probleme s-a mai discutat însă cu alte prilejuri şi 
urmează să le mai discutăm și în viitor. De data aceasta am subliniat numai aspectele 
majore ale activităţii de creaţie din teatre, de care directorul este nemijlocit răs- 
punzător. 

Este necesar să ne referim si la factorii care pot și trebuie să fie folosiți de 
conducerile teatrelor pentru îndeplinirea cu succes a sarcinilor lor. Este vorba, în 
primul rînd, de consiliul artistic. Directorii teatrelor au în prezent posibilitatea 
să-şi alcătuiască colective de consult competente, care să sprijine efectiv activita- 
tea instituţiilor. În multe teatre, activitatea consiliilor artistice s-a îmbunătăţit sim- 
titor, acestea sînt mai active și discută cu o responsabilitate sporită diversele pro- 
bleme de creaţie. Dar nu toţi directorii folosesc această formă de muncă colectivă ; 
îşi alcătuiesc consilii de formă, pentru a îndeplini o obligaţie legală, nu le consultă 
sau le consultă tot formal, dovedind lipsă de încredere în părerile si în sugestiile 
altora, si nu întimplător, în aceste cazuri, se fac greșeli serioase. Lipsesc din planu- 
rile de muncă ale multor consilii discuţiile privind programul de perspectivă al 
teatrului, îmbunătățirea componenţei colectivului de creaţie, pregătirea și ridicarea 
calificării cadrelor. În schimb, ni s-au semnalat cazuri cînd consiliile artistice 
discută si „aprobă“ distribuțiile si alte asemenea chestiuni, care îl pun pe director 
la adăpost faţă de responsabilitate, iar pe regizor îl transformă într-un simplu 
executant. Este ştiut că, în procesul de creație, votul universal nu funcţionează 
cu destulă eficiență, de aceea trebuie să se evite aici amestecul brutal. Consiliul 
artistic folosit cu tact constituie un sprijin de nădejde al directorului de teatru. 

În îndeplinirea obligaţiilor sale, teatrul trebuie să ţină seamă de criteriul 
dezvoltării în ansamblu a culturii noastre, de evoluţia literaturii, a artelor plastice, 
a artei cinematografice, de evoluţia gustului pentru frumos al maselor de cititori 
şi spectatori. Pe cuprinsul aceleiași regiuni există, în afara teatrului, numeroşi inte- 
lectuali cu preocupări largi, există scriitori, muzicieni, artişti plastici, grupaţi în 
filialele uniunilor de creatori. Este spre folosul activității artistice din teatre ca 
aceştia să fie atrași, atit prin intermediul comisiilor de artă din cadrul comitetelor 
pentru cultură și artă, cît şi sub forma consultatiilor obștești, la rezolvarea tuturor 
sarcinilor cultural-educative ale unităţilor teatrale. Cu cit va fi mai largă consul- 
tarea colectivă, cu atit programul teatrului si realizarea lui îşi vor spori eficiența. 

Aceste răspunderi pe care le-am trecut în revistă trebuie înțelese în lumina 
unei maxime exigente ideologico-artistice față de spectacolele realizate, numai ast- 
fel teatrele putind să-și îndeplinească sarcina nobilă, fundamentală, de educare 
și culturalizare a maselor de spectatori. Rolul directorului implică aici multă com- 
petenţă si o atitudine vigilentă faţă de toate racilele care pot cobori nivelul exi- 
gentelor. 

PUNCTE DE VEDERE 


La discuţiile care au urmat fiecărui referat, au luat parte numeroși oameni 
de teatru, printre care: Aurel Baranga, Dumitru Isac (Cluj), academicianul Victor 
Eftimiu, Ilie Grămadă (Iasi), I. Stoican (Petroseni), Elena Deleanu, Moni Ghelerter, 
George Teodorescu, Dorel Dorian, Paul Everac, Horea Popescu, Alf. Adania, Ga- 
briel Manolescu (Timişoara), Dumitru Pislaru (Brăila), Romeo Profit (Constanța), 
Petre Luscalov (de la Teatrul „C. I. Nottara“), Traian Selmaru, Dinu Cernescu, Cor- 
nel Revent (Botoșani), Nicolae Tompa (Tg. Mureș). Publicăm, în limita spațiului 
de care dispunem, extrase din luările de cuvint care au marcat puncte mai impor- 
tante în discuție. Cele mai aprinse dezbateri s-au centrat în jurul temei referitoare 
la munca directorului de teatru — nod vital al tuturor problemelor ideologice şi 
organizatorice în arta scenică : 


„PENTRU 

ZECI 

DE MII 
DE SPECTATORI“ 


Zaharia Stancu 


Referindu-se la axioma conformă căreia teatrul rominesc nu poate să-și ciş- 
tige un sens, un stil, decit dacă se bazează pe literatura dramatică originală, aca- 
demicianul Zaharia Stancu (directorul Teatrului National „I. L. Caragiale“) a schi- 
tat o comparaţie între viața noastră teatrală și realităţile teatrale de peste hotare, 
subliniind superioritatea conținutului umanist al creației noastre şi a cerut, ca ele- 


ment de importanță principială, promovarea — prin spectacole de înaltă calitate 
— a unor tezte bune, în măsură să capete adeziunea a zeci de mii de spectatori. 
„Trebuie să ne dăm osteneala — a spus vorbitorul — să introducem în reper- 


toriul teatrelor noastre piese care să corespundă din punct de vedere ideologic, să 
fie realizate, de regizori şi de întregul colectiv care participă la montarea lor, în 
aşa fel încît spectacolele să fie gustate de zeci de mii și chiar de sute de mii de 
spectatori. Nu facem teatru si artă de dragul teatrului şi al artei în sine, facem 
teatru şi artă pentru a servi ideile călăuzitoare ale clasei noastre muncitoare, ideile 
călăuzitoare ale întregului nostru popor, care desăvirşeşte socialismul.“ 

„EROUL 

TREBUIE SĂ EXISTE, 
NU 
SĂ SE DECLARE“ 


Radu Penciulescu 


Regizorul Radu Penciulescu, ocupîndu-se de problema realizării dramatice 
şi scenice a eroului comunist, problemă pe care o socotește de primă importanţă, 
a arătat printre altele că eroul comunist — elementul cel mai înaintat care apare 
în dramaturgia noastră — și viața lui sufletească nu pot fi prezentate în scenă în 
mod declarat sau declarativ. „Un asemenea personaj — a spus în continuare vorbi- 
torul — trebuie să participe în conflict cu o miză mare sì să devină interesant 
prin ceea-ce știe să ascundă, nu să declare în mod ostentativ. Afirmarea unui ase- 
menea erou se face prin intermediul luptei pe care el o dă în cadrul conflictului 
si o cîştigă, fiindu-i create toate condiţiile. Fără această luptă, eroul rămîne o 
declaraţie de program mai puţin poetică și mai lipsită de sens decit un simplu 
articol de ziar.“ 

După analiza citorva asemenea chipuri de eroi contemporani din dramatur- 
gia noastră : Cerchez (Ziaristii), Banu Mares si Lupu Aman (Secunda 58), Pavel 
Proca (Steaua polară), personaje pe care vorbitorul le consideră realizate tocmai 
pentru că sînt angajate pasionant, cu o miză mare, în lupta împotriva vechiului si 
pentru că viața lor sufletească se dezvăluie în acţiune, regizorul a încheiat solici- 
tind din partea criticilor și a presei de specialitate discuţii mai ample, mai ascuțite, 
pe usemenea probleme. 


„UN ACTOR ADEVĂRAT SE FORMEAZĂ 
PRIN REPERTORIUL PROPRIEI SALE ȚĂRI“ 


După ce a expus modul în care Teatrul de Comedie intelege să colaboreze 
cu autorii, cărora le cere să dea mazimum ce pot să dea pentru îmbunătăţirea pie- 
sei jucate, Radu Beligan, distins, pentru interpretarea rolului Seful-Gore din piesa 
Şeful sectorului suflete de Al. Mirodan, cu premiul pentru cea mai bună interpre- 
tare a unui erou dramatic dintr-o piesă originală, a spus: „Sint un actor care 


wesen 


m-am format în repertoriul rominesc. Am jucat Caragiale, Delavrancea, Sebastian, 
Baranga, Mirodan, şi cu încă citeva roluri mi-am împlinit biografia de actor. M-am 
fcrmat în repertoriul national şi cred că nu greşesc cînd afirm că un actor ade- 
vărat se formează în repertoriul propriei sale țări. Putem juca oricît piesele lui 
Shakespeare, dar nu le vom juca ca englezii şi, în același timp, pot afirma că 
englezii nu pot fi atît de buni în Caragiale ca noi. 

Trăim o epocă de mare cultură, de mare rafinament. Cultura socialistă pe 
care o fäurim este cea mai înaintată, de aceea perioada de debut a dramaturgiei 
noastre cînd personajele erau mai schematice, cînd noi actorii ne simțeam stinje- 
niti în pielea lor, o consider de mult depăşită. Ne întîlnim azi cu personaje pasio- 
nante. Consider că, pentru viața mea de actor, rolul Cerchez reprezintă o cotitură 
esențială. Lucrînd la acest rol pasionant, care a însemnat pentru mine un adevă- 
rat proces de igienă morală, am început să-mi văd deficiențele personale, să-mi 
confrunt cunoștințele cu realitatea din jur, să încerc să văd mai limpede care este 
atitudinea mea... Un actor poate să aibă satisfacţii imense interpretînd roluri de 
acest gen. La fel de îndrăgostit sînt de rolul din Șeful sectorului suflete. L-am inter- 
pretat pe Miroiu într-o perioadă sumbră, în 1944, înainte de Eliberare si am găsit 
în această filiație, de la Sebastian la Mirodan, aceeași îmbinare de candoare, de 
puritate sufletească, de îndrăzneală, de avint, de fantezie, dorința de a fi de folos 
oamenilor. Însă atîta vreme cît, jucîind pe Miroiu, spectacolul se termina pe o cor- 
tină care cădea implacabil, de astă dată am o satisfactie personală atunci cind 
încerc parcă să-l împing pe acest nefericit într-o lume fericită, să-i dau o satis- 
factie postumă, în piesa lui Mirodan. Aştept cu emotie să mi se semnaleze manu- 
scrise de piese care să-mi stirnească acelaşi interes“. 


„A-L FERI 

PE 
SPECTATOR 
Crin Teodoresen DE BANALITATE“ 


„Cred că unul din aspectele cele mai importante pe care le ridică munca 
de valorificare a dramaturgiei originale îl constituie, pe lingă dezvăluirea chipului 
eroilor, afirmarea puternică a sistemului de relații dintre ei, a mecanismului social, 
a cauzelor care le generează faptele — a spus Crin Teodorescu. În realizarea 
spectacoiului cu piesa Steaua polară a lui Sergiu Fărcășan mi s-a părut important, 
între altele, să pun accentul, de pildă, pe dezvăluirea modului în care reacționează 
societatea noastră la nedreptate. Dramatismul piesei constă în faptul că, la un mo- 


ment dat,pare să învingă nedreptatea, antiteza. Ne-am propus să creăm publicului 
puncte de interes, construind un joc continuu între aparenţă şi esență. Am solicitat ade- 
ziunea publicului pentru felul în care personajul Pavel Proca — interpretat de un actor 
cu mai puţin farmec personal decit cei din spectacolul de la Bucureşti — susține cu mo- 
destie ideea dreptăţii. Nu am creat în scenă un erou spectaculos, spectaculoasă a 
devenit forța logicii personajului, forța dreptăţii, dincolo de aspectul modest al 
eroului, de datele lui fizice, personale. Am încercat să declansäm unanimitatea 
sălii faţă de justefea ideii susținute de personajul principal. Această adeziune a 
publicului la lupta personajului, adeziune care funcţionează matematic în specta- 
col, a fost unul din mijloacele prin care am încercat să valorificăm teatral con- 
flictul piesei. 

Socot că unul din principalii factori în dezvoltarea dramaturgiei originale 
este acela de a-l feri pe spectator de plictiseală. Publicul trebuie să asiste la mo- 
mente pe care să nu le ghicească dinainte. Trebuie să creăm un continuu joc între 
aparente şi esență. Să descoperim, dincolo de aparente, de banalitate, faţa adevă- 
rată a lucrurilor. În disputa pe care am avut-o cu un critic, care se întreba de ce 
este nevoie de metafora scenică, cind este mai simplu să spui totul în mod direct, 
afirmam că metafora poate suscita un interes mai mare atunci cînd, de pildă, atrage 
mai puternic atenţia publicului asupra unor lucruri aparent banalizate. Între altele 
rostul metaforei este tocmai acela de a descoperi ceea ce privirile tocite nu mai 
văd. Metafora descoperă adevărul peste care spectatorul este înclinat să treacă 
repede, scoate şi pune în lumină un fapt care uneori, în aparenţă, este banal, coti- 
dian. Pentru piesele contemporane, acest lucru mi se pare deosebit de important. 
Simpla transpunere „tale quale“ a unui text, simpla relatare a unor fapte cotidiene 
nu pot tine piept concurenţei cinematografului, televiziunii etc. Problema distri- 
buirii actorilor într-o piesă contemporană nu este identică cu problema distribuirii 
într-o altă piesă. Aci nu putem admite atitudinea unei munci „de serviciu“. Se în- 
timplă uneori să facem un spectacol numai pentru că trebuie să-l facem. O aseme- 
nea atitudine indiferentă e, desigur, condamnabilă. În realizarea fiecărui spectacol 
cu o piesă originală avem datoria de a descoperi ceva nou, ceva care să trezească 
emoția spectatorilor.“ 

În continuare, regizorul Crin Teodorescu, referindu-se la metoda de 
valorificare a forțelor actoricești în Teatrul National din lași, a arătat: „Mergem 
pe linia unei idei destul de precise. Solicităm actori în direcţii foarte variate, de 
la un spectacol la altul. Am căutat să realizăm un repertoriu care să pună în 
fata actorului sarcini complexe de interpretare, atit în piesele originale, cît si în 
cele străine. Desigur că toate aceste solicitări ale actorilor în direcţii atit de dife- 
rite trebuie să aibă totuși o idee directoare, centrală. Din fericire, în stagiunea 
care s-a scurs a existat în teatrul nostru o platformă regizorală comună. Regizorii 
care au lucrat la Iași au avut în vedere, dincolo de concepţia personală, originală, 
preocuparea de a solicita continuu forțele intelectuale ale actorilor. Punctul comun 
l-a constituit deci această continuă si mereu crescîndă solicitare spre întruchiparea 
în scenă a unor moduri de a gindi — stabilirea, din partea actorului, a relaţiei 
dintre el si personaj ; explicitarea față de spectatori a mecanismelor sociale care 
configurează caracterele. 

La un moment dat, a intervenit în munca practică următoarea confuzie: 
unii dintre noi confundau sobrietatea si laconismul modului contemporan de inter- 
pretare cu un stil sec, cenușiu, plat si plicticos, care — pe bună dreptate — înde- 
părta actorii. S-au organizat atunci discuţii şi elaborări colective, cu scopul de a 
lămuri că nu e vorba de o secătuire, de o sărăcire a teatrului, dimpotrivă e vorba 
de o pasionalitate tot așa de mare, dar pe alte date de conflict. E nevoie de aceeași 
strălucire a tensiunii psihologice, a tensiunii trăirii ideilor, care altădată se dădea 
conflictelor sentimentale. Rezultatele în această privinţă sînt variate: unele sînt 
bune, altele mai puţin bune, dar, dincolo de acestea, cred că Teatrul Naţional din 
lași are astăzi unul din cele mai bune colective din ţară, în care colaborează 
rodnic actori de generații diferite“. 


PR ON 


„STILUL ÎN MUNCA 
DE 
ORGANIZARE— 

ALIATUL DE BAZĂ 
AL ENERGIILOR 
CREATOARE“ 


Gh. Leahu 


Gh. Leahu, directorul Teatrului de Stat din Timişoara, a insistat asupra 
necesității de a ridica pe o treaptă superioară munca organizatorică și asupra räs- 
punderii ce revine, în această privință, conducătorului unei instituții de teatru. 

„Există multe întreprinderi cu profiluri diferite, dotate cu un serviciu numit 
de conceptie. Cred că şi teatrele ar trebui dotate cu un astfel de serviciu, cu atît 
mai mult cu cît, în cadrul unităţii de conceptie a artei noastre realist-socialiste, se 
poate manifesta o mare varietate de personalități si stiluri de creatie. Acest ser- 
viciu ar trebui să fie deci catalizatorul punctelor de vedere diverse (acolo unde 
acestea există), pentru a se realiza o sinteză conceptuală, de calitate și de perspec- 
tivă, conformă cu vederile personale ale directorului. Altminteri, improvizatia şi 
intîmplarea îşi desfăşoară nestingherite jocul lor nefast.“ (...) 

„După 20 de ani de viaţă nouă în teatrul romînesc — a continuat vorbitorul 
— este greu să mai invoci necesitatea rabatului tinereţii în aprecierea activității 
din teatru. Nu mai sintem tineri. Teatrul de Comedie s-a născut în anii noştri, 
şi acest nou-născut crește atit de vertiginos, că s-a îngrijorat plăcut pină şi părin- 
tele lui legitim: Teatrul National. Aş spune că nașterea lui n-a fost mecanică, 
întimplătoare, ci bine concepută, de la concepția bună asupra directorului cu 
conceptie, pînă la mijloacele potrivite care să servească bine această conceptie. 

De născut nu ne mai putem naşte, la propriu vorbind. Ar fi... complicat 
Dar se aşteaptă de la noi, directorii, diferite „renașteri“, confundîndu-se renașterea 


cu refacerea sau reparația. Refacerile — reparaţiile — sint cînd mai bune, cînd 
mai rele, de-o durată relativă si cu rezultate foarte variabile — ca toate repara- 
țiile — pentru că depind de prea multe lucruri. 


As reduce la trei totalitatea factorilor care influenţează „reparaţiile“ de cali- 
tate, şi aş formula, plecînd de aci, următoarele întrebări: ce colectiv (ce regizor 
în primul rînd), ce conducător şi ce condiţii tehnico-materiale sint acolo unde e 
necesară reparația ? care este aportul conducerii teatrului la crearea si îmbunătă- 
ţirea condiţiilor organizatorice ale muncii de creatie ? 

După părerea mea, aceste două aspecte din munca directorului apar cu 
necesitate, organic, dialectic, îmbinate : de o parte, existența unei concepții uni- 
tare despre teatru si, de altă parte, capacitatea de a crea şi apăra cele mai bune 
condiţii organizatorice pentru o muncă rodnică, valoroasă. Este, pină la urmă, 
vorba de problema stilului în munca organizatorică din teatre. 

Fiecare etapă a muncii de creaţie, fiecare sector al acestei activităţi com- 
plexe are problemele sale organizatorice. De felul în care ele se rezolvă depinde 
nebănuit de mult creaţia artistică, propriu-zisă. Un repertoriu din timp gîndit și 
analizat, bine şi din vreme împărţit pe regizori, pictori, actori; schiţe şi devize 
alcătuite cu seriozitate, repartizate pe ateliere ; urmărirea condiţiilor de repetiţii. 
a disciplinei în spectacole — la sediu şi în deplasări — și (fără a absolutiza) supra- 
vegherea raportului dintre cerinţele de planificare şi organizare şi influența lor 


pozitivă asupra actului artistic ; funcționarea studiourilor experimentale şi a tot 
soiul de lecţii destinate a înlătura neajunsurile tehnico-profesionale ; crearea unui 
climat de cultură, a unei atmosfere de responsabilitate şi respect reciproc, care să 
ajute fiecăruia şi tuturora — iată doar o parte din problemele organizatorice che- 
mate si în stare să ajute îndeaproape munca propriu-zisă de creatie. 

Orice amănunt în viața unui colectiv poate împrieteni ori învrăjbi valorile 
lui creatoare. Niciunde ca în teatre nu sînt atîtea mijloace de a aduna si de a 
risipi ori înstrăina oamenii de scopurile şi rosturile lor fundamentale. De aceea, 
tactul, autoritatea profesională a conducerii şi programul clar si deschizător de 
perspective al instituţiei, gîndul permanent la spectator ca la o componentă esen- 
tialä a vieţii teatrului trebuie şi pot să constituie mijloace principale ale asigu- 
rării climatului creator. 

Nu cred că exagerez propunînd în acest scop să se studieze din nou si să 
se ia măsuri adecvate în legătură cu necesitățile ce ne întimpină si cu posibilită- 
tile de care dispunem. Mă gîndesc, printre altele, la necesitatea reevaluării cadre- 
lor artistice, în special a celor de bază: directori, regizori, pictori ; la cercetarea 
räspîndirii actuale a cadrelor actoricești, pe reţeaua teatrelor din tară, si, după 
caz, la repararea unor situaţii, pe această linie, inechitabile. Apoi, legat de aceasta. 


la măsuri care să asigure o desfășurare mai fermă — mai consecventă — a muncii 
în teatre. 


Aş propune de asemenea stabilirea, dacă se poate — codificată, a dreptu- 
rilor şi îndatoririlor directorilor de teatre. Dar nu la modul general ori asimilat 
cu cel al directorilor de alte întreprinderi, ci distinct, ţinîndu-se seamă, în pri- 
mul rînd, de implicatia artistică (și nu doar de cea financiară ori administrativă) 
a rosturilor lor. Ar fi utilă, poate, în această sferă de reglementări, crearea unu: 
protocol, a unui caiet de sarcini pe care directorul desemnat să conducă un teatru 
să şi le asume. 


Directorul artistic ar trebui, de la instaurarea sa, să-şi fi configurat şi să 
facă cunoscute (eventual printr-un fel de declaratie-program) liniile principale ale 
activității viitoare a teatrului — de la cele privind repertoriul, la cele legate de 
metodele de realizare a spectacolului, de componența trupei etc. 


Dacă ar fi să schițez eu un asemenea program, mi-aş îngădui să supun medi- 
tatiei oamenilor de teatru şi forurilor corespunzătoare următoarele : as solicita, de 
pildă, ca stagiunea teatrală să se desfășoare de la 1 octombrie pînă la 1 mai. În 
luna mai să se poată arăta la sediu, sub formă de festival, în Capitală, sau în depla- 
sare prin turnee, ce anume s-a realizat în anul respectiv. Lunile iunie şi iulie aș 
socoti că sint necesare pentru concedii, filmări, studii, documentare etc. În august 
şi septembrie să se treacă la pregătirea noii stagiuni. 

Planul de spectatori să ţină seamă de acest program al teatrului. 

După modesta mea experiență de pînă acum, aş socoti ca îndestulătoare 
teatrului ce-l conduc o trupă alcătuită din maximum 30 de actori (10—15 în corpul 
de ansamblu). Angajamentele tuturor artiștilor să fie făcute pe doi ani, cu dreptul 
condiționat de prelungire. 


În toate teatrele, studiile de perfecționare profesională pentru actori şi pen- 


tru tot personalul tehnic să fie obligatorii, şi de asemenea, pentru conducere, să 
fie obligatorie organizarea lor. 


'Trebuie începută o adevărată campanie de respectare şi îmbogăţire a frumu- 
setii limbii noastre. Un artist care stilcește limba, transmiţind-o de pe scenă defec- 
tuos, într-o dictiune incorectă, potrivnică normelor gramaticale, cu o pronunție 
neîngrijită, cu vulgaritäti si adăugiri personale, comite o gravă infracțiune cultu- 
rală la adresa poporului nostru. Teatrul este o catedră a limbii poporului. 

La aceste studii profesionale interne să se exerseze aşadar, obligatoriu, arta 
si tehnica vorbirii şi a recitării (metrica si ritmul). De as>menea, să se păstrez« 
proaspătă si să se dezvolte, după necesități, măiestria artistică în domeniul miş- 
cării scenice, al dansului, muzicii, scrimei etc., în sfirşit, tineretului în special, să 
nu-i rămînă indiferentă problema improvizatiei actoricești, recent discutată cu mult 
interes la sesiunea I.T.I. care s-a ţinut la București. Această a treia ramură de 
activitate profesională pe care o propun, as lega-o de existenţa unui studio experi- 
mental la care să se lucreze fragmente din piese (mai rar, piese întregi), pentru 
ca studioul să nu fie tribună de manifestare a unor ambiţii personale, nici poartă 

de dindos a repertoriului unui teatru, ci cîmp de încurajare a unor experienţe 
efective, teren de promovare a iniţiativelor înnoitoare, de demonstrație a tinereţii 
respectivului teatru. E păcat că, la noi în ţară, spectacolul de varietăți este înţeles 
numai la modul estradistic şi nu priveşte varietățile teatrale în genere. În această 
acceptie largă, şi antrenîndu-se pe această linie si scriitorii de teatru, s-ar putea 
realiza o formulă interesantă de stimulare a virtuozitätii teatrale, a experimentu- 
lui, a iniţiativelor novatoare. 

În domeniul repertoriului, apreciem că în nouă luni de activitate se pot 
scoate — la condiţiile Timişoarei — șase premiere. Titlurile lor le-aş alege după 
criteriul contemporaneitätii si originalității. Si înțeleg prin aceasta că avem în 
vedere un repertoriu cu care teatrul să fie în măsură a da răspuns spectatorilor 
la cele mai stringente probleme ale momentului nostru istoric. 

Aş mai avea în vedere cîteva probleme de educatie colectivă. M-aş gîndi că 
n-aş încărca atenţia celor ce mi-ar citi programul, dacă voi aminti de obligaţia 
morală, profesională si cetäteneascä, a ajutorării nenumàratilor voluntari ai miş- 
cării artistice de masă si mi-aş îngădui să nu trec cu vederea mijloacele necesare 
unei bune popularizări a realizărilor noastre. După aceasta, aş căuta să asigur 
celei mai efemere arte din cite există pe pămint, arta teatrală, dreptul pentru ea 
— obligație patriotică pentru noi — de a ne ocupa de muzeul ei, încă din seara 
premierei. 

Aş face din legătura cu spectatorii o problemă centrală, prin care să ni se 
aprecieze de fapt toate rezultatele. De gradul de înriurire ce o exercităm asupra 
spectatorilor depinde şi prestigiul teatrului, forța lui.“ 

După expunerea realizărilor şi a deficienţelor ce mai persistă în teatrul pe 
care-l conduce, vorbitorul a conchis : 

„Cred că pentru prestigiul national si international al teatrului nostru, pen- 
tru nenumăratele lui talente, pentru realizările minunatilor noştri artiști, se cere 
o intervenţie mai hotărită în importantul sector al muncii organizatorice, aliatul 
de bază al energiilor creatoare care așteaptă legitim să-și ia zborul spre orizontu- 
rile din ce în ce mai largi la care avem dreptul si datoria să aspirăm“. 


„A NE AJUTA 

ÎNTRE NOI, 

A 

PROGRESA 
tava Ciulei NU NUMAI INDIVIDUAL..." 


„Teatrul romînesc este un teatru de mari posibilităţi, de mari talente. Este 
un fapt dovedit, şi perspectiva pe care o căpătăm atunci cind comparăm teatrul 
romînesc cu un teatru din străinătate este categoric în favoarea noastră — a spus 
Liviu Ciulei, directorul Teatrului „Lucia Sturdza Buiandra“. 


Îndrăznesc să spun aceasta pentru că recent am avut ocazia să vizitez teatrele 
din S.U.A., din Republica Federală Germană, teatrul vienez, și întăresc această 
apreciere cu convingerea fermă că nu numai elementul uman — începînd cu 
actorii, cu regizorii, cu scenografii noştri — dă dovezi concrete şi puternice de talent 
şi de inteligență (cu rezultate de foarte multe ori mai interesante decit cele 
întîlnite peste hotare), dar că, şi din punct de vedere al premiselor pe care organi- 
zarea noastră teatrală le oferă, teatrele noastre se află la un nivel superior. (...) 

As putea să spun, făcînd o scurtă referire la trecut, că teatrul romînesc 
a avut în ultimii ani o evoluţie foarte interesantă, evoluţie pe care încercăm să 
o continuăm şi noi la Teatrul „Lucia Sturdza Bulandra“. Este vorba de dezvol- 
tarea, de la un teatru de interpretare, de la un teatru al trăirilor spontane intuitive, 
foarte autentice şi foarte impresionante (mă refer în special la teatrul realist 
romînesc), la un alt teatru: la teatrul de idei, angajat în slujba declanşării în 
conştiinţa spectatorilor a celor mai înalte aspirații si trăsături morale, a eticii socia- 
liste. Cred că este perioada îmbinării forţei creatoare, de trăire, a actorului romîn, 
de formaţie realistă, cu conştiinţa artistică a spectacolului de idei, în slujba unei 
arte angajate, profund contemporane şi partinice. E o sarcină nobilă, și pentru 
a o îndeplini ne stau multe premise favorabile în față.“ 

După ce a înfățișat unele neajunsuri privind alcătuirea echipei de actori a 
teatrului, aşa cum s-au prezentat la preluarea conducerii, Liviu Ciulei, s-a ocupat 
de importanța schimburilor de actori între teatre, cînd aceste schimburi pot asigura 
spectacole de valoare, s-a oprit de asemenea la problema experimentelor creatoare 
în teatre, ca şi la utilitatea varietăţii de viziuni regizorale asupra aceluiași text 
dramatic, așadar asupra utilității, pentru dezvoltarea culturii teatrului nostru, a 
simultaneitätii, pe mai multe scene, a unor spectacole cu aceeași piesă. După care 
a continuat, relevînd necesitatea unei conlucrări active între teatre, pentru progresul 
comun al artei noastre teatrale: 

„Pe linia aceasta, de a ne ajuta intre noi, de a progresa nu numai individual, 
avem un program şi la Teatrul „Lucia Sturdza Bulandra“. De mulţi ani circulă 
la C.S.C.A., într-un anumit sector, ideea înființării unui laborator de cercetări sce- 
nografice si teatrale. 

Noi am propus, şi sperăm să găsim înţelegere, ca acest centru de cercetări 
scenografice şi teatrale să se facă pe lingă teatrul nostru, asumîndu-ne cu aceasta 
sarcina rezolvării unei grele probleme, dar crezînd puternic în rezultatele ei, şi nu 
din interes local, ci pentru dezvoltarea întregii tehnici a teatrului nostru. 

Legăturile pe care acest centru ar putea să le aibă cu străinătatea, posibili- 
tatea de a crea un program analitic tehnicienilor de teatru ar ajuta mișcării noastre 
teatrale. 

În programul nostru intră, de asemenea, nu numai un repertoriu de valoare 
sau o schemă de lărgire a cadrelor actoricești. Ne gîndim să trecem la o fază nouă 
de organizare. De mult timp mă preocupă problema regiei colective. Această idee, 
pe care o consider necesară, trebuie să capete viaţă. Bineînţeles, sub conducerea 
unei gindiri unitare si cu aportul concret şi consultativ al multora. 

Avem intenţia să facem mai mult pentru popularizarea Teatrului „Lucia Sturdza 
Bulandra“ şi pentru popularizarea teatrului romînesc, în general, peste hotare. Eu 
cred că uneori ATM-ului îi este foarte greu să rezolve singur acest aspect al 
popularizării. Se întîmplă de multe ori, la noi în ţară, ca un spectacol să moară 
odată cu scoaterea lui de pe afiș, să zacă într-un dosar, împreună cu citeva cronici. 
Despre concepţia unui spectacol, despre munca depusă la realizarea lui, despre ce 
a însemnat el ca etapă, se păstrează foarte puţin. Avem de gînd să facem o ase- 
menea muncă la fiecare spectacol: caiete-model, fotografii, afișe etc, care să 
popularizeze tot ce se ivește în legătură cu acel spectacol si, eventual, să ne spunem 
cuvintul şi despre spectacolele altor teatre. 

Consider printre primele sarcini în Teatrul „Lucia Sturdza Bulandra“ recîsti- 
garea consideratiei pe care publicul spectator din București a avut-o față de teatrul 
nostru. Este o sarcină grea şi o consider ca o primă etapă de program“. 

„„COMPROMISURILE 
NU SÎNT 
DE 
TOLERAT" 


Regizorul Dan Nasta a dezbătut problema corelatiei — conducere, stil de 
muncă și dezvoltare. 


„Autoliniştire — perspectivă sint noţiuni invers proporţionale. Pe cît se 
deschide unghiul autolinistirii, pe atit se închide unghiul perspectivei. Cind auto- 
linistirea şi-a rotunjit drumul de 360”, echivalent cu somnul deplinei satisfacţii, 
atunci perspectiva privită printr-un iris de dublă cădere a pleoapei, se anulează. 


(...) Am izbutit în 20 de ani, după o uriaşă muncă de educatie investită în noi, 
să facem ca, în colective, ridicarea nivelului profesional să fi devenit o chestiune 
de convingere personală, o necesitate adincă, liber consimtitä ? Trebuie să mărturi- 
sesc că în teatre, în cadrul activității de studii profesionale, lucrurile se întimplă, 
adesea, oarecum fără decalaj evolutiv. Aceasta este o realitate. Realitate care, 
desigur, se învecinează cu alte realităţi, diferite — de la meritorii la excepţionale. 


Pe de o parte, există tov. X, absolvent de institut, care, responsabil fiind 
de unul din cursurile profesionale, lipseşte cu aroganță, si, pe de altă parte, 
există minunata Eugenia Popovici în Domnica din Moartea unui artist. Cum se 
explică acest decalaj, această violentă contradicţie, cum poate fi rezolvată — 
sau nu trebuie rezolvată, sau nu poate fi rezolvată? 


Care sînt condiţiile pe care statul le asigură astăzi artistului de teatru, în 
superioritate față de trecut ? 


a) Securitate materială ; b) timp de lucru; c) local si aparataj; d) un mare 
aparat administrativ şi tehnic ; e) colaboratori artistici ; f) fonduri de montare, si 
g) ne mai asigură şi spectatori. 

Si, la aceste condiţii, cum răspund unii — în inferioritate faţă de trecut? Cu 
încălcarea disciplinei de creatie ; cu pasivitatea, care este dușmanul nr. 1 al artei. 

Aci se înfruntă două mentalități, una nouă şi una veche. Pe de o parte, 
o voinţă de exigență partinică, pe de altă parte, nemulţumirea celor care sînt 
deranjati în confortul lor de această exigenţă. Cum putem să ieşim din această 
dilemă ? Ni se propune insistent să ne transformăm în „băieţi buni“, noi regizorii 
Să fie aceasta calea dezvoltării ? Asemenea invitație mi se pare deosebit de primej- 
dioasă, pentru că de fapt este o invitatie la sentimentalism, la reacții de inimă 
în afara raţiunii, improprii creaţiei conștiente. 

A iubi, a fi bun, înseamnă a trăi larg din acel dispreţ militant, din indignarea 
faţă de lucrurile ruşinoase si nätînge. 

Un personaj al lui Mirodan spune, în Șeful sectorului suflete : «Te ştiam un 
băiat bun». Şeful răspunde : «Bun cu râul? Noi trebuie să construim ceea ce e de 
construit si să sfărimăm ceea ce e de sfărimat». 

Aci intervine tactul, acea artă de a-ţi exercita indignarea, de a asigura 
funcţionarea principiilor, de a atinge scopul influengärii, modificării realităţii, cît 
mai rapid, cît mai economic, sub raportul cheltuirii de energii, și cit mai durabil. 
Dar se încurajează uneori acea «tactică» ce alterează însuşi principiul, ce frinează 
progresul real şi este de-a dreptul primejdioasă. Cunoaştem foarte bine acele formule 
insidioase — «se poate şi aşa», «nu se dărimă cerul si pămîntul», «ce-o să fie dacă 
o să joace şi cutare? e mai slab, dar nu contează !» Un spectacol este o sinteză a 
mii de amănunte «care contează», este, în cele din urmă, o mare tensiune, o energie 
spirituală unic conjugată. Dacă Eminescu nu s-a oprit la prima variantă a Scrisorii 


a Il-a şi dacă Scrisoarea l-a, ca să fie ceea ce este, a cerut tensiunea a 14 variante 
succesive, în decurs de cinci ani, este pentru că Eminescu n-a acceptat concesia- 
compromis. De ce să uităm că virgulele lui Caragiale, supranumit şi Mos Virgulă, 
fac parte din geniul lui ? Valery, în Faust al său, salutat fiind de către un discipol 
cu cuvîntul geniu, îi răspundea : «Nu cred că sînt un geniu, afară doar dacă numesti 
geniu capacitatea mea de a sta la masa de lucru şase ore pe zi». 


Cum se poate cere, în numele căror principii se poate cere unui om salariat 
să creeze frumosul, dar să accepte concesii şi compromisuri : la concepţia regizorală, 
la distribuții, la stilul muncii de creatie, la timpul de pregătire si, în sfîrşit, con- 
cesii şi compromisuri, chiar în actul de re-creare a unui spectacol în fata publicului 
în fiecare seară ? 


Atitudinea față de muncă duce la stilul muncii de creatie — care nu se poate 
realiza în afara unor norme cu caracter obligatoriu. A cere să fim mai îngăduitori 
cu aceste norme, dar totodată să obţinem şi rezultate strălucite, este o contradicţie 
în obiect. 


De ce să răsturnăm scopurile, să ne închipuim că publicul este făcut pentru 
mulfumirea noastră, şi nu noi pentru multumirea lui ? Dacă am aplica acest criteriu 
principial al rolului educativ al artei, întrebîndu-ne cui folosește compromisul sau 
intransigenta în fiecare caz concret, cred că am chema la răspundere socială pe 
creatori si am asigura eficiența educativă a artei, combätînd mentalitatea învechită 
a artistului egocentric, chircit în propria sa neputinţă de a înțelege că are dreptul 
să fie fericit, dar creînd fervoare celorlalţi, «celor mulţi». 

Numai acest fel de fericire a actorului să-l apărăm. 

În contradictia dintre vechi și nou trebuie să identificăm clar si vechiul şi 
noul, să întărim autoritatea celor care promovează noul. 

În concluzie : 

Asa cum statul ne asigură aproape toate condiţiile necesare creației, tot aşa 
să satistacem exigenta creaţiei prin slujirea obligatorie a normelor disciplinei de 
creaţie. 

Caracterul obligatoriu nu poate decurge decit din chemarea la răspundere față 
de încălcarea acestor norme. Noi creăm liber consimţit, dar nu facultativ ; liber 
este momentul opțiunii, momentul semnării contractului moral, si juridic desigur, de 
artist de teatru. Din clipa semnării acestui contract — la care nu ne obligă nimeni — 
sîntem obligaţi să respectăm limitele impuse libertăţii noastre prin însuși actul liber 
de opţiune. Tov. vicepreşedinte Dumitru Popescu spunea într-o ședință la Timişoara 
că «actul de creatie cere efort dur, pînă la epuizare», deci autoconstringere, care, 
insusitä, devine cu timpul satisfactie. Enescu spunea: «Mă odihnesc muncind». 


Să elaborăm proiecte cuprinzînd normele disciplinei de creatie şi să facem o 
dezbatere centralizată a acestor proiecte, care să ducă la aplicarea responsabilă- 
obligatorie a acestei legi interne a teatrului, sprijinită deci şi de formule ierarhice. 
Am certitudinea că acesta este mijlocul de organizare a activităţii noastre creatoare, 
care, conjugat cu toate mijloacele educației comuniste, implicat în această educatie, 
să ducă la rezolvarea contradictiei principale amintite, asigurînd ritmul de dezvoltare 
accelerată a mișcării teatrale romînesti, la care ne obligă cei 20 de ani de dezvoltare 
tehnică-materială, culturală si morală din patria noastră.“ 


* * * 


Lucrările au fost încheiate de tov. Dumitru Popescu, vicepreşedinte al Comite- 
tului de Stat pentru Cultură şi Artă. D-sa a subliniat însemnătatea acestei plenare 
pentru dezvoltarea teatrului nostru, în contextul general al dezvoltării țării noastre, 
scotind în evidenţă sarcinile ce revin, în etapa actuală, oamenilor noștri de teatru. 


Constatind, în general, orientarea pozitivă a mișcării noastre teatrale, preo- 
cuparea necontenită a siujitorilor teatrului pentru sporirea măiestriei lor și a cali- 
tätii spectacolelor, concluziile au semnalat în chip firesc că cerințele de ordin 
teoretic si practic în problema repertoriului, a artei spectacolului, și în organizarea 
internă a teatrelor, se pun astăzi ca cerințe ale unei etape noi, superioare. Impe- 
rativul Calitate, înaltă exigentă — semnul sub care se desfăşoară activita- 
tea oamenilor muncii din toate sectoarele construcției socialiste —, vizează 
mobilizarea tuturor forțelor creatoare din teatre spre noi cuceriri, spre realizarea 
unor spectacole de înaltă ţinută artistică, menite să contribuie la ridicarea presti- 
giului țării noastre, ca stat socialist în continuu progres. 


In ceea ce privește repertoriul, se cere urmărit efortul de promovare a celor 
mai valoroase opere din patrimoniul national și universal. Concluziile au acordat 
o importanță deosebită respectării cerinţelor majore ale educării socialiste a pu- 
blicului. Linia de orientare principialä a repertoriului teatrelor noastre 
prevede un repertoriu de idei contemporane, de idei socialiste, în primul rind, care 
să afirme puterea marzism-leninismului, sä se situeze pe poziţii înaintate, de critică 
faţă de orinduirile vechi, să promoveze ideile progresiste, îndemnind oamenii la 
luptă, la acţiune, la solidaritate, la umanism, la sentimente nobile. 

Dezvoltarea teatrului nostru pretinde creatorilor o contribuție deosebită în 
valorificarea dramaturgiei socialiste romînesti. 

În montarea unui spectacol romînesc contemporan se cuvin angrenate toate 
capacitățile creatoare, sporite eforturile în găsirea unor soluţii noi, interesante 
de montare pe măsura așteptărilor și interesului artistic al spectatorilor noștri de 
azi. Prezența puternică, pe scenă, a omului contemporan este o cerință capitală a 
artei noastre teatrale. 

A fost subliniată de asemenea importanța dezvoltării continue a cultu- 
rii teatrale. Calitatea spectacolelor presupune studii profunde și permanente, 
stabilirea unui climat de dezbateri profesionale. S-a subliniat aportul pe care trebuie 
să-l dea în acest sens conducătorul teatrului, animatorul întregului colectiv. Sarci- 
nile care revin directorilor de teatre în organizarea vieţii artistice, nevoia ca aceștia 
să fie preocupați stăruitor de buna orientare si sănătoasa creștere a colectivului, 
de transformarea activităţii cotidiene într-o adevărată școală artistică, ideologică 
si cetățenească, menită să ducă la sporirea calificării profesionale a slujitorilor 
scenei şi la creşterea coeficientului artistic al spectacolelor, au fost scoase în evi- 
dentä în cuvîntul de încheiere a plenarei. 


* * * 


La sfîrsitul dezbaterilor, Consfätuirea a aplaudat premiile acordate de cätre 
Comitetul de Stat pentru Cultură și Artă pentru cele mai bune realizări ale stagiunii 
în domenul valorificării dramaturgiei originale. Au fost conferite două premii : colec- 
tivului Teatrului Naţional „Vasile Alecsandri“ din lași, pentru spectacolul Steaua 
polară de Sergiu Fărcâșan, și actorului Radu Beligan, pentru interpretarea rolului 
dublu Gore-Seful din Şeful sectorului suflete de Al. Mirodan, la Teatrul de Comedie. 

IN CINSTEA LUI 


23 AUGUST 


Cele mai multe teatre din ţară au sărbătorit ziua de 23 August 
prin numeroase premiere şi reluări cu piese originale. În premieră pe 
țară, Teatrul Muncitoresc C.F.R. si Teatrul de Stat din Ploiești au 
prezentat, primul, Ninge la ecuator, celălalt, Oricit ar părea de ciudat, 
ambele piese de Dorel Dorian; Teatrul Naţional din Cluj, la rindul 
său, a prezentat, tot în premieră pe ţară, piesa Pe o gură de rai de 
V. Rebreanu şi M. Zaciu. Alte teatre au pregătit spectacole cu lucrări 
reprezentative din dramaturgia noastră realist-socialistä: Citadela 
sfărimată (Teatrul de Stat din Petroseni) sí Surorile Boga (Teatrele de 
Stat din Galaţi, Oradea, Arad, Sf. Gheorghe) de Horia Lovinescu; 
Arcul de triumf de Aurel Baranga (Teatrul de Stat din Botoșani); 
Trei generaţii de Lucia Demetrius (Teatrul de Stat din Piatra Neamţ); 
Passacaglia de Titus Popovici (Teatrele de Stat din Tg. Mureș, Birlad, 
Sibiu, Brăila) ; Stafeta nevăzută de Paul Everac (Teatrul Maghiar din 
Cluj, Teatrul de Stat din Satu Mare); Ferestre deschise, de același 
autor (Teatrul de Stat din Baia Mare); Noaptea e un sfetnic bun de Al. 
Mirodan (Teatrul de Stat din Reșița); O singură viaţă de I. Hristea (Tea- 
trul de Stat din Sibiu); Punctul culminant de Gh. Vlad (Teatrul de 
Stat din Brăila); Marele fluviu îşi adună apele de Dan Tărchilă (Tea- 
trul de Stat din Pitești); Steaua polară de Sergiu Fărcăşan (Teatrul 
Naţional „Vasile Alecsandri“ din Iasi); Grădina cu trandafiri de Andi 
Andries (Teatrul National din Iaşi si Teatrul de Stat din Turda). 

Publicăm citeva imagini din aceste spectacole. 


Premieră pe ţară la Teatrul din Ploiești: Oricit ar pârea de 
ciudat de Dorel Dorian. În scenă : Eugenia Balaure (Aurelia), Moment eu Valeriu Popescu (Horia Drăgan) 
Toma Caragiu (tovarășul Catrina), Vera Moisesen (Letiţia) și Vera Moisescu (Letiţia) 

Passacaglia de Titus Popovici la Teatrul din Sibiu: Adina Atanasin 
(Ada), George Paul Avram (Andrei) și Costel Rădulescu (Profesorul) 


Al. Pallade (Roșca), Valerio Popescu (Horia Drăgan) și 
Vera Moisescu (Letiţia), într-una din scenele principale. 
(Potogralii de la repetiţii) 


Poenaru 


Trei generatii! de Lucia Demetrius la Teatrul 
din Piatra mý: Cătălina Murgea (Rux 


Surorile 
dra) si Ileana Stana lonescu (Eliza) 


Boga de Horia Lovinescu Ia Teatrul din Arad: 
Viorica Popescu (Ioana) si Stefan Neagräu (Alec) 


Stafeta nevăzută de Paul Everac, in montarea de la Tg. Mureş: Csoka Andras (Dobrian), Czikali, Laszlo (Sturzu), 
Tanai Bella (Elena Tatu), Ferenezi Istvan (Sorescu), Mozes Erzebet ( 


hiţa), Szekely Anna (Eia), Gyarmati 
an (Pătulea), es Laszlo (Zamtir) 


| 


Noaptea ve un sfetnic bun de Al. Mirodan zal 
Teatrul din Reșița: Camil Georgescu (Anatol 
și Silvia Popa (Ileana) 


nme Á — 


ENE EER a miam w ve M 


Punctul culminant de Gh. Vird la Teatrul di 
Brăila. Seenä cu Nae Niculae, Nicu udesei 
Jeni Dumitrescu, Virginia Weber, T Negi 
escu, Marcel Hirjoghe, Anghel Dene,y Miele’ 
Gheorghe, Elena Airinii, Silvia Nasta a 


y 

STAGIUNEA 
1964-1965 


GÎNDURI, 
PROIECTE, 
REALIZĂRI 


Listele de repertorii sint definitivate, au început repetițiile, sîntem 
în pragul deschiderii noii stagiuni. Aceasta promite o mai mare varie- 
tate de autori si titluri decît în alti ani, cuprinzînd lucrări mai puțin 
cunoscute publicului. Dramaturgia originală continuă să se afle în 
centrul preocupărilor teatrale. Se anunță printre premierele cu piese 
noi: Ludovic al XIX-lea de George Călinescu la Teatrul Naţional 
„I. L. Caragiale“, Somnoroasa aventură de Teodor Mazilu la Teatrul 
de Comedie, Fii cuminte, Cristofor de Aurel Baranga la Teatrul „Lucia 
Sturdza Bulandra“ şi la multe teatre din țară (laşi, Constanta, Petro- 
seni, Piatra Neamt, Piteşti, Ploeşti, Reșița), Ninge la ecuator de Dorel 
Dorian la Teatrul Muncitoresc C.F.R. si Oricit ar părea de ciudat, de 
acelaşi autor, la Teatrul de Stat din P.oieşti si la Teatrul Tineretului, 
Pe o gură de rai de Mircea Zaciu și Vasile Rebreanu la Nationalul 
clujean, Stäpînul apelor de C. Pastor la Teatrul Regional, şi altele. Este 
un repertoriu în care proporția comediilor ușoare şi a dramelor de 
familie, uneori prea frecvente în ultimele stagiuni, redevine normală, 
programele teatrelor acordînd primele locuri unor piese de inspiratie 
actuală, cu problematică densă. Alături de acestea se vor juca şi piesele 
care au intrat în rîndul lucrărilor de mare popularitate scrise în 
ultimii douăzeci de ani: Arcul de triumf (Botoşani), Trei generaţii 
(Piatra Neamţ), Surorile Boga (Galaţi), Moartea unui artist (Braşov, 
Oradea — secția maghiară), Şeful sectorului suflete (Craiova, Sibiu), 
Citadela sfărimată (Petroseni) etc. 

In ceea ce priveşte repertoriul romînesc, un eveniment îl consti- 
tuie reprezentarea masivă a dramaturgiei lui Camil Petrescu, pentru 
prima dată atit de prezent pe scenele noastre. Se vor monta: Bălcescu 
(Iaşi), Jocul ielelor (Brasov, Teatrul Tineretului), Suflete tari (Teatrul 
maghiar din Cluj). Pe afişele teatrelor va apărea numele lui Lucian 
Blaga, a cărui scriere Anton Pann a intrat în repertoriul Nationalului 
din Cluj si al Teatrului Regional. Dramaturgia noastră clasică figu- 
rează în repertoriu prin dramele istorice Vlaicu Vodă (Teatrul Naţional 
„I. L. Caragiale“ şi Teatrul din Brasov) si Viforul (Teatrul din Arad). 

Din dramaturgia universală contemporană vom vedea, printre 
altele : Rinocerii, în versiunea Teatrului Naţional din Iasi, Patima de 
sub ulmi, la Teatrul National „I. L. Caragiale“, Doi într-un balansoar 
la Teatrul Tineretului, Clipe de viață la Teatrul „Lucia Sturdza 

Bulandra“, Un tramvai numit dorință la Teatrul „Lucia Sturdza 
Bulandra“ si la Teatrul din Tg. Mureș (secția maghiară), Fizicienii 
la Teatrul de Comedie si la Teatrul romîn din Timişoara, Romulus 
cel mare la Teatrul Maghiar din Cluj, Vedere de pe pod la Teatrul 
National „I. L. Caragiale“ si la Teatrul Maghiar din Cluj. Ca specta- 
cole clasice notăm : Troilus şi Cressida la Teatrul de Comedie, Cymbe- 
line (Sibiu), Revizorul (Brașov), Henric al IV-lea și Ifigenia în Aulida 
(Teatrul Naţional din Cluj), Soldatul fanfaron (Teatrul pentru copii). 
Peisajul teatral se întregește fericit prin reluările unor izbutite mon- 
tări din dramaturgia universală : Casa inimilor sfărimate, Umbra și Ri- 
nocerii la Teatrul de Comedie, Copiii soarelui, Domnul Biedermann si 
incendiatorii la Teatrul „Lucia Sturdza Bulandra“, Fata fără zestre la 
Teatrul Naţional din Cluj, Egor Buliciov si alţii, la Teatrul din Timişoara 
ș.a.m.d.). Din moştenirile proaste ale repertoriilor anterioare s-a mai păs- 
trat, în unele cazuri, obiceiul fixatiilor facile asupra unor titluri și autori, 
monoton reluati din teatru în teatru; se pare că vom asista la o adevä- 
rată epidemie O'Neill. (Toate aceste date se referă la primele montări 
ale stagiunii.) 

În ce priveşte arta spectacolului, calitatea realizărilor scenice, 
stagiunea promite să înceapă mai bine decît altă dată. Încă un fapt 
care trebuie reținut: începe să devină pasionantă lupta unor colective 
pentru o cit mai caracteristică și mai atrăgătoare definire a personali- 
tății lor. Un rol important vor avea în această privință noii directori 
aleși din rîndul unor cunoscuţi creatori: Liviu Ciulei la Teatrul „Lucia 
Sturdza Bulandra“, Horia Lovinescu la Teatrul „C. I. Nottara“, Radu 
Penciulescu la Teatrul Tineretului. 

Pentru a informa cititorii asupra configurației sezonului care 
începe, ne-am adresat unor oameni de teatru, rugindu-i să prezinte, 
în cîteva cuvinte, realizările şi proiectele cu care își încep activitatea. 


NIE 
A 


Su 


ed 


Cu HORIA LOVINESCU, despre noua La 
Nottara” 


stagiune la Teatrul „C |. 


L-am găsit pe Horia Lovinescu în 
plină activitate. Înconjurat de colabo- 
ratori apropiați, aplecat asupra unei 
schițe nervos desenate, în care se con- 
tura un nou plan al sălii „Studio“. 

În Teatrul „C. I. Nottara“, de altfel, 
preocuparea centrală, acum, la început 
de stagiune, este ridicarea „din mers“ 
a ștachetei artistice. Ideile se întîlnesc, 
se completează, se împlinesc. 

Discutia începe ca o discuție de 
lucru. 


— I 


— Care este „primul repertoriu“ ? 

— Am preluat de la înaintaşi cîteva 
piese, unele din ele intrate chiar în 
repetiție, pe care le vom păstra în re- 
pertoriul stagiunii. Printre acestea se 
numără trei premiere originale : come- 
dia lui Sergiu Fărcăşan Sonet pentru 
o păpuşă, comedia muzicală a lui H. 
Nicolaide, pe muzică de George Gri- 
goriu, Dragoste poveste nouă, şi un 
nou text dramatic al lui Ştefan Ber- 
ciu, Hipnoza. De asemenea, din moş- 

tenirea stagiunilor anterioare am pàs- 
trat în repertoriu o premieră cu o piesă 
de O'Neill. 

— Si alte proiecte ? 

— În ceea ce priveşte reprezentarea 
dramaturgiei originale am stabilit con- 
tacte cu numeroşi scriitori. Desigur. 
centrul de greutate al repertoriului se 
va axa pe piese ale dramaturgilor noş- 
tri, eforturile noastre converg toate 
spre stimularea unor texte inspirate 
din realităţile bogate în semnificaţii 
ale prezentului. Nu pot însă preciza. 
în momentul de față, ce lucrări ine- 
dite vor figura în actualul şi viitoarele 
repertorii ale teatrului. Pot specifica 
deocamdată, printre autorii cu care 
vom colabora, pe Sergiu Fărcăşan, Mi- 
hail Davidoglu, Paul Everac, Teodor 
Mazilu, Ion Băieșu, Tiberiu Vornic. 

— Ce piese din repertoriul universal 
prevedeti pentru acest „prim reper- 
toriu“ ? 

— Vom juca o piesă de O'Casey, 
probabil Junona și päunul. intentio- 
năm să montăm Galileo Galilei de 
Brecht. 

Imediat, Horia Lovinescu îşi susține 
propunerile : 

— Introducem programatic o piesă 
de O'Casey în repertoriu. Este un 
mare dramaturg, autor comunist, încă 
nereprezentat pe scenele noastre. Cit 
despre intenția montării unei piese ca 
Galilei. considerăm că fiecare stagiune 
are nevoie de un spectacol de anver- 
gură. care să dea mai multă greutate 
configurației repertoriului. 

Îl întreb pe Horid Lovinescu ce 
viitor dramaturgic plănuieşte sălii 
„Studio“ a teatrului, mai ales că am 
surprins la începutul vizitei mele dis- 
eutia privind restructurarea sălii. 

— Vrem să transformăm sala în- 
tr-un studio experimental, în sensul 
cel mai deplin al cuvîntului. În reper- 
toriu, deocamdată, un spectacol coupé 
(piesa într-un act se va pierde dacă 
noi, teatrele profesioniste, nu-i oferim 
mai des posibilitatea să ajungă pe 
scenă — adaugă, într-o paranteză, 
Horia Lovinescu), format din piese 
scurte romînesti şi străine. La început, 
piesele vor fi însoţite de prezentări 
critice, cînd va fi cazul, şi, pentru că 
textele ce urmează să fie reprezentate 
sînt relativ scurte, ne va rămîne şi 
timp, la sfîrşit, pentru o discuţie a 
realizatorilor cu spectatorii. s 

Intuiesc, din spusele lui Horia Lo- 
vinescu, că experimentele studioului se 
vor cristaliza şi sub alte aspecte. 


— Da. Avem preocupări diverse. Am 
vrea să facem, spre exemplu, specta- 
cole de pantomimă. Prezentatorul sau 
recitatorul poate să aibă, eventual, şi 
un text. Se pot găsi multe formule, 
spectacolele de pantomimă pot fi în- 
sotite de muzică, de dans. Vrem, de 
asemenea, să Încercăm o formulă 
nouă : aceea a lecturilor artistice, ob- 
ținute prin pregătiri regizorale de ca- 
litate, care să meargă pină la sugestii 
de spectacol, prin folosirea luminilor, 
a decorului etc. 


— Astfel de experimente vor fi in- 
teresante nu numai pentru spectator; 
ele se anunță ca foarte utile şi pentru 
regizori şi actori, pentru întreg colec- 
tivul artistic al teatrului. 


— Într-adevăr, urmărim, paralel cu 
stabilirea unor noi puncte de legătură 
cu spectatorii, și realizarea în teatru 
a unei şcoli de desävîrsire actori- 
cească. Experimentele amintite — şi 
altele — vor contribui, fără îndoială, 
la aceasta. 

Despre celelalte experimente, Horia 
Lovinescu ne-a furnizat si alte pretioa- 
se informații : 

— Pentru stimularea personalităţilor 
regizorale, intentionäm sä  înscenăm 
aceleași fragmente de text. în 3—4 vi- 
ziuni diverse, prezentate spectatorilor 
în cadrul aceluiaşi program... Avem 
în vedere un ciclu „Mari roluri“, pen- 
tru a da posibilitate actorilor să joace 
în piese mai greu de montat integral... 
S-ar putea încerca spectacole experi- 
mentale pe diferite teme — „bufonul 
shakespearean“, „dragostea în opera 
lui Shakespeare“ — consacrate unor 
curente teatrale. 


Si Horia Lovinescu conchide, nu 
fără dreptate : 


— Toate acestea presupun cîstigarea 
unui public credincios teatrului, inte- 
resat de munca noastră, stimulator în 
căutările artistice pe care vrem să le 
întreprindem. Linia repertoriului va fi 
o linie modernă, care va schimba re- 
pertoriul cam eclectic de pînă acum 
al teatrului, oferind actorilor posibili- 
täti lărgite de interpretare. Reperto- 
riul cu preponderență modern obligă 
teatrul să-şi găsească, mai pregnant 
decît pînă acum, un stil de joc pro- 
priu, bine cristalizat. 

— Repertoriul clasic ? 

— Atacarea marelui repertoriu cla- 
sic rămîne o preocupare importantă a 
noastră, de viitor. Întreg repertoriul 

intentionäm să fie o şcoală. Pentru 
spectatori şi pentru noi toţi, cei din 
teatru. 

— Care va fi aportul Consiliului ar- 
tistic la realizarea importantelor obiec- 
tive propuse si, în general, ce metode 
de consultare colectivă preconizati ? 

— Consiliul artistic are sarcini bine 
ştiute : se ocupă de definitivarea re- 
pertoriului, vizionează spectacolele în 
diferite faze ale montării lor etc. În 
afara Consiliului artistic, teatrul şi-a 
creat un grup de consilieri ai condu- 
cerii, oameni de profesii diferite. Prin- 
tre aceştia, critici de teatru — Valentin 
Silvestru, Andrei Băleanu, Traian Sel- 
maru, Mircea Alexandrescu, Dinu Să- 
raru, compozitorul Teodor Grigoriu, 
pictorul Perahim, sculptorul Vlad, regi- 
zorii Cernescu si Giurchescu. Aportul 
acestui grup de consilieri ai teatrului — 
care nu vor lua parte la şedinţele Con- 
siliului artistic — ne va fi foarte util, 
îndeosebi în îndrumarea activităţii stu- 
dioului experimental. 

L-am întrebat pe Horia Lovinescu. 
cum vede, pe viitor, strîngerea relații- 
lor teatrului cu publicul. 

— Am vrea să ajungem să creăm un 
cit mai mare grup de prieteni credin- 
ciosi ai teatrului. Un fel de „asociaţie 
a prietenilor teatrului“ — adăugă el, 
mai în glumă, mai în serios. Am vrea 
ca aceşti prieteni consecventi ai teatru- 
lui să contribuie efectiv la munca stu- 
dioului nostru experimental, prin parti- 
cipare şi sugestii. 

Iesind din cabinetul directorial, am 
făcut o escală la secretariatul literar 
Toţi citeau piese într-un act. Nu i-am 


reținut din treabă. 
Călin Căliman 


SICĂ ALEXANDRESCU pune în scenă 
Vlaicu-Vodă de Alexandru Davila şi 
Vedere de pe pod de Arthur Miller 
la Teatrul National „|. L. Caragiaie” 


— Am fost îrsărcinat de conducerea 
teatrului să pun în scenă drama istorică 
a lui Davila, Vlaicu Vodă, ceea ce mă 
mulţumeşte foarte mult. Piesa lui Da- 
vila are ca temă afirmarea demnității 
naţionale şi lupta dusă în trecut în nu- 
mele acestei cauze. Consider că Teatru) 
Naţional aduce astfel o contribuţie la 
evocarea acestei lupte. 

Proiectul montării este gata. Întrucît 
piesa se petrece într-o epocă nu toc- 


mai clară pentru noi, care ţine mai 
puțin de istorie decit de legendă — 
vremea începutului de intemeiere a 
voievodatelor romîne — mă voi înde- 
părta de concepţia în care au fost rea- 
lizate pînă acum montările ei. Doresc 
să pun în scenă un spectacol care pre- 
zintă o lume mai primitivă, mai ţără- 
nească decît lumea tradițional prezen- 
tată pe scenă, socotind că istoria lui 
Vlaicu nu se petrece la o fastuoasă 
curte domnească. Tocmai asta mi se 
pare a fi diferenţa dintre voievodul ro- 
mîn şi reprezentanţii Curţii de la Viena, 

care se infățişează ca adevăraţi nobili, 
deosebindu-se mult de oamenii mo- 
deşti şi simpli ce ţineau pe vremea 
aceea în mină destinele ţării. Pe linia 
aceasta, vor fi elaborate decorurile şi 
costumele, cu foarte pretioasa colabora- 
re a lui Alexandru Brătășanu. Mai tîr- 
ziu, mă voi ocupa de o altă piesă în- 
credinţată mie de direcţia teatrului, 
Vedere de pe pod de Arthur Miller 
(titlu destul de aproximativ tradus). 
Si această piesă mă pasionează foarte 
mult ; o socotesc dintre cele mai bune. 
poate cea mai bună piesă a dramatur- 
gului american, o operă foarte bogată 
în idei şi foarte teatrală. 

Am primit o propunere din partea 
Teatrului „C. Tănase“, în legătură cu un 
spectacol alcătuit din schiţe de Cara- 
giale. Desigur, mi-ar plăcea să lucrez la 
o asemenea reprezentaţie, dacă voi avea 
acordul conducerii teatrului nostru. În 
proiectele mele figurează şi o călătorie 
în Olanda ; un teatru din Amsterdam 
a hotărit să pună în scenă o piesă de 
Caragiale, pentru realizarea căreia m-a 
invitat. 

HOREA POPESCU pregătește specta- 
colul cu piesa Patima de sub ulmi de 
Eugene O'Neill la Teatrul National şi cel 
cu vodevilul Pălăria florentină de E. 
Labiche la Teatrul Muncitoresc C.F.R. 


— Montarea cu piesa lui O'Neill este 
aproape gata, am repetat şi la sfîrşitul 
stagiunii trecute. Important pentru noi 
a fost să atacăm punctul de vedere sta- 
bilit de multi comentatori ai drama- 
turgului, care vedeau în opera acestuia 
o acumulare de drame brutale, natura- 
liste, şi o exacerbare a psihologiei sim- 
plist-telurice. În Enciclopedia italiană 


de teatru, de pildă, Patima de zub ulmi 
este caracterizată ca o operă de influen- 
tä nietzscheanä, concentrind o esen- 
tă păgînă si dezbätînd problematica cri- 
mei dintr-un punct de vedere situat 
dincolo de bine şi de rău. Într-un vechi 
comentariu, Petru Comarnescu afirma : 
„S-ar putea ca tocmai faptul că lui 
O'Neill i se obiectează ahundenta de 
crime şi decese să dovedească neade- 
renta spiritului contemporan la trage- 
die. Această alternativă rămîne deschi- 
să ; şi după chipul în care o va rezolva 
posteritatea, se va vedea dacă Eugene 
O'Neill a fost un geniu cu viziune sin- 
gulară sau un precursor al reînvierii 
tragediei“, 

într-o anumită măsură, spectacolul 
nostru tinde să răspundă acestei între- 
bări, dovedind că epoca noastră nu este 
străină de spiritul marii tragedii. El se 
va deosebi, sperăm, de alte montări, 
prin premisa lui principală : toţi eroii 
sînt, după părerea noastră, nu nişte bru- 
te. nu nişte ființe de un primitivism 


sălbatic, ci nişte firi umane bogate, în- 
zestrate cu o bunătate firească, înnăs- 
cută, dar învinse de contradicţiile unei 
lumi ciudate, bigote, o lume fatalistă 
în educatie şi dominată de o nestäpînitä 
dorință de a avea. Acestea ar fi deci 
punctele de tensiune ale conflictului : 
generozitatea firească a eroilor, bigo- 
tismul rigid al mentalitätii lor şi ten- 
dinfele materialist-meschine de înavu- 
fire ale societății în care trăiesc. O se- 
rie întreagă de figuri de stil din text 
creează imaginea unei pofte de bogăţie 
generalizate și aduse la paroxism. Toa- 
te idealurile şi tot ce e frumos — chiar 
şi cerul — sînt „de aur“. 

Am încercat să respectăm în monta- 
rea noastră două condiţii care ni se 
par principale pentru o interpretare fi- 
delă şi contemporană a textului. În 
primul rînd, e vorba de un efort special 
pentru realizarea atmosferei, atît în 
interpretare si în ritmul general cît şi 
în decor (şi, în ceea ce privește viziu- 
nea plastică, sînt convins de reuşita 
noastră, datorită colaborării cu Dan 
Nemteanu), şi apoi de o unumită inten- 
sitate a jocului, intensitate care cere 
deosebită exigentä şi autoexigenţă. Pie- 
sa nu se poate juca decît de un grup de 
actori de remarcabilă forță, care să nu 
alunece însă deloc spre efectul exterior, 
spre mimarea grotescă a tragicului. 
Aceste calități sînt sigur că le-am găsit 
la tripleta Stefan Ciubotărașu (în alter- 
nantä cu Toma Dimitriu), Marcela Ru- 
su. Emanoil Petrut. Am convingerea 
că vor fi greu de uitat si personajele 
pe care le creează Matei Alexandru şi 
Constantin Rautchi. 

Sînt un amator al spectacolelor spor- 
tive şi, ca atare, mă nemultumesc în- 
totdeauna rezultatele nedecise, 1—1, 
2—2. Trebuie să recunosc că în stagiu- 
nea asta am avut noroc. Mi se cer re- 
zultate foarte categorice. O'Neill cere 
o tratare accentuat dramatică, şi come- 
dia pe care o pun în scenă la Teatrul 
Muncitoresc este, ca să spun aşa, come- 
die în cel mai înalt grad. Sigur că îmi 
pare bine de asta, conştient fiind că si 
pe noi, regizorii, ne amenință pericolul 
uniformizării şi şablonului. 

N-am încă organizată în minte vizi- 
unea viitorului spectacol, dar socotesc 
că reprezentațiile frantuzesti pe care 
le-am väzut — cea de la teatrul lui 
Barsacq, cu un vodevil de Labiche, si 
cea, mai recentă, cu Tricoche si Cacolet, 
de Meilhac si Halevy — imi vor folosi 
ca ghid. 

LIVIU CIULEI montează Opera de trei 

parale de Bertolt Brecht si Clpe de 

viatä de William Saroyan la Teatrul 
„Lucia Sturdza Bulandra'* 


Montarea cu Opera de trei parale 
constituie pentru un regizor o satisfac- 
tie, atit pentru că îi îngăduie să lu- 
creze un text deosebit de bine adresat 
de Brecht scenei, cit şi ca examen de 
gen. În substanţa libretului — as carac- 
teriza această piesă mai curind ca un 
excelent libret scenic — se discern im- 
plicatii politice profunde. Brecht notea- 
ză, în prima versiune, că socoteşte 
această piesă ca o adaptare față de 
Five Penny's Opera a lui Gay, o ac- 
tualizare ce aduce acţiunea în epoca 
începutului de seco! XX. Strehler a mon- 
tat piesa plasind-o mai aproape de noi, 
cam între anii 1914—1920. Noi ne-am 
permis aceeaşi „ireverentä“ şi o pre- 
zentăm ca pe o piesă actuală. Evitînd 


intervențiile directe asupra textului, în - 


afară de unele adăugiri împrumutate 
din „Romanul de cinci parale“, am ur- 
mărit o modernizare din. toate purctele 
de vedere — ideologică şi artistică, în 
joc, plastică si muzică. Scenografia e 
semnată de Ion Oroveanu şi Liviu Ciu- 
lei, costumele sînt concepute de Ion 
-Oroveanu. Adaptarea muzicală a lost 
elaborată de Richard Bartzer, într-o 
manieră modernă, de jazz, pentru o 
formaţie redusă la numai cinci instru- 
mente. 

Clipe de viaţă este al doilea text 
de William Saroyan, pe care teatrul 
nostru îl prezintă publicului. Şi în acea- 
stă piesă, Saroyan, care începe să fie 
cunoscut la noi datorită si popularizării 
făcute de revista „Secolul 20“ işi mani- 
festă din nou poziția profund umană, 
încrederea mare în tot ce e bun în om. 
Piesa dezvăluie o vastă tipologie carac- 
teristică pentru societatea americană, 
emotionînd prin puterea de pătrundere 
în problemele intime omeneşti, atît de 
strîns legate de întregul vieţii sociale. 
Repet paralel aceste două piese. Si 
pentru ansamblu, şi pentru regie, para- 
lelismul acesta constituie un exceptio- 
nal exerciţiu, deoarece una din piese 
se înscrie într-un realism poetic direct, 
şi cealaltă, rămînind o lucrare strict 
realistă, necesită, totuşi, un limbaj, să 
spunem aşa, scenic, între ghilimele. 
Spectacolul acesta va aduce un debut 
scenografic pentru teatru. E vorba de 


Giulio Tincu, care a realizat pină acum 
decorurile pentru aproximativ douăzeci 
de filme şi cu care am colaborat la Pă- 
durea spînzuratilor. 


DINU CERNESCU pune în scenă Som- 
noroasa aventură de Tecdor N azilu, la 
Teatrul de Comedie, si Stäpînul apelor 
(Pescarii) de Constantin Pastor, la 
Teatrul Regicnal Bucuresti 


„Sint montări care se înscriu într-o 
promisiune mai veche a mea. Am lu- 
crat pînă acum destul de puţine piese 
romînesti noi si doream foarte mult să 
recuperez cît mai repede timpul pier- 
dut. 

Ce mă atrage la fiecare din spectu- 
colele pe care le pregătesc? Somno- 
roasa aventură constituie o modalitate 
de teatru pe care o întîlnesc pentru pri- 
ma oară. Am montat adeseori piese de 
factură satirică, dar, de cele ma multe 
ori, datorită procedeului clasic de exa- 
gerare, satira se dovedeşte usor liniară, 
n:onocordă. Ce te izbeste la Mazilu este, 
dimpotrivă, densitatea, bogăţia de nu- 
ante, opulenţa lui satirică. Piesele lui 
tiu sînt nişte piese de conventie, ci se 
întemeiază pe o cuprinzátoare si minu- 
țioasă observati> realistă. Ca atare, ele 
se cer îmbrăcate, în spectacol, într-o 
haină foarte adevârată, în stare să evo- 
ce nenumărate fapte si gesturi cunos- 
cute din viaţă. Pentra că, după ce ci- 
teşti teatrul lui Mazilu şi te obişnuieşti 
cu factura lui — ceea ce nu este tot- 
deauna usor —, începi să descoperi în 


realitate foarte mult Mazilu, fapte, oa- 
meni, gesturi care par extrase din opera 
scriitorului. Această forță realistă evoca- 
toare mi se pare a fi o calitate de prim 
ordin. De aceea, socotesc că, după Vi- 

zita bătrinei doamne, montarea Som- 
noroasei aventuri este cea mai interc- 
santă experiență de teatru pe care o 
încerc. Este dificil să faci faţă princi- 
palei exigente a lui Mazilu, care susține 
că, în spectacol, comediile lui își pierd 
savoarea, dacă nu sînt pătrunse de „un 
tior sălbatic si tragic“. 

A doua piesă romîneascä pe care o 
pun în scenă în stagiunea 1964—1965 
este Stäpînul apelor (Pescarii) la Tea- 
trul Regional. Piesa zăcuse în sertarele 
secretariatului literar al Teatrului din 
Constanța mult timp. Dincolo de ceea 
ce era stufos și încărcat în redactare. 
am găsit însă o intrigă, un limbaj dra- 
matic si niște caractere pline de vi- 
goare şi de autenticitate. Pe lîngă me- 
ritele textului, această montare mă atra- 
ge şi din alte pricini. E vorba de o 
problemă a mea, personală. Chiar re- 
vista „Teatrul“ punea, nu de mult, în- 
trebarea : de ce mă limitez la o singură 
modalitate de spectacol, de ce nu în- 
cerc şi alte genuri ? (Deși nu era chiar 
aşa.) Este deci foarte bine pentru mine 
să mă concentrez şi asupra unei drame. 
O altă satisfacţie pe care mi-o pregă- 
teşte începutul stagiunii e colaborarea 
cu un scenograf debutant, arhitectul 
Vladimir Popov, care face decorurile 
pentru amîndouă spectacolele si al că- 
rui talent mi se pare demn de toată 
stima. 


CRIN TEODORESCU montează drama 
Bălcescu de Camil Petrescu la Teatrul 
National „Vasile Alecsandri“ din lași 


— De ce jucăm Bălcescu astăzi? 

1. În primul rînd pentru că Bălcescu 
si „48“-ul constituie unul din titlurile 
de nobleţe ale Romîniei de astăzi ; pen- 
tru că — cu o îndreptățită mîndrie — 
constructorii de azi ai socialismului se 
recunosc ei înşişi urmași ai lui Băl- 
cescu. 

Lectura atentă, contemporană, a pie- 
sei lui Camil Petrescu descoperă relie- 
furi şi accente deosebit de actuale, ca 
de pildă acela că revoluţia nu e opera 
unor „complotiști“, a unor „conspira- 
tori“, ci este opera poporului, este fruc- 
tul unui proces istoric îndelungat, este 
necesitate obiectivă. 

De asemenea, ideea încrederii în for- 
tele proprii ale poporului străbate piesa 
ca un fir roşu. 

„BĂLCESCU : Popor romîn, nu gre- 
şeşte cine crede-n tine.“ (actul II, ta- 
bloul 12, scena 2) 


Simpla citare face de prisos orice 
adăugire din parte-ne. 

2. Apoi este atracţia, fascinația chiar. 
pe care tinerii generației de azi o re- 
simt pentru literatura lui Camil Pe- 
trescu, în al cărui aliaj sufletesc — de 
„luciditate şi febră“, de incandescen- 
tä intelectuală, de vehement refuz al 
compromisului si mediocrităţii — ei se 
regăsesc. 

Cäutînd să dăm la laşi viață scenică 
vastei fresce istorice a lui Camil Pe- 
trescu, ne vom strădui să-i restituim 
acea ardere interioară, acea electricitate 
intelectuală, cu care a încărcat-o auto- 
rul, şi, în același timp, acel amestec 
de sublim si de ironie sub semnul că- 
ruia a privit el oamenii şi evenimentele. 

În întregirea viziunii lui, dorim să 
facem din masa poporului un partici- 
pant continuu la acţiune, mereu pre- 
zent în desfășurarea dramei. 

Urmărim de asemenea să realizăm 
un dispozitiv scenic care, asigurînd prin 
planuri multiple, mobile, fluenta acti- 
unii, să dea în același timp supradi: 
mensionare, monumentalitate ideilor. 

Sîntem bineînţeles conștienți că toate 
acestea înseamnă un surplus de efort 
din partea noastră si de... sprijin din 
partea administraţiei. 

Dar niciodată n-am fost ceea ce se 
cheamă „nişte oameni comozi“. 

Si stim, mai ales, că proiecția figurii 
lui Bălcescu azi, cît şi Camil Petrescu... 
în sfîrşit, pe scena ieşeană, merită toate 
eforturile. 


RADU PENCIULESCU pune în scenă 
Oricît ar părea de ciudat de Dorel 
Dorian şi Doi într-un balansoar de 
William Gibbson la Teatrul Tineretului 


— Sint la a treia întîlnire cu o piesă 
de Dorian. Dacă prima (Secunda 58) 
a fost o piesă ca oricare alta, a doua 
(De n-ar fi iubirile...) a constituit pen- 
tru mine o mare experienţă. Indiferent 
de comentariile din jurul textului şi 
al spectacolului, consider şi astăzi acea- 
stă experiență ca o reuşită în ceea ce 
priveşte efervescenta ideilor si senti- 
mentelor, în stare să înlocuiască orice 
efect exterior pe scenă. A treia cola- 
borare cu dramaturgul trebuie să se 
situeze pe linia experimentării deschise 
de piesa anterioară (linie pe care, de 
altfel, textul ne-o indică), şi trebuie să 
constituie, în acest sens, un pas mai 


sen 


departe. Ca decor, în scenă va exista 
un singur element: masa din centrul 
podiumului. În actul I, ea va fi „masa 
sărbătorii“, pentru ca, mai tirziu, să 
se golească şi să se acopere treptat de 
ustensile de lucru, sugerînd drumul 
eroilor spre o mai adîncă înţelegere a 
realităţii. Vom lucra deci tot pe linia 
unei cît mai depline esentializäri, o 
esentializare pe care o dorim foarte 
incandescentă şi foarte pasionată, total 
necotidiană. Piesa include o căutare sti- 
listică aparte, şi de aceea poate să pară, 
la o lectură neavizată, chiar nefirească 
Spectacolul va trebui să se conformeze 
acestei căutări stilistice şi să elimine 
din scenă orice gest mărunt, nesemnifi- 
cativ, să nu apeleze la faptul cotidian 
decît acolo unde textul o cere imperios. 

A doua piesă pe care o pun în scenă, 
Doi într-un balansoar, a americanului 
Gibbson, este foarte dificilă. Se poate 
lesne ca, în spectacol, mesajul să nu 
apară limpede. De ce eroii nu rămîn 
împreună ? De răspunsul la această în- 
trebare depinde atitudinea spectatorului 
faţă de text. Piesa nu este o simplă 
poveste de dragoste, tema ei socială 
este foarte clară pentru noi. Gerry vine 
din fosta lui căsnicie, care pe plan 
sentimental a fost reuşită, atît de schi- 
lod sufleteşte datorită faptului că me- 
diul în care a trăit l-a silit să intre 
adînc în mocirla compromisurilor. El 
este atit de desfigurat moralmente, încît 
incercările lui de a se reangaja într-o 
nouă legătură sînt împiedicate tocmai 
de faptul că el nu mai poate fi pur. 
Ceea ce nu se întîmplă cu eroina, desi, 
aparent, viaţa ei este mai echivocă, 
fiindcă toate compromisurile pe care 
le-a făcut ea sînt individuale, nu de 
natură socială. Aceasta este tema difi- 
cilă şi greu de scos la lumină a piesei, 
dar, cu doi actori atît de înzestrați ca 
Leopoldina Bălănuţă si Victor Reben- 
giuc... 


VALERIU: MOISESCU a montat, recent, 
Oricît ar părea de ciudat de Dorel 
Dorian, la Teatrul din Ploesti, și pre- 
gătește Fii cuminte, Cristofor de Aurel 
Baranga și Caniota de E. Labiche 
la Teatrul „Lucia Sturdza Bulandra'* 


— Consider ultima piesă a lui Dorian 
ca una din cele mai bune, nu numai 
în opera dramaturgului, ci în întreaga 


literatură teatrală din stagiunile recen- 
te. În primul rînd, printr-o problemati- 
că foarte interesantă şi foarte a zilelor 
noastre. Eroul este o victimă a unui 
mod profund eronat de a privi oamenii, 


el a fost crescut într-o atmosferă de ne- 
credință şi de suspiciune, atmosferă 
care creează două rinduri de victime: 
cei care sînt bănuiţi şi învinuiți pe ne- 
drept şi cei care, bănuind, se defor- 
mează pe ei înşişi. Piesa foloseşte mij- 
loace foarte teatrale, de o teatralitate 
în evoluţie la autor; dramatismul nu 
se mai bazează pe elemente de con- 
structie aduse dinafară (retrospectivă, 
monolog interior etc.), ci decurge firesc 
din intrigă, din relaţiile între personaje, 
din acţiuni. 

Ca spectacol, am dorit în primul 
rind ca dezbaterea să nu fie rece, să 
nu aibă uscăciune, reprezentatia să nu 
înceapă anuntîndu-l din capul locului 
pe spectator că va asista la o dezbatere, 
la un spectacol de idei. Am dori ca oa- 
menii să tie foarte bine construiți, să 
aibă multă vitalitate, să se înfätiseze 
cu o mulţime de elemente de viaţă, o 
mare bogăţie de amănunte, iar dezba- 
terea să fie implicită acestor prezenţe 
reale pe scenă, să reiasă în mod firesc 
din tot ce se întîmplă, neanuntatä, ne- 
subliniată. Am urmărit în toate repe- 
titiile ca replicile, cuvîntul să nu se 
uzeze. Asta este îngrozitor în teatru: 
din o mulţime de cuvinte şi sensuri sta- 
bilite în lecturile la masă, multe se 
uzează pe parcurs, în rutina repetitiilor. 
De aceea, am căutat o vorbire modernă, 
vie, cursivă, nu „de teatru“. 

Spre deosebire de piesa lui Dorian, 
care tratează cu multă gravitate pro- 
blemele etice, Fii cuminte, Cristofor 

atacă o temă importantă sub aparenţa 
glumei. Piesa lui Aurel Baranga este 
foarte solid construită şi agreabil scri- 
să. Pentru mine, proiectele referitoare 
la acest spectacol, care desigur va inte- 
resa mult publicul, se află încă într-o 
fază de elaborare. aşa că nu pot vorbi 
prea mult despre ele. 

Caniota lui Labiche invită la o pu- 
nere în scenă care are contingente cu 
multe spectacole realizate de mine, ce- 
rînd o mare disponibilitate si suplete 
fizică si lăuntrică a actorului, fantezie, 
inventivitate, ritm viu, împletirea acti- 
unii cu muzica. Este un gen de spectacol 
care m-a pasionat şi mă pasionează în 
continuare. Fără să iau în serios ceea 
ce este numai o glumă, cred totuși că, 
sub noianul de încurcături, evenimente, 
situaţii năstruşnice din piesă, se dese- 
nează o temă importantă. Nu e vorba 
de satiră, ci mai mult de ironie la 
adresa micii burghezii, a mentalitätii 
filistine. Prin asta, undeva, piesa atin- 
ge nişte puncte de absurd. Absurdul 
există si în constructie, si în relaţiile 
dintre personaje, şi în felul lor de a 
gîndi. Chiar modalitatea de vodevil 
frizează, la urma urmei, absurdul : ni- 
meni nu merge la închisoare cîntînd. As 
vrea ca asta să se simtă bine în tot — 
în joc, în decor. Nu ştiu încă exact cum, 
dar aş dori ca elemente reale să stea 
alături de elemente foarte conventio- 
nale, obiecte adevărate să stea alături 
de efecte artificiale, şi astfel să se 
nască gluma. Desigur, cînd vorbesc de 
absurd, mă gîndesc la un anume re- 
gistru al dezvăluirii lui, nu foarte acu- 
zat, nu foarte crud, ci integrîndu-se în 
atmosfera de formidabilă bună dispozi- 
tie a vodevilului. Mai întrevăd o temă 
comică a spectacolului : personajele sînt 
tipuri de bădărani, oameni mărginiţi, 
cu orizont foarte mic, care mimează 
graţia cea mai eterată, cele mai bune 
maniere. Abia au călcat în Paris si vor 
să treacă drept parizieni rafinati. Asta 
poate crea un suculent motiv de joc. 
As dori ca spectacolul să respecte 
foarte precis epoca, atmosfera Franţei 
de exact acum o sută de ani. Va tre- 
bui să cercetăm, să studiem, pentru a 
aduce pe scenă „minunile“, noutăţile 
vremii — care, desigur, în ochii noştri 
se vor arăta puerile —, şi a suprasubli- 
nia astfel desuetul. În acelaşi timp, aş 
dori ca spectacolul să poarte amprenta 
unui adevărat vodevil, așa cum se juca 
vodevilul în timpul maximei lui înflo- 
riri, pentru a aduce în scenă un surplus 
de naivitate şi de farmec și a crea încă 
un plan de teatralizare. 


DAVID ESRIG montează Troilus şi 
Cressida de Shakespeare la Teatrul 
de Comedie 


— In stagiunea care începe, ţinta 
centrală a muncii mele este spectacolul 
cu Troilus şi Cressida. 

Piesa pare la început o poveste stranie a 
războiului din Troia, dar, pe măsură ce 
pătrunzi în substanța ei, se dezvoltă 
pină la a ajunge o extrem de gravă si 
tulburătoare trecere în revistă a celor 
mai însemnate preocupări ale societății 
lui Shakespeare. Universul de gîndire 
este aici mai cuprinzător, poate, decît în 
Hamlet. Amploarea dezbaterii este ab- 
solut uimitoare. Se discută problema 
păcii şi a războiului, se discută preţul 
oricărui gest uman, în principiu. Se 
pune întrebarea dacă valorile umane au 
sau nu un caracter obiectiv şi care sînt 
criteriile şi ierarhia acestor valori. Se 
vorbește despre iubire şi fidelitate la 
un nivel foarte rar întîlnit, si iubirea 
se dovedeşte nu îndeajuns de puternică 
față de presiunile contextului moral și 
social. Dacă, în Romeo şi Julieta, dra- 
gostea salvează tot, aici, iubirea cea 
mai puternică se dovedeşte insuficient 
de puternică, iar infidelitatea Cressidei 
se arată ca fapt social, nu numai ca 
trăsătură de caracter, devenind astfel 
marca unor timpuri, verigă într-un lant 
de fapte, independente de această infi- 
delitate. Într-un sens istoric foarte con- 
cret şi, prin asta, foarte tulburător, se 
pune problema vechiului și a noului. 

Desuetudinea cavalerismului troian, față 
în față cu brutalitatea şi vulgaritatea 
negustorească a grecilor, nu lasă loc de 


opțiune, n-ai ce alege. Asta nu mai e o 
glumă : totul devine foarte grav, atît de 

grav încit, dacă te gîndesti mai mult la 
piesă, se poate întîmpla să nu dormi 
noaptea. Toată această ameţitoare co- 
lecţie de preocupări se dezvoltă paralel, 
întretăiat — uneori o problemă lămu- 
rind-o pe alta, alteori interferența te- 
melor creînd confuzie —, pe un text în 
versuri, dificil. Fireşte că nu pot să 
prevăd exact forma pe care o va lua 
spectacolul. în cursul muncii cu actorii. 
Pot spune însă cum doresc să arate, în 
mare, montarea. Aş dori să fie foarte 
fluidă, cele douăzeci şi ceva de tablouri 
să curgă unul dintr-altul, cu consec- 
venta si cu uşurinţa unei povestiri, 
schimbarea locului de acțiune să nu fie 
nici o clipă o dificultate, ci să aibă 
cursivitatea unui vechi roman cavale- 
resc. În acelaşi timp, as dori să reali- 
zez, în anumite momente, două şi mai 
multe acțiuni simultan dezvoltate. De 
aceea, o problemă foarte dificilă este 
cea a formei scenei ; trebuie să lucrez 
în cutia italiană, în ultimă instanță 
creată conform cerinţelor teatrului in- 
tim. Sper să găsesc soluţia, împreună 
cu scenograful Ion Popescu-Udriste, în- 
tr-un decor mobil, făcînd din portalul 
scenei nu o limită de volum, ci doar 
marginea unui ecran în fața căruia să 
se perinde toată viața pestriță a piesei. 


D. D. NELEANU finiseezä montarea 
cu piesa Vuipile de Lillian Helman la 
Teatrul Tineretului 


— Am studiat cu multă pasiune piesa 
cunoscutei scriitoare americane, căutînd 
să o plasez nu numai în epoca socială 
din care ea s-a inspirat, ci în contextul 
întregii literaturi americane care a in- 
fluentat-o şi generat-o. 

M-am ferit să zugrăvesc drama unei 
familii la modul cehovian, cum lesne 
as fi putut fi ispitit să o fac, ci am mu- 
tat acţiunea piesei (care se petrece la 
sfîrşitul secolului) în zilele noastre. 

Ne străduim ca în repetiţii să găsim 
accente dramatice ardente, de mare in- 
tensitate temperamentală, care să suge- 
reze ciocnirile adînc sociale din text, 
drama omului modern, sufocat de con- 
tradictiile lumii capitaliste. 

N-am dorit să circumscriu piesa unei 
atmosfere cenusii, să-i dau o desfășurare 
care să apese pe replica „au ralenti“, 
ci am urmărit ca interpretarea să ca- 
pete suflul ritmat, trepidant, al zilelor 
noastre, replicile încrucişindu-se ca lovi- 
turile de floretă. 


În acest sens muncesc cu interpreţii : 
Olga 'Tudorache, Corina Constantinescu, 
Doina Şerban, Jana Gorea, Ionescu- 
Gion, N. Ifrim şi lon Manta. 


ION COJAR pune în scenă Domnişoara 
Nastasia de G. M. Zamfirescu la 
Teatrul National „|. L. Caragiale“ 


— Vreau să mă depărtez de specificul 
„populist“, care a animat în trecut 
unele din montările cu această piesă. 
De aceea, tind să sugerez drama unei 
zadarnice existente umane frînte în 
zborul ei către lumină. Nu voi apela la 
elementele unei interpretări natura- 
liste, desi, formal, ar putea să existe în 
fata unui regizor şi această atracție. 

Dimpotrivă, mă voi strădui să găsesc 
coordonatele unei drame adînc ome- 
nesti, zguduitoare. 

Nastasia va fi concepută, în încer- 
cările ei neîntrerupte de zbor, ca o cio- 

cîrlie săgetată, punînd accentul nu atit 
pe aspectele sumbre, de mistică tristețe, 
ale eroinei, ci pe setea ei de viaţă, pe 
dorința de dragoste. În acest sens pre- 
gătesc rolul cu protagonista Raluca 
Zamfirescu, cîndva, demult, interpreta 
rolului Luca, în travesti. 

Spectacolul este pentru mine o expe- 
rientä temerară, dar pasionantă, care 
îmi va pune la încercare toate cunos- 
tintele artistice acumulate pînă acum 


SENKALSZKY ENDRE, director al 
Teatrului Maghiar din Cluj, ne in- 
formează : 


— Teatrul Maghiar din Cluj a obti- 
nut pînă acum succese pe care, în sta- 
giunea ce se deschide, tindem să le 
consolidăm, conturînd mai precis pro- 
filul nostru în formare. Scopul nostru 
este să devenim un teatru interesant, 
contemporan, şi orice piesă — fie ea 
scrisă azi sau în trecut — să abordeze 
probleme arzătoare ale contempora- 
neitätii. 

Am ales ca spectacol de deschidere 
a stagiunii Stafeta neväzutä de Paul 
Everac, prezentată în premieră în cin- 
stea celei de a douăzecea aniversări 
a Eliberării, şi urmează comedia poe- 
tică a lui Al. Mirodan, Șeful sectoru- 
lui suflete, şi Suflete tari de Camil 
Petrescu — inedită încă în limba ma- 
ghiară. 

Pentru a răspunde preocupării de a 
prezenta ciclic marii dramaturgi ai 
lumii contemporane, am inclus în re- 
pertoriu Vedere de pe pod de A. Mil- 
ler si Romulus cel mare de Fr. Dür- 
renmatt,  continuînd experienţa înce- 
pută cu Moartea unui comis voiajor 
şi Vizita bătrinei doamne. Operele cla- 
sicilor dramaturgiei maghiare sînt re- 

prezentate de poemul dramatic, mo- 
dern şi azi, Tragedia omului de Má- 
dâch Imre, de la moartea căruia se 
implinesc o sută de ani (operă cunos- 
cută de cititorul romîn din traducerea 
excelentă a lui O. Goga). Proiectele se 
completează cu o comedie de Shakes- 
peare, Femeia îndărătnică. 

În decursul stagiunilor recente, tea- 
trul nostru a prezentat în premieră 
pe ţară piese roi ale mai multor au- 
tori clujeni. Vom duce mai departe 
această traditie, prezentind în pre- 
mieră absolută încă o piesă de un au- 
tor clujean. 


EDUARD JURIST si ION MUSTATÁ, 
autorii piesei Nati văzut dv. un tată? 
(Teatrul „lon Creangă'') ne spun: 


— Spectacolul nostru este „o propo- 
zițiune scrisă şi jucată“, în două părți. 
Despre ce se vorbește în această pro- 
pozifiune ? Despre părinţi și copii, des- 
pre raporturile dintre ei. La întrebarea 
„cine ?“ răspund multe subiecte, pe 
care le-am creionat într-un sir de mi- 
niaturi. Înţelesul ? În intenția noastră, 
cît mai cuprinzător: dragostea pentru 
copii, răspunderea, atitudinea în fata 
unor situații diverse de viaţă. Solu- 
țiile... Da, tocmai unele „solutii” ne-au 
oferit posibilitatea de a crea un spec- 
tacol de satiră şi umor. 

Așadar, un spectacol de miniaturi. 
Mijloacele folosite sîrt dintre cele mai 
diferite : sceneta, cupletul, pantomima, 
animația, monologul, filmul şi altele. 
Atunci, din ce specie dramatică face 
parte ? Pină la o definiţie autorizată, 
noi l-am numit „spectacol pentru pă- 
vinti şi pentru toți cei care iubesc 
copiii“. Pentru că în preocupările Tea- 
trului „Ion Creangă“ se înscrie şi dia- 
ul cu cei maturi. 

zn ARTAMON ALISTARH, 65 ani 
> MARIA, 60 ani 
ANA, 28 ani 
w SANIA, 19 ani 
i ELIZEI, 35 ani 
NAZARIE, 30 ani 
< MIRCEA LENTU, 42 ani 
> ALA ROMEGA (Ala), 30 ani 
SALOMEIA, 61 ani 
O RADU, 25 ani 
TUDOR, 30 ani 
N IZOT, 28 ani 
FLOREA, 23 ani 
æ IRIMIA, 25 ani 
2 DEMIR, 50 ani 
MEDICUL 30 ani 
äg FIRICĂ, 3 ani 
A G W U 


brigadier de pescari 
soția lui 


fiicele lor 


soțul Anei, pescar 
logodnicul Saniei, pescar 


secretarul organizației de 
bază din G.A.C. 


colectivist 
pescar 
fiul lui Salomeia 


pescari 


brigadier la grajduri 
veterinar 
copil 

Ograda unei gospodării agricole colective dintr-un sat de pe litoral. 
E o duminică de toamnă, cu mult soare, pe la ora prinzului. În prim-plan. o stradă, În fund, dincolo de 


faleză, sclipesc liniștite apele mării. 

Ala Romega, distrat, stă pe o bancă 
si cîntă la acordeon. Firică se apropie 
sfios, în mină cu o felie de piine cu 
unt. Jinduieste să pună degetele pe 
acordeon. Prin fereastra biroului îl ve- 
dem pe Mircea Lentu vorbind la te- 
lefon. 


ROMEGA (blind): Ce-i, măi Trică? 
Îţi place ? 

FIRICĂ : Da'... Da' nu mă cheamă 
Trică. 

ROMEGA : Dar cum ? 

FIRICĂ : Firică. 

ROMEGA : Si mai cum ?... A? Nu ştii ? 
Al cui eşti ? 

FIRICĂ : A lu' mama. 

ROMEGA : Aha, da, da! Ia vino, vino 
mai aproape. 

FIRICĂ (printre dinţi): Tiii! 

ROMEGA : De ce să nu vii? 

FIRICĂ : C-a zis mama... 

ROMEGA : Păi, dar ce-ţi fac eu ? 

FIRICĂ : Așa, că dormi în paie, zice 
mama. 


ROMEGA : Aha, de-aia! 

FIRICĂ : Şi că arzi gazu’... 

ROMEGA : Cum, cum ? 

FIRICĂ : Asa zice fafa: arzi gazu’... 

ROMEGA : Aaa, fata ! Credeam că tot 
mama. 

FIRICĂ : Nuuu ! Tata ! 

ROMEGA (cîntă): Îți place cum miau- 
nă burduful ăsta ? 

FIRICĂ : Îhît! 

ROMEGA : Hai, hai, vino la nenea! 
Pune si tu degetul. 

FIRICĂ : ii! 

ROMEGA : Ce, ţi-e frică? Eşti cu ne- 
nea ! (Cîntă). I-auzi ! Tiii, ce frumos! 
Uite, pune degetul pe asta albă. 
U-iu-iu, ce mai cîntă! Hai, apasă o 
dată... Aşa... aşa, mai tare, încă! (Fi- 
rică, prins de îndemn, apasă pe clapă 
și zimbește.) Ai văzut?! Ce ţi-am 
spus?! Aşa că-i bine? Păi! Ia acum, 
cu amindouă mîinile. O să fie si mai 
frumos. Încearcă ! Aşa... aşa... Mă, da 
grozav mai cînti tu ! Aşa, apasă tare... 


(Firică pune felia de piine pe bancă şi, 
minunîndu-se, apasă. Romega privește 

în jur, ezită, apoi, dintr-o îmbucătură, 
inghite pîinea si trage acordeonul spre 
el, așa că Firică nu mai ajunge la clape. 
Lentu, prin fereastră, a văzut.) 


ROMEGA : Ce, nu mai vrei? Bravo! 
M-ai dat gata, măi Trică. 

FIRICĂ (trezit, caută pîinea): Da' 
nu mă cheamă Trică. 

ROMEGA (derutîndu-l): Aaa, da, da! 
Aăă... Firică, Firică! Mai vrei să 
cînti ? Vino! 

FIRICĂ (prudent):  Ă-îi! Că mama 
a zis... 

ROMEGA : Ştiu, ştiu ce-a zis. Na, 
tine să-ţi cumperi şi tu o baclava. 
(Se caută prin buzunare, dar scoate 
o jumătate de ţigară.) Tu fumezi? 
Vrei un chistoc ? 

FIRICĂ : iii! Nu! 

ROMEGA : Asa-mi placi! Să nu fu- 
mezi, că nu-i sănătos. Pericol de 
cancer. (Aprinde ţigara.) Ia spune 
sincer, mă iubeşti pe mine? 

FIRICĂ : Nu, că tata a zis... 

ROMEGA : Ce spui! Si taică-tu zice? 
Păi, îl credeam om serios, măi Fă- 
nità ! 

FIRICA : Nu mă cheamă... 

ROMEGA : Pfi, iar am uitat. Imai 
place că ești istet. Să-ţi dau ceva, 
măi fîncule, da’... da’ ce să-ți dau? 
Aia nu vrei, ailaltă nu vrei... (Își 
rupe un nasture.) Na, ia să-ți dau 
eu ţie...! 

FIRICĂ (fuge): Mamăăă! Mamăiii! 

ROMEGA : Stai, mă! Nică! Făniţă! 
Na un bunghi, fä-ti o zbîrnîietoare! 
Trică ! Trică! (Aruncă nasturele si, 
trist, cîntă.) 

DEMIR (apare îngrijorat si strigă spre 
birou, cu accent tătăresc): Tovaras 
Lensu... Tovaras sicritar !... Bre Mir- 
ciu, bre! 

(Lentu îl aude, dar pină să deschidă 
fereastra...) 

ROMEGA (îi pune piedică): Uăhh... 
Stai, dom’le, ce, nu vezi ?! 

DEMIR (gata să cadă): Bre seitan, ce 
faci la mini, bre ?! ( Se apropie ame- 
ninfätor.) 

LENTU (de la fereastră): Nea Demir, 
lasă-l ! Vino! Vino aici! 

ROMEGA (lui Lentu): Îl vedeţi cum 
se leagă ? Si tot el cu cearta! 

LENTU : Vino, tovarăşe brigadier! 

DEMIR (mergînd spre Lentu): O s-ara- 
tam la tini, haimana ! 

ROMEGA (lui Lentu): Îl auziti cum 
mă porecleste ? Eu îl dau în jude- 
catà ! 

LENTU : Tovaräse Romega, îţi faci de 
cap ? 


ROMEGA : Eu?! Vai de sufletelu’ 
meu ! Dar ce fac? Na, cint! Muncă 
culturală. Ce, n-am voie ? 

LENTU: Ai s-o pätesti! Pricepi ? 

ROMEGA : Dom’ şef, știți ceva? Să 
n-ameninţaţi, că vă reclam! Price- 
peti ? (Ca pentru sine.) Tiii, ce l-am 
speriat ! (Cîntă.) 

DEMIR (la fereastră): Asta bagabont 
nu astamparam... 

LENTU : Am văzut. 

DEMIR : Sa dam una la cap. la du- 
misa... 


LENTU : Eh, asta nu se poate! De la 
ce v-aţi pornit ? 

DEMIR: Asta  huiduma, dormit la 
grajd, la paie. El aşteptam asta- 
nopte ce-ai trecut, pote-pote venit 
Sanica plocon. Dumisa, bagabont, 
dormit si  sforaiam-sforaiam, ama 
vacusule, Ginuveva, mugit-mugit sa 
nastem viselus. Ala, Ogotai, urlam 
la vacusa: „Tacem la gura, bre 
boule, lasam dormit, sictirlim !“... 
Ama Ginuveva plangeam: „muuu- 
muuu“ ! Ala, hotentot, p'urma sfora- 
iam, ama eu gonit la dumisa. Ce- 
aşteptam, bre tovaraş sicritar, sa 
bagam ciactia la mini? 

LENTU: Ai dreptate, nene Demir. 
Las’ că... 

DEMIR : Sinem la brase, tot lasam ala 
pezevenghi, ama un an di zili ai tre- 
cut. De la coada di dulau, dumita 
pofteşte ciuru di borangic! (Dinspre 
grajduri se aude un muget prelung, 
dureros.) Stam taifas, ama Ginuveva 
plangeam. Bre Mirciu, chemam par- 
lagiu, anjunghiam  dumisa, vacusa, 
scapam suferinsa. 

LENȚU : Nu, nu! E păcat de rasa 
asta. Am telefonat la G.A.S., vine 
medicul veterinar. Du-te, asteaptá-l. 

DEMIR: Mulsumim! (Depărtindu-se.) 
Ooo,  Ginuveva  ghiuzel!. Benim 
ghiuzelim 2, Ginuveva !... (Lentu, su- 
nat, răspunde la telefon.) 

ROMEGA (lui Demir): Auzi? Măi 
acesta ! Te-ai sifonat ? 

DEMIR (amenintätor):  Haidam-hai- 
dam ! 

ROMEGA : Tii, da’ urit mai ești! 

DEMIR : Nu agafam la omenii, seitan ! 

ROMEGA : Ca să ştii: ţi-am dat un 
avans la zile-bîrfä şi, dacă o mai 
vorbeşti de rău pe Sania Alistarh, 
îți dau si restul! Şterge-o! 


t Ghiuzel = frumoasa. 
* Benim ghiuzelim frumoasa mea. 

DEMIR (furios): Obraznic, lepadatura, 
dam cu furca una data, dambla- 
geam ! 

ROMEGA (rînjind, viră iute mîna în 
buzunar) : Întinde-o, că te sparg! 


(Se pîndesc, gata să se încaiere. Apare 
Sania, mînioasä. Priveşte spre larg, 
apoi, asezîndu-se pe o piatră, plinge cu 
ciudă. Romega, vrăjit, uită de Demir.) 


DEMIR (îi iscodeste şi, la un nou mu- 
get al vacii, iese): Trîntor cu papa- 
ruda ! Eh-eh-eh, ghiceam la voi Na- 
zar! Dam la voi ciomag taticu Ar- 
tomon ! 

ROMEGA (se apropie): Sania!... Fe- 
tifo !... Ce-ai pätit, copilule? 

SANIA : Pleacă! Dă-mă focului! 

ROMEGA : Ba mai repede dau foc 
pămîntului! Hai, Sania, spune-mi, 
cine te-a supărat? Care-i ăla, să-l 
färîm ! 

SANIA : Dă-mi pace, n-auzi ?! 

ROMEGA : Ce, ţi-e silă de mine? 
Nici sä te apăr nu-mi îngădui? Dar 
asta nu mă poţi opri! Cine te-a ne- 
cäjit ? Numa’ spune, şi-ai să vezi! 
Îl satur eu! 

SANIA : Astimpără-te ! 

ROMEGA : De ce te porti aşa cu mine? 
Îmi spui ?... Haide! 

SANIA : Nu vreau! 

ROMEGA : ...Cine ?... Baba Gherghina? 
Sofronia ? Cumva Demir ? 

SANIA: Nu! Nu te-amesteca! Tu, 
gata, repede tragi cuțitul! Te ştiu 
eu! 

ROMEGA : Dar ce să-i fac?... 

SANIA : Nimic. 

ROMEGA : Fac aşa cum vrei tu. Hai, 
spune-mi ! 

SANIA : Lasă, îl aştept pe Nazarie.. 

ROMEGA : Iar îmi pomenesti de Na- 
zarie ? 

SANIA : Şi tu, iar începi? Ehe, de-ai 
fi şi tu ca el...! 

ROMEGA : Nu mă fierbe așa, copilule, 
că odată n-o să mai știu nici de 
tine, nici de mine, şi nici de Nazarie 
ăsta ! 

SANIA : Ce-s eu vinovată că tu ești 
nebun ! ? 

ROMEGA : Nebun! Da, așa! Nebun! 
Că tu m-ai scos din minţi! 

SANIA : Să nu tipi la mine, auzi? 

ROMEGA (se retrage, trist): …Bine. 
Iartă-mă. Nu la tine, la mine zbier... 
Urlu, că-s prost de dau în gropi! 

SANIA : Atunci, fugi în baltă şi urlă 
cît vrei! Si nu te mai tine scai de 
mine! Eu is fată. şi gura lumii-i 
slobodă. Dă-mi pace! 


ROMEGA : Lasă, nu te supăra. Uite, 
tac... Nu spun o vorbă, numai nu 
plinge. Nu te necăji. (Se așază şi 
cîntă.) …Urîte zile mai am... pînă 
cînd... ! 

SANIA (ezitînd, se apropie miloasă): 
„Auzi ? Ala! Nu-mi răspunzi? 
„„Ala, ce, te-ai supărat ? 

ROMEGA (trist): Nu, n-am voie... 

SANIA : Păi, să nu fii supărat, că eu... 

ROMEGA (cu speranță): Tu, ce... ? 

SANIA : …Auzi? „știi? ..ăăă.. nu 
mai cînta asta, că-mi calcă pe suflet. 
(Romega se opreşte.) ..Adică, nu, 
lasă. Cîntä. (Depärtîndu-se.) Totuna 
e. Mai bine cîntă. 

ROMEGA : Cum vrei tu așa fac. (În- 
cepe cîteva note, apoi, oprindu-se, își 
sprijină fruntea de acordeon.) Aturi- 
sit fie ceasul și afurisită cărarea ce 
m-au adus lingă tine !... 

SANIA (iar se apropie, gata să-l mîn- 
giie. El simte asta şi i se luminează 
Selis „„Vezi ce om eşti?! În loc 


ROMEGA : Ce să fac ? Spune, te rog!... 
Uite cum taci... Haide, zi, ce ai, 
copilule ? 

SANIA : Îs tare mîhnită. 

ROMEGA : De ce? De ce, Sanica? 
Vorbeşte, nu mă chinui atit! 

SANIA : Dacă-ţi spun, o sä te bucuri. 
Oho, încă cum! 

ROMEGA : Atit de puțin mă cunoşti?! 
Nu vezi c-ai făcut din mine o 
cîrpă ? Îmi spui ?... Haide, copilule, 
ușurează-ţi inima ! 

SANIA : În sat se vorbește... 

ROMEGA : Ce se vorbeşte ? Hai, ce-ai 
tăcut ? 

SANIA : Moş Hincu mi-a spus că Na- 
zarie pleacă, un an de zile, să 
urmeze o școală de partid la Con- 
stanta. 

ROMEGA (o mare bucurie îl inundă): 
Ei taci! Ce spui?! Aşa-i?? 

SANIA (sălbatică, îl lovește cu pumnii 
în spate): Am spus eu?! Na-na-na- 
na!! Uite cum te bucuri! Te 
bucuri !... 

ROMEGA (rabdă, de-abia ascunzindu-si 
bucuria): Stai, stai, nu mai da, Sa- 
nica ! Nu-i adevărat! Auleu, ce mă 
doare ! 

SANIA (continuînd): Ba te bucuri, te 
bucuri de necazul meu! Te cunosc 
eu, vagabondule! (Plîngînd, îi ia 
acordeonul și fuge.) 

ROMEGA : Sania! Sanica, nu-i aşa!... 
Stai! (Rămas singur, strigă fericit.) 
Ba da! Aşa-i! Cum naiba să nu mă 
bucur ?! Aşa-i! (Chiuie.) 

(Lentu a ieșit din birou. Priveşte ma- 
rea, apoi vine la Romega.) 


ROMEGA : Să trăiţi, dom’ şef! 
LENTU : Trebuie să plec la Tulcea. Ai 
grijă de telefon, pînă vine Costea. 

ROMEGA : În regulă, dom’ sef ! 

LENŢU : Si lasă-te de „minuni“. Pri- 
cepi ? 

ROMEGA : Pricep, dom’ şef! (Ride.) 

LENTU : De ce n-ai mers cu oamenii 
la cîmp, la porumb ? 

ROMEGA : Eu?! Azi, duminica ? Toc- 
mai cînd să mă-împărtăşesc şi eu, 
ca tot creştinu'?! Vai de mine si 
de mine, îi păcat mare, dom’ şef! 

LENTU : Nu faci bine deloc. Pricepi ? 

ROMEGA : Fac si eu ce pot. Pricepeti? 
(Rîde.) 

LENTU : Ascultă, Ala: dacă te gonim 
de-aici, ce te faci ? 

ROMEGA : Fug la regiunea de partid 
şi mă pling. 

LENTU : Acolo o s-avem şi noi un cu- 
vint de spus. Price... (Se oprește.) 
ROMEGA (ride): O să fiți al doilea. 
Problema se pune că, oricum, tre- 

buie să mănînc. Exist. Este ? 

LENTU : Păi, munceşte! 

ROMEGA : O să. Azi am liber, 
m-odihnesc, dom’ şef! 

LENTU : Uite, dacă te mai aud o dată 
că-mi spui „dom' şef“, te pocnesc 
de-ți... 

ROMEGA : Fără, fără  huliganisme! 
Codu’ penal... (Ride. Îl îngheaţă pri- 
virea lui Lentu.) De ce... vă supăraţi? 
Aşa m-am obișnuit să fiu. Fiecare 
cu... Meseria mea e de cotcar. Ştiţi? 
Smecher..… A  dumneavoastră-i de 
marinar, mecanic de vapor... De... de 
politic. E clar? (Ride fals.) Hai că 
mă duc la telefon. 

LENTU : Nu. Lasă că pun pe altul. 

ROMEGA : Mă scutiți? Sînteti de 
douăzeci si patru de carate! 

LENTU : Nu prezinti încredere. 

ROMEGA (lovit): Si ce-asteptati ? ! 
Chemati militia sä mă umfle! 

LENTU : Încă nu e cazul, dar astîm- 
pără-te ! 

ROMEGA : Ce-am făcut ? 

LENTU : Mai întrebi?! Cite nu faci! 

ROMEGA : Adică, ce? M-aţi prins cu 
mîna în buzunar? 

LENȚU : Te porţi ca un şnapan! 

ROMEGA : Eu?! 

LENTU : Da, tu! 

ROMEGA (vîrä iute mîna în buzunar): 
Mminţ... täceti din gură! 

LENTU (calm, întinde mina): Dă- 
mi-l. 

ROMEGA (trezit): ...Ce ? 


LENTU : Briceagul... Hai odată! 

ROMEGA (ezită, apoi i-l dă): Ce... de 
ce mă faci snapan ? Ce-am furat? 
Pe cine ? 

LENTU : Pe tine. Îţi furi zilele si tine- 
rețea. 

ROMEGA (ușurat): Ce zile, ce tine- 
rete ? Unde mi le vedeţi? 

LENTU: Te crezi duh ? 

ROMEGA (trist): Poate chiar sînt. 

LENTU : Si cît vrei s-o duci aşa prin- 
tre noi ? 

ROMEGA : Cit ?... Doar lucraţi cu su- 
fletul omului. Ar trebui să ştiţi; eu, 
iată, încă nu ştiu... 

LENTU (după o pauză): Naiba să te-n- 
teleagà, aşa sucit cum eşti... Ditamai 
vläjganu’, si-ai rămas un terchea- 
berchea ! 

ROMEGA : Şi ce vă pasă?! 

LENTU : Ne pasă! 

ROMEGA : Ce mi s-a dat vreodată? 

LENTU : Încrederea ! 

ROMEGA : Nu costă, e pe de gratis! 

LENTU : Asta-i după aritmetica din 
traista ta. 

ROMEGA : Nu. N-am bagaje. De co- 
pil am umblat cu traista goală, şi- 
aici am ajuns cu ea tot goală. 

LENTU : Umple-o. Umple-o cu virf, 
dar muncește ! 

ROMEGA : Ufff! Muncă, muncă... mă 
pisälogiti atîta! Nu-mi place, gata? 
N-am treabă! E bine? 

LENTU : Nu-i bine! Nu-i bine deloc! 
Noi nu te mai ducem în circă, să 
ştii ! 

ROMEGA : O să merg și singur. 

LENTU : Cind asta? 

ROMEGA (după o pauză): Mă simt 
stingher... 

LENTU: Cum?!.. De ce? De ce 
minţi, mă? Nu ţi-am făcut loc, ală- 
turi, cot la cot cu noi? 

ROMEGA : Bada. Însă... înțelegeţi-mă. 
Mi-a tot mers pînă acum, cu alţii... 
dar nu mai ţine figura. Văd şi eu că 
nu-i bine... Uitaţi-vă, zäu, na, o 
să-ncere să mă schimb. 

LENTU : Asta nu-i pe-ncercate, 

ROMEGA : Mai dati-mi vreme... 

LENTU : Nu-ţi dăm! N-avem! Clădim 
casă cu zece etaje în zece zile, si 
încă alergăm în urma timpului! Ne 
grăbim, iar tu şi alți smecherasi ca 
tine împiedicaţi lumea! (Înfuriat.) 
Mă, mă, te... te bat! (Romega, ferin- 
du-se, cu privirea coborită, zimbeste 
prosteste.) Tu... tu-l scoţi din papuci 
şi pe dumnezeu. Mai şi rizi! (Spre 
incălțămintea lui.) Na, hal de om! 
O să ajungi şi-n opinci, să se ducă 

vestea c-a rămas colectivist prăpădit 
în Dobrogea... 

ROMEGA : Lasă... n-o s-ajung aşa... 

LENTU : …rîvnind la pîinea din gura 
copiilor ! 

ROMEGA (tresare, holbînd ochii pe 
unde a ieșit Firică): Bine... Asta... 
o glumă... N-o să mai fie aşa... 

LENTU : Poate Sania Alistarh să mai 
creadă în promisiunile tale! 

ROMEGA : N-aveţi încredere ? 

LENTU : Nu! Pe „de gratis“ nu-ți mai 
dăm încrederea ! Te-am luat în toate 
felurile, dar degeaba... Deh, nu se 
poate pădure fără uscături... 

ROMEGA (lovit): Eu ?!.. O să mă-n- 
ham la munca cea mai aspră! Naza- 
rie pleacă la şcoala aia. O să trec 
să-i tin locul... 

LENTU : În inima Saniei Alistarh ? 

ROMEGA : Asta-i altă poveste. 

LENTU : Nu! Toate să fie cum tre- 
buie. 

ROMEGA : Vreau să lucrez cu pes- 
carii. La cîmp nu-mi place. 

LENTU : Nici mie să stau de vorbă 
cu tine, dar stau. 

ROMEGA : Va să zică... 

LENTU : În unsprezece luni te-ai mu- 
tat în şapte brigăzi şi tot aşa moti- 
vai: „că vreau mai greu“, „că nu 
mă-mpac cu ăla...“. 

ROMEGA : Acum, gata: e ultima oară. 
Pe cuvint!... De ce rîdeti ? N-aveti 
încredere ? 

LENTU : Ne-am săturat de pelteaua 
ta mincinoasă. 

ROMEGA (furios): Atunci, na, goni- 
ți-mă cu pietre! 

LENTU : ...Am vorbit cu Artamon Ali- 
starh. Brigada pescarilor nici nu 
vrea s-audă de tine. 

ROMEGA : De ce? Am lepră?! 

LENTU: Ei spun că eşti neserios si 
trîntor. Nici marea, nici pescarii nu 
rabdă pe de-alde ăștia. 

ROMEGA : …Totusi, mai încercaţi-mă 
o dată. 


LENTU: Asta o faci pentru Sania 
Alistarh. O iei pe ocolite. Vrei să-l 
prinzi în plasă pe Artamon, tatăl ei. 

ROMEGA : Si dacă ar fi aşa?! De ce 
nu?! Unii muncesc de dragul muncii; 
alții pentru bani, sau, conştiinţa, 
cică, şi alte chestii. Eu... principalul 
e că o să muncesc aşa cum trebuie! 
Da, din cauza Saniei! Ce, nu-i un 
motiv temeinic ? Ce vină am eu că 
tocmai Sania mi-e dragă ? De ce mă 
judecaţi cu patimă ? 

LENTU : Patimă ?!... Nu, Ala. Numai 
că ni se pare ceva necinstit. 


ROMEGA : Toate iubirile din lume 
sînt cinstite. Eu am înţeles asta 
acum, aici, lingă Sania. 

LENTU : Măcar de te-ar iubi si ea. 

ROMEGA : Cit de curînd, veţi vedea: 
o simt cînd mă priveşte, cum îmi 
vorbeşte, grija ce mi-o poartă... 

LENTU : E miloasă, mă! Aiurită, dar 
miloasă. Restul ti se pare. Îi place 
să se joace de-a dragostea, cum se 
joacă taică-su cu furtunile pe mare. 
Asta-i, băiatule ! Ala, în viaţă, une- 
ori, trebuie să știi să renunti. 

ROMEGA : Eu nu pot. Să renunţe Na- 
zarie. 

LENTU: Nici el nu poate. Între ei 
amîndoi e ceva trainic; aşa că, as- 
tîmpără-te. Vrei dragoste cu sila? 

ROMEGA (trist): …Da. Ştiu. Nici 
mama mea, care o fi fost aia, pa- 
ciaura, nici ea nu m-a iubit. Că, 
dacă mă iubea, nu mă zvîrlea, prunc 
nou-născut, pe maidanul Buzgani- 
lor ! 

LENTU (cutremurat, dar cäutînd sä 
ascundă): Termină! Nu fi muier- 
cea! Gata! Uită! Nu-ţi mai aminti 
de toate... 

ROMEGA : Asta... asta nu se uită ni- 
ciodată... În jurul meu toţi au pe 
cîte cineva apropiat. Eu... eu am pe 
dracu’ ! 

LENTU: Termină, îţi spun! Te-aud 
oamenii. 

ROMEGA : S-audă. N-am ce ascunde. 

LENTU: Si ce mi te jelesti? Si alţii 
au rămas orfani: Nazarie, Tudor... 

ROMEGA : Dar nu lepädatfi pe mai- 
dane, la cîini. 

LENTU : Tu ne ai pe noi. Nu eşti sin- 
gur. Dar lasă-ne, pentru dumnezeu, 
pentru dracu’, lasă-ne să ne apro- 
piem de tine! Păcătosule! 

ROMEGA : De, nu toţi ajung sfinţi şi 
fecioare. 

LENȚU : Nu-ţi cerem asta. Fii doar 
om. 

ROMEGA : Ajutaţi-mă şi o să fiu. 

LENTU (sincer): Păi, da! Sigur că 
da! Spune tu: cum? 

ROMEGA : Lîngă Sania Alistarh. 

LENTU : Aha, am ajuns unde-ai vrut! 

ROMEGA : Ori ea, ori nimic, şi-atunci 
ducă-se de rîpä totul! Asta mi-a 
mai rămas. 

LENTU : Ce-ai avut vreodată, ca să-ţi 
şi rămînă ? 

ROMEGA : Viaţa, 

LENTU : Eh... asta... asta nu e bine. 
ROMEGA : Ce? ? V-am dat gata ? (Ride 
fals.) Vedeți? Am metodele mele... 
Nu, zău, totuși oi avea şi eu ceva 

bun în mine. Nu credeți ? 

LENTU : Mai este cineva care caută 
să mă convingă de asta. 

ROMEGA : Curios! Care-i ăla? 

LENTU : Nazarie. 

ROMEGA (aprig): Ce-i cu Nazarie ?! 
Ce se amestecă ?! 

LENTU : A fost orfan. Ca şi tine. 

ROMEGA : N-am nevoie! Stiti?! 
N-am nevoie! Pe îngerasul ăsta o 
să-l fac diavol! 

LENTU : Adică cum ?... Ia ascultă: te 
crezi de capu' tău ? Dar cine eşti tu, 
mă?! 

ROMEGA : Sînt! 

LENTU : Cine?! 

ROMEGA (de la furie la suferință): 
„Adică, da... Cine sînt? Ştie papa 
Pius! Mă cheamă Romega. De ce? 
Nu ştiu. Am visat, am furat numele? 
Nu mai tin minte. Ce frumos sună: 
Ala Romega! Dar nu, nu „Ala“. E 
greşit pe buletin. „Ala“, aşa-i corect. 
Cind n-aveam nume, toți spuneau: 
„Uite pustiu’ ăla !... Ala a făcut, Ala 
a dres.. Golanu'-vagabondu'-leneșu' 
mincinosu' ăla ! Da, aşa-i. Cine sînt 
eu? Un „ăla“. Strigați-mă: „Mă, 
ăla !“... 

LENTU (sincer): Măi omule, măi! 
(Romega geme, coborind privirea în 
pămînt. Lentu arată spre mal.) Uite, 
mergi colo: pescarii lui Artamon 
Alistarh, marea, cerul senin... Auzi? 
Ala! Ala Romega, priveşte-mă în 
ochi cînd îți vorbesc !... (Romega, cu 
privirea tot în  pămint, biiguie: 
we T… tova...“ Lenfu reia, mai aspru.) 
Nu, nu așa, ridică privirea, ca omul! 

ROMEGA (același): Nene Mircea, la- 
să-mă... acum nu pot... (Se duce spre 
mal, trist.) 

LENTU  (urmărindu-l cu o privire 
bună) : Auzi ?... Du-te la telefon, 
n-am pe altul acum. (Îi azvîrle cuti- 
tul.) Na, ia-ti ciaciia! (Romega se 
apleacă s-o ridice.) Ar fi bine să tai 
cu ea felia de pîine pe care tu s-o fi 
muncit. 


(Romega se ridică si, îndirjit, loveşte 
cu piciorul în cuțit, apoi fuge în birou. 
Între timp, au apărut Ana, Demir şi 
Medicul. Ana se duce la mal și, de- 
acolo, face semne cu baticul spre pes- 
cari. Rochia largă pe care o poartă 
arată că, pe curind, va trebui să nască.) 


DEMIR : Bre Mirciu, cazut la pace cu 
ala pezevenghi ? 

LENTU : Încă nu. 

DEMIR : Bre, bre, bre! Prapadim vre- 
me, pacat! 


LENTU : Poate mai cîştigăm un om. 
Pricepi, nene Demir ? 

MEDICUL (dă mîna): Bună, Mircea. 
S-a făcut. Cezariană. 

LENTU : Mulţumesc, doctore! 

DEMIR : Dom’ doftor ai scos un vise- 
lusa, Ginuvica, na, baban!. Cit ma- 
huna? de la pescari! Haidam s-ara- 
tam la dumita. 

LENTU : Minunat! Cînd mă-ntore de 
la Tulcea, fac cinste! 

DEMIR : De ce plecam? 

LENTU : Mi-a dat telefon preşedintele, 
urgent, să fiu la o consfătuire. 

DEMIR : Ama, noi, ramanem cucu? 
(Medicul se duce la Ana.) 

LENTU : De ce? Rämîneti cu Nazarie 
şi consiliul gospodăriei. Stai, să văd 
cu ce ajung acolo. 

DEMIR : Luam camion nostra! 

LENTU : Ce vorbeşti?! Si cu ce cari 
porumbul de pe cimp ?... Acum, să 
vezi scandal cu taica Artamon. O 
să vrea, şi el, mașina, să-și descarce 
mahuna de pietriș. Nu mă spală 
toată apa mării! (Impreună cu De- 
mir se duce la Ana.) 

MEDICUL : …si nu te mai lua după 
maică-ta !  Nevastă-mea te-asteaptä 
la Casa de naştere. Ne-am înţeles ? 

ANA (sfioasă): Da, dom’ doctor. 

LENTU : Asa să faci, Anita. Aha, pes- 
carii au tras la mal. Uite-l şi pe Eli- 
zei. 

ANA (sfioasă): Da, îl aştept. (Se re- 
trage mai departe şi face semne lui 
Elizei.) 

LENTU : Doctore, mergi cu mine? 
Ajută-mă să-l împac pe nenea Arta- 
mon. Ştii, iar mi-au dat telefon de 
la centru: cică, marea clocoteste 
de-asa pudzerie de scrumbie, si tot 
şuvoiul ăsta se îndreaptă spre apele 
noastre. 

DEMIR : Nu sa scapam taticul Arto- 
mon, asta buluc pleaşca! 

MEDICUL: De ce pləaşcă, nwi pe 
muncă, nene Demir ? 

LENTU (arată): Uite-i! Au aşezat 
grabnic talianul® în apă şi, ca să nu 
se întoarcă cu mahuna goală, au 
umplut-o cu pietriş cules tocmai de 
la stincile Califarului. 

MEDICUL: Strasnici oameni, măi! 
Hai la ei! 

LENTU : ...„Să dau piept cu uraganul, 
ridicat...* din largul mării! Cu taica 
Artamon, stăpinul apelor! (Rîd cu 
toţii.) 


1 Baban = mare. 
2 Mahună = ambarcatie pescărească. 
3 Talian = plasă pescărească de sute de metsi. 

DEMIR : Asteptam la grajdu'”, venisi! 
(leșind, schiteazä paşi de dans tătă- 
resc, pocnind din degete.) O-o-o Gi- 
nuveva! Ama Ginuvica!! Benim 
ghiuzelim ! „Paralarim iedin, cara 
CIZ Ae 


(Lentu şi Medicul, privindu-l, ies ri- 
zind. Sania apare aducind un pache- 
țel cu mîncare.) 


ROMEGA (de la fereastră): Sania! 
Copilule ! 

SANIA : Taci că te-aude soră-mea! 
Spune, iar nu te astîmperi ? 

ROMEGA : Da' ce-am făcut? 

SANIA : De ce-ai dormit azi-noapte 
în grajd? Tot satul vorbeşte. De 
ce mă faci de ris? 

ROMEGA : lartă-mă! Te rog, iartă-mă! 
N-am mai putut räbda să stau de- 
parte de tine. Am crezut că te gă- 
sesc acolo. Am așteptat să vii. Mă- 
car o clipă să te văd. Şi... şi astep- 
tîndu-te, m-a furat somnul. Iartă-mă ! 

SANIA  (măgulită): Aaaa, de-aia !? 
(Forțat aspră.) Să nu te mai prind! 
Auzi ?... Na, ia şi mănîncă asta. 

ROMEGA : Nu, nu, te rog! Am mîn- 
cat nişte pîine cu unt. 

SANIA : De unde, mincinosule ?! Mie 
să nu-mi faci mofturi! Mănîncă 
imediat! (Se îndreaptă spre Ana.) 
Ana, tu ştiai că Nazarie pleacă la 
şcoală ? 

ANA : Azi-dimineatä am aflat. 

SANIA : Şi de ce nu mi-ai spus? 

ANA : Credeam că ştii. 

SANIA : Credeai! Păi sigur, ce-ţi 
pasă ! Tu dacă-l ai pe Elizei (arată) 
şi ţi-ai făcut plinul... 

ANA : Vai, nu ţi-e ruşine!! (Se depăr- 
tează.) 

SANIA : Ba tie să-ţi fie, că te bucuri 
de necazul meu! Soră-mi eşti tu?! 


(Ostentativ, se duce la fereastră și 
stă de vorbă cu Romega.) 


MARIA (apare și se oprește la gard): 
Saniaaa !... Sanicaaa! Te faci că 
n-auzi ? Îţi rup eu ciufu' ăla!.. 
Anuto, ia vino! (Ca pentru sine, spre 
Ana.) Şi asta, cu ochii tot după 
Elizei. Să nu i-l fure vreo guvidă! 

ANA (la gard): Ce-i, mamă? 

MARIA : Au tras la mal? 

ANA: Da. Tata se ceartă cu nenea 
Lentu. 


1 Acestea sint cuvintele unui cunoscut cintec 
tătăresc : „Fata neagră mi-a mincat banii“, 


MARIA ; Atunci să mă grăbesc, să nu 
zbiere şi la mine. Hai, nu mergi 
s-aprinzi o luminare ? 

ANA : Nu, mamă, nu merg... 

MARIA : Rău faci! Te iei şi tu după 
Sodomca şi Gomorea, da’ cînd o sä 
naști, o să strigi sus după milă si 
ajutor ! Mergi ? 

ANA : Îl aştept pe Elizei... Şi pe tata, 
ca să le pun masa. 

MARIA (despre Sania): Aia ce are? 

ANA : Gărgăuni... 

MARIA (Saniei) : Las’ că ti-i scoate el, 
Nazarie ! Încă o lună a rămas, si 
pune el ciomagu' pe tine, că noi, 
vorba lumii, prea te-am cocoloşit !... 
Anico, du-te de încălzeşte mîncarea 
şi vezi să n-o arzi. Eu vin îndată. 


(Iese. Ana coboară spre pescari. Apare 
Nazarie, însoţit de Izot şi Tudor. Ro- 
mega, sfidîndu-l pe Nazarie, dă s-o 
mîngîie pe Sania. Aceasta se fereşte.) 


NAZARIE : Pfii, ce căldură, mă! (Își 
agaţă haina în pom si aprinde o ti- 
gară.) Izot, vrei? Tudore ? 

IZOT : Dă-mi una. (la ţigara.) Fă-te 
că nu-i vezi, Nazarie ! 

NAZARIE : Şi ce dacă-i văd? 

TUDOR : Pe veneticul ăsta, de l-as în- 
tilni noaptea undeva... 


NAZARIE : Lasă, Tudore, vezi-ti de 
treabă... Eh, Izot, dăm lovitura! 
IZOT : Lentu spunea că din '937 nu 
s-a mai văzut așa banc de scrumbii. 
TUDOR : Asta mai zic şi eu pescuit. 
Să mai luăm nişte butoaie de la 

G.A.S. 


NAZARIE : Da, cu imprumut. Miine 
pe la zece începem să scoatem. 

TUDOR : Hai, eu mă duc. M-a ajuns 
oboseala... 

IZOT : Trecem pe la grajd ? Cică, „Gi- 
nuvica“,.. (Rîd si merg spre ieșire.) 

SANIA (văzindu-l pe Nazarie, îi atine 
calea): Aici erai? Si treci fără să 
te sinchisesti ? Sigur, ce-ţi pasă! 

TUDOR (furios, aparte): Na la ea, ce 
gură mai face! (lese.) 

IZOT : Nazarie, te-astept la grajd. 
(Iese.) 

SANIA : Uite eum face pe sfintu'! 

NAZARIE : Nu-nţeleg... 

SANIA : Nu ? Va să zică, pleci la Con- 
stanta ? 

NAZARIE : Aaa, asta era ? Sania, dar 
e o şcoală de care am nevoie! 

SANIA : De mine n-ai nevoie? 

NAZARIE : Ba da! Un an de zile 
trece ca miine! Dar întîi, facem 
nunta. 


waw e 


SANIA : N-am nevoie! Sigur, să mâ 
legi la gard, iar tu la oraş, distrac- 
ţie... (Au ieșit, Romega sare pe fe- 
reastră, privind în urma lor.) 

ANA (apare la braț cu Elizei): ...mai 
bine că nenea Lenţu nu v-a dat 
camionu', că-mi  veneai acasă la 
două ! (Priveşte înapoi.) Uite la ei. 
încă se ceartă. 

ELIZEI :  Se-mpacă, n-avea grijă. 
Acum, principalul e să fie cărat po- 
rumbul. Miine dimineață deşertăm 
mahuna. 

ANA: O s-avem grămadă mare de 
scrumbie ! Ce bine! 

ELIZEI : Da, Anita, cică mii si mii 
de tone! Hai la masă acum. Tu cum 
te mai simţi ? 

ANA (sfioasă): Binisor, poate pe di- 
seară... (les amindoi.) 

SANIA (apare veselă, căutînd): Unde-o 
fi uitat haina ?... A, în pom... 

ROMEGA (afinîndu-i calea): E? Te-ai 
lămurit cine-i Nazarie ? Sania, copi- 
lule, eu te... 

SANIA : Stai, stai, că nu ştii! Ne-am 
împăcat. Grăbim nunta. Duminica 
cealaltă, apoi, merg şi eu cu Nazarie 
la Constanta. Închiriem o cameră 
şi... o să fie bine! 

ROMEGA (lovit) : Ispräveste ! Ce, sint 
maimutoiul tău?! Ce tot mă nău- 
cești cu Nazarie ăsta ?! 

SANIA: Ce te-a apucat? 
gata, e ca și bărbatul meu! 

ROMEGA : Dar eu?! Eu ce ţi-s?. 
Atunci, cu mine de ce te joci aşa? 

SANIA ; Uite ce întreabă el! 

ROMEGA : Păi, da! Eu ce să fac? 
Spune ! 

SANIA : Ce ştiu eu?! 

ROMEGA : Măcar de-aş avea tăria să 
plec, să fug, înainte de-a face vreo 
nerozie ! 

SANIA : De ce să pleci? Stai aici, cu 
noi... 


Nazarie. 


ROMEGA : Să mă chinuiesc văzin- 
du-vă împreună ?! 
SANIA: Rămii, Ala. Incepi s-aräti 


de-acuma a altfel de om... 

ROMEGA : Cee?! De-asta m-ai legat 
de fusta ta? Ai deschis, cumva, casă 
de corecție ? 


SANIA : Uite cum vorbeşte! 

ROMEGA : Dacă te dai altuia, o să 
făptuiesc ceva de-o să vă-ngrozesc 
pe toți! Mă-nec eu în mocirlă, dar 
viața ta o să fie iad! O să-ţi sece 
inima ! 

SANIA (speriată) : Tu... tu... ce?! Eşti 
zmintit? Ce vină are Nazarie? M-am 
virit eu, aşa tam-nesam!... M-am 
incurcat... Da' ce-s vinovată eu, dacă 


la-nceput... am crezut că... pe-amin- 
doi... (Fuge, iese plingind.) Lua-v-ar 
ciuma ! 


(Nazarie, intrind, aude ultimele cu- 
vinte. Îşi îmbracă haina.) 


ROMEGA (îl vede): Ce, mă spionezi ? 
NAZARIE : Te simţi cu musca...? 
ROMEGA : Hai, te cară! 
NAZARIE : Ascultă, rabzi 
Ca-ntre bărbaţi ! 
ROMEGA : Dă-i drumu’! 
NAZARIE : Ce-ai cu ea? 
ROMEGA : Cu cine? 
NAZARIE : Te faci că nu ştii? De ce 
n-o laşi în pace? 
ROMEGA : Ea nu mă lasă. 
NAZARIE : Minti ! (Romega tiră mina 
în buzunar. Nazarie îi arată cuțitul 
rămas jos.) Uite-l acolo. (Romega în- 
ghite în sec.) Ai s-o laşi în pace? 


o vorbă? 


ROMEGA : Nu vreau! E bine? 

NAZARIE : Nu-i bine. Sania mi-e lo- 
godnică. 

ROMEGA : Asta-i egal cu zero. Eu o 
iubesc. 

NAZARIE : Şi eu. 

ROMEGA : Nu prea se vede. 

NAZARIE : Nici nu-ți arăt. Deci, 


ne-am înţeles ! 

ROMEGA : Tiii ! 

NAZARIE : Nu vrei ? 

ROMEGA : Nu pot…! Şi-n definitiv, 
n-ai pus monopol pe dînsa ! 

NAZARIE : Îmi va fi sotie. 

ROMEGA : Nu se stie a cui. 

NAZARIE : Nädäjduiesti ? 

ROMEGA : Nu mă cunoşti! 

NAZARIE : Atîta-ti spun: 
că altfel... 

ROMEGA : Si dacă nu vreau? 

NAZARIE : Altfel nu se poate. Te-ai 
obişnuit să iei ce nu-ți aparține, si 
nu mai merge aşa. Trebuie să vrei! 

ROMEGA (după o pauză): Vreau, dar 
nu pot. Ce să fac, spune, nu pot trăi 
fără ea. 

NAZARIE : Nici eu. 

ROMEGA : Nazarie, ascultă-mă : o iu- 
besc, şi mai departe mintea nu 
m-ajută. Voi doi nu vă potriviti. Nu 
te ambitiona, lasă-mi-o mie. 

NAZARIE : De-ar fi o cămașă, o 
haină... 

ROMEGA : Am nevoie de dinsa. Alt- 
fel, mă pierd. Mi-e teamă de mine. 
Frate, înţelege-mă ! 

NAZARIE (plecînd îngindurat, spune 
peste umăr): Vezi, du-te că ţiriie 
telefonul. Costea s-a dus la masă și 
o să vină să te schimbe. 


dă-i pace. 


ROMEGA (în cale): Omule, o iubesc! 
E tot ce am pe lume! M-auzi? Na- 
zarie, o iubesc! 

NAZARIE : …Ala, şi eu o iubesc! (Ho- 
tärît, iese.) 

ROMEGA (privește ciudat în urma lui 
si, mergînd, se împiedică de cuțit; 
îl ridică si sopteste chinuit): Atunci... 
o să te spintec, suflete... Şi n-o să fie 
vina mea ! (Trezit, se duce la telefon, 
care sună insistent.) 

ROMEGA (în receptor): Alo ?!... Alo, 
da ?! Da, Gospodăria! Omul de ser- 
viciu... Romega... Ala Romega!... O 
clipă... Hai că scriu, dictează !... Da... 
da... da... 

ARTAMON (apare, cîntind, dinspre 
mal. Priveşte marea și cerul): Bravo! 
Bravo, Artamoane, o făcuși!... Scrum- 
bioara lu’ taica, scrumbioară ! Cinci 
sute — şase sute de mii de lei, si 
mi-ajunge! (Strigă.) Heiii, pescaaari!! 
Leagă bine mahunaaa !!... (Ca pentru 
el.) Leagă ei și fără să le spui tu!.. 
Si cu atita piatră-n ea, cine naiba 
s-o urnească ?! (Se înfurie.) Hă, Len- 
tule! Nu mi-ai dat maşina? Bine! 
Să mai poftesti si altă dată să-ți 
aduc pietriș! (Pleacă bombănind.) 

ROMEGA (de la fereastră): 'Tovarăș 
Alistarh !... Nene Artamon !... (Arta- 
mon întoarce capul, dă din mină a 
silă și pleacă.) Hei, taică Artamon, 
stai ! Ce, n-auzi? (Sare pe fereastră.) 

ARTAMON : Ce-i, mä nătărăule ? 

ROMEGA (dindu-i hîrtia): E de jale! 
Ia citeşte ! (Rîde.) 

ARTAMON : Si ce mi te rizi ca 
proasta ? (Ia hîrtia, botind-o, apoi, 
bănuitor, adulmecă briza. Moaie un 
deget în gură şi-l roteşte în aer.) 
Hai, că mi-e foame. Ce-ai mîzgälit 
aici ? 

ROMEGA : Deh, bucurie. (Ride.) Stai, 
nu e aşa, e pe dos! 

ARTAMON (dindu-i peste mină): Nu 
mă învăţa tu pe mine, analfabetule ! 
(Silabisind) : „Notă telefonică nr. 86 
punt. Mase de aer cald, însoţite de 
ploi torențiale, se deplasează spre 
tara noastră, din direcția sud-sud- 
est, cu viteză de la 90 la 110 kilo- 
metri liniutä oră, punt“... Hă! Sudu’! 
Sudu’ n-aduce... Adică, ce-ţi spun 
tie ?!... Îs nebuni! Nebuni de legat! 
Si nici tu mai breaz ca ei! 

ROMEGA : Hai, hai, citeşte, să vezi! 
Asta-i comunicat special, citește mai 
departe ! (Ride.) 

ARTAMON : ...„Luaţi măsuri foarte 
urgente pentru a“... (Încruntat.) Ce, 
mă, tu-mi zici mie cînd să citesc? 
Ia vezi! Citesc cînd vreau eu !... (Ci- 


teste.) Așa... ăăă „măsuri foarte..." 
(Rupe hîrtia şi o vîrä în buzunar.) 
Zmintiti ! 

ROMEGA : Stai, dom'le, de ce-o 
rupi ?! 

ARTAMON : Da’ cum ?... (Dincolo de 
Romega.) Şi scrumbia o vrei pe tavă, 
à la „greci“, cu „limona“, domnu’ 
meteorologic ? 

ROMEGA : Acum, ce fac eu? Notă 
oficială, avea şi număr... 

ARTAMON : Fugi, că te cîrpesc! 

ROMEGA : …vine urgia, 110 la oră, 
uragan ! 

ARTAMON : Ce ştii tu, mă teleleu- 
Tănase ? 

ROMEGA : Eu nu, dar ăia cunosc. Au 
aparate. Cerul e meseria lor. 

ARTAMON : Daaa! Umblă toți cu ca- 
pu-n nouri! 

ROMEGA : Dă hiîrtia, dă s-o lipesc. 
S-o arăt la oameni! Lui Nazarie, 
consiliului... 

ARTAMON : Astîmpără-te, să nu duci 
minciuni de colo-colo! 

ROMEGA : Nu pot, zău, nu pot, taică! 
De telefon eu răspund... 

ARTAMON : Grozav, te-ai ajuns şi 
răsponsabil ! Tu mai lipseai! 

ROMEGA : …mi-am dat şi numele... 

ARTAMON : Asta-i bine! Popularizăm 
codașii gospodăriei. 

ROMEGA : Ştii, dacă mă iei la fix, cu 
mine-o dai cotită! (Rîde.) 

ARTAMON : Cum, cum ?... Ce? Mă 
urîtule, să nu mi te slutesti la vorbă, 
că... ! Hai, fugi, n-o să fie nici o ura- 
ganà ! 

ROMEGA : Nu ştiu, zäu ! 

ARTAMON : Ce, mă präpäditule, 
mă-nveţi tu despre mare şi furtuni? 

ROMEGA : Asta spune-le-o lor. Eu 
sînt dator... 

ARTAMON : Vrei să-ți rup oasele?! 

ROMEGA : Vreau să-mi apăr pielea! 

ARTAMON : E de caracudă, nu face 
doi bani! 

ROMEGA : Talianu’ costă suta de 
mii... 

ARTAMON (zgîlțîiindu-l): Ce mi te 
ciocneşti cu mine, mă? A? Spune, 
ce ţi-am făcut? 

ROMEGA : Stai... nu da! Uite-mi rupi 
cămașa ! 

ARTAMON : Eşti pornit numai pe rău! 
ROMEGA : Ce rău, nene, ce rău?! 
De-mi fac datoria e rău, de nu... 
ARTAMON : Da' nu vezi cum mă-ntă- 
rifi ? Faci pe grozavul? N-o să fie 
nici o uragană! Adică, sînt dușman 
eu pe mine? Să-mi distrugă urgia 
sculele, să-mi rîdä tara-n nas?! 

ROMEGA : Ce mă pricep eu?! 

ARTAMON : Păi, te-nvät, să nu mori 
prost ! Na, zi, de cîte ori nu ne-a 
minţit meteorul? A?... Că vine soare 
si venea ploaie, ba că vine ploaie şi 
venea dracu-ghem-grămadă! Nu-i 
așa ? Mint eu?! 

ROMEGA : N-am spus asta! 

ARTAMON : Ce, adică, haida, scoate, 
Artamoane, talianu’ din apă, gol- 
golut, că-s fricoși domnii meteori ! 
Dar nu-i păcat de bancul de scrum- 
bie să-l pierdem ? 

ROMEGA : E păcat, sigur că-i păcat... 

ARTAMON : Ba încă ce păcat, așa zi! 
Umplem şi noi bazinele si butoaiele 
cu bănet. Ce, n-avem nevoie? 

ROMEGA : Ba da, numai că... 

ARTAMON : Mai erestem fondul de 
bază, cumpărăm colo, să fie, o me- 
rinoasă în plus, o găină să cotcodă- 
cească și să ouă pe inglezeste, cum- 
părăm un camion, că uite n-am cu 
ce căra pietrisul si-mi stă mahuna 
încărcată ! A ?... Cum ? Ai zis ceva? 

ROMEGA : Nu. Dar vezi matale, me- 
teoru’… 

ARTAMON : Nici un meteor! M-am 
născut şi-o să zdohnesc! pe ape. 
Unde-s semne de urgie? Mă vezi 
şontorog ? Păi „romatisma“ din oa- 
sele pescarului e meteorolog, de cînd 
cu potopu’! Că si säracu’ tata Noe 
era pescar cu „romatismă“, de-aia 
şi-a tocmit arcă la vreme. Eşti că- 
pos, parc-ai fi Nazar ! 

ROMEGA (viclean): Eu ca Nazarie?! 
Ferit-a sfîntu'! Doar mă cunoşti! 

ARTAMON : Oho, şi încă cum! 

ROMEGA : Nazarie face pe filozofu'! 

ARTAMON : Nici o uragană! Gata! 
Termină ! 

ROMEGA : Juri? Îţi dai cuvintul de 
om? Jură! 

ARTAMON : Păi, de ce mă faci min- 
cinos, mă pocitanie ?! 

ROMEGA : Eu ??! 

ARTAMON : Să jur? Mincinoşii să 
jure, nu eu! Ce, n-ai încredere în 
spusa mea de om şi pescar? 

ROMEGA : Aaa! Bine! Sigur! Unu-i 
taica Artamon pe litoral! Ce mai! 
Stäpînul apelor! Tatăl Saniei!... 
Dar, zău, parcă mi-e teamă!... 

ARTAMON : Lasă, o să fie bine! Să 
aibă lumea, pe săturate, scrumbie. 

ROMEGA : Hai că m-ai năucit! Na, 
tac, te-ascult, deh, ești om bătrin... 

ARTAMON : Ce bätrîn, mă, care bă- 
trîn ?! 

ROMEGA : Nuuu, ăă... așa... născut 
puţin mai devreme ca mine... Pescar 


1 O să zdohnesc = o să mor. 


vestit, fruntaş ! Taică, uite, am şi eu 
o mare rugăminte... 

ARTAMON : Ce mai vrei? 

ROMEGA : Pentru matale-i nimica 
toată. Dar eu... Zău, nene, m-am 
săturat pinăn gît! Vreau să fiu si 
eu în rînd cu oamenii... 

ARTAMON : Vrei? De-adevăratelea ?! 
Bravo! Dacă vrei asta, cere-mi to- 
tul! Te-ascult, te-ajut. Eşti băiat 
bun, bravo! Tot ce vrei tu, cere-mi! 

ROMEGA : Primeşte-mă în brigada 
matale... 

ARTAMON (näuc): „A? … Aud ?... 

ROMEGA : …sä lucrez şi eu cu pes- 
carii matale... la mahună... 

ARTAMON : Da’ ...Da' ce crezi tu că-i 
mahuna mea? Casă de odihnă ?... 
Adică, brigada mea e ceată de nă- 
tărăi ? Nu eşti în toate mințile ?... 
Fugi, mă  neisprăvitule! 

ROMEGA : Bine! Fug! Am fugit! 

ARTAMON : Ce? Iar te-a apucat? 

ROMEGA (plecînd): Scoate talianu’ 
că, iată, vine uraganul! Spor la 
treabă, tovaräse ! 

ARTAMON : Ce, te joci cu mine, 
mă ?... (Îl lovește, doborîndu-l.) Na, 
satură-te ! 

ROMEGA (de jos, viră mina în buzu- 
nar, dar renunță, väzindu-l pe Arta- 
mon că schiteazä un gest spre cuti- 
tul din carîmbul cizmei): Mă pri- 
mesti în brigadă ? 

ARTAMON : Încă?! Păi acum, te-n- 
grop ! 

ROMEGA (ferindu-se): Mă primeşti? 
Altfel, spun la toți! 

ARTAMON (neputincios): Mihh! Afu- 
risitule ! 

ROMEGA : Cum crezi, taică. Am vrut 
să cădem la învoială. (Pleacă.) 

ARTAMON (pentru sine): Mă fierbe... 
mă clocoteste, afurisitu'! (Deodată, 
viclean.) ..Mă, ia stai! Stai puţin! 
N-auzi ? Ala, stai aşa! 

ROMEGA (oprindu-se): Mă primeşti 
în brigadă ? 

ARTAMON : Bine, mă, bine! Specu- 
lantule, lua-te-ar naiba! 

ROMEGA : Păi aşa! Ce te codesti ? 

ARTAMON : Nu-i de tine munca asta, 
mă! 

ROMEGA : Încearcă-mă ! 

ARTAMON : Nu-i de şagă... Nici mă- 
car sä-noti nu ştii! 

ROMEGA : Eu? Hă! Vă tai pe toţi! 
Am fost campion la... 

ARTAMON : ..la!... Acum era să-ți 
spun unde! Sampion ! Te-ai bălăcit 
în balia de rufe şi crezi că e de 
joacă cu talazurile furioase! 

ROMEGA : Aiurea! Nu scäpati voi de 
mine ! Eu, oricum, tot ajung la mal. 

ARTAMON : Păi, da, ajungi... Marea, 
sfinta de ea, e curată. Nu rabdă 
stirvuri şi gunoaie. Le-aruncă pe 
mal. O să ajungi, dar cu ochii 
jbanghii, cît cepele ! 

ROMEGA : Si ce-ţi pasă? Plesneste 
un trîntor! 

ARTAMON : Da, bine.. (Cercetează 
cerul si vorbește ca pentru el.) Trîn- 
tor... Dracu’ să te ia!... Să mă ia şi 
pe mine! (Lui Romega) Vezi, nu 
bate darabana ! 

ROMEGA : N-am încotro. de-acum 
sînt pescar de larg! 

ARTAMON : Întîi să-ți 
palmă bătătura cît nuca. 

ROMEGA : De miine o să crească! 

ARTAMON : De miine? Da' ce, te-ai 
muncit s-asezi talianu’ în apă, ca să 
ai parte să culegi scrumbia ? O-ncepi 
cu pomana de pe acum ? 

ROMEGA : Nuuu! Vai de mine! 

ARTAMON : Fă răbdare, că nu seacă 
marea. 

ROMEGA : Vezi cum o sucesti ? Na. 
spune matale de cînd!... Peste trei 
zile? De räspoimfine? (Îşi freacă 


crească-n 


ARTAMON : Bine. Du-te la treaba ta 
acum. 

ROMEGA : Atunci aşa rămîne! Mul- 
fumesc ! De răspoimiine, gata! 

ARTAMON : Bine, de răspoimiine... 
(Caută semnele vremii și vorbește ca 
pentru sine.) …Da. Räspoimarti, la 
pastele calului! Să-mi faci din ma- 
hună, balamuc. Tu-mi lipseai !… (Lui 
Romega.) Ce, te mai doare? 

ROMEGA : Păi, barosu’ ăla al matale! 
Acum mi-a amortit. 

ARTAMON : Să mă ţii minte!... Pu- 
ne-ți prişniță cu muştar opărit. (Ple- 
cînd, îl vede pe Firică ce tocmai în- 
tra. Îl mîngîie şi-i dă un ban, apoi 
iese.) 

ROMEGA (soptit): Pàäzea, Nazarie! 
(Îl vede pe Firicä, ia pachetul cu 
mîncare de pe fereastră şi-l în- 
deamnă): Măi Fănițţă! Trică! Na. 
vino la nenea! Uite ce-ţi dau! 


FIRICĂ (speriat, fuge): Mamăăă!.. 


ROMEGA : Măi Trică, stai, na frip- 
tură !… Uite si plăcintă de bostan !… 
Băiatu' lu’ nenea !... (Trist, soptin- 
du-si.) De ce fugi de mine, mă copi- 
lule, măi !... 


umărul lovit.) CORTINA 
Casa lui Artamon Alistarh, citeva ore mai tirziu. Īncāperea — sufragerie şi bucătărie — are două uşi ce 
dau In două dormitoare, și o altă uşă — afară. Un pat pe căpriori, vatră, masă și taburete, icoane etc. 


T A BELO Br LE 2 


Maria repară o setcă!, Elizei urmă- 
reste cu chitara o melodie transmisă 
la radio si Artamon ciopleste un stra- 
pazan. ? 


ARTAMON (cască plictisit):  Mă-ă! 
Ce lemn! Ti-ti-ti! Cornu-i corn, ce 
vrei?! Fier! Oțel călit! (Încearcă 
să-l rupă.) 

ANA (intrînd cu vreascuri): Asssa-i 
de frumos afară! Si-o căldură ca-n 
mijlocu' lu’ Cuptor! (Se duce la va- 
trä.) 


! Setcà = piasă de pescuit, 
2 Strapazan = cui de lemn. 
3 Babaică = ramă, vislă. 


ARTAMON : ...Apăi, la strapazanu' 
ăsta o să-și agaţe babaica? si plozii 
nepotului meu! (Arată spre Ana.) 

ANA (sfioasä): Iarăşi, tată ? 

MARIA : Lasă fata-n pace! 

ARTAMON (lui Elizei): Flăcău! Da, 
da! Tii rămăşag ? 

ELIZEI : Fetitele-s mai blinde cu bă- 
trînii... 

ARTAMON : Ce bătrin, mă, care bă- 
trin ?! 

ELIZEI : Nu, de mine-i vorba! 

ANA : Elizei, acum începi si tu? Așa. 
tine-i hangu’ ! 

ARTAMON : Ce superi fata, mă? Ia 
vezi ! (Visător.) ...O să fie chipeş, vi- 
teaz... cu ochii albaștri şi... şi nitelus 
verzui. Asa, da, verzui ca apa mării... 

MARIA : Hm! Ti-ti-ti-ti ! 

ARTAMON : …da. Si aşa, cu nasul 
cîrn. Da, da, neapărat cîrn, în vînt! 

MARIA : Asta nu-i după tine. 

ARTAMON : Si vesel, drăcos, nu ca 
voi cu ţifna-n nas! (Mariei.) A? 
Cum ?... Da' după cine? Să-ndrăz- 
nească să-l aibă altfel! 

ANA : Da' mai lasă-mă, tată, în păca- 
tele mele! 

ARTAMON :  Păcate?! Ce păcate? 
Copiii mei n-au păcate! (Mariei.) Să 
nu te prind că le bagi în cap trăsnăi 
cu tămii! 

MARIA : Aşa! Acum leagă-te şi de 
mine ! 

ANA : Mai bine du-te la cîmp! Ajută 
la strînsul porumbului. 

ARTAMON : Eu sînt pescar, lup de 
mare, nu popîndäu de cîmp! 

ANA : Miine cînd scrumbia va umple 
talianu' să-l rupă, şi dacă o să vrei 
ajutor, fi-ar plăcea s-auzi : „eu mi-s 
agricultor, nu rață pe apă!“? 

ELIZEI : Anita... 

ANA : Păi ce, nu-i aşa? 

ARTAMON : Vrei s-o știi si pe asta? 
Poftim : n-am mers nici eu, nici Eli- 
zei, că tot aşteptăm că, haida-haida, 
poate-poate, o să te-nduri odată !... 

ANA : Mamă, uite, nu tace! 

ARTAMON : …asteptäm de zece ani, 
de-ai să-l faci cu barbă şi mustáäti 
de zece cofi! 

ANA : Taci odată! 

ELIZEI : Anita... 

ANA : „Anita, Anuta“, atita ştii! Am 
şi eu bărbat! Nu-l auzi? Toată ziu- 
lica : ba ochii să-i fie aşa, ba nasu' 
pe dincolo, ba părul... 

ARTAMON : Aaa! Da, da! Părul cir- 
liont si negru! Vilvoi! 

MARIA : Păi, cum să nu! Că parcă 
ceri marangozilor! să-ţi tocmeascàä 
o mahună, la comandă! 

ARTAMON : Hă! Dar ce mare lucru?! 
(Lui Elizei.) Auzi, mă? Si cînd o 
cînta în larg, la glasul lui să se-m- 
bulzească pînă si pălămida de pe 
coasta turcului ! 

ELIZEI : Strasnic ! 

ARTAMON : Lasă tu pe „straşnic“ si 
ascultă : să-i sară peştii în lotcá 
de-asa măiastră voce. Să se umple 
mahuna cu sturioni, pe de gratis. El 
doar să cînte! 

ELIZEI : Ästa-ar fi pescuit modern, 
metodă avansată... 

ARTAMON : Păi, da! Să cînte cu fo- 
los, nu ca tine, fluieră-vînt, de po- 
mană ! 


! Marangoz = constructor de ambarcagii 


ANA : Uite, mamă, acum se leagă si 
de Elizei ! 

MARIA : Eh, lasă că nu ţi-l mănîncă ! 
Alistarhule, dă-le pace! 


(Artamon se strimbă, toarnă rachiu, 
bea, îndemnindu-l și pe Elizei. Acesta 
refuză, arătind-o pe Ann, care pleacă 
în dormitor.) 


ARTAMON : Brr! Straşnică! (În ciudă, 
lui Elizei.) Papucu' ! Dar ce mă mir! 
Doar e fiică-mea ! Fricosule ! 

MARIA : Ți-ţi-ţi-ţi! 

ARTAMON : Toc-sina! (După o pa- 
uză.) Na, uite, n-ai cu cine schimba 
o vorbă! (Se ridică și cască, viră cu- 
titul în carimb şi trece de la unul- 
la altul, agasant.) Fiii, ce cald!... 
Vezi de setcă, dă-o gata pină marţi! 
(Arătînd candela.) Iar îi duci cu ză- 
hărelu' pe bietii sfinți! Numai la 
ananghie aprinzi candela... 

MARIA : Mai taci odată, am eu grijă! 

ARTAMON : Păcatul tău, să știi! 
Sfinții m-au văzut cînd am cumpărat 
ulei si chibrit de la cooperativă... 

MARIA : Da' si rachiu, si tiutiun! Ci- 
ne-mi eşti tu! 

ARTAMON (vine la Elizei, ii dă o 
palmă pe spate, îi ia chitara, o agaţă 
în cui şi-şi aprinde ţigara. Arätînd 
spre radio): Ce mai spune cutia 
asta ? 

ELIZEI : Cintă. Ia auzi! 

ARTAMON : Aud, nu-s fudul! Da... 
Da' de îndrugat ? 

ELIZEI : Vorbeşte pe toate limbile, în- 
toarce butonul ! 

ARTAMON : Păi, suceste-l! Fă-l să 
spună o vorbă despre brigada noas- 
tră, despre bancul ăsta de scrumbie, 
despre mine... 

MARIA : Ce se mai încrede! 

ARTAMON : Zoreste-l, să am si eu cu 
cine schimba o vorbă, că voi, nu 
ştiu ce-aveti ! Parcă v-am mîncat din 
halca de morun! (Anei, care in- 
tră.) „Încă nu-i gata? 

MARIA: Te pomeneşti că iar ti-i 
foame ?! 

ANA : Abia ce ne-am ridicat de la 
masă ! 

ARTAMON : Doar n-am gălbinare! 
(Îşi umple lingura cu sos, miroase 
cratita si suflă în lingură.) Da’... da 
Sania pe unde-mi umblă ? 

MARIA : Întrebi de parcă n-ai şti. 

ELIZEI: E cu Nazarie, la cimp, la 
porumb. 

ARTAMON : Toată ziua?! Ea nu stie 
de casă, de masă ?... 

ELIZEI : Las-o, că poate se-mpacă. 

ARTAMON (varsă sosul. Şterge pe as- 
cuns dusumeaua cu talpa): Ce, iar 
s-au certat ? 

ANA : N-o cunoşti pe Sania ?... Că de 
ce Nazarie pleacă la şcoală. 

ARTAMON (își umple iar lingura, su- 
flă): Are dreptate fata! Şcoală-i 
trebuie ? Nu l-am învăţat eu des- 
tule ? (Soarbe, se frige.) Mai pune-i 
o mînă de sare, că nu-s beteag de 
rinichi ! 

ANA : Tot nu-i destul de sărată? 

ARTAMON : Peste 26 dezile au nunta, 
şi lui îi arde de şcoală ? Crede că-mi 
pun fata la saramură, să i-o păstrez ? 

MARIA : Păi, da, s-o păstrezi, că altfel 
ţi-o fură bagavontu' ăla de Romega, 
și-i papă zestrea ! 

ARTAMON : Ce? Cum?! 

MARIA : Spun şi eu... vorbește lumea: 
madam  Sofronia, tata Gherghina. 
Că, cică, umblă veneticu' să-i su- 
cească mintea fetii şi... 

ARTAMON : Aaaa! Dacă ţi-a spus 
{ata si madam...! Taci, gură-spartă!... 
Si ce-şi închipuie Nazarie ? 

ELIZEI : Eh, stai, că-ntii face nunta 
şi-apoi... 

ARTAMON : Nu stau, n-am nevoie. 
Păi, dacă vreau, o mărit cu-n om 
mare, cu-n director. (Mergind spre 
dormitor, Mariei.) Si să nu te mai 
prind că-l „bagavontești“ şi-l veneti- 
cești pe Ala ! Si ce dacă-i orfan ?! A 
bagabondit la ușa ta?! (Se duce în 
dormitor.) 


MARIA : Ehe, băiat ca Nazarie nu mai 
găsește ea! Elizei, maică, închide 
ușa că intră şi dincolo miros de 
ceapă. Omu’ ăsta-i așa sucit! 

ELIZEI : Dar ce om! Unu-i taica Ar- 
tamon pe litoral! 

ANA : Bine că ştii să lauzi pe alţii. 
Mamă, ia vezi, îi mai trebuie sare? 

MARIA (luerînd): Tot nu te-ai de- 
prins ? 

ANA : Știu și eu cum să-i mulţumesc 
pe toţi ?! 

MARIA : Deh, potriveste-o după placul 
celui care ţi-e stäpîn. 

ANA : Atunci, după placul tatii, că el 
zbiară mai tare în casa asta. 

ARTAMON (intrînd): Ce ?... Cum? Ai 
spus ceva ? Aa, credeam că... Fiu, ce 
cald ! (Umple cinzeaca.) Tu, mă băia- 
tule, nu te-ntäresti ? Ia trage o gură! 

ANA : A, nu, a băut! Dă-i pace! 

ARTAMON : „Cotcodac !“ 

ELIZEI : Nu, lasă... eu... 

ARTAMON : Hopa şi „cucurigu“ pri- 
căjit! (li trage o palmă pe spate.) 
Puişoru' ! Golașu' !... (Ride.) 

ANA : Iar începeţi ? 


ARTAMON (îl loveşte): Vrei puţin 
lapte cu miere ? Să mai creşti. 

MARIA : Alistarhule, împielitatule ! 

ANA : O să dărimaţi masa! 

ELIZEI (arătind-o pe Ana): Nu, n-am 
chef... 

ARTAMON (îmbrincindu-l): Mormo- 
locule ! 

ANA : Ia nu-l mai porecli ! 

ARTAMON (zburlindu-l): Ce te-ai găl- 
benit asa, iepure bältat ? 

ANA : Ba nu i-e frică, o ştii prea bine! 

ARTAMON : Hă! Să-l văd! 

ANA : Ce să-l mai vezi ? Te-a doborit 
de două ori. 

MARIA : Păi dacă i-a pus piedică! 

ANA : Ba nu i-a pus! 

MARIA : Tu, sigur, ce-ai să zici?! 

ARTAMON (lui Elizei): Na, au în- 
ceput! Iar le-ai întärîtat ! 

ELIZEI : Eu?! 

ARTAMON : Dar cine? Eu?... Auleu, 
te pomenesti că te-nfurii... 

ELIZEI : Lasă că... 

ARTAMON : ...şi te-ascunzi sub pat. 
Cum e cînd ţi-e frică? Ia poves- 
teste. (Rîde.) 

ANA : Elizei, spune si tu ceva! 

ARTAMON : Ai nevastă bună, te dă- 
dăceşte. Ce te uiţi așa, cu ochii ăia 
de zargan? Te zburleşti? Ia burică-te 
la mine, hai să te văd! (la poziţie 
de trîntä.) Hai, iepuras, hai! Fă 
numa’ un pas! Unul singur! Jumă- 
tate măcar, si să vezi cum zbori pe 
horn !... 

ELIZEI : Bine! Ancorează-te! (Înfă- 
tisarea lui devine dură, sigur pe sine, 
si se apropie, pîndind.) 

ARTAMON : Aşaaa! Copăcel! Uşurel, 
să nu cazi! Fă şi o cruce. Spune-n 
gînd : „Înger, îngeraşul meu, apă- 
ră-mă, zäu, de rău...“ 

MARIA (cu încordare): Să nu dați 
peste plită ! 

ANA (la fel): Elizei, apucă-l cum ştii! 
Buseste-l ! 

MARIA : Alistarhule, prinde-l de nas! 
(Rîde.) 

ARTAMON : Hopa, caracudă! Păzea, 
barbunule, că-mi vine să stränut… 
așaaa... Acum... Acum o să te-apuc 
de ceafă, cu mîna asta... și... 


(Pîndindu-l, se apropie, dar deodată 
tace şi întepeneste ascultind si adul- 
mecînd ceva, undeva în afară. Chipul 
începe să-i trădeze o suferință lăun- 
trică.) 


ANA: Elizei, ai grijă, că-i viclean! 
Vrea să te... 

ARTAMON (străin, suierä): Taci! 
(Acelaşi joc.) 

MARIA (lui Artamon): Acum, hai, 
taică, înhaţă-l! Nu te lăsa! Apucă-l 
bine, şi zdup cu el jos... 

ANA : Degeaba, nu-l päcälesti pe Eli- 
zei! Umbli cu... (Artamon, cu un 
mers de pîndar, se apropie de ușă.) 

MARIA (dezamăgită): Ce te-a apucat, 
omule ? 

ANA : I-e frică. (Rîde.) O tuleşte!... 


(Artamon deschide brusc ușa, iese si 
o trintește. Tăcere.) 


ELIZEI : Ce-o fi avind? (Bea rachiu.) 

ANA (reluînd lucrul): Cine ştie?! 

MARIA (asemenea): I-o fi făcut rău 
băutura. 

ARTAMON (de-afară): Huooo, cätea 
afurisită ! ! (Reintră, încărcat de su- 
ferintä.) 

MARIA : Ce-i, Alistarhule ? 

ANA : La cine-ai strigat ? 

ELIZEI: Ce-ai văzut ? 

MARIA : O fi dat tîrcoalä vreun cîine 
la batog. 

ANA: Se prea poate. (Artamon îşi 
toarnă rachiu.) Tată, mai lasă ciori- 
lor spirtoaica aia. 

MARIA : Ti-ajunge! Eh, ce vrei? Aşa-i 
la bätrîinefe! Ínghiti coraj din cin- 
zeacă. 

ARTAMON (nu bea): Ce tot croncă- 
neşti acolo?! (Lui Elizei.) Si tu nu 
pricepi ? Iesi afară (Fuge în dormi- 
tor. Toţi rămîn uimiti.) 

ELIZEI : De ce s-o fi supărat? (Des- 
chide usa de-afară şi, uluit, arată.) 
A-ia-ia-ia-ia !! (Iese.) 

ANA (fuge afară): Stai! Unde? Ce-i 
acolo, Elizei ? 

MARIA (iese şi ea): Ce năpastă-i, 
oare ? Doamne păzeşte! 

ANA : Elizei! U-iu-iu-iu!! 

MARIA : Vîh, ce-i asta? 

ANA : Ce grozăvenie! Ia, mamă, uite 
şi spre Sulina! 

ARTAMON (din dormitor): Așa! Mi- 
rati-vä, ghinioniti-mà ! 

MARIA : Ce prăpăd, ce. präpädenie ! 

ANA : Cum se poate asta?! Uite cum 
goneşte ! 

MARIA : lacă mînia cerului! 

ARTAMON (reintră, aducind echipa- 
ment de ploaie): Ia nu vă mai bo- 
citi atîta! (Se îmbracă, spunîndu-și.) 
Cum naiba au ghicit ăia de la me- 
teor ? Na, cap-sec, cu „romatisma“ 
ta ! Că-i talianu’ lu’ tat-tu, satură-te! 

ELIZEI (intrînd, priveşte în jos): Hm! 


ARTAMON : Ce hămăiești acolo? Si 
ce mi te zgîiesti pe jos, ce-ai pier- 
dut ? 

ELIZEI: Mă uit şi eu... Ce, n-am 
voie ? 

ARTAMON : Nu te mai uita şi îmbra- 
că-te odată! 

ELIZEI (înfrigurat, se îmbracă): O 
pornim ?... Păi, da! Talianul trebuie 
salvat! S-apropie o straşnică fur- 
tună. O să crape şi pămîntul ! 

ARTAMON : Hai-hai, lasă vorba! 

MARIA (de-afarä): Vine apocalipsa, 
Anita ! Hai în casă! 

ARTAMON : Trage-i ! Trage-i la cruci 
și mătănii, c-o să te-asculte, rac de 
baltă ce eşti ! 

ELIZEI : Eh, nu te supăra. Mai bine 
cumpäneste… O ştii pe Anita. Cum 
scap de ea? 

ARTAMON : O astimpăr eu! Hai mai 
repede ! 

ELIZEI : Si stai să vezi drăcovenie: 
mahuna-i plină cu piatră. 

ARTAMON (înfuriat): Hà, Lentule, 
afurisitule ! 

ANA (intrînd, Mariei): Îi vezi? Unde 
se duc ? (Zăvorește ușa şi se sprijină 
de ea.) 

MARIA : Ce ştiu eu?! (Aprinde can- 
dela.) Ce mai zăpușşeală! Si apa-i 
ca oglinda, iar sus, departe, parcă se 
zvîrcolesc sumedenie de balauri ne- 
gri, cu limbi de foc! 

ANA : Ce să fie oare? 

ELIZEI : Eh, o mică furtună, un vint, 
aşa... 

ANA: Ce vint?! Vînt de-ăsta trece 
pe-aici la o sută de ani! Dar voi, 
unde vă gătiţi de ducă? 

ELIZEI : Pînă la cherhana... 

ANA: Adevărat? La cherhana ? 

ARTAMON : Da' unde vrei? Acolo, la 
datorie ! (Lui Elizei.) la trage, mă, 
cizma asta ! 

MARIA : Nu-i de şagă! Asta-i urgie, 
la fel ca aia de-acum treizeci de ani, 
cind s-a prăpădit tatăl lui Nazarie, 
bietul Anton, odihnească-l... 

ELIZEI : Da' eu mă mir, să nu dea un 
telefon meteoru ?! 

ARTAMON (disperat): Taci din gură!!! 
(Respiră greu, geme; vrea să bea.) 

ANA : Nu mai striga aşa, tată. 

MARIA: Bea, haide, bea, îți face 
bine... 

ARTAMON (nu bea. Cu calm forțat): 
Lasă... nu vă mai mirati atita. 

ELIZEI : Şi pescadoarele-s în larg. Le 
prinde uraganul. 

ARTAMON : Nu mai pot eu de ele! 

ELIZEI : Eh, cum spui asta? 

ANA : Avem oameni pe ele! 


weeds 


ARTAMON (îmbrîncind-o din ușă): 
Cămașa mi-e mai aproape de piele 
decit... (Zgîltiie usa, geme şi vede 
zăvorul.) Ce, m-ati închis în hruba 
asta?! ( A deschis, scrutează zarea 
si scuipä. Dînd cu ochii de încreme- 
nirea celor din casă, izbucnește.) Ce 
vă zgîiți la mine ?... Ce mă isco- 
diți ?!... Ce staţi aşa, räbegiti ?!.. O 
aştept, na, mie nu-mi pasă! Să vină 
o mie ca ea, nu-mi pasă! Joc! Am 
să joc! (Trînteste talpa cizmei de po- 
dea.) Iată, joc, nu-mi pasă. (Spre 
afară.) Să  te-nghită marea, tîlhă- 
roaică de uragană !!! 

MARIA : Taică! 

ANA : Tată! 

ARTAMON (lui Elizei): Tu ce-astepti?! 
Fugi! Înghite pămîntul si-adunä-mi 
brigada !! 

ELIZEI (repezindu-se): Gata, m-am 
dus ! 

ANA (oprindu-l): Elizei !... Tată, nu 
cumva...? 

ARTAMON : Ba „cumva“! Si încă ce 
„cumva“ ! (Lui Elizei.) Cheamă pes- 
carii, aruncaţi piatra în apă şi ar- 
mati mahuna ! 

ELIZEI : Am înțeles ! 

ANA (finîndu-l strîns): Stai locului, nu 
se poate, mi-e frică...! 

ARTAMON : Frică?! Ce-i aia? Asa 
te-am crescut, în frică?!  Bagă-ţi 
mintile-n cap! (Lui Elizei.) V-astept 
la cherhana. 

ANA : Tată, pe urgia asta, nu! Elizei, 
ascultă-mă !... 

ELIZEI : Hai, fii cuminte, Anita, tre- 
buie ! Dă-mi drumu’... 

ANA : Nu, nu! Nu ești de capu tău! 

MARIA : Omule, afară pogoară iadu'..! 

ARTAMON : Gura! (Lui Elizei.) Fugi 
odată! Nu te-agäta de fusta ne- 
vestii ! 

ELIZEI (smulgindu-se, fuge): Fie ce-o 
fi! 

ANA (după el): Nu te duce! Nu te 
duce, nu mă lăsa singură! Elizei! 
Vino acasă! N-auzi? Elizeiii! (Vo- 
cea se pierde afară.) Unde fugi?! 
Vino îndărăt! 

ARTAMON : Să nu viu eu la tine, să-ți 
trag citeva să mă pomeneşti ! 

MARIA : Să-i dai pace, c-o să lepede 
copilu! ! 

ARTAMON : Vezi-ti de lucru! 

MARIA : Vih, Alistarhule, ce ne faci 
tu! Ce ne faci, taică!... 

ARTAMON : Nu mă sicii! (Viră stra- 
pazanul în buzunar.) 

MARIA : Nu tipa la noi, täicufä, nu 
striga. Si nu te mai canoni atît. O 


s-o petrecem şi pe-asta, dacă-s așa 
vrerile Celui-de-sus... 

ARTAMON : Să se-astimpere cu pofte 
de-ăstea, că n-om fi la cheremul lui, 
nu sîntem proști ! 

MARIA : Nu ocärî, că arde candela, 
täicutä. 

ARTAMON : Stinge-o! (Se duce spre 
ușă.) Hai odată, zi ceva, că plec. 
MARIA : Tot pleci, taică ?... Altfel nu 
se poate ?... Atunci, bine. Mergi și 
să te aibă-n pază sfintu' Erarhie... 
ANA (intrînd, îi afine calea): Eu 

nu-mi dau bărbatul, să ştii! 

ARTAMON : Vezi-fi de ceaun şi nu 
căuta gilceavă ! > 

ANA : N-o să iasă în larg! Vă sparg 
mahuna cu toporul! 

MARIA (îngrijorată) : Anita, sezi bini- 
şor, maică... Taică, stai... 

ANA : Să nu mi-l zăpăceşti pe Elizei! 
N-ai decît să pleci singur dacă te 
trage ata să mori! 

ARTAMON (gata s-o lovească): Taci! 
Te... 

MARIA : Taică, iart-o! Copilul! 

ARTAMON : Te ucid! Fugi! Nu mă 
vîri-n păcate si tu, că destul îs pe- 
depsit ! Nu-mi staţi în cale, că vă 
zdrobesc ! (Iese în goană, schiopätînd 
usor. Ana își apără pîntecele cu bra- 
tele, apoi se îmbracă să plece. Maria 
adună în coș felurite lucruri, ocolind 
privirea Anei.) 

ANA: Mamă!... Mamă, ce, n-auzi? 
Ce pui în coşu' ăla? Leacuri? Te 
pregätesti ?... De ce taci ?… Nu zici 
nimic ? 

MARIA : Nu mă canoni şi tu... 

ANA : Lasă ălea şi fugi la cherhana. 
Roagă-l să se-ndure. Eşti mama mea, 
m-ai născut, acum apără-mă ! 

MARIA : Asa-i, dar el e tatăl tău si 
stăpînul nostru. 

ANA : Nu-i așa, sintem cu toții oa- 
meni! Nu te umili! 

MARIA : E cel mai primu peste oa- 
meni si ape! Are si poza la gazetă. 

ANA : De-aia-i îngimfat ! Cum de-l în- 
dură brigada ?! 

MARIA : Pescarii şi-au legat inimile 
in greul muncii şi nici farmecele 
nu-i dezleagă... 

ANA : Na, vorbă de orn în toată firea! 

MARIA : Da, da! Pescarii pling si rîd 
cînd taica Artamon plinge sau ride... 

ANA : Treaba lor! Mie să-mi lase băr- 
batul în pace! Copilul meu să aibă 
tată! Matale auzi? Ori ba?! (Iese.) 

MARIA : Stai, așteaptă-mă! (Singură.) 
Ea n-a văzut că şi lu’ Elizei îi sfi- 

T A B L 


riiau cälcîiele, să iasă la talian... Si- 
gur, numa' taica este de vină! Da, 
da, s-o crezi tu pe asta! (Iese.) 


CORTINA 


, 


o U L 3 


Cherhanaua gospodăriei : butoaie, lăzi, bazine, 
plase si unelte gospodăreşti. Fereastră și ușă spre 
exterior, In cherhana, în planul din fund, o incă- 
pere folosită drept birou. Afară, lumina zilei e in- 
tunecată de nori grei. 


La ridicarea cortinei, Ana stă încor- 
dată, privind pe fereastră. Väzînd-o 
pe Maria, îi deschide uşa. 


ANA : I-ai spus? Tot așa-i? 

MARIA : Da' ce, te mai poţi înţelege 
cu el? Nici n-ascultă. Bodogäneste, 
blestemă şi aruncă pietrigul din ma- 
hună. Mi-e şi frică, lasă-mă-n pace. 

ANA (văzîndu-l prin fereastră): Na, 
uite-l că vine! 

MARIA:  Degrabă, piteşte-te! (Îşi 
caută de lucru.) 

ARTAMON (intră furios, aruncînd o 
furcă ruptă): Na, poftim! Cică, 
furcă! Ah, Lenţule, Lentule, să 
mai ceri şi altă dată pietriș! Vedem 
noi atunci. (la o altă furcă.) Na, 
şapte furci mari şi late. (Vede fe- 
meile.) Si voi, voi ce vă ţineţi scai?! 

MARIA : Nu striga, täicutà. 

ARTAMON : Elizei n-a venit? Îmi 
prăpădeşte vremea ! E nebun ?! 

MARIA : Păi, numa’ ce-a plecat omul. 

ARTAMON : Şi Nazarie ? 

MARIA : Ce ştiu eu?! 

ARTAMON : Ai ştiut vreodată ?!... Ce-i 
chior ? Nu vede cerul, furtuna ?! îi 
arde de dragoste și de porumb?! 
De averea obștei nu-i pasă? Cică, 
ăsta-i om de partid !... Cine întreabă, 
sînt la mahună... 

ANA (oprindu-l): Tată... 

ARTAMON : lar te milogesti, n-ai ru- 
şine, om eşti tu?! 

ANA : Si copilul, tată, fie-ti milă, ni 
se stinge neamu’… 

ARTAMON (tresare): Intîi şi-ntii, ta- 
lianu', că mă scuipă oamenii de-l 
pierd. Ne facem de ris. Decit aşa 
neam, mai bine...! 

MARIA : Ah, fälosenia asta, taică! 
Lasă-l ciorilor de talian … 

ARTAMON: Mă! Să nu-mi înjuri 
unealta care ne hrăneşte, că...! Ia 
vezi ! 

MARIA : Da’ ce-am zis? (Izbind usa, 
o lasă deschisă ; apare Romega, dis- 


5 — Teatrul nr. 9 


perat.) Ptiu ! Piei, diavole ! (Speriată, 
face cruce.) 

ANA : Dar ăsta... ăsta ce caută aici? 

MARIA : La ce-ai venit, cine te-a 
adus ? 

ROMEGA (dusmänos): Diavolul! (Rî- 
de.) …Da, da, zău!. Dracu’! (Ride.) 
Numai ce-am coborit din nourii de 
smoală, călare pe un trăsnet ce-a 
sfişiat talianu’ ! (Ride fals şi sare în 
fața lui Artamon.) Te faci că nu mă 
vezi ?! De ce m-ai minţit? 

ARTAMON (ridicînd pumnul): Mars, 
că te fac zob! 

ROMEGA (iute, viră mina în buzu- 
nar): Zäu? Asa merge?! 

ANA: Tată, fereşte! 

MARIA : Tăicuţă, ce tot îndrugă omu’ 
ăsta ? Ce vrea? 

ROMEGA : Nu te siciie reumatisma ? 
Aşa, ascunde-te! Şi eu ce să fac? 

ANA : Tată, de ce taci? Te laşi bat- 
jocorit tocmai de ăsta ? 

ROMEGA : Ai rupt nota stației meteo- 
rologice... 

ren | Ce ?! Cum ?! Oare?! 

ROMEGA : …si mi-ai virit pumnu-n 
gură să tac. Poftim, uraganul!... 

ANA : Tată, ştiai că vine urgia asta? 

ROMEGA : M-ai şi lovit. Am tăcut, 
n-am zis nimănui, că, deh, taica Ar- 
tamon le ştie pe toate! 

MARIA : Vorbeşte odată, Alistarhule ! 
Spune-i că-i mincinos! 

ANA : Uite cum tace. 

ARTAMON : Tăceţi din gură!! Pieriţi 
din ochii mei! Afară!! 

ROMEGA : Sigur, strigi, parcă n-ai fi 
vinovat! Ce mai aștepți? Fii om, 
adu talianu' la mal! 

ANA (repezindu-se, Maria o opreşte): 
Să taci, destrăbălatule! Auzi? Ti- 
ne-ţi gura aia! 

MARIA : Anita!... Hai, pleacă, baga- 
vontule ! 

ARTAMON (către Maria): Ia-o şi du-o 
de aici. 


(Ana se smulge şi fuge afară.) 


ROMEGA : M-ai tîrit în urgia asta, 
tam-nesam ! Ai vrut să mă... 

ARTAMON (täios): Am vrut să-ţi 
aduc peşte, să crăpi, să te-ngrasi ! 

ROMEGA : N-am nevoie! Trăiam si 
fără peştele matale... (Arată spre 
ușa deschisă.) Uite cum vine prăpă- 
dul, iar noi — în capcană! Doar o 
minune să fie, să ne ocolească! Tai- 
că... 

MARIA : Tăicuţă, ce spui? Oare ne 
ocoleşte ? 


wees 


ARTAMON (ca pentru el): …Ocoles- 


te?! Hm! Nici vorbă!... 

ROMEGA : Ia s-auzi ce-o să mai urle 
marea, anafura... ! 

ARTAMON : Taci! Să nu-njuri ma- 
rea, ticălosule! 

ROMEGA : Ce-i, dom'le, ce ţi-am fă- 
cut ? 

ARTAMON (ca pentru el): Să n-o în- 
juri ! Mai vrei să te faci și pescar!... 
Să n-o-njuri, că nu-i de vină ea. Ma- 
rea ne hrăneşte şi ne adapă cuge- 
tul. De n-ar fi urgiile ăstea, s-o răs- 
colească, ea ar fi numai blîndă si 
luminoasă. Na, uite, io, Artamon Ali- 
starh, o spun! Furtunile-s vinovate 
că apele se-nrăiesc şi dau buzna pes- 
te mahune de le sparg, peste noi de 
ne-neacă, peste scule de le rup, peste 
maluri de le surpă... Apele urlă? 
Păi, da, urlă, că marea, săraca, are 
suflet ca orice vietate... 

ROMEGA (siesi): Ce chestii, dom'le, 
ce... 

ARTAMON : Ai văzut, turbäciunea, 
cum se-apropie de mine? Cum tace 
şi se-adună, pîndindu-màä? Grămă- 
deşte nourii de catran în covata ce- 
rului, şi tace. Acum, tace... (främîn- 
tind în palme strapazanul, acesta se 
rupe trosnind) …si tace. Dar cînd 
îşi va prăvăli zăgazurile peste talia- 
nul meu, va urla, dușmanca! Ui- 
te-o ! S-a pornit! Mă strigă !! 


(Peste ultimele cuvinte, furtuna se 
dezläntuie brusc, cu forţe uriașe. Un 
fulger luminează totul şi tunetul cade 
imediat, ca o sfidare. Ana reintră în- 
grozită și o îmbrățișează pe Maria. 
Romega e transfigurat, asemenea lui 
Artamon. Pescarul ia o furcă și sare 
în pragul ușii, iar de-acolo, întrecînd 
grozăvenia tunetelor, zbiarä, amenin- 
find cu pumnul cerul aprins. Pare un 
titan räzvrätit.) 


ARTAMON : Îţi sar în grumaji, și ca- 
re pe care! Lasă-mi talianu' unde 
l-am pus, că vine suvoiul de peşte, 
şi-l pierd ! Nu te lega de mine, cățea 
cu şapte capete! Îţi plesnesc botu’ 
cu babaica, îți fărim colții, pacoste 
zmintită. (Din nou, fulgere și tune- 
te.) Aşa ??! Nu vrei ??! (Lui Rome- 
ga.) Mars la mahună! (lese.) 

ROMEGA (luînd o furcă): Da! Da, 
taică ! Fie ce-o fi! (lese.) 

ANA (din prag): Tată! 

MARIA (lingă Ana): Tăicuţă!! 

ANA (după o pauză): Ai înţeles acum? 
Știau... 


MARIA : Săracu' de el! Tot pentru 
gospodărie. N-a vrut să piardă 
scrumbia. 

ANA : Na, acum pierde si talianu'! Si, 
oare, cîţi oameni Înghititi de tala- 
zuri ? ! 

ROMEGA (reapare): Totul e foc si 
apà ! 

ANA : Iar ai venit?! 

ROMEGA : Şi iar plec, şi iar vin. (Ri- 
de. Ia un fier si i-l dă Mariei.) Du-i 
repede asta. Eu fug să-i zoresc pe 
cei din brigadă. M-am dus! 

ANA : Du-te învirtindu-te! 

ROMEGA (rîde, apoi, trist, plecîndu-si 
capul) : De ce-mi vorbeşti aşa ? (Iese.) 

MARIA : Te-ai făcut rea, fata mamii! 


(Iese. Ana rămîne înfrintă.) 


NAZARIE (apare gifiind): Ce-i, Anita, 
plingi ? Unde-s... ? 

SANIA (intrînd): Aşa ceva n-am mai 
văzut ! Anita, unde-i tata ? 

ANA : Acolo, cu mama, deşartă mahu- 
na. I-a trimis pe Elizei şi pe Ala, 
s-adune brigada. O scoate la talian. 

NAZARIE: Ce?! Nu-i în toate min- 
tile ? 

SANIA (repros): Nazarie !... 

NAZARIE : Nu vede ce-i afară ? 

ANA : Nu vrea să ştie: e orb şi surd. 
Cunostea de la prînz că vine furtuna... 

NAZARIE (uimit): Cum ?! Ştia ? 

SANIA : Fugi, c-ai visat! 

ANA (covîrsitä): Romega, la telefon, 
stația, meteoru’... 

NAZARIE : Cum de-a făcut brigadierul 
nostru greșeala asta ? Pierdem talia- 
nul ! Măcar de-ar veni mai repede din 
larg pescadoarele, poate salvăm ceva 
din el... 

ARTAMON (o aduce pe Maria, isto- 
vită): Te-ai hodorogit! Nu poate 
omu' pune temei pe tine! 

MARIA : Da' ce, asta-i treabă de fe- 
meie ? (Se așază.) 

ARTAMON (logodnicilor): Si voi, un- 
de-mi umblati, mă ? 

SANIA : La cîmp. Da’ ce... 

ARTAMON : Nici un „dar“ şi nici un 
„ce“ ! Mie să nu-mi faceţi casa de 
ris ! 

NAZARIE : De ce ne certi ? 
ARTAMON : Tu lasă palavrele si mis- 
că. Ia o furcă şi golește mahuna ! 
NAZARIE : Avem timp miine dimi- 

neatà. 

ARTAMON : A ?... Cum?! Miine?! Ta- 
lianu’, mă, talianu’ trebuie salvat, 
acum! Fuga! leşi! 

NAZARIE : Eu cred că... 

ARTAMON : Nu mai crede, cred eu şi 
pentru tine! Mişcă! 

NAZARIE : Pe-așa urgie, nu se cade 
să hotärästi de unul singur. 

ARTAMON : N-am timp de şedinţe. 
Intii la treabă, si-apoi la taifas! 

NAZARIE : Tipá la mine, strigă, să-ţi 
ascunzi greșeala ! 

ARTAMON (vine spre el, amenintätor): 
Greşeală ? Eu ?!... 

MARIA : Alistarhule ! Nazarie ! 

NAZARIE : Si greşeala tăinuită aduce 
alte greşeli ! 


(Maria sare să-i despartă. Tot acum 
apar Salomeia, Radu, Florea, Tudor și 
Izot, care-l îmbrincesc pe Romega.) 


MARIA : Doamne, ia să vezi acum! 
Salomeio, potoleşte-i ! (Fuge în birou.) 

SALOMEIA : Ce faceţi aici ? 

ARTAMON : Aveam chef să-l bat! Voi 
ce-asteptati, plăcinte ? Radule, au ve- 
nit toți ? 

RADU : Da, sînt cu Elizei la mahuná. 
Unde-s furcile ? 

ARTAMON : În şopron. Florea, 
tă-l. Hai să mergem! 

ANA : Oameni buni, să nu vă duceti ! 
(Apoi, pe furiș, iese luînd un topor.) 

FLOREA : N-are rost să ne-nghesuim. 
să ne ude ploaia pe toți. 

SALOMEIA : Chiar aşa. 

RADU : Ne-ncurcăm. Rämîneti voi aici, 
şi cum e gata, vă chemăm. 

FLOREA : Aşa-i. Hai, Radule! (les a- 
mîndoi.) 

ARTAMON : Aruncati pietrişu-n apă şi 
armati mahuna. Repede ! 

SANIA (se apropie de Romega): Ce, 
te-au lovit ? 

ROMEGA : Trece, Sania, trece şi asta ! 

SALOMEIA (Saniei): Ce mi-l cocolo- 
şeşti, că-i dau acum una, cu ceva, în 
cap ! 

IZOT (lui Artamon): E-adevărat ce 
spune Ala? Ştiai că vine furtuna ? 

TUDOR : El spune că nu-i vinovat... 

SALOMEIA : Si că vinovat eşti tu. 

TUDOR : Că ai rupt comunicatul... 

IZOT : Si chiar l-ai lovit, numai să ta- 
că. Aşa-i că minte? 

TUDOR : Aşa-i, taică? 

ARTAMON : ...Tudore, dă-mi o ţigară! 
(I se dă. Derută.) 

SALOMEIA : Ce taci, Alistarhule ? Spu- 
ne ceva! 


ARTAMON (gata să aprindă ţigara, o 
rupe si o calcă): Şi ce-ati dat în el, 
mă ? Nu vă e ruşine? Toţi pe unu’ ? 
În uragană să vă văd, vitejilor! 

ROMEGA (pescarilor): Că-s vinovat, 
altfel vă-nşiram ca pe nişte cirlani 
la abator. 


aju- 


NAZARIE : De ce ai ascuns comuni- 
catul ? 

ROMEGA (îl arată pe Artamon): În- 
treabă-l ! 
SALOMEIA : 
omule ? 

TUDOR : Nu-i drept. 

NAZARIE : Îl scoteam la prînz, şi gata. 

SALOMEIA : Tocmai tu, brigadierule ?! 

ARTAMON : Ce vrei, Salomeio? Ce 
vreţi ? Na, täiati-mi gîtul ! Nu-i vre- 
me de bocit! (Din ușă scrutează za- 
rea. Fulgere si tunete.) 

ROMEGA : Talianu' trebuie salvat !... 
Ce vă uitaţi aşa la mine ? Bine, asa-i, 
sînt un ticălos. Eu nu fug. Poftim, 
legaţi-mă ! Dar aduceţi la mal talia- 
nu', că-i păcat! 

NAZARIE : Te doare si pe tine? 

IZOT : Tu ai merge ? 

ROMEGA : Eu n-am fost niciodată pe 
mare... 

TUDOR : Atunci, ține-ţi 
vorbit cînd meteoru’… 

ARTAMON : Ce tot îi dai cu meteoru'?! 
Dacă fac pe desteptii cu tehnica lor, 
să-mi stăvilească urgia, nu să-mi stea 
pe scaune şi să-nvirtă la butoane! 

NAZARIE : Ei şi-au făcut datoria, noi 
nu! 

ARTAMON : Si dacă nu venea uragana, 
ce, numai o dată au greşit şi ei? 
Adică, să pierd tone de serumbie, să 
ridă ţara de mine?! 

SALOMEIA : Şi-acum ce-am cistigat ? 

SANIA : Principalu-i talianu': salva- 
ţi-l! 

NAZARIE : Principalul sînt oamenii, 
Sania ! 

SANIA : Plasa asta ne costă suta de 
mii! Vai, şi ce rușine mare! 

TUDOR : Aşa-i! Nu-l putem da pier- 
zării ! 

IZOT : Asta, nici vorbă! 

ROMEGA : Mă duc să ajut la descăr- 
cat. (lese.) 

MARIA (venind din birou): Da' Anita 
unde-i ? 

TUDOR : Afară, la Elizei. 

MARIA : Cum de-ati lăsat-o? Ce oa- 
meni ! (lese.) 

IZOT : Hai şi noi! 

SALOMEIA : Îl scoatem şi din fundul 
iadului ! 

TUDOR : Fie ce-o fi! 

ARTAMON : Aşa, feciori, aşa ! Haideţi, 
pescari ! 

NAZARIE (în calea lor): 


De ce-ai făcut asta, 


gura! Să fi 


Ascultaţi : 


acum, eu răspund. Nimeni nu iese 
în larg! 
FODOR Cee? Cum? Nu mer- 
SALOMEIA : | 8em? Eh, cum asta? 
ec.ro 


ARTAMON (lui Nazarie): Fugi, că te 
sfişie pescarii mei ! 

NAZARIE : Eu înlocuiesc conducerea 
şi pe tovarășul secretar: pe urgia 
asta, mahuna si lotcile rămîn la mal! 
Socotiţi talianul pierdut. 

ARTAMON : Tu... tu-mi dai mie ordi- 
ne ?! Mie, care ţi-am pus babaica-n 
mînă şi te-am crescut ?! Apăi, să ştii: 
în cherhana şi pe mahună, eu sînt 
preşedinte, şi Lentu, şi dumnezeu! 
Inteles ?! Fricosule ! 

SANIA : Fricos ?? 

SALOMEIA Cum fricos ? Nazarie 

IZOT fricos ?! Eh, asta-i 

TUDOR : bună! 

ARTAMON : Ce v-a apucat de vă-mpo- 
triviti mie ? E-asa cum spun : fricos! 
Da, fricos. (Lui Nazarie.) Te mai şi 
lauzi că eşti fiul lui Anton! 

NAZARIE : Lasă-i pe morţi. Acum să 
ne-ngrijim de cei vii. 

SANIA : Nazarie, gîndeste-te la tata, 
si la rușinea noastră, la... 

NAZARIE : Mă gindesc la toţi şi toate! 
Auzi ce-i afară ? 

SANIA : Rîsul si batjocura oamenilor 
vor întrece tunetele şi mugetele ăstea, 
şi-ţi vor rămîne pe cap toată viaţa. 

NAZARIE : Mai uşor voi îndura pe- 
deapsa batjocurii fără temei, decît 
vina c-au murit oameni din pricina 
mea ! 

SANIA : Lasă filozofia, că pierdem ta- 
lianu' ! 

NAZARIE (întinde braţele): Pune aici 
talianul, iar dincoace 15 oameni. Me- 
rită ? 

SALOMEIA : Pentru un purice, nu 
zvîrli plapoma pe foc... 

FLOREA (intrind cu Irimia): Uite-acolo 
pînza ! Ha: repede, Irimio ! Furtuna 
se înteteste ! 

ARTAMON (privind afară) : Asta-i toa- 
tă tăria ei. Putem ieşi în larg! 

NAZARIE : Pescadoarele nu se văd? 

IRIMIA : N-au apărut. (lese cu Florea, 
ducind pinza.) 

ARTAMON (în urma lor): Grăbiţi-vă, 
mă ! (Spre cei dinăuntru.) Hai! 

NAZARIE : Staţi locului ! Taică, nu ză- 
păci oamenii, nu-i căra la moarte 
prostească. Dreptul ăsta nu-l ai! 

ARTAMON : Nu?! De ce? Că vreau 
să-mi apăr averea ? Poţi tu înţelege 
asta ? Oamenii mi-au dăruit încrede- 
rea lor. Mi-au dat în grijă talianu'. 
Da, obştea, partidul mi l-au dat mie! 
Şi eu ce fac? Îl pierd ? Îl distrug? Îi 
Insel, îi fur, mă ticälosesc ?! Măă! 
Am albit în cinste! Io sînt taica Ar- 
tamon ! Auzi ? Sînt Artamon Alistarh, 


pescarul ! Şi niciodată vreo altă pri- 
vire n-o să-mi silnicească, n-o să-mi 
frîngă-n tärînà privirea mea! Mi-e 
inima curată, chiar dacă judecata m-a 
dus în greşeală. Spune cineva alt- 
fel ? 

TUDOR : Te-nţelegem. Dar erai obli- 
gat... 

ARTAMON : Gura !... Salomeio, spune-i 
fîngäului ăsta (arată pe Nazarie) cum 
ne înfometa domnu’ Gherase, cherha- 
nagiul, ca să ieşim în furtuni, să-i 
aducem sculeie din apa tălăzuită de 
uragană ! Si totdeauna le salvam. Nu 
mai contau morții. Si asta pentru ave- 
rea lor, a stäpînilor, a duşmanilor !... 
Dar acum ? Acum, pentru averea mea 
şi-a ta, pentru averea noastră, a ob- 
stei ?! Adică, cum? Să mai stau în 
cumpănă ? Să mă tîrguiesc pentru 
viață ? Ruşine, mă, rușine! Si mai 
staţi pe gînduri ?! La talian, pescari !!! 

PESCARII (mişcare spre ușă): Să mer- 
gem ! Haideţi ! Hai, Nazarie! Fuga, 
la mahuná ! Trebuie! 

NAZARIE (barează usa): O clipă! 

ARTAMON : Fugi, că te luăm în tăl- 
pile cizmelor ! 

NAZARIE : Nu-i aşa! Ascultati-má ! 
V-a înfierbîntat minţile ! 

ARTAMON : Mişcă din ușă! N-auzi ?! 

NAZARIE : Tudore! Izot ! Nene Salo- 
meia ! Stati o clipă: ce v-a spus e 
adevărat... 

ARTAMON : Aha, așa, începe! 

NAZARIE : Dar a mai fost ceva. Tii 
minte, nene Salomeia ? În ziua ceea, 
tot satul se ruga de voi să nu vă-n- 
cumetati. Bäuseräti rachiul cherhana- 
giului. Eu m-am agăţat de piciorul 
tatii, să nu se ducă. El m-a lovit peste 
ceafă de-am rămas ametit, pe nisipul 
ud ; apoi, suduindu-și viața de cîine, 
s-a dus... V-am privit, neputincioşi, 
cum talazurile au färîmat lotca, iar pe 
voi v-au înghițit. Îţi amintesti, Tu- 
dore ? Din ziua ceea, am rămas amîn- 
doi orfani. 

TUDOR : Aşa-i! 

NAZARIE : Te-ai aruncat, orbește, în 
altă lotcă, singur, Artamon Alistarh, 
ca să-i salvezi. După două ore, te-am 
găsit pe plajă, cu nenea Salomeia în 
braţe, amindoi istoviti. 

SALOMEIA : Asa-i ! Am fost în iad, si 
Artamon m-a tras la viaţă. 

ARTAMON : Aia a trecut, gata, s-a ui- 
tat ! (Lui Nazarie.) Isprăveşte ! 

NAZARIE (lui Artamon): Atunci cînd 
Gherase si jandarmul îţi sedeau în 
cîrcă, mînîndu-te cu tepusa, te-ai ri- 
dicat, simțind că tot aurul din lume 
nu răscumpără viața unui om bun. 

Acum, nu mai ţii seama ? Nu-ţi mai 
amintesti ? Sau jinduiești după apu- 
căturile ciocoilor ?! 

SANIA : Nu-i adevărat! 

ARTAMON : Blestematule, cum vor- 
bești aşa de mine? 

NAZARIE : Partidul? Îţi închipui că 
partidul vrea să-i jertfești oameni pe 
altarul unor zminteli ?! Recunoștinţa 
şi dragostea pentru partid ţi le mani- 
festi trägînd oameni la moarte ?! Să 
ştii: partidul n-are nevoie de fana- 
tici. Noi nu ne lăsăm conduși de furia 
instinctelor ! 

ARTAMON : Atita ştiu: talianu' tre- 
buie salvat! E bunul obștei. 

NAZARIE : Tot ceea ce ştiu şi cred 
despre partid mă opreşte să încuviin- 
fez. Haide, spuneţi, ce este mai 
scump ? Un talian sau... 

ARTAMON : Cinstea mea! Cinstea 
noastră de pescari şi fruntaşi pe ţară ! 

NAZARIE : Pe urgia asta, să facem 
moarte de om bun pentru... pentru 
cinstea dumitale ?! Pentru faima, în- 
căpăţinarea şi greșeala dumitale ? As- 
ta, niciodată ! Preţul e nemăsurat. 

SANIA : Tata stie ce face ! Nu va muri 
nimeni ! 

NAZARIE : Nu ? Răspunzi tu ? Oricum 
ai răspunde, pe mort n-o să-l învii! 

ARTAMON : Averea noastră... 

NAZARIE : …sînt oamenii! Tot restul 
vine după oameni. Asta-i legea noas- 
trä, şi să te pleci în fata ei! 

SANIA : Loveşti în tata şi-n mine: 
n-am ochi să te mai văd! 

NAZARIE (Saniei): Orice să faci, dar 
acum ajută-mă să oprim, pe mal, oa- 
menii. 


(Intră Elizei, sprijinind-o pe Ana, apoi 
Maria cu Radu, al cărui braț sîngerea- 
ză. Romega, intrînd, aruncă, pe furiș, 
toporul luat de Ana.) 


RADU : Gata! 

ELIZEI : O clipă doar, ca să armeze 
mahuna ! 

SALOMEIA (lui Radu): Ce-ai pätit ? 

RADU : Nimic, o zgirietură. 

MARIA : Vino să te leg cu spirt. 

NAZARIE (lingă Radu): E grav? 

RADU : Nu, nu! Ana a vrut să spargă 
mahuna cu toporul, si eu... 

NAZARIE : Îşi apără fericirea cum o 
duce capul. Pescadoarele ? 

ELIZEI : Nu, n-au apărut. Hai, Anita, 
linisteste-te, vino aici. (Iese, ducînd-o 
în birou. Maria îl bandajează pe Ra- 
du, apoi merge şi ea în birou.) 

NAZARIE : Pescadoarele nu vor întir- 
zia, trebuie să vină la adăpost. Vom 
merge cu unu’ din ele la talian. 


ARTAMON : N-astept nimic ! Hai, plea- 
că de aici, fricosule ! Si sä nu te mai 
prind în mahună şi-n casa mea, cä-ti 
rup picioarele ! (Către Sania.) Na, băr- 
bat-tu ! Hal de om! 

SANIA : Ştiu ce am de făcut! (Vine 
lingă Romega, care se bucură.) 

NAZARIE : Să faci aşa cum crezi, dar 
să te gîndesti bine! 

ARTAMON : Hai, băieţi, plecarea ! (Ni- 
meni nu se mişcă.) Hei, n-auziţi ?... 
Izot ! 

IZOT : Taică, uite, Nazarie are drep- 
tate. 

ARTAMON : Așa ?! Bine! Rămii tu cu 
el! Hai, altul! Tudore! (Elizei vine 
din birou.) 

TUDOR : Păi... 

ARTAMON : Nici un „păi“! Mergi, ori 
nu ? 

TUDOR: Nu! 

SANIA : Cum „nu“? Se poate? 

ARTAMON : Bravo! Ästia trei, cică-s 
comunişti! Na, exemplu! Halal '… 
Citi sint la mahună, Radule ? 

RADU : Opt. 

ARTAMON : Cu mine, nouă, cu Elizei, 
zece, cu... 

ANA (din pragul biroului): Nu! Nu! 
Elizei stă cu mine! 

ARTAMON : Elizei, ia-o de-acolo! 

ELIZEI (o duce din nou în birou): Vi- 
no, Ana, vino să-ţi spun ceva... 

ARTAMON : Asa, zece. Hei, care mai 
merge ? 

NAZARIE : Poftiti la moarte! 

ARTAMON : Fugi cu umbra ta, frico- 
sule ! (Celorlalti.) Hei, voi, ce, n-au- 
ziţi ?... Ia uite la ei !... Cine mai mer- 
ge ?... 

ROMEGA : Eu. (Toţi tresar.) 

SANIA : Tu?! Tu, Ala ?! Adevărat? 

ARTAMON : Tu, fiule ?! (Trece dincolo 
de prag, să nu fie văzut atit de co- 
vîrsit.) 

SANIA : Merg si eu! 

ROMEGA : Nu, Sania, nu! Rămii si 
stai pe mal, să ne fii ca un far, o că- 
lăuză. Lasă, s-or mai găsi ceva bär- 
baţi sub acoperișul ăsta. (Rîde.) ...Hai- 
de, Nazar, te prinzi? (Ride.) …Ai 
curaj ? (Ride.) 

NAZARIE : Lasă-te de bilci! 

TUDOR : Astimpără-te ! 

ROMEGA (Saniei) : Ce mai spui acum ? 
Mi-l dădeai de exemplu pe ăsta! (Îl 
arată pe Nazarie.) 

SANIA : Îmi face silă! 

NAZARIE : N-o să-ţi mai fac! 

ROMEGA : E-n regulă! Aș fi vrut să-l 
vadă şi tovarășul Lentu, pe iepura- 
şul. 

IZOT : Taci, că-ţi rup gura! 

NAZARIE (câtre pescari): Vă rog să 
vă împrăștiați prin gospodărie. Nu 
doarme nimeni. Furtuna şi fulgerele 
astea... 

ARTAMON (reapare, însoțit de Florea): 
E gata! Haideţi! Mahuna-i armată! 
(În afară de Elizei, care vine dinspre 
birou, Romega şi Florea, nimeni nu 
se mișcă.) Hei, ce, n-auziti ?... La ta- 
lian, pescari !... (Nici o mişcare.) Ce, 
nu vă e ruşine ?... Nu mai vreţi să 
știți de taica Artamon ?! Mă päräsiti? 
Cine merge ? 

SANIA (după o tăcere apăsătoare): Cc 
fel de pescari sînteti ?! 

ARTAMON : Eh, dar nu se poate! Sa- 
lomeio, ruşinea asta cade şi peste 
creștetul tău alb!... Taci ?... Mergi, 
sau nu ? 

SALOMEIA : Artamoane... mai chibzu- 
ieşte puţin... 

ARTAMON : Ce ?!!... La ce, mă?! Ti-e 
frică să nu zdohnesti ? Păi, viaţa din 
tine nu-i a ta! Ia să ne gîndim îm- 
preună. Vrei ? (Stupefactie.) 

MARIA (din pragul biroului): Alistar- 
hule ! Ia seama! 

ARTAMON : Îmi eşti dator viaţa ! Ade- 
veresti ? 

SALOMEIA : Da. 

ELIZEI : Tată, nu mi-aș fi închipuit, 
matale... 

ARTAMON : Gura!! (Lui Salomeia.) 
Aud ?! 

SALOMEIA (lovit) : Nu era nevoie, Ali- 
starhule, de vorbele ăstea. Eu, cu fiul 
meu şi cu Elizei, te însoțeam şi-n 
iad... Radule, să mergem! (Se în- 
dreaptă spre ușă.) 

RADU (oprindu-l): Tată, stai! Nu te 
mai lua după... 

SALOMEIA (privindu-l pătrunzător): 
Ti-am spus o vorbă... 

RADU (îi priveşte pe toți, apoi, ieșind 
în fugă) : Bine, tată. Sint la mahuná. 

NAZARIE (în urma lui): Radu! Radu- 
le, stai! 

SANIA : Tata are dreptate. 

ANA (revenind): Să taci, scorpie! 

MARIA (sprijinind-o pe Ana, către Sa- 
nia) : Ce te-amesteci în vorba bărba- 
tilor, neisprăvito ! 

ROMEGA : Halal bărbaţi! Unu’ si 
unu'! Toţi trei! Las' că mă duc eu 
pentru voi. (Rîde.) 

TUDOR : O faci pentru Sania, nu pen- 
tru talian ! 

ROMEGA (rîde): Fă ca mine dacă ai 
curaj ! Mă Nazarie, eşti o mare... 

IZOT (se repede): Gura, mă lepădă- 
tură ! 

NAZARIE (reținindu-l): Izot! Ce vor- 
bă-i asta ?! (Izot coboară privirea.) 


ROMEGA : Nu-nteleg, ce te bagi ?! Da- 
că-i place să-mi spună aşa, lasă omu’ 
în pace! (Ride fals.) 

ARTAMON : Acum, gata! La mahună! 

ANA (lîngă Elizei): Elizei, nu mă pe- 
depsi ! (Lui Artamon.) Ce ţi-am făcut 
că eşti duşman pe mine?! Ce fel de 
tată ești ? Vrei să-mi näruiesti casa ?! 
„„Opreşte-i, Nazarie ! (O cuprinde slă- 
biciunea. Elizei şi Florea o duc în bi- 
rou.) 

MARIA (după ei): Fata mamii, ce ţi-e 
dat să-nduri !... 

ARTAMON (pradă främîntärilor): Mis- 
că-te, Elizei... 

TUDOR (încet, lui Nazarie): Ce fa- 
cem ? 

NAZARIE : Încă nu ştiu. 

IZOT (la fel: Cum îi oprim? 

NAZARIE (lui Elizei, care vine cu Flo- 
rea): Elizei, ce nu te-astimperi ? 

ELIZEI (arată spre Artamon): Pri- 
veste. Nu-l pot lăsa singur. Si, apoi, 
obrazul brigăzii e-n joc. (Către pes- 
cari.) Haideţi ! 

NAZARIE (către Izot și Tudor): Acum, 
doar cu pumnii ! 


(Toţi trei sar și barează uşa. Grupul 
Artamon se apropie. Romega, rizînd, 
scoate cuțitul.) 

SANIA (lui Romega): Nu! Aruncă-l! 
Nu ţi-e ruşine? 

ROMEGA (soptit): Ce să fac dacă-mi 
ești dragă! 

ARTAMON (rîde satisfăcut, gata de bă- 
taie. Grupul lui îl urmează): Asa, ca- 
racudelor, aşa vă vreau! Si-acum, o 
să zburafi prin uşă! Viraa, ancoraa, 
pescaari !!! 


(Cind sînt gata să se înfrunte, se aud 
de-afarä strigăte.) 


IRIMIA (de-afară): Taică! Nazarie !… 
Nazariii !! (Apare.) A  trăsnit, arde 
şira de paie! Furtuna mină focul 
spre grajduri, spre vite ! 


(Înmărmurire. Sania plinge. Maria vi- 
ne cu o căldare de apă.) 


ARTAMON : Nu vă bociţi! La graj- 
duri! Fuga! 

NAZARIE : Alarma! Sculati comuna! 
Izot, fuga în turn, bate clopotul, bate 
să-l spargi ! 

IZOT : Am înţeles! 

NAZARIE : Restul : după mine, la foc!! 

TOŢI (îmbulzindu-se la ușă): Haida ! 
Iute! La foc! Repede! La grajduri! 
Pompele cu apă! Stingătoarele cu 
spumă ! 

(les în goană Nazarie, Izot, Tudor şi 
Sania. Cind să iasă ceilalți, Artamon 
trîntește usa, barind-o.) 


ARTAMON (Mariei): Rămii cu Ana! 
(Priveşte aprig la ceilalți.) 

MARIA (pentru sine) : Ce vulpoi !... Vih, 
doamne, da' ce vulpoi! 

SALOMEIA : Alistarhule... ! 

ARTAMON : La talian, pescari! 

IRIMIA : Taică, focul! 

FLOREA : Grajdurile şi vitele! 

MARIA : Alistarhule, averea noastră, 
milioană de parale, o să ardă! 

IRIMIA : Întîi, focul! 

ARTAMON : Dar focul gmeu?! Focul 
ce mă mistuie pe mine ?! Nu vă pasă? 
Talianu' nu-i averea noastră ? 

ROMEGA : De-acum, toată comuna-i 
în picioare ! 

ELIZEI : Cu noi, sau fără noi, tot una-i! 

SALOMEIA : Asa-i ! La mahună şi la 
talian ! Fie ce-o fi! 

FLOREA : Bine! Fie ce-o fi! (Mariei.) 
Säru-mîna ! (lese.) 

IRIMIA : Hai, repede! (Sărută mina 
Mariei si iese. Iese și Salomeia.) 

ELIZEI (către Maria): Ai grijă de Ani- 
ta, şi să-i spui că mă voi întoarce la 
dînsa şi din fundul pămîntului. (Ie- 
sind.) La talian ! Fie ce-o fi! 

MARIA (stropindu-le calea cu apă): Să 
vă meargă-n plin ! Ooo, tăicuţă... 

ARTAMON : Măicuţo, cîte urgii n-au 
trecut peste noi! O dobor eu şi p-asta! 
(Iese, amenințind cerul.) Uîhh, tilhă- 
roaică !... 

ROMEGA : De m-o lua dracu’, nici o 
pagubă ! (Rîde.) Să-mi faci o colivă, 
cu nucă multă, că tare-mi place. (Rî- 

de, apoi, deodată, o sărută pe obraji, 
sincer.) Cu bine, MAMĂ ! (Fuge.) 

MARIA (din prag): Să te aibă-n pază 
Maica Precista, bagavontu' mamii! 
S-aveti cîrmaci milostiv !... (Priveşte 
la foc.) Uuuu, cum arde! Cum faci 
asta, doamne !? N-ai milă, doamne ? 
(Ana revine, sprijinindu-se de butoaie 
şi lăzi, şi se oprește ca prostită.) Ana! 
Anita ! Anuto !... 

ANA (stinsă): Taci... Nu striga... 

MARIA : Ce ?... Auzi ceva ?... Nu te 
zminti si tu ! Hai, pleacă-te, cum ne-o 
fi soarta. Stai, uite, fug s-o aduc pe 
tata Gherghina, să te vadă. (Din ușă.) 
Anita, uite colo pe fereastră lumîna- 
rea. E de la Înviere. Aprinde-o! Lu- 
minează cu ea bezna din calea pesca- 
rilor, să-i apere de urgie. 


(Iese. Prin usa rămasă deschisă, se 
vede, pătrunde, tot ce-i urgie afară: 
fulgere, tunete, mugete, strigăte de oa- 
meni. Clopotul, dînd alarma, bate ob- 
sedant. Ana, la îndemnul Mariei şi cu- 
prinsă de o nădejde, se gräbeste să ia 
lumânarea şi dă s-o aprindă de la feli- 
nar. Dîndu-si seama de zădărnicia ges- 
tului, renunță şi lasă să-i cadă lumîna- 
rea jos. Deodată, în ușă, apare Lentu.) 


LENTU : Unde-s ? 

ANA : Ce? Cine eşti? Ce vrei?! 

LENTU: Anita, eu sînt. Eu, Lentu. Un- 
de-s pescarii ? 

ANA (cu nădejdi înzecite): Ooo, v-aţi 
înapoiat ? Ce bine !!... (Hohotind.) Ne- 
ne... nene Mircea... Elizei a ieşit în 
larg ! (Ies amîndoi în fugă.) 


CORTINA 

Aceeași încăpere din casa lui Artamon, în dimineața următoare, înainte de răsăritul soarelui. 


TABLO UL: 4 
Intră pe ușă Maria, cu Salomeia şi 


Florea, ducîndu-l de braţe pe Artamon, 

istovit. 

MARIA : Asezati-l pe pat. Îndată fierb 
un ceainic cu vin. 

SALOMEIA : Încet, încet, Artamoane, 
încet... 


FLOREA : Hai, încă puţin... (Îl aşază 
pe pat.) 

ARTAMON (smucindu-se):  Daţi-mă 
focului ! Ce faceţi ? Încă n-am zdoh- 
nit ! 

SALOMEIA : Culcă-te. (Lui Florea.) În- 
tinde-i picioarele... 

FLOREA : Mă reped pînă la dispen- 
sar... 

ARTAMON : Să nu prind doctor sau 
popă la capul meu! (Se ridică și stă 
pe pat.) 

FLOREA : Bine. Dacă nu vrei, nu 
vrei ! Mă duc la mal şi, de-o fi ceva. 
trimit vorbă. Cu bine! (Iese.) 

MARIA : Cu bine, maică... 

SANIA (intră): Ah, ce bine-i acasă !... 
Tare bine! Si-s obosită, moartă. Mă 
bucur tare mult că am stins focul la 
vreme. 

he am ( face semn): Tu, Sa- 


SANIA (văzind-o pe Ana în prag): 
Oo, Anita, iartă-mă! Zăpăucă mai 
sînt ! Surioară bună, ce ţi-e dat să-n- 
duri... Şi pe mine... (Vrea s-o îmbră- 
tiseze. Ana se fereşte.) 

MARIA : Îţi fac patul, acum, Anita. 

SALOMEIA (către Ana): Nu te mai 
frămînta, încă nu ştim nimic. Do- 
vezi nu-s... 

ANA: Ce dovadă, nene Salomeia? 
S-au întîlnit furtuna și îndărătnicia 
tatii. Ce bun era să iasă din asta? 

SALOMEIA : Oamenii îi caută. Cutre- 
ieră în lungul şi-n latul mării. 

ANA : Îşi pierd vremea. 

SANIA : Eu totuşi cred că... (Tace, 
sub privirea Anei.) 

MARIA (sesizînd): Sania, adu nişte 
vreascuri ! 

SANIA (arätînd): Păi, uite... 

MARIA : Ce mai stai? leşi! (Sania 
iese.) 

SALOMEIA : Eu, drept să vă spun, 
nu-l văd pe Elizei înfrînt. De Ala, 
de Romega, ce să vorbesc? Dar Eli- 
zei... 

MARIA (aduce rachiu): Ia luaţi cîte 
un păhăruţ... 

SALOMEIA : Da, asta-i bună, acum. 
Bea, Anita... (Ana nu bea.) 

ARTAMON (refuză. Maria îi pune cin- 
zeaca pe taburet): Nu... Lasă. Eu îi 
mai aştept. 

ANA : Pe cine aştepţi? 

MARIA : Anita, fie-ti milă de el. 

ANA: Milă?!.. Mi-a ucis bărbatul. 
Copilul, de se va naşte viu, n-o să 
aibă tată. 

ARTAMON : Eu... 

ANA : Măcar nu vorbi!... Mă-năbuș.. 
Cit m-ai năpăstuit... Ce mult am 
crezut în dumneata si mă făleam că 
tată ca al meu nu-i altul pe lume! 
Ne-ai crescut să fim mîndre, sä nu 
ne plecăm, nici măcar la altar, să 
cerşim îndurare. Si-acum, te umi- 
lesti în fata fiicei! Ce-astepti de la 
mine ?... Cum mă tînguiam să nu-mi 
duci bărbatul la moarte !... Şi mama 


te ruga să nu mă loveşti, că-s nevol- 
nică... 

ARTAMON : Ştii ceva? Mai bine ia 
tărpanul ! din grinda magaziei. Şi 
crapă-mi teasta. 

ANA: Eu??.. 

ARTAMON : Nu, nu... 
pe capu' vostru... 

ANA : Să fugi? Lasi totul baltă? Si 
morții ? ! 

MARIA : Anita, ce-i cu tine, maică? 

ARTAMON : Nazar îi de vină că tră- 
iesc să-mi port blestemul ! 

ANA : Te legi de Nazarie ? Mai cutezi 
să-l numesti în casa asta, după ce 
atita l-ai datjocorit? El n-a ţinut 
seamă de umilinţă şi de viaţa lui 
tînără şi bună, ca să te scoată din 
adîncul apelor, cînd erai gata-gata 
să te-nhate iadul! 

SALOMEIA : Asa-i! 

MARIA : Anita, taci. Păsuieşte-l. 

ANA : Acum, ştii unde-i Nazarie ? Vîn- 
tură apele să găsească morţii: pe 
Elizei şi pe Romega. Nenea Mircea, 
Nazarie, toţi, toţi, îmi caută bărba- 
tul. Unde mi l-ai rătăcit? Măcar, 
aşa, mort... 

SALOMEIA : Stai, stai, fată... 

ARTAMON : Ce-i? Are dreptate, Sa- 
lomeio !… Ti-l dau... o să ţi-l dau, 
Anita. Numai eu am să-l găsesc. 
Şi pe Äla, tot eu. Mă duc... ce stau 
ca o cloșcă aici, ce-aştept?... (Nu 
poate să se ridice.) 

MARIA : Stai binișor, taică, hai, ascul- 
tă-mă şi pe mine o dată... 

ARTAMON (smucindu-se): Nu mă tă- 
väliti în cîrpe!... Trebuie să-i caut... 

SALOMEIA : Are cine, stai acolo! 

ANA (reträgîndu-se): La ce bun?! 
Dacă viaţa lui s-a stins, ce rost mai 
are... Morţii cu morţii... (Trecînd, 
atinge cu degetele strunele chitarei, 
care scot, strident, sunete. Toţi se 
înfioară.) 

ARTAMON : Nu... (Geme.) 

ANA (ia sticla cu rachiu şi bea): 
Acum înţeleg de ce unii oameni 
ajung hal de beţivi... (Bea.) 

MARIA : Anita, nu mai face asta... 

ANA (pentru sine): Bine. Nu mai fac. 
Nimic nu mi-e îngăduit. Nici să 
pling. Ca să nu vă doară pe voi... 

SALOMEIA : Să nu pierdem nădej- 
dea. Pescadoarele sînt pe mare... 

ANA : Nu-mi da acadele... 

ARTAMON (ca pentru sine): Tare 
adincă-i rîpa în care v-am zvirlit. 
Acum, ce să fac, unde să fug ?... 


O să plec de 


l Tărpan = secerä cu coadă lungă pentru tăiat 
stuful. 

ANA (privindu-l): Taica Artamon, stă- 
pînul apelor! Artamon  Alistarh, 
urgia stihiilor !... Ce-o fi bolborosind 
acolo ? Parc-ar fi tata Paraschiva 
în pridvorul bisericii, väicärindu-se. 

ARTAMON : Poate cineva să ierte 
asta ?... 

ANA: Si cu „iartă“ totul e gata? Îi 
ajută lui Elizei ? Îl învie? Cum tăl- 
mäcesti pe „iartă“ în casa noastră, 
mamă ? 

MARIA : Inima ta să-ţi spună. 

ANA : Inima mea ? N-o mai am. l-am 
dat-o lui Elizei. Să i-o cer? 

MARIA : O, unde să ne-ndreptăm, de 
la cine să cerem... ? 

ANA : Ce să faaci?! 

MARIA : Poate dumnezeu, bunul si 
milostivul dumnezeu... 

ANA (sălbatică): Ce dumnezeu, care 
dumnezeu, ce bunătate, ce milostenie 
vezi? (Spre uşă.) Haide! Aratä-te, 
vino să-ţi musc inima, să-ți scot 
ochii... (Uşa se deschide încet.) 

MARIA (îngrozită): Ana, Anita... 
Anuţo! Taci, taci, nu-ţi face din 
limbă, coasă. (Apare Sania.) 

ANA (revenindu-si): Ce? Ce să co- 
sesc ? Nu te speria. E Sania, vipera! 
(Pentru sine.) Să vă iert... Pot face 
altfel decît să vă iert? (Ia sticla cu 
băutură, dar renunţă.) ...Numai de-a- 
colo de lîngă el... Hee, de-aș avea 
tăria să-mplinesc așa gînd... Dar copi- 
lul ? (Se așază la masă, apatică.) 

SANIA (după ce a pus vreascurile jos, 
se duce la Artamon): Tată!... Tată, 
nu vreau să te văd așa. Hai, dă-ne 
curaj : strigă, ceartă-ne. Fii ca-nain- 
te! (Artamon priveşte în gol.) 

SALOMEIA : Treaba voastră, cum vă 
taie capul! Dar eu nu-mi pierd nă- 
dejdea. Pînă ce Lentu, Nazarie, cei- 
lalţi nu-mi dovedesc, eu nu cred, şi 
tot mai nădăjduiesc. A ieşit atita 
omenire în larg, şi-i caută. Pesca- 
doarele şi lotcile au împînzit apele, 
si pe ele sînt oamenii lui Lentu. Pe 
cinstea mea de pescar, Anito !... Zău, 
na, Mario, sînt om bätrîn. 

SANIA : Cum a fost acolo? 


SALOMEIA : Păi, am mai povestit o 
dată... 

SANIA : Nu, nu, spune cu amănunte: 
cum aţi ajuns la talian? Dacă mer- 
geati cu pescadoru', l-aţi fi salvat ? 

MARIA : Sania, du-te de închide usa 
la beci! 

SANIA : Am închis-o! 

MARIA : Închide-o încă o dată! Hai, 
du-te ! (Sania iese. Maria aduce vin 
fiert, în căni.) Hai, poftiti, luaţi vin 


fiert cu piper... (Numai Salomeia bea. 
Maria iese.) 

ANA: Ah, dacă vă prindea nenea 
Mircea !... 

SALOMEIA : Ne  întăritase furtuna, 
Ano! Am fi trecut si peste Lenţu.. 
Cînd am ajuns la mahună, Naza- 
rie cu ai lui nu se mai vedeau. Oa- 
menii forfoteau în jurul focului. Am 
împins mahuna şi ne-am pus pe 
vîslit. Viraa ancoraa! Fie ce-o fi! 

ANA : Dar Elizei ce spunea ? 

SALOMEIA : Nimic. Ce, nu-l cunoşti ? 
Lopăta cu babaica, să rupă strapa- 
zanul ! Ala, Romega, bravo, îndrăz- 
net băiat! Nu-l credeam chiar așa! 

ANA : Elizei nu era legat cu fringhia 
de mahună ? 

SALOMEIA : Ba da, se legase încă 
de la mal, dar acolo i s-a rupt. Afară 
de Romega, toți aveam plutele legate 
pe piept. Ala o făcea pe viteazu'.. 
Talazurile se surpau, gata să ne în- 
ghită. De la o vreme, mahuna nu mai 
asculta de cîrmaci şi prindea apă 
așa de multă, că Ala de-abia dove- 
dea s-o arunce cu ispolul!. Ne trä- 
gea spre larg. Si fulgera, fulgera si 
tuna, cum n-am văzut vreodată. Tir- 
ziu, încolo, bucurie : am dat de talian, 
era aproape întreg. Ce plasă trai- 
nică ! Ne-am prins de el, tăiam legă- 
turile ce-l ţineau de flotoare, si tra- 
ge, trage-n  mahună, adună! Si, 
Anita, încă ceva : milioană de scrum- 
bie forfotea prin el..! 

ARTAMON : Taci!... Lasă... (Geme.) 

ANA : Uite ce-l doare! Nu Elizei, ci 
scrumbia !… Spune, spune mai de- 
parte, nene Salomeia. Şi Elizei ce 
făcea ? 

SALOMEIA : Parcă numai el? Toți 
Anita, toţi, bucurie mare! 

ANA: Si? 

SALOMEIA : Şi cum ne căzneam cu 
munca asta aprigă, un val, ditamai 
Altîn-tepe, ne-a sucit de-a latu’ în 
calea furtunii si, ca la comandă, 
altul, mai năpraznic, cînd s-a repe- 
zit o dată, a ridicat mahuna numai 
pe provă si, hîst!… cu noi în vil- 
toare ! Ei, ce-a fost, ce-a fost! Scrîs- 
neau măselele noastre, scrişneau și 
crivacele? mahunei! Iar urgia urla 
şi hohotea ! Bucata de talian s-a dus 
în adinc. 

ANA : Si Elizei ce-a făcut atunci ? 

SALOMEIA : Nu l-am mai văzut. I 
se rupsese saula.* 


l Ispol = câus de lemn. 
2 Crivace = coastele de lemn ale mahunet. 
2 Saulă = fringhie 

ARTAMON : L-a dus un val... 

ANA : L-ai văzut ? 

ARTAMON : Da, prea bine... 

ANA : Şi de ce taci? Spune! 

ARTAMON : Tocmai dăduse un ful- 
ger lung. Un val, cît turla bisericii, 
îl furase. Era agăţat de babaică... 

ANA: Adevărat? 

SALOMEIA : Cum? Avea și babaica 
la el? 

ARTAMON : Da, asta pot să jur. 

ANA : Nene Salomeia, aşa că te poate 
tine o babaică ? 

SALOMEIA : Sigur că da. Mai în- 
trebi ? ! Dar încă și plutele, şi dîrze- 
nia lui... 

ANA : Eu, aici, acasă, cu gindul la 
mine... Şi mai departe, tată ?... 
ARTAMON : Parcă i-am osebit şi stri- 

gătul... 

ANA: Ce-a strigat? 

ARTAMON : N-am înțeles. 

MARIA (care a intrat şi o înveleste 
pe Ana cu un pled): Poate ti s-a 
părut... 

ARTAMON : Nu, n-a fost părere. 
Şi-acum îmi ţiuie în urechi!... Un 
val m-a izbit cu capul de lemnul 
mahunei şi n-am mai ştiut nimic. 
Mă cufundam în bezna apelor... 

ANA (se ridică să plece): Ooo, să zbor, 
să-l găsesc ! 

MARIA : Ce faci? 

SALOMEIA : Unde? Stai aici! 

ANA (trezitä): Păi... mă duc la mal, 
să-l ‘ept... 

ARTAN N: N-o lăsați, închideți usa ! 

MARIA : Nu vine el chiar acum-acum. 
A spus să-l aștepți acasă... 

ANA (împietrită): Sînteți nişte proşti. 
Începusem să cred şi eu palavrele 
voastre... (Se aşază apatică.) 


SALOMEIA (după o pauză): Credeam 
că totul s-a isprăvit, cînd a tîsnit pe 
noi o lumină. Era reflectorul de pe 
„Păstruga“. Am prins iarăşi viață. 
Ne-am crucit cînd s-a ivit pe punte 
Nazarie si, deodată, s-a cufundat. 
Doamne !… ce să vezi? A ieşit, ca 
un diavol, în brațe cu Artamon. 

ARTAMON : M-a scos ca să-mi pri- 
mesc pedeapsa oamenilor. 

ANA : Nu-ţi va cere însă, niciodată, 
viața, aşa cum ai făcut dumneata cu 
nenea Salomeia ! 

SALOMEIA : Nu, lasă asta... N-a zis-o 
din inimă, știu eu !… Pe urmă, mari- 
narii ne-au urcat pe puntea pescado- 
rului. 

ANA: Si nici urmă de Elizei ? 

SALOMEIA : Nu... Ne-am adăpostit, că 
ne era frig. 


ANA : Păi, sigur, ce vă păsa vouă de 
Elizei ! 

SALOMEIA : Eram uzi si istoviţi. Dar 
gîndeste-te : avea la el plutele şi ba- 
baica. Săracu' Romega, nimic n-avea... 

MARIA : Ăla-i mort de mult. 

ARTAMON (se ridică): Gata, mă duc, 
m-am odihnit. Numai eu ştiu pe 
unde să-i caut... 

MARIA : Täicutà ! 

ARTAMON : Aud strigăte, mă cheamă... 
(Cade. Se ridică și iar cade pe pat. 
Geme. Loveste cu pumnul în ge- 
nunchi.) Îhh, tocmai acum ?... 

MARIA : Taică, unde ţi-e mintea ? 

SALOMEIA (prinzîndu-i pumnul): De 
ce nu te-astimperi, mă Alistarhule! 
De ce sperii femeile ? Stai, dracului, 
acolo, c-ai să plesnesti, o să... 

ARTAMON : Eh, atîta pagubă ! Nu vezi 
că aici sînt de prisos, că... 


(Apare Nazarie, în grea cumpănă. Sa- 
mia intră după el, umilă. Strigătul 
Mariei taie vorba lui Artamon.) 


MARIA : Nazarie! Feciorasul mamii! 

SALOMEIA : Ai venit? Ia zi! 

ANA : L-ai găsit? L-ai adus? Unde-i? 
E viu? Spune, spune odată! Tră- 
ieşte ? Așa că trăiește? 

ARTAMON : Vorbește odată, fă un 
semn! Spune că da! Adevărat?! 
Ala ?... Amîndoi ?... 


(Nazarie, în fata acestei avalanse, la 
care nu poate răspunde, se simte parcă 
vinovat şi face un gest spre ușă. Ana, 
cu vigoare, îl reține disperată.) 


ANA : Spune, vorbeşte, blestematule ! 
De ce taci?! Unde fugi? Stai şi 
spune ce-aţi făcut cu Elizei al meu!... 
(Nazarie tace, privind în altă parte. 
Sania, ghemuită, plinge.) Nu! Asta 
nu !... Minti ! Nu l-ai căutat, te-ai dus, 
așa, numai să fie spus! El avea plu- 
tele legate de piept, si babaica ! Înte- 
legi ? Si babaica! Si pe mine aici, 
acasă ! Nu te cred, să taci! El tră- 
ieste, e acolo, ne-aşteaptă ! De ce l-aţi 
părăsit ? De ce?! Si tu îmi dusmà- 
nești casa si fericirea ? 


(Rămine așa, cu ochii pe el, ca Me- 
duza, apoi, trece la durere mută, de- 
parte de tot ce-i în jurul ei.) 


MARIA (aprinzînd candela): I-a 
strîns dumnezeu, pe amîndoi... I-a 
dus la el, acolo... în rai... 

ARTAMON (lovind în cinzeacă, revol- 
tat): Ce tăceţi?! Faceţi molifte?! 

N-o fi chiar aşa, Nazarie! Nu se 
poate ! E împotriva firii! Împotriva 
mea ! Împotriva... (Se trezeşte ca în 
fata unui zid rece.) 

SALOMEIA : I-agi căutat peste tot? 
Pescadoarele, lotcile au tras la mal ? 
Toate ? 

NAZARIE : Pescadoarele cäpitanilor 
Bondar si Pintea n-au apärut. (Se 
duce la masă si bea rachiu.) Lentu 
e cu Bondar. Ar mai fi o nădejde: 
două elicoptere au pornit-o din Con- 
stanta, să-i caute. Aşa mi-au comuni- 
cat de la regiune. 

ARTAMON : De ce nu mă-ntrebaţi și 
pe mine? Spre Varna i-ati căutat? 
Încolo i-au tras curenții. Întreba- 
ți-mă...! (Toţi îl privesc acuzator.) 
„Lasă... nu mă priviţi aşa, nu-i ne- 
voie... Sînt vinovat, știu !... 

NAZARIE : Egoismul, fälosenia, ifo- 
sele de patron, individualismul, toate 
le-ai văzut și le-ai deprins de la stă- 
pîn, cînd robeai înhămat la edec. În 
părul cela alb, ai adunat toate cri- 
vätele ce-au trecut peste Dobrogea. 
Dar degeaba. Tot nu vezi dincolo de 
vîrful nasului... 

ARTAMON : Nazarie... 

(Maria fuge în dormitor.) 

NAZARIE : Si îndărătnicia dumitale 
nu ne lasă să ne facem viața aşa 
cum o vrem. Nu ne mai încurca dru- 
mul, că odată n-o să mai ținem 
seama de cite ai făcut pentru noi, şi 
te dăm laoparte! Vrem » viaţă în 
care omul să fie om. 


ARTAMON (covîrsit): Dar cum faci tu 
socoteala ? Atît de jos am ajuns? 
ANA: Ai ajuns. Mai jos nu se 

poate... 

SANIA: Am ucis doi oameni, tată, 
Oo, cum să dau ochii cu nenea 
Lentu ? 

NAZARIE : Cum i-ai dat şi cu mine. 

SANIA : O să mă poţi ierta? 

NAZARIE : Dacă asta ar contribui la 
binele celor doi... 

ARTAMON : De-aş putea să-mi desfac 
inima, să priveşti... 

NAZARIE : Folvseşte celor doi? 

ARTAMON : Lentu o să mă creadă... 

NAZARIE : Nu îndreaptă nimeni ni- 
mic din ce s-ar fi isprăvit. Cît o să 
zacă în capetele unora acest „fie ce-o 
fi“, zmintit şi orb?! Te-ai purtat ca 
un dușman al oamenilor. 

ARTAMON : Eu ?!!… 

NAZARIE : Ce să-ți mai spun, cînd 
sint atitea de spus... Munceste-te să 
le gîndesti, că acum tot ai rămas sin- 
gur. 


ARTAMON (speriat): Asta nu se 
poate ! E prea... (li privește pe cei 
din jurul său.) Da... da, văd... aşa-i! 

NAZARIE (cu durere reținută): Şi 
încă ceva. Hotärîrea Biroului orga- 
nizatiei de bază este ca, începînd 
de-acum, să ti se retragă împuter- 
nicirea din funcţia de brigadier. 

ARTAMON (în picioare, bolboroseşte): 
Mie ?!... Adevărat ?... (Se uşază cu 
ochii împăienjeniți)... Singur... 

NAZARIE : Pînă la sedinfa Adunării 
generale, te va înlocui Tudor. (Sania 
vine lingă Artamon, care e copleșit. 
Nazarie ar vrea să atenueze ceva, 
dar durerea Ani îl face dirz. Se 

« apropie de ea.) …Anita, orice s-ar 
întîmpla, tu să fii tare. Să nu te în- 
covoi, să nu te laşi cu:mată de sufe- 
rință, că n-ajută la nimic. Viaţa 
merge mai departe. Gîndeste-te la 
toate mamele pescarilor din lume, 
căci şi tu, acum, vei fi mamă. (Se 
aude zgomot de motoare.) Ia?! 
Auzi ? Elicopterele! (Priveşte din 
prag.) Se îndreaptă spre larg. fi 
caută! Mă duc si eu spre stincile 
Califarului... (Intră Maria.) 

ANA : Stai, merg si eu. Am ochii buni. 
Văd cu ei pină dincolo de zare şi... 
pînă în fundul mării! 


MARIA : Nu, nu! Anita, nu se poate! 
ANA (lui Nazarie): Te-am nedreptăţit. 
Eram în ceața durerii. Să nu tii 
seamă. Tată, şi matale, iartă-mă. A 
SALOMEIA : N-o lua, Na” , nu-ţi 
face păcate cu ea... N 
SANIA : Vrea să se.. 


NAZARIE : Vrea să-și caute bărbatul! 
Atît! (Blind.) Rămii, Anita, o să 
mă-ncurci. Odihneste-te. (Celorialţi.) 
În fata porţii aşteaptă turismul de 
la G.A.S., cu asistenta medicală. De-o 
fi ceva, imediat la Casa de naștere. 
(Către Ana.) Ascultă-mă bine, Anita: 
avem nevoie, mare nevoie avem de 
copilul lui Elizei. Să ni-l dai. Fă-ţi 
datoria de mamă și soție! (li sărută 
mina și iese grăbit. Ana rămîne cu o 
lumină pe chip.) 

SANIA (fuge afară): Nazarie! Asteap- 
tă-mă ! Stai! Tată, uite la Nazarie!... 
Stai, nu fugi aşa, Nazarie!... (Vocea 
i se pierde afară.) 

SALOMEIA : Apăi... ia să mă duc și 
eu. Să-ncerc să-i caut şi spre stinca 
Lipovanului... Curaj, Anita, curaj... 
Vă las cu bine! 

MARIA (după o pauză): Haide să ne 
odihnim şi noi. Anuto, vino, ajunge... 

ARTAMON (ca pentru el): Si eu, 
acum, încotro ? 


MARIA : Parcă eu ştiu?! Am ştiut 
vreodată altceva decît mi-ai îngà- 
duit tu ? 

ARTAMON (n-o aude): ...singur... Am 
rămas singur... 

MARIA : Să te ferească Maica prea- 
curată, da’ te-aşteaptă clipe grele. 
Vor sări cu toţii pe capu’ tău! 

ARTAMON : …A ?... Hm, crezi că aud 
sau mai simt ceva ce-ar veni dina- 
fara mea ? (Pentru sine.) Prea multe 
am strîns... Si Elizei mă strigă, mă 
cheamă, şi mă privește, aşa cu ochii 
ăia mari... Ala, băiatul ăla, rîde, ride 
cu gura pînă la urechi... Pe uliţe, la 
porţile caselor, femeile susotesc în 
tulpane... Îi aud şi-i văd pe toți... 

MARIA : Mai bine ia ceva bani din 
ladă si du-te, stai, un an-doi, ascuns 
la Pardina, la frate-meu... 

ARTAMON : Tu?! Tu... Cum nu ti se 
usucă limba-n gură, melifînd vorbele 
astea ?!... (Geme.) 


(Se lasă o tăcere apăsătoare. În viaţă, 
de multe ori, cam pe aici cade cor- 
tina. Ingîndurati, nu aud bătăile 
sfioase în ușă. Atunci, Ala Romega, 
istovit, rupt, desculț, intră.) 


ROMEGA (stînjenit): Mi-a fost frig 
și... si-atunci, am bătut. Pot să mă-n- 
călzesc puţin la dumneavoastră ? Îmi 
dați voie ?... N-am unde să mă duc... 
Sania unde-i ?... De ce mă priviți 
aşa? Am bătut la ușă. De două ori 
am bătut. Credeam că... 

MARIA (speriată, se închină, dar nă- 
luca nu dispare): Tu?... Tu, baga- 
vontu' mamii, tu ?... Păi, vorbeşte 
ceva... spune... nu sta locului... 

ROMEGA : Ce? Nu mă credeţi? 


(Ana s-a apropiat și, uluită, cu o tan- 
drete ce nu-i aparține, îl ia pe după 
umeri, ducîndu-l la sobă. Artamon a 
amuţit de fericire.) 


ANA : Vino... cum să nu? Vino, dom- 
nule... tovaräse… vino, uite aici... 
stai, stai jos, la foc. Mamă! Fă re- 
pede un vin fiert! Adu şi-un rachiu 
mare! Iute !... Stai, odihneste-te cît 
vrei, încălzește-te... 

ROMEGA (copleșit): Vă rog... ştiţi, eu 
sînt plin de noroi... 

ANA : Nu-i nimic, stai, uite, încălzesc 
apă să te speli... Mamă, adu lighea- 
nu’! Îţi mai este frig? 

ROMEGA : Nu. Acum, gata, mi-e bine... 

MARIA : Ia spune, băiatule, ce știi 
de... 


ANA : Taci, mamă, taci! Lasă omul! 
Ce te-amesteci matale în treaba al- 
tuia ? (Lui Romega.) Ştii, așa-s bătri- 
nele, tare curioase... O clipă numai, 
uite, o să-nfierbînt mîncarea. Avem 
ceva bun, am gătit-o ieri... 

ROMEGA : Dar Sania unde-i ? 

ANA: Trebuie să vină si ea acum. 
Mîncäm cu toții... 

ROMEGA : Da? Vine? 

ANA : Îndată. Ştii, la început, cînd ai 
intrat, credeam că-i Elizei... 

ROMEGA : Elizei... 

ANA (ocolind, cu frică): Da, da, stai 
să-ți spun. Şi-mi venise rău, să cad 
jos. Nu altceva! Acum, chiar că-mi 
vine şi să rîd… Uite, eu vorbesc de- 
ale mele şi-am uitat. Aşteaptă-mă, 
să-ți aduc ceva.. Dar.. ştii? Nu 
vorbi nimic. (Celorlalti, cu o doză de 
egoism.) Să nu-l întrebaţi nimic... 
Vreau să aud și eu! (Se duce în dor- 
mitor.) 

ARTAMON (tirîndu-se spre el, biiguie 
fericit): Asa să fie? Adevărat? El, 
Ăla? E cu putință asta? (Pipăin- 
du-l.) Da, da, da, sigur! Tu esti !… 
Măi flăcău' lu tata, măi! Băiatu' lu’ 
tata ! (Îl sărută.) 

ROMEGA (fericit): Da, eu îs, taică, 
eu! Stai că mă sufoci... 

ANA (de dincolo): Lasă-l în pace! 

MARIA (aducînd rachiu): Bea, băia- 
tule, bea, dă-l repede pe git. Îţi face 
bine. 

ROMEGA : Nu, nu, iertaţi-mă! Îmi 
face rău. 

MARIA : Eh, cum asa!? Hai, bea! Te 
întăreşte ! 

ROMEGA : Nu, nu! Ameţesc repede. 
N-am băut alcool, niciodată. Adică, 
ba da. O singură dată, dar mi-a fost 
tare rău, şi de-atunci... Dar vin fiert 
beau. Fiert cu zahăr mult, dulce... 

ARTAMON : Stai, mă băiatu' lu’ tata. 
(Îl sărută.) Lasă-mă să cred... 

ANA (de dincolo): N-auziti să-i daţi 
pace ?!… (Apare cu o cămașă şi o 
pereche de pantofi noi.) Uite ce albă 
şi frumoasă este! Îmbrac-o fără 
teamă, e nouă-nouţă. Elizei încă n-a 
purtat-o. I-o pregätisem pentru 
nunta Saniei... Uite si pantofii. 

ROMEGA (se codește, apoi îmbracă re- 
pede cămașa, aruncînd-o pe a lui): 
Mulţumesc, sînteti prea bună... Dar 
pantofii îs prea mici... Iertaţi-mă... 

ANA : O să-ţi cumpăr alţii. Vai ce bine 
îţi stă în alb! Așa-i, mamă? 

MARIA : Da, maică, da. Arată altfel... 

ARTAMON : Mă copilule, flăcăule, bă- 
iatu' lu' tata... 

ROMEGA : Ce-i, taică, de ce plîngi ? 

ARTAMON : Nu pling, mă! Unde 
vezi ? E fum în odaie. 

ROMEGA : A, da, da! U-u-u! Ce fum! 
Ai dreptate! Am scăpat, trăiesc, 
taică ! Am venit... 

ARTAMON : Dar cum? Pe unde? 
Cum ai ajuns la mal? 

ROMEGA : Păi, n-ai zis matale că 
marea, sfinta de ea, e curată şi că 
nu rabdă stîrvuri şi gunoaie ?.. 

ARTAMON : Taci, mă! (Îl lovește 
usor.) 

ROMEGA : ...şi că le aruncă pe mal? 

ARTAMON : De ce nu taci ? 

ROMEGA : Asa s-a întîmplat si cu 
mine. 

ARTAMON : Ce, si tu eşti ca ceilalți? 
Împietrit 2! 

ROMEGA : S-au legat de matale? 
Care-i ăla ?! Îl fărîm! 

ARTAMON : Spune, cum ai scăpat? 
Eşti un băiat straşnic ! 

ROMEGA : Eh, aşa zici matale! Să 
vedeți : cînd Elizei... 

ANA (cu frică): Elizei ? 

MARIA : L-ai văzut? 

ARTAMON : Cum? Ia spune! 

ANA: Nu, nu! Taci! 

ARTAMON : Unde v-aţi văzut? 

ANA : Tată, n-auzi ?! Tăceţi!! (Pauză. 
li este parcă frică de adevăr. Deo- 
dată, se chirceste de durerea din 
pîntece.) 

MARIA : Ce-i, Anita? Cumva.. 

ANA: Nu, nu! (Resemnată.) … Bine. 
Atunci... spune. Dacă altfel nu se 
poate, spune. Eu... ascult... 

ROMEGA : Elizei m-a salvat. 

ANA: Trăieşte ?... Trăieşte!... Da?.. 
Aşa ? 

ROMEGA : Acum, ce să spun? Nu 
mai știu. 

ARTAMON : Cum nu mai ştii? 

MARIA : Unde era? 

ANA: Unde! Unde! Întrebi şi ma- 
tale, parc-ai fi...! Zău așa !... Unde !? 
Aproape de mal! (Lui Romega.) 
Asa-i ? 

ROMEGA : Nu mi-am dat seama, 
ne-au despărţit valurile... De ce mă 
priviţi așa ? 

MARIA : Păi, spune! 

ARTAMON : De ce taci? 

ROMEGA : Vă uitaţi la mine, parcă... 

ANA: Da’ de unde, Ala! Eu ascult, 
te privesc, abia aştept să aflu bucu- 
rie şi de Elizei al meu. De ce te su- 
peri ? Îmi spui? Hai, adevereste si 
tu, eu... Aşa că trăieşte? Nu putea 
să piară, cu plutele şi babaica la 
dînsul ! Asa-i ? 

ROMEGA (vag): Da... ! Da, da !… Cred 
că da! 


ANA : Cum adică, aşa, „crezi“?! 

ROMEGA : Altfel nici nu se poate! 
Aşa-i firesc! Un om ca el! 

ANA (aspră): Hai, nu te mai biigui! 

MARIA : Spune mai repede! 

ANA (celor doi): Ispräviti !... (Lui Ro- 
mega.) Poftim. Te-ascult. Spune ade- 
vărul. (Rämîne chircită de durerea 
din pîntece.) 

ROMEGA : Asa a fost: valurile 
m-aruncau de colo-colo. Voiam să 
dorm, să se sfirşească totul. Atunci, 
ca-n vis, am simţit o uşurare. Mi-am 
încolăcit braţele, picioarele, mi-am 
încleştat şi dinţii de el... 

ARTAMON : De Elizei ? 

MARIA : Asa? 

ROMEGA : Da, de Elizei. M-a lovit cu 

« palma,  trezindu-mă din amorţire. 
M-a încurajat şi mi-a legat strîns 
plutele... 

MARIA : Care plute ? Tu nu le-aveai! 

ROMEGA : Ale lui. 

ANA : Şi el? El cu ce-a rămas? 

ROMEGA : Cu babaica. Eu... 

MARIA : Tu? Tu, ce? Si i le-ai luat?! 
Le-ai primit ?! 

ARTAMON (ca pentru el): Cine-ar fi 
fäcut altfel ? 

ROMEGA : Pluteam. Mi-a renäscut do- 
rul de viaţă. Să trăiesc, să fiu si eu 
fericit lingă... 

ANA : Si ce-ai făcut? Ai fugit ?... I-ai 
dat brînci, l-ai lovit ca să te depăr- 
tezi, l-ai lăsat să zacă acolo, şi te-ai 
depărtat! Asta-i! 

ROMEGA : Nu, nu! Mai veneam la 
voi ?!... Poate că as fi făcut așa, dar 
Elizei mi-a luat-o înainte. Mi-a stri- 
gat să mă desprind, că-l încurc... 

ANA: Si tu? L-ai ascultat? 

ROMEGA : Eu. nu. Încă eram agăţat, 
cînd el m-a mușcat de braț. (Arată.) 
Uite... uite aici. Dinţii lui. Mi-a secat 
sîngele de durere, am urlat şi i-am 
dat drumul. (Toţi privesc brațul. 
Ana, tremurînd, mingiie rana.) 

MARIA : Săracu'!... 

ARTAMON : Pe urmă? 

ROMEGA : Pe urmă, gata... Tirziu, am 
simţit pămînt sub picioare, m-am 
tirit pe plajă si am adormit. M-a 
trezit frigul. Am fugit încoace, să vă 
povestesc despre Elizei. Să vă mul- 
țumesc dumneavoastră. (Anei; apoi, 
ca pentru el.) Din ce plămadă oare 
a fost zămislit omul ăsta ?... 

ANA (ca pentru ea): ...Oameni crescuţi 
pe mare. Nu putea face altfel. N-ar 
fi fost el omul din casa noastră... 
Elizei, ginerele lui Artamon Alistarh, 
pescarul. Soţul meu, tatăl copilului 
meu, Elizei pescarul… (O cuprind 

dureri care o sfîsie. Se ridică, se chir- 
ceste, Înclesteazä dinții sănu geamă.) 
Mamă... mamă... 

MARIA : Ce? Gata? 

ARTAMON \ Ce-a pățit? Ce are? 

ROMEGA : Anita ! 

MARIA : Băiatule, fuga, adu-o pe fata 
Gherghina ! Iute ! 

ANA : Nu, nu! Ala... Ala, afară, ma- 
şina, asistenta. (Își acoperă fata.) Nu 
mă privi, Ala! Nu te uita la mine... 
Întoarce capu'! 

ARTAMON (neputincios) : Repede, 
fiule! Du-o la mașină! Cheamă 
asistenta ! 

MARIA (din prag): Hei, tovarăşă! 
Sistento ! Sistento! surdo! N-auzi ? 
Şofer ! (Iese.) 

ROMEGA (o ia pe Ana în braţe si fuge 
afară): Iertati-mä, nu-i timp, n-am 
ce să vă fac. Nu-i cum vrem noi 
(Se aude clacsonind.) 

ARTAMON : Uşor... încet, fiule, usor, 
să n-o doară... (Rămas singur.) Te 
rog, să n-o doară... e fiica mea, ai 
grijă... (Merge dibuind.) Duceti-vá. 
Vin şi eu. Acum. Îndată vin, vă 
ajung... (Chipul i se luminează de fe- 
ricire.) Nu vă las eu aşa... Trebuie 
să-mi iau nepotul... (Se oprește și se 
priveşte în oglindă.) Hee, păi stai, 
bunelule ! Cum te duci în faţa băia- 
tului ? Astepti zece ani așa o sărbă- 
toare mare, si-acum, tu, în halul 
ăsta ?! (Se îndreaptă spre dormitor.) 
Numai puţin, să mă gătesc de sărbă- 
toare... (Ride fericit, intră în dormi- 
tor si închide ușa.) 


(Apare Nazarie, caută, încearcă usa 
de-afară. Imediat intră Sania, obosită, 
cu pantofii în mină. Vorbește repede, 
năucitoare.) 


SANIA : Uite-asa, na! 

NAZARIE : Vorbeşte încet că-i tre- 
zesti din somn. 

SANIA (mai încet): Crezi că dacă 
fugi, nu te-ajung ? O să mă tin scai, 
să vedem ce-ai să-mi faci! 

NAZARIE : Pierzi vremea. 

SANIA : Las’ s-o pierd, e a mea! Ce-ti 
pasă ?! (Se apropie.) Uite cum mi-am 
julit picioarele, fugind după tine tot 
timpul ! Numai mărăcini am în tălpi, 
şi tie nici că-ți pasă! N-ai milă! 

NAZARIE : N-am! 

SANIA : Nu mă iubeşti! 

NAZARIE : Nu! 

SANIA : Ei si?! Te iubesc eu, gata! 
Si sînt fericită că te iubesc! Așa, să 
mori de ciudă! 

NAZARIE : Nici măcar nu mor! 


SANIA : Adică, ce, mă lași să-mi bat 
gura de-o oră si nu mă poţi ierta? 
Cînd iubeşti, ierti. 

NAZARIE : Nu te iubesc. 

SANIA : O să te spun lu’ tata si lu’ 
nenea Mircea ! 

NAZARIE : Spune-máà ! 

SANIA : Te reclam şi la regiunea de 
partid ! 

NAZARIE : N-ai decit! 

SANIA : Si mai spui că eu sînt încă- 
păţinată ! Nu te vezi pe tine!.. 
Acum, de ce taci? Na, ceartă-mă! 
Si ce dacă mă ierti măcar o dată? 
Na, poftim, te las să te duci şi la 
școală, numai si numai... 

NAZARIE : Tot nu te iert. Te iubesc, 
dar nu te iert. Te-ai purtat cum nu 
trebuia. 

SANIA : Niciodată n-o să rnai greşesc. 
Nimeni pe lume n-o să te iubească 
mai mult ca mine!... De ce nu te 
gîndeşti că-s încă fără minte, puţin 
zăpăucă. Dar o să-mi treacă! Cata! 
Mi-a şi trecut! Hai, iartă-mă! O să 
fiu o soţie blindă si o să mă astim- 
păr. 

NAZARIE : Să mai așteptăm un an, 
doi... 

SANIA : N-aştept deloc. 

NAZARIE : Nici tu nu ştii încă ce vrei. 

SANIA : Ba da, ba da! Te vreau pe 
tine ! Jur! 

NAZARIE : Lasă, nu te grăbi, nu sînt 
singurul bărbat pe lume... 

SANIA: Ba da! Singurul! Pentru 
mine ești totul, altul nu-i pe lume! 
Na, uite ce mi-ai făcut! Ah! ce mă 
doare, tare mă doare inima! (Îi ia 
mina si i-o duce la inimă.) Pune 
mina, să simţi si tu, apasă, apasă 
mai tare! Aşa! Parcă-i un pescärus 
rănit, cum se zbate! Stai, nu lua 
mîna... uite că-mi trece... apasă mai 
tare... mai tare... așa... (Prins în felul 
ăsta, el o îmbrățișează fără să vrea. 
Ea, învolburindu-l, îl sărută de zeci 
de ori.) 

NAZARIE : Sint slab... Te iubesc prea 
mult. 

SANIA : Eu şi mai mult! (Rămân îm- 
brätisati.) 

ROMEGA (apare rizind si gîfîind. 
Caută): Taică.. Taică... unde ești ?... 
Bucură-te, a născut gemene... două 
fetițe ! (li vede pe logodnici. O imensă 
durere îl cutremură.) 

SANIA şi NAZARIE (amestecind vor- 
bele): Ai spus gemene? Adevărat? 
Două fetiţe ? Ce veste! Două fetițe! 
Prima oară la noi așa ceva! De-ar 
veni si Elizei ! Ce fericire ar fi! Hai 
să mergem la Anita! Hai! 

(In acest timp, Romega, trist, vrea 
să-și schimbe cămașa, luînd-o de jos 
pe a lui, cea zdrentuitä. Sania, väzîn- 
du-l, îi atrage atenţia lui Nazarie.) 


NAZARIE (privindu-l): Ce faci, mă !? 

SANIA (soptit): Mi-e tare milă de el. 

NAZARIE : N-auzi ? Ala! 

ROMEGA (stins): De-acum... o să mă 
tot duc. 


SANIA : Unde? 

ROMEGA ; Unde m-or purta picioa- 
rele. Lumea-i mare! 

SANIA (soptit): Opreste-l, Nazarie! 
Unde să se ducă ? N-are pe nimeni, 

NAZARIE (se apropie): Lasă, rămii 
aici ! 

ROMEGA i iei viră iute mina în 
buzunar) : PRI 

SANIA (sare dei Nazarie) : Fereste, 
Nazarie ! 

ROMEGA : Ce mai vrei de la mine?! 
Ce te mai ţii de capu’ meu?! Nu 
ti-ajunge Sania?! (Nazarie;, calm, 
înaintează. Romega își scoate cuti- 
tul.) Să nu mai faci un pas! (Naza- 
rie, calm, dirz, se apropie. Sania sare 
între ei. Nazarie o dă laoparte.) , 

SANIA : Ala, te rog! E soțul meu! 
(Trezit, Romega coboară mina, în- 
frint. Nazarie îi smulge zdreanta de 
cămașă şi i-o aruncă în foc.) 

NAZARIE : Nu! Nu mi-ajunge Sania! 
Să rămii în cămaşa asta. Cineva tre- 
buie s-o poarte. Tu s-o porți! Să-ţi 
amintească de Elizei, de greşeala ta ! 
(Din prag.) Si-acum, ce mai stai?! 
Du-te si adu-ni-l pe Elizei! Dacă 
nu-l găseşti, toată viața ta să rămii 
aici şi să ni-l cauţi! Auzi?! Zi si 
noapte să ni-l cauţi! (lese.) 

SANIA : Nazarie, stai că merg şi eu! 
(Romega îi atine calea.) Ce vrei, 
Ala ? 

ROMEGA : Cu mine cum rămîne ? 

SANIA : Nu-nţeleg... 

ROMEGA : Cu mine... cu tine... 

SANIA : De ce mai întrebi? N-ai vă- 
zut? Tu mi-ai fost de totdeauna ca 
un frate. 

ROMEGA : Frate ??! 

SANIA : Ala, ce femeie pe lumea asta 
n-ar iubi un om ca Nazarie ?… Hai, 
du-te cu pescarii. Cäutati-l pe Elizei, 
poate... (lese.) 

ROMEGA : Frate...! (Covirșit, priveşte 
cămașa care arde. Aruncă şi cuțitul 
în foc, apoi se trînteste pe pat si 
plinge.) 

ARTAMON (apare, mergind greu și 
sprijinindu-se de perete): Îs gata. 
Am întîrziat puţin, deh, m-am gătit. 
Doar e sărbătoare! Artamoane, pi- 
ciule, așa că ţi-e drag de bunelul 
tău ? (Ride.) Da’... aşa că ai ochii 
verzui, curafi ca marea şi cerul ?,.. 
(Vorbind, ride fericit. Cu mina lo- 
veste, fără să vrea, chitara, care 
cade jos. Trezit, chinul și disperarea 
lui izbucnesc din nou nestăvilite.) 
Eee !! Unde te duci ?... Unde ai por- 
nit-o, ticălosule ?... Cum să te apropii 
de prunc, ucigasule?! De ce să-l 
miînjeşti, ce-i vinovat copilul, ce 
te-agäti de el să scapi, ce te-ascunzi 
după chip curat să-ţi înşeli cugetul, 
tilharule ! (Porneşte, cade, se ridică, 
inconștient îl lovește — dărimîndu-l 
— pe Romega ; strigind, fuge afară.) 
Elizeiii !... Elizeiii !!… Elizeiii ! ! ! 


(Strigătele, amplificate, näpädesc de 
pretutindeni, stäpînind cu durerea lor 
totul.) 


ROMEGA (chitara a căzut; trezit din 
durerea lui, îl vede pe Artamon. Se 
apropie înfricosat, şoptindu-i): Taică!... 
Taică !... Ce ai, taică? Taică, linis- 
tește-te, ce vrei să faci ?... (Lovit, 
cade. Plingind, fuge afară după Ar- 
tamon.) Taică, unde te duci ?! Tată!... 
Tată, nu te las, tată!! Auzi-mă, nu 
te las, tată! Singur nu te las!!! 
Tată !! 


CEA MAI NOUA 
PROMOTIE DE ACTORI 

romotiile talentate au constituit nu o dată un punct de plecare stră- 
lucit pentru acele frumoase ascensiuni profesionale ale tinerilor, 
pe care le-am admirat adeseori în stagiunile din urmă. Aşa a fost 
promoția din care au făcut parte Silvia Popovici, Sanda Toma, Victor Rebengiuc, 
Constantin Rautchi, sau cea a Leopoldinei Bălănuță si a lui Florin Piersic. Stagiunea 
studențească 1963/64 s-a încheiat şi ea, afirmînd apariția unui mănunchi de debu- 
tanti cu calități ieşite din obişnuit (din clasele profesorilor Beate Fredanov, Cos- 
tache Antoniu și A. Pop Marțian). 

După cele opt spectacole de absolvire (Cetatea, de foc, Steaua fără nume, Cum 
vă place, Pescärusul, Hamlet, În lumea apelor, Sonet pentru o păpușă, Cei din urmă), 
o mulțime de chipuri, expresii, gesturi pline de grație şi spontaneitate s-au înti- 
părit în mintea celui care le-a urmărit. Nu este vorba numai de farmecul unor 
însuşiri scenice reale care încep să se dezvăluie ; aparițiile „capetelor de promoție“ 
au ieșit cîteodată din granițele studiului, apropiindu-se, cu fermecătoarea puritate 
a debutului, de sfera actului creator independent. Vom recapitula aici cîteva din 
aceste promițătoare începuturi. 

Despre talentul lui Virgil Ogăşanu am mai vorbit. El a creat un Marin Mi- 
roiu nou, compus, poate instinctiv, conform înțelegerii de astăzi a eroului liric: 
foarte lucid, absolut conștient de dreptatea sa, dar și de inutilitatea trist ridicolă 
a elanurilor intelectuale într-o lume filistină ; bărbat, nu adolescent, în dragoste, 
dar știind că este grav handicapat în fata iubitei de distanţele sociale şi de incon- 
fortul material al micii sale existente de provincie; stîngaci nu din timiditate, ci 
din lipsă de atenție pentru mediul absurd; absent, nu naiv; lansînd cuvîntul 
comic pe un ton sec, dar cu atît mai eficient în precizia înțelesului ; liric fără să 
cînte, ci prin intensitatea aspră a sentimentului viguros dezvăluit. Personajul 
exista pe scenă, viu si împlinit, şi ar fi putut oricînd trece de pe micul podium 
al spectacolelor universitare într-o sală publică. În Sonet pentru o păpușă, Ogăşanu 
şi-a reconfirmat calităţile. Piticescu al lui a intrat în comedie cu gratie suavă, 
ascunzînd vehementa critică sub o înșelătoare ingenuitate. Niciodată nu puteai sti 
ce va face eroul peste o clipă, atît de opac era calmul senin pe care îl opunea 
extravagantelor birocraţilor ; această liniște era însă mereu activă, lăsîndu-ne să 
înțelegem că, la adăpostul ei, Piticescu observă, ascultă, înregistrează cu avidă 
curiozitate, pregătind atacuri neprevăzute si imparabile. O asemenea suverană 
siguranță a dat forță de generalizare eroului pozitiv de comedie ; acesta s-a înfă- 
tisat ca o personificare a spiritului de iniţiativă, gata totdeauna să se lanseze cu 
bucurie si cu umor în orice acțiune, pentru a demonstra justetea idealurilor etice 
comuniste. Fragmentele lirice au fost, și în acest spectacol, rostite de actor cu multă 
simplitate, pe tonul unui dialog liber şi direct cu sala, subliniind puterea de con- 
centrare şi farmecul scenic al gîndirii efervescente prezente în jocul lui Ogäsanu. 

„ Valeria Seciu a schițat în Cum vă place o foarte vie si originală apariţie 
feminină față de cele întîlnite, în ultimul timp, în repertoriul shakespearean. O 
mare claritate si un refuz lucid al artificiului i-au caracterizat jocul ; nici un cu- 
vînt, nici o replică nu păreau pronunțate fără să fi fost gîndite în profunzime. 
Tinuta interpretei impunea prin nuanţe bogate şi subtil contopite. În atitudinea ei 
intrau și o curtenitoare atenţie față de ceilalți, dar si o umbră de ironică duiosie 
superioară, o limpede înțelegere a valorilor adevărate şi o judecată sigură a non- 
valorii. un gust al jocului care îi colora duelurile verbale, dînd travestiului şi eva- 
dării în Ardeni farmecul aventurii. Caracterizarea se împlinea prin note de umor, 

lon Caramitru în rolul lui Hamlet Cătălina Pintilie în rolul Olellei 


adeseori îndreptate chiar împotriva eroinei, Valeria Seciu înțelegind foarte bine că 
una din principalele teme ale comediei shakespeareene este blinda ironie față de 
inevitabilul şi incîntătorul ridicol al îndrägostigilor. Al doilea rol în care am văzut-o 
a fost Liubov din Cei din urmă (fragmentar prezentat). Si aici, Valeria Seciu s-a 
remarcat prin capacitatea de a surprinde întocmai dominanta psihică a rolului, 
tonalitatea lui lăuntrică. Răceala voită, fanatismul gestului dezagreabil lăsau să 
se subînteleagä, în comportarea ei, o fire sensibilă, pasionată, care incearcă să-și 
răzbune amărăciunea şi dezamăgirile, obligindu-i mereu pe ceilalți să se auto- 
demaște. 

Cea mai temerară experienţă a stagiunii de studii a fost abordarea partiturii 
lui Hamlet (spectacol pregătit de amindouă clasele, sub conducerea profesoarei 
Beate Fredanov şi a asistentului Ion Cojar). Ion Caramitru a trecut neaşteptat de 
bine acest examen, mai ales dacă ţinem seama de tinerețea lui si de sumara expe- 
riență a scenei pe care a putut-o acumula pînă acum. În interpretarea lui, prințul 
danez a fost original, în măsura în care nu imita pe nimeni, şi chiar autentic, 
deoarece exprima o främîntare sincer intuită. Nevoia de a înţelege a fost nota pre- 
dominantă în compunerea rolului, mai însemnată decit revolta, suferința, dezgus- 
tul. În scena întilnirii cu spiritul tatălui, de pildă, jocul său cîştiga bärbätie dato- 
rită efortului intens de stäpînire, încordării prin care eroul căuta să țină în frîu 
spaima instinctivă şi durerea, în numele dorinței de a pătrunde sensul celor ce se 
petreceau. Nebunia prinţului apărea mai mult ca un dezordonat comentariu sar- 
castic, în același timp, un examen la care erau supuşi oamenii de la curte. Convor- 
birile cu Horaţiu si cu Groparul păstrau tonul nevoii lăuntrice de a deslusi întele- 
surile ascunse ale vieții omeneşti Desigur, Caramitru nu a conturat pînă la capăt 

imaginea eroului. Din jocul lui a lipsit evoluţia, rapida şi prematura îmbätrînire 
sufletească a personajului, pe care acumularea treptată de zguduiri şi deziluzii îl 
pustieste moralmente pînă la sfirsitul celor cinci acte. Important este însă că acto- 
rul a gîndit rolul pe linia unor aprecieri contemporane, descoperind în eroul shake- 
spearean principiul activ al gîndirii combative, și că a ştiut să se dăruiască acestei 
interpretări cu sinceritate şi inteligenţă. 

Mircea Andreescu a adus în scenă un Bufon plin de gratie amară, în deta- 
sarea şi indiferența căruia se citea disprețul obosit pentru vanităţile lumii de curte, 
dar care devenea copilăros şi camaraderesc în compania celor două eroine, împăr- 
find cu ele bucuria glumelor şi relaxarea reconfortantă a unor raporturi în sfîrşit 
sincere. Precisă şi dramatică a fost şi compoziţia lui în Lesci. Violeta Popescu, 
jucînd pe Nina Zarecinaia din Pescărușul si pe Elmira din Tartuffe, şi-a impus 
prezența scenică vibrantă de sensibilitate şi totdeauna activă, construită pe analiza 
atentă a intentiilor si subtextelor. Cătălina Pintilie a compus aparitiile Ofeliei cu 
reală maturitate — ceea ce se întimplă rareori cu acest rol, de obicei rezolvat prin 
explozii sentimentale. Ea a evitat stridentele si ostentatia în descrierea ingenuitätii 
şi a făcut din scena nebuniei un fin studiu psihologic. Mariana Mihuţ ne-a cucerit 
în Audrey din Cum vă place prin verva sa comică spontană si foarte personală. În 
Nadejda din Cei din urmă, ea şi-a creionat personajul ascunzînd sub cochetărie 
si bună dispoziţie nonsalantä o glacială lipsă de scrupul. Spiridon Cojocaru şi Dan 
Săndulescu au realizat împreună, în Cetatea de foc, cuplul viu al bätrînilor Petru 
Arjoca și Aaron Gherghei, fără să accentueze scoläreste datele compoziţiei de vîrstă, 
ci punînd în valoare relaţii si stări de spirit. O performanţă dificilă a reușit 
Maria Caraman în piesa lui Aldo Nicolai, găsind foarte just măsura unui rol scris 
în întregime pe muchie de cuţit, între sentimentalism și vulgaritate. Ironia subtilă 
a pozelor romantioase, cu care se autoflatează dactilografa amatoare de poezii si 
dulceturi, nu a sters din această interpretare patetismul real al femeii care luptă 
pentru a nu rămîne singură și demnitatea reacțiilor ei firești, chiar şi în umili- 
toarea căutare a dragostei care se refuză. A fost, hotărît, cea mai bună din versiu- 
nile interpretative date acestui personaj, în cele trei spectacole din ultima sta- 
giune. Necunoscuta lui Sebastian a avut graţie şi farmec, în interpretarea Ilincăi 
To poroveanu, pe care aveam s-o descoperim însă mai bine pe scena Nationalului, 
în ““ oartea unui artist, unde a reușit să înfriîngă înșelătoarea răceală a aparitiilor 

e anterioare. Petre Gheorghiu (Dorn, în Pescärusul, si Comentatorul — Ionașcu 
» Sonet pentru o păpușă) are o voce foarte frumoasă. Un Gropar uimitor de viu 
Hamlet) şi un savuros Şef de gară (în Steaua fără nume) au atras atenția asu- 
p-a talentului comic al lui Ştefan Radof. Hamdi Cerchez și-a compus rolurile cu o 
sensibilitate discret reținută (Celestino din Lumea apelor şi Adolf Klein în Ceta- 
tea de foc). O caricatură fin desenată a femeii proaste, de o prozaică senzualitate, 
vulgară nu atit în manifestări violente, cît în felul de a gîndi si a simţi, si cu 
toate astea nu lipsită de farmecul tinereţii, a realizat Florica Cercel în Lumea 
apelor. Irène Flaman (Mariana) şi Monica Ghiutä (Dorina) au alcătuit în Tartuffe 
un încîntător cuplu comic. Constantin Costel, Mihail Stan, Monu Griin s-au remar- 
cat în tipurile de birocrati interpretate în Sonet pentru o păpușă, primii doi jucînd 
alternativ mai multe roluri şi demonstrind astfel posibilități maturizate profesional. 
Refuzînd sablonul, Ion Petrache a înfățișat un Tartuffe superior obisnuitei măşti a 
ipocritului de teatru, acuzind, în imaginea eroului, monstruozitatea primejdioasă 
a deghizamentului de fanatic. 


Asemenea reușite individuale au fost prezente în fiecare spectacol. Ansamblu- 
rile s-au prezentat însă nu o dată necimentate, nesudate, şi nu au atins înălțimea 
exigenţelor unor reprezentații model, menite sä înarmeze pe actorii debutanti cu 
toate criteriile profesiunii. Două din spectacolele care şi-au împlinit în bună măsură 
aceste obligații au mai fost consemnate: Cum vă place, în regia lui Octavian Co- 
tescu, și Sonet pentru o păpușă, regizat de Zoe Anghel. Primul a atras atenția fiindcă 
şi-a găsit unitate reală într-o înţelegere justă şi sensibilă a piesei. În ciuda unor 
inegalităţi de distributie, am asistat la un spectacol plin de prospețime, sincer si 
foarte tineresc, pe care interpreţii l-au parcurs cu dăruirea spontană a unui joc 
frumos, nu lipsit de sensuri grave. Al doilea a fost un examen de fantezie si spirit 
de improvizație, care a stimulat toate însușirile studenţilor, invitîndu-i să brodeze 
numeroase variaţii pe motivele oferite de piesă. Au fost eliminate astfel lungimile 
textului, s-a găsit un final care încheie spectacolul într-o sărbătorească explozie de 
bună dispoziție. Adevărul cotidian al fiecărei caricaturi şi umorul sănătos care a 
impregnat jocul colectiv au dat optimism și forță de pamflet politic reprezentatiei. 

Jucată doar de citeva Ori şi, ca atare, puţin cunoscută, montarea cu piesa lui 
Aldo Nicolai, În lumea apelor, realizată de regizorul Cornel 'Todea, s-a distins 
printr-o reală şi substanţială omogenitate. În acest spectacol, nici o interpretare nu 
a fost neutră, lipsită de relief; fiecare personaj reprezenta un tip social şi psihologic, 
descris minuţios, cu perspicacitate. Chiar şi interpreţii care în alte roluri din alte 
reprezentații au plimbat în scenă apariţii neconvingătoare, şterse sau false, au 
compus aici, împreună cu regizorul, caracterizări temeinice şi originale. Mircea Cos- 
ma, de pildă, a izbutit un portret comic complex al filistinului tinăr si mulţumit 
de sine, opac la tot ce nu intră în măruntele lui preocupări bănești şi mondene, şi cu 
toate astea, în stare încă de o vagă simpatie pentru cei stäpîniti de visul evaziunii. 
Bogdan Muşatescu a prezentat o siluetă amuzantă şi foarte adevărată de june snob, 
efeminat şi prețios din mica burghezie comercială. Alături de el, Dan Necşulea — 
care oscilase, în Cetatea de foc, între accentele unei pasiuni morale sincere și o infle- 
xibilitate puţin exterior construită — a completat imaginea unei categorii de tineri 
de o mondenitate naivă, satirizind tipul „vital“, „dur“ al filfizonului care doreşte 
să treacă drept un temperament vulcanic. 

Din punct de vedere al muncii cu actorul, acest spectacol a fost, poate, cel 
mai interesant, fiindcă, în cadrul unui examen de actorie, regizorul a ştiut să pună 
în valoare şi cele mai palide dispoziţii scenice ale interprefilor si fiindcă linia de 
interpretare s-a dovedit oarecum nouă în ansamblul spectacolelor noastre, alegînd 
un drum puţin bătut şi constituindu-se în experiment regizoral. Încercarea lui To- 
dea este cu atit mai temerară cu cîtrefuzä extravaganţele în interpretare. Fără să 
se întoarcă la modul de joc traditionalist, apăsînd pe firescul şi simplitatea unei inter- 
pretări sever despuiate de efect, dar foarte bogate în subtexte, nuanţe și amănunte 
de planul doi, regizorul a căutat să definească sensul fiecărui personaj şi semnifi- 
catia generală a piesei, prin foarte substantiala comunicare dintre interpreți. Este 
o experienţă în care putem distinge un început, interesant de urmărit și în evoluția 
viitoare a regizorului. 

Nefinisat şi cu diferențe sensibile de calitate, dar conceput pe linia unei lec- 
turi contemporane a textului clasic, a fost spectacolul regizorului Ion Cojar cu 
Tartuffe. Preluind — în principiu şi nu la nivelul imitatiei exterioare — ceea ce 
lecţia lui Planchon ne-a dezvăluit în legătură cu opera lui Molière, Cojar a recompus 
universul cotidian din casa lui Orgon, extrăgind semnificatii comice vii, cu adevărat 
antrenante, din deprinderile de fiecare zi ale eroilor şi din şocul provocat, în viața 


Spiridon Cojocaru (Petru Arjoca) în Cetatea Ilinca Tomoroveanu (Mona) in Steaua fără nume de Mihail 
de foo de Mihail Davidoglu Sebastian 


Principalii interpreți ai spectacolului 
Cum vă place: Rodica Mandache (Celia), 
Mircea Andreescu (Tocilă), Mariana Mibuţ 
(Audre:) și, în primul plan, Valeria Seciu 
(Rozalind :) 


lor, de neprevăzuta intrusiune a falsului credincios. Detaliile psihologice si de atmo- 
sferă, acțiunile scenice mărunte, dar revelatoare pentru o anumită situatie, un carac- 
ter sau o relaţie, au dat puls nou comediei, și multe scene (de pildă, cea dintre 
Orgon, Mariana şi Dorina, sau renumitul episod al declaraţiei, ia care asistă soțul 
ascuns sub masă) au regăsit o strălucire plină de haz, care se pierde adeseori în 
interpretările de tip vechi. 

La sfîrşitul anului trecut, încheiam cronica unor spectacole studenţeşti, reti- 
nînd ideea unui decalaj evident între interpretările izolate, individuale ale absol- 
ventilor talentaţi si caracterul nelegat al spectacolelor. Salutăm deci, ca un cîştig im- 
portant, acele reprezentații din anul acesta care au oferit studenților posibilitatea 
să-și valorifice mai deplin însușirile, integrîndu-se într-un joc cu adevărat colectiv, 
pe terenul ferm al unei concepţii regizorale inspirate. De fapt, acesta este climatul 
firesc de lucru pentru viitorii actori, care trebuie să intre în teatru cu experienţa 
trăită a metodelor celor mai desăvirşite şi, eventual, să creeze ei înşişi, în colectivele 
mai înapoiate, în care se lucrează încă după obisnuinte vechi, un asemenea climat 
de muncă armonioasă, colectivă. În raport cu această exigentä, faptul că spectacolele 
izbutite au fost puţin jucate (Cum vă place, În lumea apeior), prezentate numai în 
premieră (Sonet pentru o păpușă), sau au rămas neterminate (Tartuffe), apare ca 
o slăbiciune deloc neglijabilă a programului (sala ar fi putut să fie renovată în 
timpul vacanței). Neregularităţile stagiunii mereu întrerupte i-au lipsit pe interpreți 
tocmai de condiția hotăritoare în formarea actorului de teatru: repetarea specta- 
colului, săptămînă de săptămînă, la acelaşi nivel de interpretare, de-a lungul unui 
întreg sezon. 

Inegalitätile mari care s-au observat de la spectacol la spectacol, şi de la o 
interpretare la alta, dau şi ele de gîndit. Caramitru a realizat, pentru rolul lui 

Hamlet, un studiu-schiță, care merită să fie reluat peste cîțiva ani, dar în Marin 
Miroiu a alunecat nu o dată spre un lirism dulceag şi convenţional, de factură 
veche. Ogäsanu a fost, în Polonius, absolut în afara rolului, neizbutind să-şi defi- 
nească personajul în nici un fel. Stefan Radof a recurs, în interpretarea lui Tar- 
tuffe, la cele mai banale sabloane de comedie. Nu este vorba numai de scăderi 
fireşti, de la un rol izbutit la altul mai puţin aprofundat, nici de lipsa de expe- 
riență a studenţilor, de stingăciile inerente primelor mari roluri, ci de neprice- 
perea de a ataca partituri puţin familiare, derută care îi face chiar pe cei mai 
talentaţi să nu stie cum să abordeze anumite roluri. O carentä serioasă de metodă 
se ascunde în spatele unor asemenea deosebiri calitative. Un actor tinăr joacă, desi- 
gur, uneori mai bine, alteori mai puţin bine, dar el trebuie să știe întotdeauna 
să-și stabilească just si cu competenţă „conturul“ rolului, să determine în mod pro- 
fesional coordonatele prezenţei sale scenice, să-și caracterizeze personajul în acord 
cu spiritul textului, evitind șablonul şi soluţiile ieftine. 

Şi in pregătirea tehnică a viitorilor actori se observă goluri. Cei mai mulţi 
vorbesc neglijent, fără relief, unii dintre ei scad valoarea interpretării datorită unei 
dicţiuni neelegante, vicioase (ca Rodica Mandache în Cum vă place), alţii precipită 
replicile într-o rostire accelerată mecanic, în dorința de a obţine prin mijloace exte- 
rioare intensificarea ritmului, și ajung să vorbească parcă într-o limbă străină (Mo- 
nica Ghiuţă în Tartuffe). Dificultatea de a stăpini un text clasic scris în versuri, 
dindu-i fluența gîndului si a acţiunii firești, organice, nu a fost învinsă în Tartuffe 
decit de puţini interpreţi (Violeta Popescu, Irène Flaman), ceilalți alunecînd pe 
alocuri sau pe tot parcursul rolului spre o debitare neanimată de gînd a textului. 
Alteori, în partiturile clasice, tinerii absolvenţi aduc cu ei o pronunțare trivială, 
care coboară tonalitatea scenelor jucate (Constanţa Comănoiu în Hamlet). 


Si pregătirea fizică, plastică, a studenţilor lasă de dorit. În Hamlet, Ion Cara- 
mitru si Constantin Costel au duelat admirabil, cu pricepere si pasiune, fapt pentru 
care profesorul Angelo Pellegrini merită felicitări ; dar apariţiile altor interpreţi erau 
lipsite de ţinută, întimplătoare si neexpresive, mersul si gesturile supărător de coti- 
diene, scoțînd personajele din ambianța lor firească. Sînt deficiențe care nu mai 
tin de înzestrarea nativă a studenților si cu atît mai mult pot fi îndepărtate din 
vreme. Astăzi, în învăţămintul teatral contemporan, vorbirea și mișcarea scenică se 
aşază chiar la temelia studiului profesional ; aşa cum pentru un muzician inițierea 
în artă începe cu antrenament de game, solfegii, exerciţii de agilitate, fără de care 
studiul partiturilor cu valoare artistică nu este nici măcar abordat. 


Un student care părăseşte institutul vorbind confuz sau vulgar si mișcindu-se 
stîngaci este, teoretic, un. nonsens, cum ar fi un absolvent de conservator care nu 
cunoaşte gamele, sau un pictor care nu știe să amestece culorile. 

În ansamblul repertoriului jucat, piesele clasice — Hamlet, Pescärusul, Cei 
din urmă — au fost mai slab interpretate decit cele contemporane (cu o excepţie: 
Cum vă place). Asta dovedeşte o anumită unilateralitate de pregătire, care ameninţă 
să-i lase pe tinerii actori dezarmati în fața unei opere mai complexe si mai exigente. 

Spectacole ca În lumea apelor, Cum vă place, Sonet pentru o păpușă nu 
reprezintă, de fapt, reușite excepţionale, ci indică nivelul firesc sub care o repre- 
zentatie a institutului nu trebuie să coboare, dacă profesorii îndrumători tin să-și 
educe multilateral studenţii. Repetăm deci propunerea care s-a mai făcut ca, atunci 
cînd intre profesorii claselor ce se pregătesc de absolvire nu există îndeajuns de 
multe forte regizorale, institutul să apeleze la regizori din cei mai buni dinafara 
corpului didactic. Un bun pedagog-actor nu este întotdeauna, prin fericită coinci- 
dentà, şi un regizor inspirat. Or, tinerii interpreți au nevoie, pentru a se forma, de 
cele mai bune condiţii — printre care, esențială este, în primul rînd, colaborarea 
cu o gindire regizorală activă, stimulatoare, întărită printr-o bogată cultură teatrală 
şi o experienţă vastă în conducerea actorilor. Iată de ce contactul mai frecvent cu 
acei regizori care au dovedit aptitudini deosebite pentru pedagogia actorului — 
Liviu Ciulei, Lucian Pintilie, D. Esrig, Lucian Giurchescu, Horea Popescu, Vale- 
riu Moisescu etc. — ar fi mai mult decît salutar. În cadrul unor cursuri disci- 
plinat organizate, anumite repetiţii s-ar putea transforma în lecţii deschise, la care 
să asiste si studenţii actori din anii mai mici şi studenții care se pregătesc să devină 
regizori sau critici, tocmai pentru a putea cunoaşte pe viu subtilitätile muncii de 
elaborare a unui spectacol conceput și realizat la nivelul exigențelor estetice con- 
temporane. 


meda Ana Maria Narti 


Teatrul din Timișoara (secția romînă) 


„EGOR BULICIOV ŞI ALȚII” DE MAXIM GORKI * 


A interpreta contemporan dramatur- 
gia lui Maxim Gorki : preocuparea şi-a 
făcut loc, în teatrul nostru, mai ales 
după ultimele montări de la Teatrul 
„Lucia Sturdza Bulandra — Azilul de 
noapte şi Copiii soarelui — şi după ce 
Tovstonogov ne-a arătat o față fasci- 
nant de nouă a Barbarilor. Teatrul lui 
Gorki, pe care ne obisnuisem să-l ve- 
dem grav pînà la monotonie, solemn, 
copleșit de cenusiul plictiselii și al 
vieţii fără rost, îngrădit nu o dată de 
îngustimea unei atitudini vulgariza- 
toare față de conflictele sociale, a în- 
ceput să capete culorile tari, contras- 
tante, ale amestecului de comic si liric, 
ridicol si tragic, să uimească prin 
schimbarea neîntreruptă a unghiurilor 
de vedere asupra caracterelor, actiuni- 
lor, să captiveze printr-o dinamică a 
structurilor sufletești şi a legăturilor 
dintre oameni, care se dovedește direct 
înrudită cu mobilitatea marilor scrieri 
teatrale de astăzi. Piese care, în mon- 
tări mai vechi, păreau să încheie nu- 
mai rechizitoriul ţarismului si al bur- 
gheziei ruse, au început să dea la 
iveală înţelesuri care continuă să inte- 
reseze viu prezentul — privind filozo- 
fia amăgitoare a minciunii care alină, 
rostul intelectualitätii în societate, pu- 
terea ei creatoare, dar şi forţa de dis- 
trugere pe care o naște îndepărtarea 
de viața simplă a tuturor prin izolarea 
în farmecul ideilor fără fapte. 

Spectacolul cu Egor Buliciov si alţii, 
pus în scenă de Dan Nasta, la Teatrul 
romîn din Timișoara ‚se aşază în linia 
unor asemenea strădanii de a împros- 
păta spectacolul gorkian — și izbutește 
în bună măsură, prin seriozitate, vi- 
goare şi precizie. 

Însăşi imaginea care se arată la ridi- 
carea cortinei este nouă față de tradi- 
tionala înfăţişare a unui interior din- 
tr-o piesă de Gorki. Nu vedem doar o 
cameră centrală din locuinţa Bulicio- 
vilor, ci o secțiune, pe două caturi, în 


această casă. Regizorul poate realiza 
astfel, pe tot parcursul spectacolului, 
imaginea globală a existenţei unei fa- 
milii în destrămare. În timp ce jos 
se desfăşoară acţiunile principale, sus, 
Zvontovii îşi duc viața de fiecare zi — 
Varvara se piaptănă, se pregăteşte de 
plecare, soțul ei citește ziarul ș.a.m.d. 
Alternanta dintre momentele grave, în- 
cărcate de apropierea morţii şi de 
toate întrebările pe care ea le declan- 
şează, şi acţiunile mărunte, de un calm 
cotidian, ale celor de sus, reface un 
ritm de viață si o atmosferă. Contra- 
punctul între viața cotidiană şi zbuciu- 
mul celui care înfruntă moartea acuză 
— puternic, dar nu ostentativ — 
absurditatea traiului celor care nu există 
decît pentru bani şi nu încearcă să în- 
țeleagă nimic despre ei înşişi, despre 
sensul vieții pe care o duc, despre 
cele ce-i înconjoară. 

Scena este încadrată de pereți mari 
de sticlă, dincolo de care mai mult se 
bănuiesc decit se văd sera si, în par- 
tea opusă, vestibulul. O lumină puterni- 
că, albă, filtrată prin perdele de tul, îm- 
presoară încăperile întunecate din mij- 
loc. Viaţa se află afară, dincolo de con- 
fortul înăbușitor al acestor camere; fi- 
nalul apoteotic este pregătit de la înce- 
put. Atunci, în seră, Sura roscovana, co- 
coțată pe un scaun, va privi, fermecată, 
la demonstrația din stradă, şi faldurile 
perdelelor străvezii, învolburate de vîn- 
tul ce pătrunde prin ferestrele des- 
chise, o vor învălui, ca o zbatere de 
aripi sau de steag. Asupra încăperii 
din mijloc, în care se stinge Buliciov, 
se va lăsa întunericul. Astfel, înşelăto- 
rul cadru de familie al piesei este 
spart, decorurile Doinei  Almăşan- 
Popa îngăduind regizorului să-şi con- 
struiască vizual ideia. 

Punctul de vedere activ, de astăzi, 
se face simţit si în descripţia caracte- 
relor. Fiecare apariţie este conturată 
cu grijă. Este adevărat, dintre actori, 


* Regia : Dan Nasta. Scenografia : DoinaAlmășan-Popa. Distribuţia : Stefan Iordănescu (Egor Buliciov) ; 


Elena loan (Xenia); Coca Ionescu (Varvara) ; Geta Anghelugä (Alexandra 


‚ Elena Simionescu (Melania) ; Radu 


Avram (Zvongov) ;y Emmerich Schäffer (Tiatin) ; Vasile Cretoiu (Mokei Baskin) ; Constantin Adamovici (Vasili 
Dostigaev) ; Lidia Roman (Elisabeta) ; Al. Drăgan (Alexei) ; Lulu Popescu-Pop (Antonina) ; George Lungoci 


(Pavlin) ; Sever Cimpeanu (Medicul) ; Al. Ternovici 


(Trimbigasul) ;P Gilda Marinescu (Zobunova) ; Emil Reus 


(Propotei) ; Garofița Bejan (Glafira) , Cătălina Buzoianu (Taisia) ; Papil Panduru (Iakov Laptev): George Stoian 


(Mokrousov) ; Radu Coriolan (Donar). 

se pot distinge grupuri care joacă 
oarecum înrudit, deosebindu-se întru- 
cîtva de parteneri. Ștefan Iordănescu 
(Buliciov) şi Elena Simionescu (stareta 
Melania) joacă, mai ales cînd sînt îm- 
preună, mai demonstrativ ; atenţi la 
răspunsurile sălii, ei pot fi surprinși, 
în momentele mari, întrerupîndu-se, 
oprindu-se într-o atitudine sau alta, 
anume pentru a lăsa efectul scenei 
să se consume. Gilda Marinescu (dof- 
toreasa Zobunova) şi Emil Reus (prea- 
cuviosul Propotei) sînt foarte preocu- 
pati de imaginea vizuală a personaje- 
lor, de excentricitatea lor şi de expre- 
sia teatrală care i se poate da acesteia, 
dar mai puţin prinşi în relaţiile cu cei- 
lalţi eroi. Un al treilea grup este for- 
mat din interpreţi care, ca Geta An- 
gheluţă (Sura), Emmerich Schäffer 
(Tiatin), Alexandru Drăgan (Aleksei 
Dostigaev), Alexandru Ternovici (Trîm- 
bitasul), sînt în aceeaşi măsură intere- 
sati de compoziţia lăuntrică a persona- 
jelor (înlănţuirea de stări de spirit şi 
ritmuri interioare) şi de expresivitatea 
înfățișării lor, de firescul acţiunilor şi 
de teatralitatea gestului, de simplitatea 
jocului şi de forţa lui de comunicare. 
Dar deosebirile acestea nu depăşesc, 
datorită regizorului, importanța nuan- 
telor. 

Egor Buliciov, așa cum l-a văzut 
artistul emerit Stetan lordănescu, nu 
are totdeauna vitalitatea clocotitoare 
în care alţi interpreţi au văzut domi- 
nanta personajului (de pildă, Calbo- 
reanu, în neuitatul spectacol de la Na- 
tionalul bucureştean). Actorul nu cla- 
rifică pînă la consecinţele ultime sen- 
surile zguduitoarei revelații trăite în 
preajma morții — „mi-am irosit 
viaţa“. Dar el se înfăţişează cu adevă- 
rat original prin sarcasm. Toată forța 
acestui muribund — care, aşa cum l-a 
descris Gorki, trebuie să înspäimînte 
şi să seducă în acelaşi timp — se 
concentrează în plăcerea de a demasca 
prostia din jur, în bucuria sumbră cu 
care dă la iveală stupiditatea traiului 
„cumsecade“ burghez, în satisfacția 
amară de a tulbura şi irosi iluziile de 
linişte ale familiei. Originalitatea aces- 
tui Egor Buliciov, care ride aproape 
tot timpul, este subliniată de cele două 
portrete de negustori care îl înca- 
drează : Vasile Cretoiu-Mokei Baskin 
si Constantin Adamovici-Vasili Dosti- 
gaev descriu cu minuţiozitate chipuri 
deosebite ale aceleiași mulțumiri de 
sine, de flagrantă obtuzitate, în con- 
trast cu neastîmpärul tragic al eroului 
principal, 


Foarte vie este în spectacol prezenţa 
tinerilor eroi — ale căror portrete, ce-i 
drept, sînt mai puţin complexe decît 
acela al lui Buliciov. Geta Anghelutä 
izbuteşte să aducă în lumina rampei 
nu numai adolescența capricioasă și 
obraznică a roscovanei Sura, ci, din- 
colo de compoziţia de virstă, ea dese- 
nează precis şi laconic o personalitate 
puternică, cu atit mai greu de descris 
scenic cu cît se află încă în plină for- 
mare şi încearcă să-şi deslușească un 
sens în viaţă, trăind criza tuturor in- 
certitudinilor. Energice şi nerăbdătoare, 
impertinentele Surei au timbrul dis- 
preţului față de prostie şi față de tra- 
iul convenţional, dar respiră în același 
timp, în mod paradoxal, o adîncà puri- 
tate. Bravada „Vreau să mă fac co- 
cotă“, începută pe un ton arogant, pro- 
vocator, sfîrseste înduioșător de nesi- 
gur, parcă în pragul unui hohot de 
plins. Această alunecare de tonuri 
spune că Sura nu ştie despre ce vor- 
beste, nu s-a lămurit încotro s-o ia, 
ce să facă din ea însăși, şi se simte 
foarte singură în dezorientarea ei. Pre- 
cizia nuantelor se asociază, în jocul 
actriței, cu o mare simplitate a expri- 
mării. Rolul tentează spre exploatarea 
teribilismelor fermecătoare ale eroinei; 
interpretarea Getei Anghelutä este, 
dimpotrivă, autocenzurată sever, zgîr- 
cită în gesturi şi efecte, concentrată în 
jurul stărilor de spirit care definesc 
caracterul personajului — o mare cu- 
riozitate copilăroasă, care crește, de- 
venind dorinţă de cunoaştere, o vita- 
litate aspră, o aspiratie chinuitoare 
spre bucurii încă nelămurite. 

Emmerich Schäffer face din Tiatin: 
unul din cele mai atrăgătoare personaje 
ale spectacolului. Fostul student, socia- 
list încă nedecis, trece prin scenă mai 
mult ascultînd şi privind, fără să dez- 
văluie la început nimic din fondul ca- 
racterului său : el se definește treptat 
în relaţiile cu ceilalţi, ca un amestec 
puţin obişnuit de candoare, luciditate: 
şi nehotärîre. 

Enumerarea poate continua. Cîteva: 
din întrepretările bine studiate le-am 
mai amintit. Sint de remarcat seriozi- 
tatea unei distribuții care foloseşte ac- 
tori atit de buni ca Gilda Marinescu 
şi Emil Reus în roluri de mică întin- 
dere si constiinciozitatea înaltă a in- 
terpretilor în aceste roluri. George 
Lungoci (preotul Pavlin) şi Garofița 
Bejan (Glafira) dau personajelor veri- 
dicitate. 


A. M.N. 

Snectacole 
Shakespeare 


e „NOAPTEA REGILOR“ LA TEATRUL NATIONAL 
DIN IAŞI ŞI TEATRUL DIN BACĂU 


e „FEMEIA ÎNDĂRĂTNICĂ“ LA TEATRUL 
DIN CONSTANŢA 


e „PERICLES“ LA TEATRUL DIN BRAŞOV 


Partitură polifonică îmbrätisind, într-o variată și solidă compoziţie arhitec- 
tonică, teme şi formule stilistice diverse, Noaptea regilor (A douăsprezecea noapte) 
se numără constant printre favoritele teatrelor noastre, cunoscînd, de-a lungul anilor, 
numeroase montări. În stagiunea recent încheiată, ea a prilejuit teatrelor din Piteşti, 
Iasi, Bacău, Tg. Mureş, Petroşeni o adevărată competitie artistică. Două spectacole 
— cel al Naţionalului ieșean şi cel al colectivului din Bacău — se impun atenției, 
pentru saltul, dincolo de transpunerea materialului literar într-un esafodaj corect, 
spre montări de o originalitate marcată. Foarte deosebite unul de celălalt, compuse 
fiecare în altă tonalitate, aceste spectacole dovedesc că regizorii (Crin Teodorescu 
la Iaşi, Vlad Mugur, invitat la Bacău) au „desfoiat“ textul, replică cu replică, într-o 
manieră personală, recompunînd apoi întregul în conformitate cu cerințele ideii 
pe care au ales-o ca dominantă şi subordonînd acesteia întreg arsenalul mijloacelor 
de expresie. (În scopul avantajării celei mai fidele corespondențe de ton şi imagine, 
aceste deosebiri merg pînă la optarea pentru traduceri diferite — cea a lui Florian 
Nicolau şi, respectiv, a lui Mihnea Gheorghiu.) 


* * + 


Reprezentatia ieșeană este construită pe prospectarea filonului comic al piesei, 
în adîncufile căruia sint descoperite o varietate de realități sociale şi psihologice 
şi o inepuizabilă bogăţie de relații umane. Ea pare să se organizeze sub motto-ul 
vitalitätii generoase, mustind de sevele bucuriei si poftei de viaţă, și al bunului-simt 
al poporului, iradiind optimism şi sănătate morală. 

Această optică a determinat pe regizor să imprime montării caracteristicile 
de stil ale unui spectacol popular. O revărsare de sunet, lumină si culoare, impetuoasa 
euforie colectivă, prilejurile de farsă şi veselie devin expresia torentului de energie 
descätusat de sărbătoarea carnavalului, canalizindu-se într-o sarcastică respingere 
a puritanismului ; într-un al doilea plan, cu armele mai subtile adecvate țintei, ata- 
cul vizează snobismul — fie el discret sau afişat. Astfel, cu toată neîntrerupta suită 
de chefuri si petreceri, spectacolul ocolește atît bufoneria benignă, cu hazul ei gra- 
tuit, cît si gluma licenţioasă, atmosfera tulbure si dizolvantă de dezmät. 

Pentru ca toate acestea să fie şi mai evidente, Crin Teodorescu a aplicat între- 
gului o tentă italienizantă. Localizarea în Iliria este subliniată ; decorul deschide, 
printr-o arcadă între porti de castel, perspective spre port, fundalul este făcut din 

Noaptea regilor la Teatrul Naţional „Vasile Alecsandri” din lași :Alfons Radvanschi (sir Andrew), 
Rella Ghiţescu (Maria), Virgil Raiciu (Sebastian), Adina Popa (Olivia). Stefan Däncinescu (Feste), 
lon Lascăr (Malvolio), Adrian Tuca (Fabian), Cornelia Gheorghiu (Viola), Gheorghe Macovei (Sir 
Toby), Marcel Finchelescu (Orsino) 


pînze de corabie, în scenă evoluează măști si costume de arlechini şi colombine. 
Mişcarea e executată cu temperament — dansul îşi are şi el locul —, altercatiile au 
stridenţe meridionale, duelul e amplificat la virtuozitäti pardaillanesti. Se creează 
astfel o ambiantä în care grupul vesel al celor puşi pe strengärii nu mai este purtă- 
tor de dezordine şi imoralitate, ci devine exponentul unei stări de spirit, cucerind o 
adeziune plină de simpatie. Cu aerul său dispretuitor şi grav, Malvolio apare ca un 
antipatic „trouble-fete“, iar puritanismul său rigid, despuiat de orice justificare, se 
arată ca prefăcătorie absolută. Un alt soi de săgeți, de o rafinată ascutime, se în- 
dreaptă către devitalizata aristocratie. Orsino si Olivia se refugiază într-o lume arti- 
ficială si rece, în care neinarmarea lor să fie cît mai puțin vizibilă, tocmai pentru 
că aromele puternice şi culorile tari ale vieţii îi înspăimiîntă. Bucuriile simple, pe 
care le dispretuiesc, au pentru ei acreala strugurilor inaccesibili, căci sentimentele 
le sînt falsificate si purtările contrafăcute de ambiția „pozei“, de sclavia „aparenţei“. 
De aici, aerul blazat şi intelectualismul proclamat al ducelui, precum şi morga de 
„grande dame“ a contesei. Poziţia regizorului e, faţă de aceștia, extrem de severă, 
neadmitînd nici o indulgență lirică ; chiar si în final, el refuză să-i absolve, apäsînd 
pe uşurinţa cu care Orsino se îndreaptă spre o altă iubire si pe impulsurile despo- 
tice ale Oliviei. 

Spectacolul se bizuie pe un continuu apel la fantezia şi aptitudinile actorilor. 
S-a construit mult pe text, în folosul cristalizării unor momente expresive, al înche- 
gării unor grupaje de o mare frumuseţe plastică și, în același timp, de reală sucu- 
lentä comică. Există, desigur, pe parcurs și momente de scădere a tensiunii, după 
cum alte scene se arată prea încărcate, sugerind oportunitatea unei acţiuni de selec- 
tie și concentrare. Rämîn însă în memorie tablouri de o accentuată teatralitate, ai 
căror animatori sînt de obicei Sir Toby, Sir Andrew si Fabian, împreună cînd cu 
nefericitul Malvolio, cînd cu năstrușnicul Feste. (De pildă, savuroasa scenă din gră- 
dină, în jurul scrisorii.) , 

Aceeași risipă de fantezie defineşte scenografia. Hristofenia Cazacu, formată 
la şcoala decorului de operă, a simţit nevoia să vizualizeze la maximum, creînd me- 
reu jocului actorilor puncte de sprijin în decor. Viziunea ei este poetică şi bogată 
în nuanţe, şi scena a fost mereu copleşită de locuri de joc particularizate atent, cu 
multe detalii. Uneori, elemente frumoase și expresive în sine s-au anulat prin acu- 
mulare, sau au concentrat atenția în mod nepotrivit, pierzindu-şi caracterul de cadru. 
De cîteva ori, flacăra inspiraţiei a ţişnit, învăluind scena într-o vrajă, ca în decorul 
infätisind grădina Oliviei, în care copacii par imensi boboci de magnolia stilizati, 
După această explozie de capacitate creatoare, evoluţia artistei va cunoaște proba- 
bil faza epurării de balasturi, a rafinării selecţiei, pentru a pune în valoare, purifi- 
cate, liniile esențiale. 

Ceea ce este în acest spectacol strălucire şi virtuozitate se vädeste, la o atentă 
cercetare, ca rezemîndu-se pe pilonii etern solizi ai caracterizării atente și precise 


PE 


a personajelor. În caruselul încurcăturilor de situații, actorii echipei Nationalului au 
adus, de pe o poziţie interpretativă caracterizată prin cultură si profunzime, moti- 
varea logică a celor mai secrete aspirații, explicația psihologică lucidă şi deromanti- 
zată a contradictiei leit-motiv : „nu sînt ce par a fi“. Asa au apărut calculul perfid 
și mizantropia invidioasă ale unui Malvolio zugrăvit cu o înțepenită demnitate slu- 
garnică (paradox magistral intuit de artistul emerit Ion Lascăr) ; jovialitatea vigu- 
roasă si bonomă, nuanțată de smecherie practică, pe care G. Macovei a ferit-o, cu 
inteligentă subordonare față de prospețimea spectacolului, de deliciile unui comic 
prea gros ; tristețea hazului forţat și a fricii agresive ale unui Sir Andrew bătrin, 
căruia viața i se scurge printre degete, în ciuda disperatelor încercări de a prinde 
din zbor savoarea clipei (Alfons Radvanschi). Apoi, pe alt plan, distincția amară cu 
care Marcel Finchelescu desenează un Orsino însingurat, marcat de uscăciune sufle- 
tească, si severitatea aproape științifică cu care Adina Popa disecă exemplarul de 
lux al doamnei nobile, neştiind în fond nimic, dar debitind mereu principii si rețete 
de viaţă, cu aerul că ştie totul. I-am reproşa acestei excelent gindite distribuții doar 
nepotrivita alegere a interpretei Mariei, care nu pare să aibă datele indicate pentru 
rol, fiind pusă în situația — neplăcută pentru o actriţă de certă valoare — de a 
mima pînă la afectare. Un capitol special deschide Cornelia Gheorghiu — purtă- 
toarea „principiului activ“, a sentimentelor mari si autentice ; jucind cu inteligență 
și umor, ea o înzestrează pe Viola cu trăsături de un farmec aparte, în care graţia 
şi fragilitatea se îmbină cu inițiativa şi îndrăzneala, într-unul din acele portrete 
de om al Renașterii „apt pentru viaţă“, pe care dramaturgia shakespeareană l-a im- 
pus în multiple ipostaze. 

Ne-a fost mai greu să înțelegem motivele care l-au împiedicat pe un actor 
de resursele artistului emerit St. Däncinescu sä se dăruie deplin complexului rol al 
bufonului Feste, Căci, dacă giumbușlucurile si acrobatiile verbale le-a executat cu . 
ușurință şi antren, el pare să se fi refuzat oricărei emoţii lirice, oricărei credințe 
fierbinţi, nelăsîndu-se ispitit de adîncimile de gîndire și de simtire ale personajului. 
Am regretat-o pentru că, prin contribuţia lui, tonusul optimist şi vivace al montării 
s-ar fi împlinit într-o perspectivă de mai caldă si vibrantă umanitate, într-o mai am- 
plă cuprindere filozofică. 


+ o * 


Aceeaşi Noapte a regilor sună, pe scena teatrului băcăuan, în altă gamă. Poate 
-că transcrierea acestui „clocot de ris“ care este piesa în registrul delicat al semito- 
nurilor e greu de imaginat; am asistat totuşi la un spectacol de eleganţă, aerat și 
spumos ca o dantelă, în care tuşele de comic sint dispuse după regulile unei savante 
punctuatii, säpîndu-se în memorie cu atit mai trainic. 

Dacă, la Iasi, totul părea să proclame: „lată, aceasta este viaţa si astfel tre- 
buie ea trăită“, am descifrat la Bacău o atitudine mai puţin categorică, mai înclinată 
spre meditaţie, spre analiză. Supratema acestui spectacol pare să fie încercarea omu- 
lui de a înțelege și a cunoaşte viața, recunoscîndu-se mereu „ucenicul“, „cel care pri- 
meste“ ; receptivitatea şi nonreceptivitatea, puritatea morală şi tinerețea sufletească 
funcţionează drept criterii de definire şi grupare a personajelor. Textul este rostit 
în aşa fel încit pe primul plan al atenţiei să se situeze nu sensurile lui imediate, 
legate de acţiune, ci ințelesurile mai adinci. Astfel se descoperă spectatorului, 
aproape replică cu replică, o filozofie în care adevărurile mari si mici, celebrele cu- 
getări shakespeareene, atit de darnic presărate cu orice prilej, se întrețes necontenit. 
Iar actorii se situează pe poziţia celui care trăieşte revelația adincimii odată cu spec- 
tatorul. Se creează astfel un soi de „suspense“ intelectual, în sensul bun al cuvîn- 
tului, o stare de atenţie nerăbdătoare, de curiozitate, care molipseste de febra desco- 
peririlor chiar pe cei mai deplin familiarizați cu piesa. Asemenea perspective ine- 
dite oferă spectacolul cu privire la cuplul Sir Toby-Sir Andrew ; divorţul lor intim 
este adîncit si explicitat, înclinația lor comună pentru cultul lui Bachus nemaicon- 
fundîndu-se cu aparențele prieteniei. Relaţia aceasta are toată detașarea afectivă a 
dispreţului, căci Sir Toby îşi mînă cumva amicul cu cravasa batjocurii si a indife- 
rentei, beneficiind în mod conştient de superioritatea omului care „ştie pe ce lume 
trăieşte“ asupra celui care nu înţelege nimic. Acelaşi criteriu al disponibilitätii inte- 
lectuale funcționează şi în cazul lui Malvolio, a cărui mumificată aroganță de parve- 
nit se clădeşte, în perspectiva acestei montări, în primul rînd pe o prostie din spe- 
cia agresivă. Există apoi planul conflictului Olivia-Orsino, în care insuccesul ducelui 
se leagă de incapacitatea de a se adapta împrejurărilor, de indolenta lui structurală. 

Noaptea regilor la Teatrul din Bacău: 
George Mottoi (Peste), Marin Ionescu 
(Sir Andrew), Kitty Stroescu (Maria), 
lon Nieuleseu-Brunä (Sir Toby), 


Sint linii de gindire schițate discret, în peniță ; ele converg însă, subliniind că viața 
este făcută pentru cei capabili s-o înţeleagă şi s-o supună, că omul e om în primul 
rînd prin inteligenţă şi sensibilitate, şi nu prin putere, bani, poziţie socială. De aceea, 
spectacolul se sprijină mult pe o Marie foc de deşteaptă, care deţine iniţiativa, im- 
boldul la acțiune, pe o Olivie deschisă şi umană, dispusă să priceapă şi să accepte 
și, ca o încununare, pe un bufon care adună și ordonează înţelepciunea si poezia, 
ca albina, într-un fagure, mierea. 

Pe această direcție poetico-filozofică a spectacolului s-a produs una din acele 
întilniri creatoare care se încrustează în amintire, între regizor şi actorul-interpret 
al bufonului. Vlad Mugur şi-a mai semnalat şi cu alte prilejuri înclinația pentru 
explorarea zonelor poeticului. În montarea de la Bacău — de altfel prefațată de o 
suită de sonete shâkespeareene, inspirat alese pentru a ajuta respectivelor personaje 
să se exprime —, el şi-a desfășurat această preferinţă pe un teren fertil, învăluind 
întregul într-o aură de lirism. Bufonul devine vioara I, George Mottoi realizînd 
un rol de maturitate artistică ; apariţiile lui sînt așteptate şi urmărite cu răsuflarea 
tăiată, căci emană tot mai ample unde concentrice. Mottoi şi-a compus un chip stra- 
niu, mișcările îi sînt feline, cu prelingeri si salturi de pisică. O vibratie aproape 
dureroasă îi însoțește zimbetul, de un atoateîntelegätor sarcasm. Feste al lui e me- 
lancolic, dar nu de o melancolie dezarmată ; uneori e răutăcios, chiar dur, executînd, 
ca în vis, aeriene volute pe strunele întinse ale sensibilităţii publicului, si punînd 
în asta tot atita farmec cît rafinament. 

Regizorul are în acest spectacol marele merit de a fi obţinut, fără a se pune 
pe sine în evidenţă prin abuz de trouvailles-uri, ca aproape fiecare actor (sînt două- 
trei excepţii, care nu izbutesc să altereze impresia) să participe, cu clarviziune şi 
autoexigentä, la descoperirea posibilităților sale. Am văzut un Malvolio a cărui 
prostie solemnă este dezvăluită fără reticente, clar şi nuantat (Virgiliu Florescu) ; 
un Sir Toby original în seriozitatea stäpînitä si gravă cu care debitează cele mai 


were 


nästrusnice potriveli de cuvinte, de un comic incorporat în substanţa intimă a exis- 
tentei sale (lon Niculescu-Brună, artist emerit); un Sir Andrew de o stupiditate 
absolută în inconstienta ei, mînuind cuvintele ca pe tăişurile amenințătoare ale unor 
cuțite, cu un aer absent şi o candoare stupefiantă, pe care Eugen Antohi va trebui 
doar să-l ferească de ispitele sarjei groase, ce-i dau citeodată tircoale ; o cameristă 
spontană, veselă, afectuoasă şi bună camaradă, plăcută și sănătoasă (Kitty Stroescu) ; 
un Orsino nonşalant, „cu capul în nori“, parcă mai degrabă vrednic de compătimire 
decit de dragoste, ironizat cu îngăduință de Ion Buleandră; o Olivie delicată si 
transparenţă ca un cristal (Lucia Burkovski) ; si, în sfîrsit, o Violă pe care foarte 
tinăra Constanta Zmeu a voit-o stingace si timidă, scofînd efecte amuzante din în- 
drăznelile ei înspăimintate şi patetice. 

Toată această lume pestriță trăieşte efectiv în scenă, îşi consumă acolo emo- 
tiile şi sentimentele, stabileşte comunicări. Scena beţiei ; „cascada“ de hohote în 
care Maria îşi antrenează complicii la farsă (şi, pînă la urmă, întreaga sală) ; tabloul 
în care bufonul joacă, alternativ, propriul său rol si cel al „bunului părinte Topaz“, 
discutînd doar cu mîinile întemnitatului Malvolio (singurele vizibile pentru specta- 
tor), sint momente care strălucesc prin contopirea frumuseţii plastice a imaginii cu 
expresivitatea „benzii sonore“ (text, muzică, zgomote) şi cu încărcătura de emotie 
creatoare a interpretilor. Contribuie la frumuseţea aceasta şi luminozitatea sceno- 
grafiei (H. Novac) ; în decor şi costume e mult alb şi roşu, punctate şi delimitate 
cu negru. Elementele, puţine şi suple, creează ceea ce se cheamă spații de joc. 

Pregătirea acestui spectacol a creat în teatru o atmosferă de maximă solici- 
tare artistică. Faţă în faţă cu un text atît de bogat şi de dens, beneficiind de îndru- 
marea unui regizor cunoscut pentru aptitudinile sale pedagogice — cărora li se dato- 
reşte formarea unora dintre actorii de frunte ai tinerei generaţii —, colectivul băcă- 
uan a simțit bucuria şi noblețea efortului de autodepăşire, realizind un progres cate- 
goric şi esenţial față de nivelul la care se prezenta la sfîrşitul stagiunii trecute. Este 
un cîştig a cărui consolidare — de aşteptat si de dorit în spectacolele anului teatral 
în deschidere —, poate marca intrarea teatrului într-o nouă etapă a evoluției sale. 


* * * 


Teatrul din Constanța se conturează în ultimul timp ca un teatru cu marcate 
preferințe pentru comedie ; e o tendință derivată atît din cerințele unui public foarte 
divers şi în veşnică primenire — public care, o bună parte din an, caută la teatru 
în primul rînd divertismentul —, cît şi din confluența aptitudinilor trupei. Între 
aceste coordonate, exigenta selecţiei nu este întotdeauna destul de evidentă ; inclu- 
derea în repertoriu a unei comedii clasice indică însă încercarea de a statornici anu- 
mite criterii de valoare. 

Femeia îndărătnică este, poate, printre comediile shakespeareene, cea mai sim- 
plă şi mai directă în exprimarea sensurilor. Caracterele, sentimentele, acțiunile sînt 
aici impregnate de un realism categoric, climatul moral este de o robustete fără echi- 
voc, iar umorul, întotdeauna viguros, are o surdină care-l face mai ponderat ; toate 
acestea delimitează piesa, atît de gratioasele imbroglio-uri sentimentale cu travestiri 
(Doi tineri din Verona, chiar Cum vă place), cit şi de farsele „cu tilc“, în care fan- 
tezia dezlănţuită si hazul hohotit nu cunosc oprelisti (Nevestele vesele, A douăspre- 
zecea noapte). Se simte că este vorba despre o realitate curentă a epocii dramatur- 
gului, pe care acesta n-a voit nici s-o înfätiseze sofisticat, nici s-o dilueze într-o tra- 
tare însiropată. 

Regizorul N. Al. Toscani nu s-a împiedicat în hiatul existent între prolog şi 
piesă, ci a găsit o cheie originală (chiar dacă nu absolut inedită în istoria spectaco- 
lului shakespearean de la noi), ce i-a permis să le lege într-o imagine scenică uni- 
tară : accentuarea şi păstrarea pînă la final a ideii de teatru în teatru. Instalat în- 
tr-un soi de lojă, care se încadrează în decor, Sly, trägînd din cînd în cînd cite o 
dușcă, asistă la reprezentarea piesei, atipeste cînd evenimentele îl plictisesc sau, 
atunci cînd sentimentele îi sînt viu solicitate, întinde sticla, cu un gest consolator, 
actorului în suferință. Intervenţiile lui rămîn însă discrete, „de fundal“, şi nu stînje- 
nesc desfăşurarea acţiunii. Decorurile (uşoare, mai mult sugerate, viu colorate si 
transformabile, manipulate dezinvolt de actorii-servitori, cu aerul că îndeplinesc 
treburi casnice) şi costumele (grefate pe fondul îmbräcämintii pestrițe a trupei ambu- 

lante) amintesc discret mijloacele modeste ale unei astfel de reprezentații improvi- 
zate, integrîndu-se inspirat caracterului amuzant al spectacolului (scenografia : Elena 
Fortu). 

În acest cadru se desfășoară, alert și voios, povestea „îmblinzirii scorpiei“. Şi 
tocmai aici, în stabilirea raporturilor dintre prolog si piesă, în alegerea diapazonu- 
lui, regizorul descoperă o idee originală, care surprinde si forţează atenţia. El răs- 
toarnă obisnuintele, aşezind accentele invers si oferind o altă perspectivă: căci, 
în timp ce pretextul montării spectacolului, farsa la adresa betfivului căldărar Sly 
— aşa-zisa realitate de la care pornește Shakespeare —, este tratat fantezist, cu 
tonuri de parodie, „reprezentatia“ se bucură de atributele realismului. Păcăleala cu 
alură de vis de „1001 de nopţi“ are toată grosolănia organizatorilor, care înfăţişează 
noului calif, aiurit de beţie şi de iuresul revelaţiilor, cadre de tablouri goale, în care 
se perindă propriile lor chipuri, şi-i prezintă drept soţie (fără pic de grijă pentru 
aparențele feminitätii) un zdrahon de paj deghizat în modul cel mai grotesc cu pu- 
tintä. Năvala gălăgioasei trupe de actori schimbă atmosfera, şi îndată ce, prin inter- 
mediul artei lor, vom päsi în mod declarat pe tărimul ficţiunii, cadrul real se rein- 
staurează ; povestea lor e depănată cu respect pentru logică, și vom crede ce au să 
ne spună, chiar dacă ceea ce ne povestesc e o istorie nostimă şi ei o înfăţişează 
glumind. Este o inteligentă pătrundere a viziunii lui Shakespeare despre teatru, ca 
artă aflată cu un pas înaintea vieţii, ca instrument pentru afirmarea unor idei si ade- 
văruri noi, un delicat omagiu celui ce a făcut din această artă o forță activă. 

N. Al, Toscani a estompat întrucitva „al doilea plan“, pentru a apăsa asupra 
ciocnirii dintre Petrucchio si Catarina. De la prima întîlnire a protagoniștilor, totul 
se polarizează în jurul conflictului dintre aceste caractere puternice, care, lovindu-se, 
se recunosc ca atare şi se apreciază. Competiţia temperamentelor aprinse este du- 
blatä de un soi de tonică presimtire a viitoarei calde înţelegeri, de o nevoie de ma- 
nifestare spontană şi sinceră. Catarina îl studiază pe Petrucchio cu amuzată si lucidă 
ironie, intuieste în el forţa și energia pe care le respectă, se lasă prinsă, parcă, în- 
tr-un joc al cărui rezultat nu-i displace ; Petrucchio, la rîndul său, desi se îmbată, 
progresiv, de propria-i autoritate, simte în soţie o egală în tărie si inteligență si se 
bucură de perspectivele vieţii pline de inedit alături de ea. Prin contrast, smerenia 
si blindeţea Biancăi si toate masinatiile pentru a-i obţine mîna dobîndesc, de la 
început, culorile unei atitudini construite și convenţionale, pregătind finalul, în care 
căsnicia surorii cuminţi si drägälase se anunţă clădită pe bazele destul de subrede 
ale vanitätii reci si calculate. 

Ceea ce nu i-a reușit în aceeași măsură regizorului este minuirea riguroasă 
a destul de amplei orchestre actoricești. Contrapunctul ce trebuie să rezulte din re- 
plici și acţiuni concomitente eșuează uneori, din lipsa unei ordonări corespunză- 
toare ; intrări, ieșiri, gesturi si fraze se bruiază reciproc într-un mod neplăcut. În 
asemenea momente ies la iveală carente îngrijorătoare în ceea ce priveşte dictiunea 
unora dintre actori. De asemenea, nu sînt la înălțimea concepţiei diriguitoare a spec- 
tacolului concesiile făcute, în unele scene, unor accente uşor vulgare, sau unor so- 
luţii de-acum uzate (de pildă, plimbările actorilor prin sală). 

Ileana Ploscaru este o actriţă atit de multilateral înzestrată încît nu vom 
spune nimic nou subliniindu-i calitățile. Ea n-a realizat o „scorpie“ dominată de 
temperament, ci şi-a imbogätit interpretarea cu o căldură umană autentică, cu o 
aspiratie vitală spre afirmarea personalității — toate acestea, cenzurate de un umor 
complice cu publicul, între graniţele unui remarcabil bun-gust. Dan Herdan, chiar 
dacă mai puţin sever cu sine însuşi, a apărut plin de strălucire, de nerv, presärîn- 
du-și rolul cu neprevăzute răsuciri de ton, amenintînd „dulce“ si pedepsind cu bono- 
mie, bucurîndu-se în momentele cele mai neașteptate si tesînd abil în jurul lui o 
atmosferă de solidaritate masculină. 

Poate şi în acord cu concepţia regizorală „in etaje“, poate şi din pricina insu- 
ficientei aplecări asupra propriilor partituri, nu toţi actorii au creat personaje con- 
turate. De aceea, portretelor realizate, cu acuratețe scenică, de Dem. Hagiac, Emil 
Sassu, Longin Mărtoiu, Ion Andrei, le lipseşte un plus de particularitate — gräun- 
tele de sare care să ie scoată din anonimat. Face exceptie, în acest sens, nota dis- 
tinctivă, plină de haz, găsită de Alexandru Mereutä, care a creat un Biondello- 
entuziast mesager al vestilor rele, mereu în contratimp cu situația. 


* * * 


Pericles este un roman scenic, povestea vieții zbuciumate a unui personaj — 
şi nu expresia caracterului acestuia ; de aceea, spre deosebire de alte „monografii 

Pericles la Teatrul din Brasov : Ludovie 
Peteriiy (Lysimach) si Doina Tamas 
Thaisa si Marina) 


dramatice“, ca să le numim aşa — Corioian, Timon din Atena etc. —, personajul în- 
suşi are mai puţină importanţă decit ceea ce i se întimplă. În plină maturitate (piesa 
face parte dintre ultimele creaţii ale dramaturgului), Shakespeare îşi îngăduie luxul 
să pună deoparte toată măiestria lui de constructor, inegalabila știință de a realiza 
caractere, adoptind brusc, drept convenție, naivitatea însăşi. Poate că se amuză 
să ofere contemporanilor un divertisment aventuros şi pitoresc, așa cum şi astăzi, 
uneori, mari artişti îşi îngăduie s-o facă ; poate că, înainte de a ataca, în Furtuna, 
motivul filozofic cel mai grav şi mai amplu orchestrat al operei sale, luindu-și rămas 
bun de la categoriile absolute (confortabile, cumva, pe plan moral), incearcă — în 
Pericles şi în Poveste de iarnă — să le împingă pînă la capăt, desenind în alb si 
negru, delimitînd definitiv binele de rău. Cert este că, pentru o dată, omul care cu- 
noştea atit de profund viaţa încît şi astăzi, după patru secole, tresărim încă recunos- 
cînd că el, de fapt, ştia totul, vrea să ia în serios pretextele altădată evidente : mira- 
culoasele salvări din naulragii si reîntilniri peste ani, capriciile destinului, jocurile 
hazardului, atît de glumeţ manevrate în Comedia erorilor, devin dintr-o dată impor- 
tante, esenţiale. E şi aici unul dintre secretele celui care, ştiind să înțeleagă necesi- 
tätile istoriei, fie ele sîngeroase şi implacabile ca în Richard III, se apleacă, plin de 
respect si de compasiune, în fata individualităţii umane în suferință, proclam-du-i 
dreptul la fericire. 

De ce n-am mărturisi-o ? A realiza un spectacol cu această piesă (cart, ia lec- 
tură, delectează prin neprevăzutul asociaţiilor de idei) este cît se poate de dificil 
Munca depusă la Teatrul din Braşov, sub conducerea regizorului Ion Simionescu, are, 
de aceea, pe lingă meritele pionieratului, şi importanța unui act de cultură. Regizo- 
rul a căutat firul cu care să lege episoadele oarecum difuze şi l-a găsit în extragerea 
şi topirea într-un sistem central a tuturor firicelelor nervoase ale acțiunii. El a urmă- 
rit imaginea scenică răspunzind tiradelor, transcrierea vizuală a povestirilor lui 
Gower, şi astfel a izbutit să dea spectacolului coerenţă şi fluiditate. Intentiile şi 
sensurile textului sînt explicitate. A fost de ajutor aici capacitatea de evocare şi su- 

gestie a imaginii scenografice : Maria- Dimitrescu-a știut să definească concis parti- 
cularitätile de atmosferă ale fiecăreia din escalele peregrinărilor lui Pericles. Ele- 
ganta gamelor de alb-argintiu, albastru, roşu ; linia amplă a costumelor; plantatia 
inspirată, în adîncimea scenei ; zbaterea dramatică a catargurilor corăbiei în furtună; 
gradatia luminii (care se întilneşte cu muzica) sînt tot atitea componente de valoare 
ale reprezentatiei. 

Diversitatea situaţiilor — şi, de aci, a ritmului interior, a atmosferei — a com- 
plicat precizarea unei linii artistice directoare a spectacolului. Acesta oscilează între : 
tonurile realiste ale unui haz moderat şi înţelept în scena întilnirii cu pescarii (ce 
bine se aud aici uimitoarele — în raport cu vremea — concluzii shakespeareene des- 
pre organizarea societăţii !) ; amuzanta parodie din casa lui Cerimon ; tablourile de 
mare montare — „superproductie“ pentru teatru, cu balet si desfăşurări de aparat, 
cu inexplicabile traiectorii de mișcare ; naturalismul cam trivial al scenelor de “la 
bordel si melo-ul tremolat al finalului. E adevărat că inconsecventa își are originea 
în text, dar poate că — mai important decît spiritul fiecărui fragment e totuşi spi- 
ritul întregului ! — aici am fi fost în drept să așteptăm punctul de vedere al regizo- 
rului, stabilind ierarhii şi contopind armoniile. 

Pentru trupă, care s-a întilnit cu un text prezentînd dificultăţi neobișnuite, 
eforturile de interpretare au constituit o veritabilă școală ; foarte imbucurător este 
că, deşi exista riscul apariţiei unor maniere de joc divergente, rezultatul este, dim- 
potrivă, o certă omogenizare. Am distins trăsături comune de ținută, prestantä sce- 
nică, pricepere de a crea centre de atenţie la Dimitrie Drăgan (Pericles), Doina Ta- 
mas (Thaisa si Marina), Zoe Maria Albani (Dionyza), Ludovic Peterffy (Lysimach), 
George Ferra (Cerimon). Interpretul rolului titular s-a desfäsurat pe o destul de 
largă gamă de sentimente si a realizat momente de real dramatism, desi o rezervă 
oarecum exagerată, o anume împietrire ameninţă să se transforme în monotonie. 
Doina Tamas a adăugat celor menţionate căldură si poezie, George Ferra, dezinvol- 
tură și umor, iar Ion Jugureanu, la capitolul încercărilor „de virtuozitate“, a conferit 
celor trei roluri diferite trăsături individualizatoare, izbutind să se facă remarcat 
în special în Simonides. Personajul, destul de greu de definit, al lui Gower, a debu- 
tat pe o linie justă, fiind un soi de bard din vremea autorului, dar n-a avut destulă 
culoare şi haz. Bizară a fost întruchiparea Dianei, altoită pe un soi de Cupidon — 
nimerită, poate, într-una din scenele parodistice, dar anulind dramatismul pe care 
regizorul pare să-l fi voit în final, judecînd după jocul patetic al interpretului lui 
Pericles. 

Cu neîmplinirile menţionate, spectacolul își păstrează meritul îmbogăţirii 
repertoriului shakespearean al scenelor noastre, lărgind totodată considerabil orizon- 
tul de creaţie al teatrului braşovean. 


Ileana Popovici 


Coperta I '— Beate Fredanov (Stella Campbell) si Fory Etterle (G. B. Shaw) în ,,Dragă 
mincincsule*“ de Jerome Kilty (Teatrul „„Lucia Sturdza Bulandra“) 

Coperta IV — Lia Sahighian (Iocasta) si Ion Dichiseanu (Oedip) în „„Oedip Rege“ de Sofocle 
(Teatrul ,C. I. Nottara**) 

